
I. 

Oe,  der  har  vi  jo  vor  Digter!  Goddag,  Herr  Bjorn! 

Goddag,  kjære  Baron!  Det  var  da  morsomt! 

Og  de  trykkede  hinandens  Haand  med  Hjærte- 
hghed. 

Naar  kom  De  til  Kjobenhavn? 

Igaar  Aftes. 

Siden  De  kommer  fra  >Det  kongehge  Teater«, 
har  De  sandsynligvis  været  inde  for  at  tale  med  Chefen  ? 

Ja,  netop!  Jeg  har  indleveret  mit  Skuespil,  som 
De  ved,  at  jeg  skrev  paa  i  Sommer.  Men  vi  gaar 
kanske  samme  Vej  r 

Ja,  gjærne! 

De  to  Mænd  fortsatte  deres  Gang  udover  Kongens 
Nytorv. 

Skal  De  være  her  længe?  —  spurgte  Baron  Rosen- 
krantz. 

Nej!  Jeg  vil  bare  vente  for  at  se,  om  mit  Drama 
bliver  antaget,  og  naar  det  er  opfort,  drager  jeg  videre 
til  Italien. 

Da  haaber  jeg,  Afgjorelsen  vil  lade  vente  længe 
paa   sig   —   sagde  Rosenkrantz  —  for  at  vi  kan  have 

den  Fornøjelse  at  beholde  Dem  her  i  Danmark.  Hvor 
bor  Der 

Deroppe  —  svarte  Bjørn,  idet  han  pegte  paa  et 
højt  Hjørnehus,  hvis  ene  Ende  stak  ud  i  Torvet  lig 
Spidsen  paa  en  Ploug  —  hvor  der  staar  skrevet-. 
;  Thunes  Privathotel«. 

Ja,  jeg  kjender  det.  Derfra  kan  De  jo  sidde  og 
beundre  vort  imponerende  Teater. 

Og  ønske  mig  derind  ■ —  sagde  Bjørn  —  men  jeg 
har  egentlig  ikke  saa  stort  Haab  om  at  faa  mit  Drama 
antaget;  thi  det  er  af  en  alvorlig,  tung  Natur,  og 
Dansken  liker  jo  bedst  det  Lyse,  Smaavittige  og  Daglig- 
dagse.  Da  Danrnarks  Natur  hverken  har  stærke  Farver 
eller  himmelstræbende  Former,  saa  ynder  man  det 
heller  ikke  i  Kunsten.     Ikke  sandt? 

Jo,  De  har  vist  Ret!  Rigtignok  staar  der  skrevet 
over  vor  Nationalscene:  ;>Ej  blot  til  Lyst«;  men  jeg 
tør  nok  alligevel  paastaa,  at  de  fleste  af  mine  Lands- 
mænd gaar  derind  for  at  le  og  ikke  for  at  græde. 
Men  jeg  haaber.  De  maa  have  Held  med  Deres  Forsøg. 
De  har  jo  allerede  et  berømt  Navn  som  Romanforfatter, 
saa  jeg  kan  ikke  tænke ,  man  skulde  vove  at  forkaste 
Deres  Skuespil. 

Aa,  det  er  nu  to  ganske  forskjellige  Kunstarter 
—  svarte  Bjorn.  —  ]\Ian  kan  være  stor  i  den  ene 
Retning,  men  liden  i  den  anden.  I\Ien  imidlertid  glæder 
det  mig  at  træfie  Dem  igjen.  Vi  havde  det  hyggeligt 
paa  Modum  i  Sommer,  ikke  sandt? 

Jo,  meget  behageligt  I  —  svarte  Baron  Rosenkrantz, 
idet  han  fortrolig  stak  sin  Haand  ind  under  Nord- 
mandens Arm. 

De  var  af  samme  Alder,  mellem  de  tretti  og  firti 


Aar,  Bjørn  et  Hoved  højere  end  den  Anden  og  med 
bredere  Skuldre,  større  Fødder  og  et  kortklippet,  brunt 
Helskjæg,  mens  Rosenkrantz  bar  en  liden,  blond  Kne- 
belsbart. 

Det  vrimlede  af  Mennesker  paa  det  store  Torv 
ligesom  i  Bredgade,  hvor  talrige  Vogne  rullede  frem 
og  tilbage,  førende  Kjøbenhavns  elegante  Verden  om- 
kring paa  Formiddags  Besøg. 

Da  en  indelukket  Landauer  med  Kusk  og  Tjener 
i  rødt  Livre  kom  dem  forbi,  stansede  Rosenkrantz  og 
blottede  ærbødig  sit  Hoved. 

Det  var  Dronningen  —  fortalte  han. 

Saa  —  svarte  Bjørn  aandsfraværende ;  han  tænkte 
vedblivende  paa  sit  Skuespil. 

Paa  Hjørnet  af  St.  Annæ  Plads  blev  Rosenkrantz 
tiltalt  af  en  yngre  Mand  i  Søofficers  Uniform ,  og  med 
sort  Haar  og  Skjæg. 

Man  finder  dig  altid  i  Nærheden  af  den  engelske 
Ministers  Bolig  —  sagde  Rosenkrantz  leende.  ■ — ■  Du 
holder  nok  Vagt  her  mellem  to  og  fire. 

Officeren  glemte  at  svare  for  at  hilse  paa  en  ung 
Dame,  som  kjørte  forbi  i  aaben  Vogn  ved  Siden  af 
en  ældre  Herre.  Det  var  en  sydlansk  Kvindetype, 
rent  skaarne  Træk,  bleg,  marmormat  Ansigtsfarve  og 
sorte,  ^stærkt  flammende  Øjne.  Det  var  en  ejendom- 
melig Varme  i  det  Smil,  hvormed  hun  gjengjældte 
Officerens  Hilsen. 

Maa  jeg  forestille  Dem  min  Fætter.  Grev  Brahe 
—  sagde  Rosenkrantz  —  og  den  norske  Digter,  Herr 
Bjørn. 

Ah  saa  I  —  udbrød  Officeren,  idet  han  fremrakte  sin 
Haand   med   den  hvide  Glacéhandske.  —  Jeg  har  den 


Fornøjelse  at  kjende  Nav^net.  Men  jeg  maa  tilstaa, 
jeg  er  ikke  literært  anlagt;  jeg  har  ikke  læst  meget 
hverken  af  vor  egen  eller  af  norsk  Literatur.  Men 
min  Søster  er  godt  inde  i  den  Slags  Ting.  Hun  kjender 
Alt,  hvad  De  har  skrevet,  og  er  en  af  Deres  ivrigste 
Beundrerinder. 

Ja,  min  Ven  Bjorn  har  vist  mange  af  dem  her  i 
Danmark!    —  sagde  Rosenkrantz. 

Det  glæder  mig  at  høre  —  svarte  Nordmanden. 

Jeg  havde  netop  tænkt  paa  at   gaa  ned  til  Onkel 

—  sagde  Rosenkrantz  videre.  —  Er  der  Nogen  hjemme? 

Ja,  baade  Far  og  Eleonora  —  svarte  Svend  Brahe. 

—  Jeg  skal  forresten  ogsaa  hjem,  saa  vi  kan  følges 
ned  ad  Gaden. 

De  tre  Herrer  bøjede  ind  over  St.  Annæ  Plads 
og  standsede  udenfor  et  gammeldags,  graamalet  Hus. 
Her  vilde  Bjørn  sige  Farvel;  men  Løjtnanten  bad  ham 
følge  med  op. 

I\Iin  Søster  vilde  vist  meget  gjærne  gjore  Deres 
Bekjendtskab  —  ytrede  han.  —  Hun  læser  netop  Deres 
sidste  Roman.     Vi  talte  meget  om  den  Igaar  Aftes. 

Bjørn  modtog  Indbydelsen.  Han  havde  for  Øje- 
blikket intet  Arbejde  og  var  bestemt  paa  at  tilbringe 
de  første  Uger  med  at  gaa  i  Teatrene  samt  opsøge 
Kjøbenhavns  forskjellige  Seværdigheder. 

De  gik  op  ad  en  bred,  umalet  Trappe,  og  Husets 
Søn  aabnede  Entrédøren  med  sin  egen  Nøgle. 

Han  førte  dem  ind  i  en  firkantet  Stue  med  Rococo- 
møbler,  forgyldt,  udskaaret  Træværk  og  højrødt  Silke- 
betræk. Paa  Væggene  hang  Portrætter  af  ældre  Herrer 
i  forskjellige  røde  Uniformer  og  rigt  smykkede  Damer. 
I   et    Hjørne   stod   et  højt,   antikt   Skab,   indlagt   med 

Ferlemor  og  kostbare  Stene,  men  ellers  ingen  af  de 
talrige  Snurrepiberier  og  Nibsgjenstande,  som  fylder 
hver  en  Krog  i  mange  af  de  moderne  Hjem.  Her 
var  et  stilfuldt  Præg,  men  med  en  vis  fornem  Kulde 
over  det  Hele. 

Maa  jeg  forestille  dig  den  berømte  Digter  Herr 
Bjørn!  —  sagde  Løjtnanten,  idet  han  førte  den  Frem- 
mede henimod  en  ung  Dam.e,  som  traadte  dem  i  Møde 
fra  det  tilstødende  Værelse,  hvortil  Døren  stod  aaben. 

Hun  havde  gyldent  Haar.  Hendes  Holdning  var 
rank  og  elegant. 

Hun  hilste  ham  med  et  fint  Smil  og  rakte  ham 
en  liden,  alabasthvid  Haand. 

Det  glæder  mig  meget  at  gjore  Deres  Bekjendtskab 
—  forsikrede  hun.  Derefter  vendte  hun  sig  til  Rosen- 
krantz.  —  Goddag,  Aage  !  Vær  saa  god,  vil  ikke  Herrerne 
tage  Plads? 

Der  faldt  nogle  flakkende  Bemærkninger  om  Vejr 
og  Vind  og  Kjøbenhavnernyheder,  hvorefter  de  to 
Fættere  gik  hen  til  et  Bord  i  den  anden  Ende  af  Stuen 
for  at  se  paa  en  Fotografisamling,  som  Brahe  havde 
faaet  sendende  fra  en  Bekjendt  i  Grækenland.  Bjørn 
blev  siddende  tilbage  med  Husets  Datter. 

Det  er  mig  virkelig  en  uventet  Fornøjelse  at  kunne 
faa  takke  Dem  personlig  for  Deres  Bog  —  sagde 
hun.  —  Den  har  optaget  alle  mine  Tanker  i  de  sidste 
Dage. 

Det  glæder  mig,  at  Komtessen  har  fundet  Behag 
i  den!  —  svarte  han. 
Hun  vedblev: 

Hvad  der  i  Særdeleshed  tiltaler  mig,  er  Deres 
Skildring   af  Kvinden.      I  de    moderne   Bøger  ser  man 


ofte  en  saa  raa  og  modbydelig  Fremstilling  af  vort 
Kjon,  at  man  skulde  tro,  Forfatterne  aldrig  havde  været 
i  dannet  Selskab. 

Det  kommer  saa  meget  an  paa  det  Hjem,  hvorfra 
Forfatteren  selv  er  udgaaet,  og  paa  de  Omgivelser, 
hvori  han  senere  har  levet  —  svarte  Bjorn.  —  Jeg  var 
saa  lykkelig  at  have  en  fint  dannet  Mor,  som  i  enhv^er 
Henseende  var  en  Pryd  for  sit  Kjøn. 

Det  kan  jeg  forstaa  efter  Deres  Bøger. 

Og  som  Student  —  vedblev  han  —  var  jeg  for- 
lovet med  en  ung  Pige,  der  døde  af  Brystsygdom, 
men  gjennem  hvem  jeg  ogsaa  har  lært  at  kjende  al 
den  poetiske  Ynde,  som  kan  rummes  i  en  Kvindesjæl. 

Ah  saa!  —  udbrød  Komtessen  og  kastede  et 
hurtigt,  prøvende  Blik  paa  ham.  —  De  har  altsaa  havt 
megen  Sorg.' 

Ja.... 

Nu  forstaar  jeg!  —  hun  saa  ned,  hostede  lidt  og 
vedblev  derefter: 

Jeg  har  altid  fundet  det  saa  morsomt  at  modes 
med  saadanne  Mennesker  som  Dem ;  thi  Digtere  tænker 
jo  og  føler  langt  dybere  end  andre  Mennesker,  eller 
rettere  sagt,  paa  en  ganske  anden  Maade. 

Vore  Indtryk  er  vist  som  oftest  hurtigere  og 
stærkere  end  almindelige  Menneskers;  rnen  derfor  lider 
vi  ogsaa  voldsommere.  En  sand  Digtersjæl  er  lig  en 
Æolsharpe,  som  dirrer  ved  den  mindste  Berøring. 

Atter  kom  dette  prøvende  Blik  fra  et  Par  blaa, 
straalende  Øjne,  hvis  sorte  Bryn  stod  i  stærk  Modsæt- 
ning til  det  lyse  Haar,  som  laa  i  fine  Krøller  omkring 
Panden. 

Han   lagde   Mærke    til,    at   hendes   Hænder,    kun 


prydede  med  en    enkelt    Diamant,  var  meget  smaa  og 
hvide. 

Tante  Rosenkrantz  og  hendes  Son  samler  altid 
hterære  Mennesker  hos  sig  —  sagde  hun.  —  Og  naar 
jeg  er  i  Besøg  paa  Rosenskov ,  og  der  er  en  eller 
anden  saadan  Berømthed  tilstede,  sørger  de  altid  for, 
at  jeg  har  ham  ved  min  Side  ved  Bordet.  Det  er  en 
Forret,  som  man  har  vist  mig  i  mange  Aar,  fordi  man 
kjender  min  Begejstring  for  de  store  Aander.  En  eneste 
Samtale  med  en  fremragende  Personlighed  kan  man 
have  godt  af  gjennem  hele  sit  Liv. 

Hun  talte  dæmpet  og  vægtfuldt. 

Bjørn  svarte: 

Ganske  sandt  —  det  vil  da  sige,  hvis  betydelige 
Mennesker  altid  gav  noget  fra  sig  af  sin  aandelige 
Rigdom  i  disse  selskabelige  Sammenkomster;  men  det 
er  ikke  nogen  fast  Regel.  Produktive  Forfattere  er 
ofte  stille  og  tillukkede.  For  det  Forste  ynder  de  ikke 
altid  at  ofre  sine  Tanker  til  overfladiske  Ordskifter, 
og  for  det  Andet  er  de  undertiden  større  Iagttagere 
end  Talere.  Jeg  mener  altsaa  her  almindelig  Selskabs- 
tale  og  ikke  den  oftentlige  Optræden. 

Kan  vel  være  —  svarte  hun  —  men  det  mindste, 
som  de  siger,  klinger  nu  alligevel  anderledes  end  i 
almindelige  Munde.  Og  saa  kommer  dertil  denne 
mærkelige  Fornemmelse  af  at  komme  i  Berøring  med 
Væsner,  som  lever  i  en  højere  Atmosfære.  Ved  De, 
hvilken  Mand  har  gjort  stærkest  Indtryk  paa  mig  \-ed 
Hjælp  af  sin  aandelige  Overlegenhed. 

Nej  .  .  . 

Den  berømte  Missionær  fra  Indien.  Jeg  traf  ham 
paa  Rosenskov.     Det  var  en  rig  Tid. 


Det  kan  jeg  nok  forstaa.  For  hans  Begavelse  og 
Udholdenhed    maa  vi  alle  boje  os  i  dyb  Ærbødighed. 

Jeg  var  i  flere  Uger  daglig  sammen  med  ham  paa 
Landet,  og  senere  besøgte  han  os  her  i  Kjobenhavn.  Jeg 
havde  nær  rejst  med  til  Santalistan,  til  den  Grad  gjorde 
Fortælhngen  om  ^Missionsarbejdet  Indtryk  paa  mig. 

Bjørn  saa  smilende  paa  hendes  slanke,  elegante 
Skikkelse.  Og  hans  dybe,  stærke  Ojne  laa  rolig  over 
hende. 

Komtessen  ser  mig  ikke  ud  til  at  passe  for  et 
saadant  Liv  —  sagde  han.  —  Der  kræves  nok  ander- 
ledes haardføre  Legemer  for  at  udholde  Strabadserne 
mellem  halvvilde  Folkestammer. 

Kraften  afhænger  i  høj  Grad  af  Viljen  —  svarte 
hun.  —  Men  Far  tillod  det  ikke,  og  da  jeg  er  eneste 
Datter,    og    Mor    er   død,   maatte  jeg  opgive   Planen. 

Bjørn  lagde  Mærke  til  de  røde,  buede  Læber,  en 
stærkt  udviklet  Hage,  kroget  Næse,  som  var  ualmindelig 
bred  mellem  Øjenbrynene,  sorte,  lige  Øjenbryn. 

Komtessen  deltager  vel  meget  i  Kjøbenhavns 
Selskabsliv  r 

Selskabslivet:  Hvad  er  det?  —  hun  trak  foragtelig 
paa  Skuldrene.  —  Bare  Tomhed  og  Kjedsomhed.  Altid 
de  samme  Talemaader  og  de  samme  Mennesker.  Aldrig 
en  original  Tanke,  aldrig  en  Person,  som  vover  at  vise 
-it  eget  Jeg.  Xaar  jeg  bare  vidste  en  eller  anden  stor 
Virksomhed,  som  kunde  udfylde  al  min  Tidr 

Enhver  kan  finde  en  saadan,  naar  Ønsket  er 
Alvor  —  mente  Bjørn. 

Nej ,  ikke  altid  I  —  svarte  hun  bestemt.  —  Der 
er  jo  saa  mange  Hensyn,   som  man  maa  bøje  sig  for. 


]\Ien  forresten  er  jeg  slet  ikke  doven;  jeg  har  saamænd 
tusend  Ting  at  tænke  paa;   men  det  er  mig   ikke  nok. 

Tusend  smaa,  men  som  ikke  danner  noget  stort 
Hele?  —  sagde  han,  idet  han  smilte  paany. 

Hun  er  sandsynligvis  træt  af  Mangel  paa  alvorlig 
Virksomhed,  —  tænkte  han  —  ligesom  jeg  er  træt  af 
Arbejde. 

En  ældre  Herre  kom  langsomt  gaaende  ind  i 
Stuen.  Han  var  meget  hoj,  med  snehvidt  Haar  og 
hvid  Knebelsbart;  elegant  paaklædt  med  Dekorations- 
baand  i  Knaphullet. 

Komtessen  forestilte  sin  Far,  som  rakte  Bjorn 
Haanden  med  udsøgt  Venlighed.  Han  var  meget  hoflig, 
men  dog  med  noget  vist  Afmaalt  i  hele  sin  Frem- 
træden. 

Kommer  Herr  Bjorn  lige  fra  Norge? 

Ja,  jeg  er  netop  kommen  Igaar ! 

For  at  være  her  i  længere  Tid? 

Nej,  kun  nogle  Uger,  haaber  jeg! 

Jeg  læser  stadig  om  Norges  politiske  Forhold  — 
sagde  den  gamle  Greve.  —  Det  er  en  sorgelig  Tilstand 
deroppe.  JMen  naar  Respekten  for  Autoritet  udryddes, 
maa  ethvert  Samfund  gaa  til  Grunde.  Vil  ikke  Herr 
Bjørn  tage  Plads?  Vær  saa  god! 

Rosenkrantz  og  Officeren  nærmede  sig  paany,  og 
man  satte  sig  i  Ring  omkring  Bordet  foran  Sofaen. 
Komtessen  var  pludselig  bleven  faamælt,  og  Husets 
Son  syntes  ogsaa  at  være  ræd  for  at  udtale  sig  altfor 
uforbeholdent  i  Faderens  Nærværelse.  Grev  Brahe  var 
øjensynlig  vant  til  at  have  uimodsagt  Myndighed  i  sin 
Familjekreds. 

Vi  faar  muligvis  den  Fornøjelse  at  se  Dem  oftere? 
—  spurgte  Greven,  idet  den  Fremmede  rejste  sig. 

Det  vil  altid  være  mig  en  Glæde  —  svarte 
Bjørn. 

Husets  Søn  fulgte  Herrerne  ud  i  Forstuen,  og 
Bjørn  saa,  at  den  unge  Officer  havde  et  træt  Udtryk 
i  sine  Øjne  og  dybe  Folder  paa  begge  Sider  af  Næsen. 

De  to  Venner  vandrede  Arm  i  Arm  opover  Bred- 
gade, hvor  Vand  og  halvsmeltet  Sne  skvat  dem  op 
omkring  Fødderne. 

Rosenkrantz  spurgte: 

Nu,  hvad  synes  De  saa  om  Familjen  Brahe? 

Udmærket  godt!  —  svarte  Bjørn.  — 

Og  om  Komtessen? 

Hun  er  en  fuldendt  Skjonhed;  men  der  er  noget 
Koldt  over  hende. 

Hun  er  en  Personlighed  I  —  udbrød  Rosenkrantz 
med  Beundring  og  Varme. 

Det  tror  jeg  ogsaa.     Hun  ser  klog  ud. 

Onkel  er  en  fremragende  Dygtighed  —  fortalte 
Rosenkrantz.  — •  Han  begyndte  med  tomme  Hænder. 
Hans  Far  ejede  et  Stamgods  paa  Jylland;  men  han 
efterlod  det  i  en  meget  forarmet  Tilstand,  og  Onkel 
Stefan,  som  var  næstældste  Søn,  fik  kun  en  god  Uddan- 
nelse, men  ellers  ingen  Penge.  Men  som  Dommer  i  en  af 
vore  største  Distrikter  har  han  selv  lagt  sig  op  en 
meget  betydelig  Formue.  Han  er  en  fremragende 
Jurist  og  har  skrevet  flere  udmærkede  Bøger. 

Han  er  altsaa  ikke  mer  i  Embede? 

Nej,  han  tog  Afsked  for  fem  Aar  siden  og  har 
senere  levet  her  i  Kjobenhavn  I 

De  fulgtes  til  en  Kaffe,  hvor  Bjorn  havde  sat 
Stævne  med  nogle  Literater,  og  han  skiltes  fra  Rosen- 
krantz  for  at  fortsætte  Dagen  sammen  med  sine  Kollegaer. 

Da  Bjorn  og  Rosenkrantz  var  gaaede,  fik  Svend 
Brahe  Besøg  af  Sagfører  Garben,  en  Mand  paa  henved 
de  firti  Aar,  med  brede  Skuldre,  kort,  tyk  Hals  og 
lyseblaa,  udhængende  Øjne.  Over  de  kjodfulde  Læber 
en  tynd,  blond  Knebelsbart. 

Jeg  horer,  du  har  søgt  mig  to  Gange  Idag  — 
sagde  han  til  Svend.  —  Men  jeg  har  været  i  Retten 
hele  Formiddagen. 

Ja,  og  jeg  stod  netop  ifærd  med  at  gaa  hen  til 
dig  for  tredje  Gang.  —  svarte  Svend.  —  Jeg  trænger 
til  Penge. 

Det  tænkte  jeg  nok  —  sagde  Garben  smilende.  — 
Hvor  mange? 

Det  kan  jeg  endnu  ikke  sige.  Men  dennegang 
behover  jeg  en  betydelig  Sum.    Det  er  til  Emmy .... 

Men  hun  har  jo  i  flere  Aar  afslaaet  dine  Penge! 
Hvad  gaar  der  da  af  hende  nu.^ 

Aa,  det  er  bare  det,  at  jeg  umulig  kan  udholde 
dette  Forhold  længere.  Jeg  er  bundet  paa  Hænder 
og  Fødder.    Jeg  har  besluttet,  at  jeg  vil  kjobe  mig  fri. 

Gaar  hun  da  ind  paa  det? 

Det  ved  jeg  endnu  ikke.  Jeg  maa  jo  forst  høre,  om 
jeg  kan  faa  Pengene,  inden  jeg  tilbyder  dem. 

Ja,  ja,  det  er  lettere  at  komme  ind  i  Musefælden 
end  ud  af  den!  —  sagde  Garben.  —  Men  hvis  du 
ikke  behover  en  altfor  stor  Sum ,  saa  skal  jeg  vel 
altid  kunne  skaffe  den. 

Tak,  kjære  Ven!  —  sagde   Svend.  —  Du  er  min 

eneste    sikre   Tilflugt.     Jeg   ved  virkelig   ikke,  hvordan 
det  skulde  gaaet  mig  i  Livet  uden  dig. 

Garben  svarte:  Jeg  vilde  bare  ønske,  du  havde 
raadfort  dig  med  mig,  inden  du  begik  denne  sorgelige 
Dumhed  ovre  i  England.  At  gifte  sig  i  Tyveaars- 
alderen  er  virkelig  en  altfor  stor  Risiko,  og  i  Særdeleshed 
saadanne  hemmelige  Giftermaal.  Det  er  en  Uting,  som 
gjør  hele  Ens  Liv  til  en  Løgn  og  bringer  En  i  alle 
mulige  falske  Stillinger, 

Nu  ja,  vi  har  da  talt  ofte  nok  om  den  Sag!  — 
sagde  Svend  med  en  utaalmodig  Mine.  —  Gjort 
Gjærning  staar  ikke  til  at  ændre.  jVIen  altsaa  haaber 
jeg,  at  du  vil  skaffe  mig  Laanet? 

Jeg  skal  gjore  mit  Bedste.  Men  det  kommer 
naturligvis  an  paa,  hvor  stort  det  skal  være. 

De  afbrødes  af  Eleonora,  der  traadte  ind  i  Daglig- 
stuen og  rakte  Sagføreren  Haanden  med  en  Ligefremhed 
som  til  en  gammel  Ven. 

Det  er  længe  siden,  vi  har  seet  Dem,  Herr  Gar- 
ben —  sagde  hun. 

Jeg  er  altid  til  Tjeneste,  naadige  Komtesse  —  svarte 
han,  idet  han  bukkede  og  saa  paa  hende  med  et  Ud- 
tryk som  en  taknemlig  Hund,  naar  den  kjærtegnes  af 
sin  Herre. 

Hun  satte  sig  og  sagde: 

Mens  De  er  her,  vil  jeg  med  det  Samme  bede 
Dem  om  at  vise  mig  en  Tjeneste.  Jeg  vandt  forleden 
Dag  et  Par  tusend  Kroner  i  Klasselotteriet. 

Ja,  jeg  har  hørt  det! 

Og  nu  har  jeg  bestemt,  at  jeg  vil  forære  dem  til 
fattige  Børns  Bespisning  eller  noget  Lignende.  Jeg 
skal    .selv    ned.skrive,    hvordan   de    skal    benyttes,    og 

De  maa  være  saa  venlig  at  sætte  Planen  i  Værk.  For 
jeg  vil  ikke  have  mit  Na\n  frem. 

Men  det  er  da  altfor  meget  at  give  bort  det  Hele 
—  vovede  han  at  indvende. 

Gjør,  hvad  jeg  siger!  —  svarte  hun  kort.  —  Jeg 
behover  higens  Raad  med  Hensyn  til  den  Sag. 

Komtessen  er  en  Engel!  —  udbrød  han,  og  atter 
kom  det  lysende  Hundeudtryk  i  hans  Øjne. 

Denne  Sagfører  Garben  var  hele  Familjens  Ven, 
Fortrolige  og  Forretningsforer.  Hans  Far  var  for 
mange  Aar  siden  død  som  Fuldmægtig  hos  Greven 
og  havde  efterladt  Enke  og  flere  uforsørgede  Børn. 
Grev  Brahe  havde  da  paataget  sig  at  bekoste  den 
ældste  Søns  Opdragelse,  og  da  Nils  viste  sig  lærvillig 
og  flittig,  fik  han  Lov  til  at  følge  sin  egen  Lyst  og 
blev  sendt  til  en  af  de  bedste  Akademier  paa  Sjælland. 
Naar  han  om  Ferierne  besøgte  Moderen,  var  han  ogsaa 
stadig  hos  Grevens,  legte  med  Børnene  og  forgudede 
bestandig  Eleonora. 

Grevens  Embedsbolig  laa  i  den  yderste  Ende  af 
den  lille  By,  stødte  paa  den  ene  Side  op  til  Gaden 
og  paa  den  anden  Side  til  grønne  Marker  og  Skov,  hvor- 
igjennem  vidt  Udsyn  over  Soen.  Huset  var  omringet 
af  en  stor  Have,  hvor  Eleonora  og  Svend  tilbragte 
Størsteparten  af  Dagen  med  Leg  under  Opsyn  af 
deres  Barnepige. 

En  Sommer,  da  Nils  Garben  var  hjemme  i  Besøg, 
bad  Pigen  ham  være  saa  venlig  at  passe  den  lille 
Komtesse,  mens  hun  selv  løb  op  efter  en  Parasol. 
Han  paatog  sig  dette,  og  blev  staaende  for  at  vaage 
over  Eleonora,  mens  hun  legte  med  sin  Dukke  i 
Græsset.     Da    kom     der    et  fattigt    Barn,     som  stand- 


14 

sede  udenfor  Porten  og  rakte  Haanden  frem.  Eleo- 
nora befalte  Nils,  som  dengang  var  femten  Aar,  at 
snøre  op  hendes  Støvler,  hvad  han  ogsaa  gjorde,  hvor- 
efter den  lille  Dame  bar  dem  hen  til  den  barbenede 
Pige  og  sagde: 

Tag  dem  paal  Jeg  har  flere  oppe  i  Stuen. 

Nils  vilde  hindre  det;  men  da  blev  Eleonora  sint 
og  begyndte  at  hvine  af  Raseri,  mens  Tiggersken  lob 
hjem  med  de  fine  Støvler. 

Da  Pigen  kom  tilbage  og  fik  se  Barnet  uden 
Fodtøj,  blev  der  naturligvis  en  Forfærdelse  uden 
Grænse,  og  hun  overheglede  Nils  Garben  med  haarde  Ord. 

Eleonoras  Mor,  en  lyshaaret,  statelig  Dame,  nær- 
mede sig  i  det  Samme,  og  da  hun  saa  sin  Datter  i 
bare  Strømper  og  fik  hore  Historien,  bojede  hun  sig 
ned  og  kyssede  hende : 

Du  har  et  godt  Hjærte,  min  sode,  lille  Stump!  — 
udbrod  hun. 

^len  til  Nils  sagde  hun  blot: 

Du  passer  nok  ikke  videre  godt  til  at  være  Barne- 
pige. 

Det  gik  i  saadan  en  Fart  —  svarte  han  ganske 
fortvilet  af  Skam. 

Et  Aar  senere  kom  Nils  ridende  udover  Lande- 
vejen, hvor  han  mødte  Eleonora  med  en  ny  Pige. 

Jeg  vil  ride,  jeg  vil  ride!  —  skreg  Barnet  med 
udstrakte  Arme,  og  Pigen  maatte  tilsidst  løfte  hende 
op  og  sætte  hende  paa  Sadelen  foran  Nils.  Det  skulde 
gaa  i  Skridtgang.  Men  Eleonora  havde  en  liden  Gren 
af  et  vildt  Rosentræ  i  Haanden,  og  med  denne  be- 
gyndte hun  at  slaa  Hesten  i  Hovedet. 

Lad  det  være !   —  bad  Rytteren. 

jVIen  i  det  Samme  havde  ea  af  de  spidse  Rosen- 
torne berørt  Hestens  højre  Øje,  saa  den  blev  rasende 
af  Smerte  og  satte  afsted  i  det  vildeste  Trav  udover 
Vejen. 

Pigen  bylte  af  Forskrækkelse,  og  uheldigvis  skulde 
de  møde  Greven,  som  kom  kjorende  hjem  fra  en  Em- 
bedsforretning. 

Endelig  fik  Nils  standset  Hesten.  Han  steg  af, 
bandt  den  ved  et  Træ  og  tog  Eleonora  ved  Haanden 
for  at  vandre  hjemover.  Men  efter  en  kort  Stunds 
Forløb  blev  hun  loftet  op  til  Faderen,  som  var  kjort 
efter  dem,  bleg  af  Angst. 

Hvor  gammel  er  du  nu.^  —  spurgte  han  Nils  i 
en  barsk  Tone. 

Sexten  Aar,  Herr  Greve! 

Da  synes  jeg,  du  burde  forstaa,  at  man  ikke  farer 
afsted  paa  den  Vis  med  et  Barn!  —  sagde  han  strengt, 
og  derefter   kjørte  han   bort  uden  at  hilse   til  Afsked. 

Da  Grevinden  fik  høre,  hvad  der  var  foregaaet, 
overlæssede  hun  Pigen  med  Bebrejdelser,  fordi  denne 
havde  løftet  Barnet  op  paa  Hesten.  Men  Faderen 
sagde   derimod    ganske   rolig   og  alvorlig  til  Eleonora: 

Naar  Nils  bad  dig  om  ikke  at  slaa  Dyret  med 
Tornekvisten,  og  du  ikke  adlød,  fortjente  du  at  blive 
straffet  med  denne  Skræk.  Naar  jeg  siger  til  lille 
Eleonora:  du  skal  ikke  stikke  din  Haand  i  Ilden!  og 
du  alligevel  gjor  det,  fortjener  du  at  blive  brændt. 
Husk  nu  det  for  Fremtiden!  — 

Men  til  sin  Hustru  sagde  han  senere: 

At  lære  Erkjendelsen  af  personligt  Ansvar  og 
Lydighed  er  Midtpunktet  i  Menneskets  Opdragelse, 
Den,  som  ikke   faar   dette   i   sig    fra   Barndommen   af. 

bliver  aldrig  nogen  fast  Karakter,  hvad  jeg  dog  inderlig 
haaber,  at  begge  vore  Born  maa  blive! 

Alle  disse  smaa  Begivenheder  fra  Barndommen 
og  den  første  Ungdom  havde  prentet  sig  dybt  i  Nils 
Garbens  Erindring,  og  havde  været  Grunden  til  hans 
største  Sorger  og  Glæder.  Grevens  Datter  havde  leget 
som  den  lyse  Fe  i  hans  Fantasi,  fra  han  var  Gut,  til 
han  blev  Mand. 

Efterat  Eleonora  var  bleven  voxen,  havde  hun 
stadig  opholdt  sig  en  kort  Tid  om  Vinteren  i  Kjoben- 
havn,  ledsaget  af  sin  Mor.  Engang,  mens  Svend  endnu 
var  Søkadet,  havde  de  havt  Bal  i  deres  Bolig  i  Hoved- 
staden. 

Garben  var  ogsaa  indbudt,  og  hans  Fornøjelse 
bestod  i  at  sidde  i  en  Krog  og  beundre  den  unge 
Komtesse.  Han  havde  aldrig  lært  at  danse,  og  med 
sit  sky  og  kejtede  Væsen  passede  han  ikke  rigtig  til 
disse  glade,  djærve  Sokadetter  og  Aristokratiets  ele- 
gante Damer. 

Udover  Aftenen  hviskede  Svend  ham  i  Øret: 

Læg  Mærke  til  min  Fætter,  Aage  Rosenkrantz 
og  Eleonora!  Mor  og  Tante  har  nok  bestemt,  at  de 
skal  have  hinanden. 

Garben,  som  netop  svævede  i  sine  lyseste  Drømme, 
dumpede  pludselig  ned  fra  Skyerne,  og  han  kunde 
fra  nu  af  hverken  spise  eller  drikke,  hverken  tale  eller 
le.  Han  var  sex  og  tyv-e  Aar  gammel,  men  endnu 
uerfaren  og  følsom  lig  en  ung  Pige. 

Da  han  kom  hjem  paa  sit  tarvelige  Værelse  i 
Løvstræde,  kastede  han  sig  paa  Sengen,  bed  i  Hoved- 
puden og  vaandede  sig.  Jo,  nu,  naar  han  var  ene, 
kunde  han  baade  tale  og  true! 

Men  imidlertid  svandt  Aarenc  hen,  uden  at  For- 
holdet mellem  Fætter  og  Kusine  syntes  at  skulle  for- 
andre sig.  Og  da  Garben  ikke  havde  Tilgang  til  nogen 
af  Grev  Brahes  Bekjendtskaber  i  Hovedstaden,  fik  han 
heldigvis  ingen  videre  Anledning  til  Skinsyge. 

Denne  beskedne,  tilknappede  Mand  havde  en 
storartet  Fantasi.  I  flere  Uger  kunde  han  leve  sig 
saaledes  ind  i  den  Idé,  at  han  var  forlovet  eller  gift 
med  Komtesse  Brahe,  saa  han  glædede  sig  ved  Ind- 
bildningen, som  om  den  var  haandfast  Virkelighed. 
Han  kunde  sidde  ganske  alene  og  underholde  sig  med 
hendes  indbildte  Person,  som  om  hun  .stod  lyslevende 
foran  ham,  og  han  talte  lig  en  Sonambula,  der  ligger 
i  hypnotisk  Søvn. 

Naar  han  strøg  forbi  de  elegante  Modebutikker 
i  Østergade,  valgte  han  i  Tankerne  alle  de  skjønneste 
Damesmykker  og  Dragter,  som  han  vilde  forære  sin 
Brud.  Han  færdedes  omkring  i  den  fornemme  Verden 
som  hendes  Udvalgte,  og  var  selv  en  smuk  og  statelig 
Mand,  ikke  denne  uanselige  med  de  opskudte  Skuldre 
og  det  runde  Buldoggehoved.  De  rejste  til  Udlandet 
sammen,  han  var  Diplomat  og  Minister,  og  denne  Idé 
kunde  besætte  ham  til  den  Grad,  at  det  kostede  ham 
den  største  Overvindelse  at  bringe  sine  Tanker  til  at 
sy.sle  med  de  mer  nøgterne  Lovsporgsmaal  og  Rets- 
sager. Han  begik  undertiden  Selvmord  af  ulykkelig 
Kjærlighed,  led  alle  Skinsygens  Kvaler;  men  som 
ofte.st  var  dog  hans  Følelse  besvaret  og  hans  Beundring 
gjengjældt. 

Men  naar  han  saa  virkelig  var  sammen  med  hende, 
slettede  han  sig  selv  ud  og  viste  sig  yderst  tilbage- 
holden;  thi  han  vovede  aldrig  at  haabe  paa  en  mulig 


Opfyldelse  af  sine  Ønsker.  Fra  sin  tidligste  Barndom 
var  han  som  den  fattige  Enkes  Son  vant  til  at  se 
op  til  Grevens  Børn  som  til  Væsner,  der  stod  mange 
Trin  over  ham.  Han  var  kun  til  for  at  betjene  dem, 
men  ikke  for  at  kræve  det  samme  tilbage.  Dette 
skaffede  ham  ogsaa  en  hemmelig  Glæde,  idet  han 
saaledes  kunde  gjengjælde  lidt  af  den  Velgjørenhed, 
som  deres  Far  havde  vist  imod  ham  selv  og  hans 
]\Ior.  I  Studenterdagene  havde  han  saaledes  mer  end 
en  Gang  laant  sine  Sparepenge  til  den  flotte  Sokadct, 
og  senere,  da  Garben  var  bleven  Sagfører  og  havde 
faaet  flere  IMidler  at  raade  over,  var  han  bleven  Svends 
urokkelige  Støtte,  som  kjendte  næsten  alle  hans 
Hemmeligheder. 

II. 

Der  var  Aftenselskab  hos  den  franske  Minister,  og 
opad  de  brede,  tæppebelagte  Trapper  strømmede  en 
talrig  Skare  af  Gjæster.  Sortklædte  Tjenere  hjalp  Yder- 
tojet af,  og  lidt  efter  lidt  fyldtes  de  store,  rigt  oplyste 
Sale  med  henved  hundrede  Indbudne.  Damernes  for- 
skjelligt  farvede  Silke  og  Fløjel  stod  sammen  lig  en 
spraglet  Blomsterbuket  med  tindrende  Draaber  af  Bril- 
lanter og  Guld,  mens  Herrernes  sorte  Kjoler  oplivedes 
af  brede  Ordensbaand,  Kors  og  Stjerner.  Her  saaes 
alle  de  fremmede  Diplomater  med  sine  Damer,  som 
samtalte  flydende  paa  fransk,  og  desuden  en  udvalgt 
Samling  af  det  danske  Aristokrati. 

Baron  Rosenkrantz  havde  nogle  Dage  iforvejen 
forestillet  sin  norske  Ven,  der  strax  efter  havde  mod- 
taget Indbydelse  til  Selskabet. 

Det  er  mig  en  speciel  Glæde  at  se  Dem!  —  sagde 
Værtinden,  Fru  de  Montambert,  der  som  alle  sine 
Landsmænd  tilbad  Geniet. 

Fruen  er  altfor  elskværdig  —  s  varte  Bjørn  med  et 
Smil  og  en  let  Hovedbøjning. 

De  er  norsk,  er  det  ikke  saa? 

2* 

Jo! 

Kanske  fra  Stockholm?  Der  skal  jo  være  saa  hen- 
rivende skjont. 

Nej,  fra  Kristianial    Det  er  Hovedstaden  i  Norge. 

Ah  saa  I  Jeg  troede,  Stockholm  var  Hovedstad  for 
begge  Lande. 

Fruen  er  maaske  netop  kommen  til   Kjøbenhavnr 

Ja,  for  en  Maaned  siden !  Vi  har  boet  flere  Aar  i 
Madrid,  og  vi  Franske  er  ikke  saa  dygtige  i  Geografi, 
ialfald  ikke,  naar  det  gjælder  disse  nordlige  Lande. 

Hun  rakte  Haanden  til  nye  Gjæster  og  havde  et 
venligt  Ord  til  Alle  og  Enhver. 

Fru  de  INIontambert  var  en  liden,  elegant  Dame 
paa  omkring  de  firti  Aar  med  fine  Træk  og  kulsort, 
glat  Haar.  Hendes  IMand,  ^Ministeren,  kunde  med 
Lethed  have  været  hendes  Far. 

Efter  fransk  Skik  blev  ingen  af  Gjæsterne  forestillede 
for  hverandre,  det  overlodes  Enhver  at  underholde  sig 
med  de  Nærmeste,  hvis  man  var  kjendt,  eller  ogsaa 
at  staa  taus  og  ene. 

Da  Bjørn  endnu  ikke  havde  modt  nogen  af  sine 
Bekjendte,  indskrænkede  han  sig  i  Begyndelsen  til  en 
Tilskuers  passive  Rolle.  Han  horte  den  russiske  Ge- 
sandt sige  til  en  svensk  Diplomat: 

Trods  alle  deres  sorgelige  Erfaringer  og  deres  hoje, 
aandelige  Udvikling  vedbliver  Franskmændene  altid  at 
beholde  en  vis  Naivitet.  Kan  man  for  Exempel  tænke 
sig  noget  saa  barnagtigt  som  at  indbilde  sig,  at  Prin- 
sesse Marie  skulde  ville  tilfredsstille  franske  Spioners 
Nysgjærrighed  angaaende  den  russiske  Zars  Folelser 
overfor  Frankrig? 

Ja,  det  er    utrolig   naivt!  —   svarte    Svensken.  — 

Men  hvad  der  forekommer  mig  endnu  mærkeligere  er 
dette,  at  en  enkelt  Pennesmørers  Opspind  kan  sætte 
hele  Europa  i  Bevægelse.  Det  Hele  er  sandsynligvis 
en  Sladderhistorie,  sat  i  Scene  af  Figaro. 

Der  blev  snart  for  trangt  i  det  forreste  Rum ,  og 
Bjørn  bevægede  sig  langsomt  fremover. 

To  Kvindestemmer  talte  højt  bag  hans  Ryg: 

Hvem  er  det,  som  nu  hilser  paa  Værtinden? 

De  mener  den  hvidhaarede  Herre  med  de  to  Damer? 

Ja! 

Det  er  den  engelske  Minister,  Lord  Wellington, 
med  Kone  og  Datter. 

Fruen  ser  ud  som  en  Italienerinde. 

Ja,  hun  er  ogsaa  fra  Florents! 

Hvor  hun  er  dejlig!  Hun  ser  jo  næ.sten  ligesaa 
ung  ud  som  Datteren. 

Lorden  og  hans  Hustru  skal  have  havt  en  meget 
romantisk  Ungdomshistorie.    Har  Baronessen  hørt  den? 

Nej ! 

Jeg  skal  fortælle  den.  Jeg  har  den  fra  den  tyske 
Legationssekretær.  Lady  WelHngtons  Mor  var  en  smuk, 
italiensk  Enke,  som  kun  havde  en  eneste,  femtenaarig 
Datter.  Lorden,  som  mødte  dem  paa  en  Rejse  i  Italien, 
blev  dødelig  forelsket  i  Datteren;  men  imidlertid  vilde 
]\Ioderen  selv  have  ham.  Hun  stængte  derfor  sit  Barn 
inde,  naar  han  kom,  og  sagde  til  hende:  »Det  er  da 
en  uhørt  Skam,  at  du  viser  dig  forelsket  i  denne  Frem- 
mede, som  ikke  br}'der  sig  det  mindste  om  dig!«  — 
Men  da  Engelskmanden  ikke  fik  se  den  unge  Pige  mer, 
underkjobte  han  Kammerjomfruen  og  brugte  hende 
som  Postbud.  Og  da  han  fik  Vished  om,  at  hans 
Følelser  var  gjengjældte,  skrev  han  til  hende: 

»Inat  Klokken  tolv  staar  min  Kusines  Vogn  paa 
Hjørnet  af  Gaden  og  venter  dig  med  to  Jomfruer,  som 
skal  føre  dig  hjem  til  hende.  Vi  vies  i  hendes  Kapel 
og  rejser  strax  efter  til  England.« 

Mens  den  unge  Pige  sad  og  læste  denne  Seddel, 
traadte  Markesaen  pludselig  ind  og  saa  hende  stikke 
Noget  under  sit  Forklæde.  —  »Du  skjuler  Noget  for 
mig.^<  —  sagde  Moderen  mistænksomt.  —  Det  er 
formodentlig  et  Brev  fra  den  unge  Lord  ?  Vær  saa  god, 
giv  mig  detl<^  —  Imidlertid  havde  Datteren  allerede 
smulret  Brevet  op  og  rullet  det  sammen  i  en  Kugle, 
som  hun  stak  i  Munden  og  svælgede.  Markesaen  fik 
altsaa  ikke  vide  Noget.  Men  samme  Nat  flygtede  den 
unge  Pige  og  lod  sig  vie  til  sin  Englænder,  hvem  hun 
senere  har  fulgt  Verden  rundt. 

Det  var  jo  en  hel  Romani  —  udbrød  den  anden 
Dame.  —  Men  man  maa  dog  helst  ønske  sig  fritaget 
for  den  Slags  Eventyr  i  sin  egen  Familje. 

De  skal  imidlertid  føre  det  yndigste  Samliv. 

Bjørn  stirrede  med  pludselig  Nysgjærrighed  paa 
den  hvidhaarede  Italienerinde  med  de  kulsorte  Øjne 
og  det  varme  Middelhavssmil.  Den  unge  Datter,  som 
stod  ved  hendes  Side,  var  mørkhaaret,  med  blendende 
hvid  Hudfarve,  sorte  Øjne  og  tændende  Gnist  i  Smilet. 
Det  var  Moderen  i  ung  Udgave. 

I  det  Samme  traadte  Grev  Svend  Brahe  hen  til 
dem  og  hilste,  og  Bjørn  saa  atter  disse  Blikke,  som 
røbede,  hvad  Læberne  endnu  ikke  havde  udtalt.  Ro- 
manen synes  at  fortsættes  i  næste  Slægtled  —  tænkte 
han.  —  Men  fuldt  saa  romantisk  bliver  den  vel  neppe. 

Lordens  Datter  ser  ud  til  at  være  meget  optaget 
af  Grev  Brahe  —  sa^jde  en  Stemme. 

Ja ,  hun  viser  det  kun  altfor  meget !  —  blev  der 
svaret.  —  Men  det  er  vel  paa  Grund  af  hendes  italienske 
Blod.  Forresten  haaber  jeg  for  hendes  Skyld ,  at  det 
ikke  er  sandt,  hvad  der  siges  om  ham. 

Hvad  siges  der? 

Aa,  det  vil  jeg  helst  ikke  fortælle.  Jeg  tager  mig 
altid  i  Agt  for  at  bringe  en  Sladderhistorie  videre.  Deres 
Naade  var  formodentlig  paa  Bal  hos  Udenrigsministeren 
Igaar? 

Ja ,  det  var  en  yndig  Fest !  Deres  kongelige  Hoj- 
heder  Kronprinsen  og  Kronprinsessen  var  ogsaa  tilstede. 

Bjørn  hørte  ikke  Fortsættelsen.  Mellem  en  Vrim- 
mel af  Hoveder  stod  langt  borte  Komtesse  Brahes 
Ansigt  med  Lys  i  Øjet  og  Smil  om  Munden.  Det 
rødblonde  Haar  var  prydet  med  hvide  Roser,  og  om- 
kring den  marmorrene  Hals  funklede  en  enkelt  Rad 
af  glitrende  Stene.  Hendes  Øjne  mødte  Bjørns,  og  hun 
gjengjældte  hans  Hilsen  med  sit  fine  Smil  og  en  let 
Hovedbøjning. 

Nu  hørtes  nogle  Akkorder  fra  et  Pianoforte  i  et 
af  Sideværelserne,  og  en  Operasanger  foredrog  en 
Arie  af  Hugenotterne.  Den  efterfulgtes  af  flere  mindre 
Sange,  hvorunder  Gjæsterne  forholdt  sig  tause  med 
Undtagelse  af  en  enkelt  Hvisken  hist  og  her. 

Bjørn  rykkede  gradvis  nedover  til  den  anden  Ende 
af  Stuen,  og  da  Musiken  holdt  op,  stod  han  ved  Siden 
af  Komtesse  Brahe. 

Saa  den  store  Aand  foragter  ikke  saa  hverdagslige 
Glæder  som  at  gaa  i  Selskab?  —  sagde  hun  smilende. 

Nej  langtfra!  —  svarte  han.  —  Ved  at  blande  sig 
med  Menneskene  faar  man  jo  Anledning  til  at  studere 
dem. 

Der  blev  stor  Bevægelse  i  Salen.  Herrerne  forte 
Damer  til  Bords,  og  Bjørn  bod  Komtesse  Brahe  Armen. 

Man  gik  parvis  ud  gjennem  en  smal  Gang,  hvis 
^3sggG  var  dækkede  med  tyrkiske  Tæpper,  og  som 
kun  var  svagt  oplyst  af  en  rød  og  grøn  Hængelampe. 
Herfra  traadte  man  ind  i  en  rigt  oplyst  Spisesal,  hvis 
lange  Bord  bugnede  af  Blomster  i  Kry^stalvaser ,  og 
talrige  Sølvfade   med  de  mest  udsøgte  franske  Retter. 

Bjørn  forsynte  sin  Dames  og  derefter  sin  egen 
Tallerken,  og  staaende  ligeoverfor  hinanden  begyndte 
de  at  tale  om  Sangen,  som  de  netop  havde  hørt,  og 
derefter  om  Kunstforholdene  i  Kjøbenhavn. 

Den  danske  Skuespilkunst  staar  højt  —  sagde  han 
—  det  er  fin  og  sikker  Kunst;  jeg  mener  da  i  Sær- 
deleshed i  de  moderne  Samtalestykker.  Der  kan  »det 
kongelige  Teater <^  maale  sig  med  Europas  første  Scener. 
Den  tragiske  Muse  synes  derimod  at  være  Stedbarn. 

Mens  de  talte  videre,  var  Eleonora  Brahe  Gjenstand 
for  megen  Beundring  og  fyrige  Øjekast  fra  alle  Sider. 

Ved  Enden  af  Bordet  stod  den  kinesiske  Gesandt 
i  Berlin,  som  var  kommen  herop  paa  nogle  Dages 
Besøg.  Han  var  iført  en  gul  og  rød  Silkekjole  med 
lange,  rummelige  Ærmer,  Haaret  hængende  i  en  lang 
Pisk  nedover  Nakken  og  en  liden,  violet  Silkehue  paa 
Hovedet.  En  Tjener  holdt  hans  Tallerken,  mens  han 
nød  Maaltidet  med  urokkelig  Ro. 

Da  han  var  færdig,  blev  han  staaende  ved  Bordet 
og  mønstrede  Selskabet  med  sine  smaa,  skjævtliggende 
Øjne. 

Pludselig  afbrødes  han  i  sine  stumme  Betragtninger 
af  to  andre  Gjæster:  en  brun  Mand  med  langt,  sort 
Skjæg  og  hvidt  Turban  samt  hvid,  løs  Ulddragt.     Det 

var  en  marokansk  Fyrste,  som  hed  Bel-Elil.  Den 
anden  var  en  yngre,  gulbrun  Mand  med  orientalsk 
Ydre,  men  europæiske  Klæder.  Hans  Navn  var  Prins 
Dorchi  fra  Siam. 

De  tre  Fremmede  forte  Samtalen  paa  fransk,  og 
Afrikaneren  Bel-Elil  spurgte  Kineseren  Pé-io-o,  idet 
han  saa  over  paa  Komtesse  Brahe : 

Hvem  er  hunr 

Ved  ikke!  —  svarte  Repræsentanten  for  det  him- 
melske Rige. 

Hun  er  dejlig!  —  udbrod  Prins  Dorchi. 

ja,  dejlig!  —  istemte  Bel-Elil.  —  Hun  er  en  hvid 
Sky  med  gylden  Glands  over.  —  Og  han  stirrede  uaf- 
brudt paa  Eleonora,  hvis  slanke  Legeme  var  indhyllet 
i  en  hvid  Kniplingskjole,  der  fik  gylden  Glans  af 
hendes  gyldne  Haar. 

I  vort  Land  faar  saadant  Noget  ikke  Lov  til  at 
gaa  utilsløret  omkring  og  tænde  Ild  —  vedblev  Afri- 
kaneren. —  Men  Mændene  i  disse  Zoner  er  af  en 
anden  Art. 

Hos  os  vilde  hun  mindst  være  værd ,  ja,  lad  mig 
nu  se!  —  sagde  Pé-io-o  betænksomt,  og  han  opregnede 
de  hojeste  Priser  paa  kinesiske  Hustruer. 

Mens  disse  To  fortalte  om  deres  Landsmænds 
forskjellige  Betaling  for  den  Slags  Varer,  fjærnede  den 
unge  Siameser  sig  og  bad  Værten  om  at  blive  fore- 
.stillet  for  vedkommende  Dame.  Hans  Ønske  blev  strax 
efterkommet,  og  Prins  Dorchi  hilste  saa  dybt,  at  hans 
Pande  næsten  berorte  Gulvet,  hvorefter  han  sagde: 

Det  er  en  uendelig  Lykke  at  faa  gjore  den  skjonne 
Komtesses  Bekjendtskab. 

Deres  Højhed  taler  dansk?  —  udbrod  hun  over- 
rasket. 

Ja,  jeg  har  studeret  det  med  en  dansk  Marineofhcer, 
inden  jeg  rejste  til  Europa!  —  svarte  han.  —  Men 
forresten  forstaar  jeg  alle  skjonne  Kvinders  Sprog  — 
tilføjede  han  med  sin  blødeste  Røst  og  Blikke  saa 
varme  som  Sydhavets  Sol. 

Bjørn  blev  imidlertid  staaende  taus  og  hørte  med 
Fornøjelse  paa  denne  Fremmede,  der  syntes  at  ind- 
bilde sig,  at  man  heller  ikke  med  europæiske  Kvinder 
kunde  føre  anden  Samtale  end  om  deres  legemlige 
Fuldkommenheder,  om  Elskov  og  Sværmeri. 

De  afbrødes  af  Baron  Rosenkrantz,  som  endnu 
ikke  havde  havt  Anledning  til  at  hilse  paa  sin  Kusine. 

Du  kommer  vel  ned  til  Mors  Fødselsdag?  — 
spurgte  han. 

Ja,  muligvds !  —  svarte  hun.  —  Skjøndt  der  skal 
Mod  til  for  at  rejse  paa  Landet  i  denne  Kulde. 

De  gjør  os  kanske  ogsaa  den  Fornøjelse?  —  spurgte 
han  Bjørn.  —  Mor  ønsker  meget  at  gjøre  Deres  Be- 
kjendtskab. 

Jo,  tak,  jeg  skal  tænke  paa  det!    —  svarte  Bjørn. 

Jeg  haaber,  De  kommer!  —  sagde  Eleonora  for  at 
støtte  sin  Fætters  Opfordring.  —  Tante  er  saa  umaa- 
delig  begejstret  for  store  Mænd.  Hun  er  en  fin  og 
yndig  Person. 

Det  tviler  jeg  ikke  paa  efter  den  Opdragelse, 
hun  har  givet  sin  Son  —  svarte  Bjørn.  —  Gjennem 
ham  elsker  jeg  Danmark. 

Rosenkrantz  lo  muntert. 

Maatte  jeg  blot  fortjene  Deres  gode  Mening!  — 
såede  han. 


Efter  Deserten  spredte  Gjæsterne  sig  paany  i  de 
tilstødende  Rum. 

Bjorn  blev  staaende  ligeoverfor  Værtinden,  der  sad 
paa  en  Sofa,  omringet  af  nogle  danske  Herrer. 

Der  har  vi  jo  den  bedste  Dommer  —  sagde  hun, 
idet  hun  henvendte  sig  til  Bjorn.  —  Herr  Baronen 
fortæller  mig,  at  Norge  for  Tiden  har  de  største  Digtere, 
hvorover  jeg  er  meget  forbauset;  thi  jeg  har  aldrig  i 
mit  Liv  hørt  disse  Navne.  Og  jeg  troede,  hele  Verden 
var  enig  i  at  anerkjende  de  franske  som  de  største. 

Ja,  for  Franskmændene  er  deres  Egne  naturligvis 
de  Største  —  svarte  Bjorn.  —  Man  kan  i  det  Hele 
taget  aldrig  gjore  nogen  Sammenligning  mellem  de 
forskjellige  Landes  Genier.  Den,  der  udtrykker  det 
tydske  Folks  Tanker  og  Følelsesliv,  er  selvfølgelig  for 
Tyskeren  den  mest  fremragende  Forfatter,  ligesom 
Englænderen  sætter  den  højest,  der  gjenspejler  hans 
Sæder,  Skikke  og  Aandsliv. 

Altsaa  har  vi  Begge  Ret  —  sagde  hun  til  sin 
Sidemand  —  eller  rettere  sagt.  Begge  Uret. 

Kun  nogle  meget  faa  Universalgenier  som  Homer, 
Goethe  og  Shakespeare  har  vundet  Forstaaelse  blandt 
alle  Nationer  —  sagde  Bjørn,  og  mens  han  vedblev 
at  tale,  lyttede  de  Andre  i  Taushed. 

Ligeoverfor  dem  stod  den  engelske  Ministers  Datter 
og  brændte  Grev  Svend  Brahe  med  sine  sorte,  flam- 
mende Øjne  og  italienske  Smil.  Hans  Væsen  var  mer 
kjøligt;  men  han  holdt  sig  dog  stadig  ved  hendes  Side. 

Da  hans  Fætter  Rosenkrantz  kom  hen  til  ham  og 
spurgte  om  han  vilde  rejse  paa  Landet  sammen  med 
Søsteren,  fik  han  et  bestemt  Afslag. 

Det  er  mig  umuligt  for  Øjeblikket.  Jeg  har  ikke  Tid. 

Herr  Greven  maa  gaa  paa  Skøjter  med  mig  — 
oplyste  den  unge  Dame  leende.  —  Jeg  har  netop  faaet 
min  forste  Undervisningstime. 

Det  er  en  anden  Sag,  naar  man  har  saa  tvingende 
Forretninger  —  sagde  Rosenkrantz.  —  Men  det  er  dog 
forresten  mærkeligt,  at  du  i  de  to  sidste  Aar  ikke  har 
sat  din  Fod  paa  Rosenskov.  Hofjægermester  Sten 
Ebbesen  sporger  ogsaa  altid  efter  dig.  Xu  har  de  en 
voxen  Datter,  ved  du  detr 

Ja,  jeg  har  hort  det  I  'Men.  hver  Gang  jeg  vilde 
derned,  er  jeg  bleven  hindret  af  tilfældige  Omstændig- 
heder. Og  den  unge  Søofficer  begyndte  pludselig  at 
tale  om  noget  Andet,  som  om  det  pinte  ham  at  mindes 
baade  Stedet  og  Menneskene. 

Da  Klokken  var  tolv,  begyndte  Gjæsterne  at  for- 
.svinde,  og  gamle  Grev  Brahe  forte  sin  Datter  ud.  Han 
vendte  sig  i  Døren  og  gav  Sønnen  et  Vink,  hvorefter 
denne  maatte  forlade  sin  Dame  og  følge  efter. 

Nederst  i  Trappen  stod  Bjørn  og  beundrede  Eleo- 
nora i  hendes  lange,  hvide  Silkekaabe,  kantet  med 
Svanedun.  Han  hjalp  først  hende  og  derefter  hendes 
Far  ind  i  Vognen  og  blev  staaende  med  blottet  Hoved. 

Eleonora  bøjede  sig  frem  og  smilte,  og  Bjørn  tog 
hendes  Smil  med  sig  hjem  som  sidste  Minde  om  Festen. 

III. 

Rosenkrantz  og  Bjorn  steg  ud  af  Jernbanekupéen 
paa  en  liden  Station  i  det  sydlige  Sjælland.  Her  ventede 
en  gammel  Tjener,  som  tog  deres  Vadsække  og  Plæd 
og  forte  dem  hen  til  en  lukket  Vogn,  som  holdt 
paa  Landevejen.  Vognen  var  fuld  af  Pelsværk  for  at 
beskytte  de  Kjørende  imod  den  bidende  Vinterkulde, 
og  nu  gik  det  i  rasende  Fart  udover  en  lang  Slette, 
gjennem  Skoven  og  ned  til  Soen. 

Efter  en  Times  Kjorsel  naaede  de  Rosenskov,  en 
hvid  Murbygning  i  italiensk  Villastil,  med  fladt  Tag, 
to  runde  Taarne  og  en  bred  Stentrappe  med  Marmor- 
urner,  hvis  Blomsterbuske  stod  indpakkede  i  Halm- 
hylstre. 

I  Forstuen  traadte  en  liden,  hvidhaaret  Dame  i 
sort  Uldkjole  og  Blondekappe  dem  i  Mode  og  tog  den 
unge  Baron  i  sine  Arme. 

Maa  jeg  forestille  min  Ven,  Herr  Bjorn  —  sagde 
han  —  Min  Mor. 

Det  glæder  mig  at  gjore  Deres  Bekjendtskab  — 
hun  trykkede  hans  Haand.  —  Axel,  hjælp  Herren  hans 
Pels  af  02:  foler  ham  til  hans  Værelse! 

Tjeneren  adlød,  og  Bjørn  fulgte  efter  ham  op  ad 
en  bred,  tæppebelagt  Trappe  og  ind  paa  et  stort 
Gjæsteværelse.     Her  var  lunt  og  hyggeligt. 

Da  han  senere  kom  ned,  blev  han  fort  ind  i  en 
høj  Spisesal  med  svære  Egetræs  Møbler.  De  satte 
sig  til  Bords,  og  under  Maaltidet  samtalte  Værtinden 
meget  livfuldt  med  den  fremmede  Gjæst,  spurgte  om 
hans  Fædreland  og  lod  til  at  følge  med  i  det  offentlige 
Liv  baade  hjemme  og  ude. 

Er  Herr  Bjørn  Politiker:  —  spurgte  hun. 

Xej !  svarte  han.  —  Jeg  tilhører  intet  bestemt, 
politisk  Parti,  fordi  det  vilde  tvinge  mig  til  at  slaa  af 
paa  Idealets  Krav.  Der  er  Sager,  hvori  man  maa 
indrømme,  at  [Modstanderne  ogsaa  har  Ret,  og  dog 
maa  Partimanden  lystre  og  underordne  sig  Partiets 
Interesser,  hvilket  er  i  høj  Grad  nedbrydende  for  Ens 
Selvagtelse. 

Sandt,    meget  sandt!  —  indrømmede  Baronessen. 

—  Jeg  husker,  at  min  afdøde  Mand  ogsaa  ofte  havde 
indre  Kampe  netop  af  denne  Grund. 

Var  Baronen  Politiker? 

Ja,  med  Liv  og  Sjæl!  Han  sad  mange  Aar  i  Lands- 
thinget  som  kongevalgt  Medlem. 

Ja,  nu  erindrer  jeg.  Deres  Søn  har  fortalt  mig  det! 

—  sagde  Bjørn.  Derefter  vedblev  han:  Af  og  til,  naar 
Xoget  rigtig  ærgrer  mig,  skriver  jeg  et  Opsæt  og  slaar 
et  Slag  for  Sandhed  og  Ret.  Der  skal  Nogen,  som 
kan  vække  de  slumrende  Samvittigheder,  Nogen  der  tør 
tale  ligesom  de  gamle,  jødiske  Profeter.  De  revsede 
og  vejledede  deres  Folk,  og  det  har  jeg  ogsaa  altid 
betragtet  som  mit  Kald. 

Det  er  saamænd  det  største,  —  udbrød  Rosenkrantz 


—  men  dertil  kræves  der  Genier,  og  deraf  findes  der 
ikke  mange  i  hvert  Aarhundrede.  Jeg  maa  nok  ind- 
skrænke mig  til  at  begynde  som  Soldat  i  den  politiske 
Hverdagslejr. 

Ja,  du  vil  jo  stille  dig  til  Valg  til  Sommeren?  — 
sagde  Bjørn. 

Det  er  min  Plan,  ja! 

Samtalen  drejede  ind  paa  andre  Sager,  og  Bjorn 
fandt  Behag  i  den  gamle  Dames  milde,  rolige  Livssyn, 
ligesom  hendes  Erfaringer  gjorde  hende  i  høj  Grad 
underholdende. 

Baronessen  lader  til  at  være  viden  berejst? 
Aa  ja,   jeg   er   født   i   St.  Petersburg,  har  tilbragt 
min   Barndom    i   Berlin   og   min  Ungdom  i  Paris,  hvor 
P^ar  døde  som  dansk  Minister. 

Mor  kunde  saamænd  let  have  siddet  her  som 
Enkekejserinde  —  sagde  Aage. 

Saa  fortæller  Rygtet;  men  jeg  selv  har  aldrig  vidst 
Noget  om  det  —  sagde  hun,  mens  hendes  fine  Ansigt 
med  de  klare,  blaa  Ojne  lyste  ved  Erindringen  om 
Ungdommens  Glæder  i  det  muntre  Paris. 

Baronessen  har  sandsynligvis  ofte  været  i  Tuille- 
rierne? 

Aa  ja,  ved  alle  festlige  Anledninger!  Diplomatiet 
er  jo  selvskrevne  Gjæster.  Hvilken  glad  Tid!  En 
Rigdom  og  en  Pragt  som  i  Æventyr  fra  tusend  og  en 
Nat.  Derfor  var  jo  ogsaa  alle  Haandværkere  og 
Industridrivende  fortvilede  over  Kejserdømmets  Fald. 
Napoleons  Hof  gav  Millioner  af  Mennesker  Brød  og 
Velstand. 

Jeg  maa  tilstaa,  jeg  har  aldrig  følt  nogen  Beundring 
for  det  andet  Kejserdomme  —  sagde  Bjorn.  —  Napoleon 

den  tredje  havde  sin  store  Navnes  italienske  Snedighed 
uden  at  have  hans  Geni.  Dette  Storslagne,  som  faar 
En  til  at  forsone  sig  med  Napoleon  den  forstes  per- 
sonlige Fejl,  findes  der  intet  Glimt  af  hos  hans  Nevø. 
Denne  Sidste  havde  en  Eventyrers  Dristighed,  Bandit- 
tanken: >/ Intet  at  tabe  og  alt  at  vinde;';  men  et  idealt 
Maal,  som  kunde  undskylde  de  mer  og  mindre  skidne 
Midler,  existerte  jo  ikke  her.  Hos  ham  var  det  kun 
personlig  Magtsyge,  og  selv  sattes  han  op  som  en 
Stige  for  et  hensynsløst  og  egoistisk  Parti. 

Ganske  rigtigt!  —  svarte  hun.  —  Jeg  har  altid 
været  af  samme  Mening. 

Han  optræder  i  Kamret  og  sværger  paa  Krusifixet, 
at  han  vil  tjene  Republiken,  og  at  han  vil  betragtes 
som  en  Landsforræder,  hvis  han  nogensinde  bryder 
denne  sin  Ed,  og  paa  samme  Tid  holder  han  hemmelige 
Moder  for  at  omstyrte  Republiken.  Saadant  kalder 
jeg  ikke  Diplomati,  men  Lumpenhed  —  ikke  Heltemod, 
men  Pøbellist. 

Ganske  vist!  — istemte  Baronessen  paany.  — Men 
trods  den  ydre  Glimmer  var  der  jo  ogsaa  altid  noget 
vist  Parvenuagtigt  over  dette  Hof.  Alle  havde  en 
Fornemmelse  af  at  gaa  paa  gyngende  Grund.  Ingen 
vovede  aabent  at  udtale  sin  Mening  om  Fortiden  eller 
at  tro  paa  Fremtiden.  Kejserinden  selv  var  jo  yndig; 
men  hendes  Herkomst  var  meget  tvilsom.  Man  paastod, 
at  Moderen  havde  ejet  den  berygtede  Spilleklub  i 
Palais-Royal,  og  at  naar  Kejseren  forbod  Hazardspillet, 
var  det  ikke  for  at  forbedre  Sæderne,  men  blot  ford^ 
han  ikke  kunde  være  bekjendt  af  at  have  sin  Sviger- 
mor i  en  saadan  Stilling.  Hun  blev  ogsaa  forvist  til 
Spanien.      Og    Kejserinden    selv   stodte    altfor   ofte  an 

imod  Etiketten.  Man  fortæller,  at  da  hun  efter  en  flere 
Timers  lang  Kur  havde  ytret  til  Prinsesse  Klotilde  • 
»Jeg  er  dødstræt,  efter  at  jeg  har  staaet  saa  længe!« 
—  skulde  denne  fødte  Prinsesse  have  svaret  ganske 
højt:  »Det  gør  mig  Intet;  jeg  er  vant  til  Hoflivet,  siden 
jeg  kom  til  Verden.«  —  Der  var  ogsaa  en  vis  let  Tone, 
som  ikke  stemte  overens  med  Stillingens  Værdighed, 
Den  østerrigske  Ministers  Kone  kom  engang  paa  et 
Maskebal  kun  iført  et  Tigerskind,  og  jeg  erindrer,  at 
der  samme  Aften  i  Kotillonen  var  opstillet  en  kjæmpe- 
stor  Bikube  midt  i  Salen.  Den  aabnede  sig  pludselig, 
og  ud  fløj  en  hel  Skare  af  Balletdanserinder,  klædte  i 
luftige  Dragter.  De  skulde  forestille  Bier.  Og  midt 
mellem  disse  Damer  optraadte  en  af  Kejserindens  bedste 
Veninder,  Marquise  de  Galiau,  som  Bidronning  og  dan- 
sede solo  for  hele  det  forbausede  Selskab.  Her  var, 
som  sagt  meget,  der  ikke  passede  i  Hofstilen,  og  som 
heller  aldrig  kunde  være  bleven  taalt  af  et  andet  Folk 
end  netop  det  franske. 

Saadan  talte  den  gamle  Baronesse,  som  var  glad 
til  Mode,  naar  hun  paa  den  Vis  i  Erindringen  atter 
kunde  gjennemleve  Alt,  hvad  hun  havde  seet  i  de 
ijærne  Lande,  og  Bjørn  morede  sig  ved  at  lytte  til 
hendes  livlige  Fortælling.  Hun  havde  ikke  alene  seet, 
men  ogsaa  følt  og  tænkt. 

laften  kommer  min  Niece,  Komtesse  Brahe  —  sagde 
hun.  —  Kjender  De  hende? 

Ja,  jeg  har  den  Fornøjelse! 

Hun  er  smuk  og  begavet,  finder  De  ikke? 

Jo,  ganske  vist!  —  svarte  Bjørn.  —  Hun  er  en 
af  de  Damer,  som  man  har  Udbytte  af  at    tale    med. 

Om  Eftermiddagen  maatte  Bjørn  skrive  nogle  Breve 
og  trak  sig  derfor  tilbage  til  sit  Værelse,  mens  Husets 
Frue  skyndte  sig  at  benytte  Anledningen  til  en  fortrolig 
Samtale  med  sin  Søn. 

De  sad  i  hendes  lille  Arbejdsværelse,  som  med  de 
store  Bogskabe  og  Skrivebordet,  overfyldt  af  Papirer 
og  Aviser,  lignede  en  lærd  Mands  Studerkammer.  Det 
havde  ogsaa  før  i  Tiden  tilhørt  den  afdøde  Baron,  som 
her  havde  udtænkt  mange  af  de  glimrende  Taler,  hvis 
blanke  Vaaben  havde  vundet  Sejre  i  den  danske  Rigsdag. 

Moderen  tog  sit  hvide  Hækletøj  og  satte  sig  i  en 
af  de  lave,  læderbetrukne  Lænestole,  mens  Sønnen 
tændte  en  Cigar. 

Du  er  vel  ofte  sammen  med  Eleonora  i  Kjøbenhavn? 

—  begyndte  hun. 

Ikke  saa  ofte  som  forhen  —  svarte  han.  —  Jeg 
arbejder  temmelig  strengt  i  Ministeriet,  og  jeg  har  ikke 
deltaget  saa  meget  i  Selskabsliv^et  i  Aar. 

Er  der  mange  nye  Stjerner  paa  Balhimlen  i  Vinter? 

—  spurgte  hun  videre. 

Aa  ja,  der  er  flere  Unge,  som  er  komne  ud,  Baron 
Falks  ældste  Datter  og  en  af  Billes  fra  Jylland.  For- 
resten har  jeg  ikke  lagt  synderlig  Mærke  til  nogen 
af  dem. 

i\Ien  Aage,  du  begynder  jo  at  tale,  som  om  du 
allerede  var  gift  og  vel  forsørget!  Det  er  virkelig  paa- 
tide,  at  du  skaffer  en  ung  Kone  til  Huset.  Jeg  er 
svag  og  kan  snart  gaa  bort.  Jeg  troede,  du  gik  og 
sværmede  for  Eleonora,  og  du  kunde  aldrig  gjøre  noget 
Valg,  som  var  mer  efter  mit  Hjærte. 

Er  vi  nu  inde  paa  den  Historie  igjenr  —  udbrød 
Rosenkrantz  lidt  utaalmodisr. 

Ja,  jeg  ved  godt,  at  Børn  ikke  synes  om,  at  deres 
Forældre  blander  sig  i  dette  Spørgsmaal;  men  jeg  gaar 
nu  alligevel  og  haaber  .... 

Jeg  ved  det.  Mor  —  svarte  han.  —  Men  jeg  vil 
forst  være  en  uafhængig  Mand,  inden  jeg  sætter  Bo. 
Jeg  agter  at  følge  Fars  Fodspor  og  bane  mig  en  Vej 
som  Politiker;  men  for  at  kunne  opføre  sig  hæderlig  i 
den  Stilling,  bor  man  først  og  fremst  være  ekonomisk 
ubunden. 

Det  har  du  Ret  i;  men  du  faar  jo  Noget  efter 
mig,  Rosenskov  har  ikke  saa  liden  Værdi,  og  Grev 
Brahe  skal  efter  Sigende  have  en  temmelig  betydelig 
Formue. 

Ja,  det  er  vel  og  bra;  men  jeg  vil  nu  helst  slippe 
for  at  leve  af  en  Svigerfars  Naadegaver.  Desuden  ved 
jeg  slet  ikke,  om  Eleonora  har  nogen  Interesse  for  mig. 

I  var  jo  altid  saa  gode  Venner. 

Gode  Venner!  Ja,  Jivorfor  skulde  man  ikke  være 
gode  Venner  med  sin  Kusine? 

Har  du  da  aldrig  forsøgt? 

Forsøgt?  ....  Nej!  ....  Hun  er  ligesom  altfor 
kammeratslig,  til  at  jeg  kan  tro,  hun  nogensinde  kunde 
tænke  paa  at  gifte  sig  med  mig .... 

Og  du  selv?  —  hun  gløttede  hen  paa  ham  over 
sit  Strikketøj. 

Jeg  selv?  —  han  betænkte  sig,  slog  Asken  af  sin 
Cigar  og  slængte  det  ene  Knæ  Qver  det  andet  —  Jo,  jeg 
maa  tilstaa,  der  er  igrunden  Ingen,  jeg  synes  bedre  om. 

Moderen  smilte: 

Nu,  det  er  jo  allerede  meget,  naar  der  ikke  findes 
Nogen,  som  du  foretrækker. 

Jeg  kommer  aldrig  hjem   til  Rosenskov,   uden  at 

du  minder  mig  om  dette  —  sagde  han.  —  Og  det  er 
nu  en  altfor  alvorlig  Sag  til  at  skynde  sig  med. 

Aa,  naar  man  har  tænkt  paa  en  Sag  i  ti  Aar, 
saa  synes  jeg  nok,   den  maatte  være  gjennemtænkt. 

Kan  vel  være  —  indrømmede  han.  —  Men  det 
kan  nu  ikke  eaa  hurtigere  allieevel. 


Samme  Aften  blev  Kredsen  forøget  med  en  fjerde 
Person:  Komtesse  Brahe.  Hun  havde  gjort  Rejsen 
alene,  kun  ledsaget  af  sin  Kammerpige,  og  var  gjennem- 
blæst  og  træt.  Men  efter  Theen,  som  frembødes  paa 
et  lidet  Bord,  der  fuldt  dækket  blev  rullet  ind  i  den 
varme  Stue,  syntes  hun  lidt  efter  lidt  at  to  op. 

Man  talte  i  al  Gemytlighed  et  Par  Timer,  og 
da  det  store  Uhr  slog  ti,  rejste  Værtinden  sig  og 
sagde : 

Nu  er  det  Sengetid ! 

Dermed  maatte  Selskabet  sige  Godnat  og  for- 
svinde. 

Baron  Rosenkrantz  bod  sin  Kusine  Armen  for  at 
fore  hende  op  ad  Trappen  og  hen  til  det  store 
Værelse  paa  Forsiden  af  Huset.  Udenfor  Døren  rakte 
hun  begge  Herrerne  Haanden  med  en  venlig  Hilsen 
og  sagde  Godnat. 

Da  Bjørn  klædte  sig  af,  tænkte  han  langt  mer 
paa  Komtesse  Brahe  .end  paa  Værtinden  og  hendes 
Søn.  Hun  er  mærkværdig  skjøn,  med  Holdning  som 
en  født  Dronning.  Om  jeg  kunde  finde  en  saadan 
Kunstnerinde  til  at  spille  mit  Drama,  netop  saadan 
som  denne  I 

Og  han  saa  hende  i  Fantasien  som  Hovedpersonen 

i  dette  .Vrbejde,  der  havde  kostet  ham  flere  .Var  af 
hans  Liv. 

Bjorns  Karakter  var  tidlig  bleven  hærdet  af  ma- 
terielle Savn  og  stærke  aandelige  Brydninger.  Hans 
I'ar,  der  v^ar  dod  som  Postmester  i  Kristiania,  havde 
havt  en  talrig  Borneflok,  men  ingen  Formue,  og  han 
havde  seet  med  Uro  og  Tvil  paa  Sonnens  literære 
Virksomhed.  Uden  synderlig  Stotte  fra  Hjemmet 
havde  altsaa  Bjørn  maattet  kjæmpe  sig  frem  alene; 
men  gjennem  Nød  og  strid  Modstand  havde  han  nu 
endelig  erobret  sig  et  fast  Fodfæste  i  Literaturen  og 
en  uafhængig  pekuniær  Stilling. 

Bjørn  havde  altid  anseet  det  for  en  bydende  Pligt 
at  tale,  hvorsomhelst  et  Misbrug  gik  i  Svang  og  vakte 
hans  Forbitrelse.  Paa  Landet  i  Norge  holdes  der 
endnu  Auktion  over  forældreløse  og  naturlige  Børn, 
som  udsættes  i  Pension  til  den,  der  byder  mindst, 
Bjorn  havde  skrevet  flammende  Ord  om  denne  op- 
rørende Menneskehandel,  og  paavist,  hvordan  denne 
hjærtekolde  Behandling  af  de  smaa,  værgeløse  Skab- 
ninger allerede  fra  Barndommen  af  udviklede  disse  til 
Samfundsfjender,  saaledes  at  de  fleste  af  dem  paavislig 
endte  som  Forbrydere.  Han  havde  blæst  i  Trompet 
for  almindelig  Folkevæbning  til  Værge  for  Landets 
Ære  og  senere  kjæmpet  med  ligesaa  varm  Begejstring 
for  Fredssagen  og  almindelig  Afvæbning  som  over- 
ensstemmende med  Tidens  humane  Dannelse.  Han 
havde  forandret  Standpunkt  og  havde  havt  Mod  nok 
til  at  vedkjende  sig  det.  Han  havde  skrevet  Afhand- 
linger om  Kunst  og  Literatur,  om  Naturalisme,  Im- 
pressionisme, Mystik  og  Nyromantik,  og  i  disse  Indlæg 
bevist,  at  han  var  i  Besiddelse  af  alsidige  Kundskaber 

og  klar,  personlig  Dømmekraft.  Men  naar  Nogen  vilde 
tilegne  sig  ham  ved  Tilbud  om  fast  Ansættelse  i  Blade 
eller  i  Fagforeninger  med  reformatoriske  Formaal,  da 
fik  man  et  bestemt  Afslag;  thi  Digteren  vilde  kun  være 
Fingeren,  der  pegte  paa  den  Vej,  som  de  vanlige  Hver- 
dagsmennesker senere  fik  oparbejde.  Hans  Begejstring 
tændte  Flammer  omkring  i  Samfundet;  men  naar  hans 
Ord  havde  bragt  Lys,  gik  han  selv  videre  for  at  ud- 
føre det  samme  Værk  i  en  anden  Sag. 

I  sin  Digtning  stod  han,  som  han  selv  sagde,  over 
enhver  Skole,  der  efter  hans  Mening  kun  kan  existere 
for  Elevtalenter.  Kritikerne  havde  engang,  da  han 
skrev  Bondenoveller,  kaldet  ham  Idealist;  da  han  skrev 
moderne  Romaner  fra  de  højere  Samfundslag,  blev 
han  Naturalist  og  Impressionist  —  nu,  naar  han  for- 
trinsvis skrev  Digte  og  var  begyndt  paa  det  historiske 
Drama,  undredes  man  paa,  om  han  ikke  egentlig  maatte 
kaldes  Nyromantiker.  Men  han  lo  af  alle  disse  Be- 
tegnelser og  svarte  altid:  Jeg  er  mig  selv,  forstaar 
Dere  ikke  det;  Jeg  hører  ikke  hjemme  i  literære  Hær- 
afdelinger  eller  i  gjensidige  Assuranceselskaber.  Jeg 
er  en  Livets  Sanger,  en  Skjønhedens  Apostel,  mer 
eller  mindre  ønsker  jeg  ikke. 

Hans  eget  Hjærteliv  var  tidlig  blevet  overskygget. 
Som  tyveaarig  Student  havde  han  mistet  den  unge 
Pige,  med  hvem  han  havde  været  forlovet  i  længere 
Tid,  og  som  døde  af  Tæring.  Slaget  havde  rammet 
ham  dybt.  og  hans  Fortvilelse  havde  været  grændseløs; 
men  endelig  havde  Saaret  lukket  sig,  og  han  var  be- 
gyndt at  glædes  over  den  Virak,  som  duftede  ham  i 
Møde  fra  alle  Sider  og  fra  begge  Kjøn.  Som  det  er 
Tilfældet  med  de  fleste  nordiske  Kunstnere,  havde  han 

aldrig  paa  sine  Rejser  i  Europas  Hovedstæder  havt 
Anledning-  til  at  faa  Indtryk  fra  de  højere  Samfunds- 
klasser, men  maattet  nøje  sig  med  de  Damebekjendt- 
skaber,  der  kan  kjøbes,  og  med  de  rejsende  Skandinaver 
han  tilfældigvis  havde  truffet  paa.  Mellem  disse  sidste 
havde  han  allerede  i  mange  Aar  været  det  forkjælede 
Geni,  der  tor  tillade  sig  Alt,  og  som  er  sikker  paa 
Sejr,  endnu  før  han  selv  har  gjort  et  eneste  Skridt. 
Han  havde  sværmet  for  Kvinder  i  forskjellige  I.ande 
og  besunget  dem  i  sine  Digte;  men  eftersom  han  blev 
ældre,  begyndte,  som  sædvanligt,  Ærgjærrigheden  at 
faa  større  Raaderum  end  Erotiken.  og  nu  saa  han  dem 
altid  med  Kunstnerens  prøvende  Øje  og  betragtede 
dem  som  Modeller,  der  muligvis  kunde  blive  nyttige 
for  hans  Arbejder. 

Saaledes  ogsaa  her  med  Komtesse  Brahe.  Han 
var  aldeles  ikke  forelsket  i  hende;  men  hun  var  en 
Racekvinde,  hvis  medfødte  og  ved  Opdragelse  forfinede 
Væsen  han  nød  som  Kunstelskeren  nyder  et  skjønt 
Maleri.  Baade  aandelig  og  legemlig  var  hun  ene- 
staaende,  og  som  Følge  heraf  havde  han  i  den  nær- 
meste Tid  kun  Øre  for  hendes  Ord,  kun  Blik  for  hendes 
Person. 


Paa  Baronessens  Fødselsdag  kom  der  Gratulanter 
fra  fjærnt  og  nær.  Herredsfogden  med  Familje,  Præstens 
og  flere  Godsejere.  Blandt  disse  sidste  var  ogsaa  den 
nærmeste  Nabo,  Hofjægermester  Sten  Ebbesen,  en 
svær  Kjæmpeskikkelse  med  langt,  lyst  Skjæg,  samt 
hans  Hustru,  en  høj,  sorthaaret  Dame,  der  stammede 
fra    en    af   de    største    Lehnsgrevskaber    paa   Lolland. 

De  medbragte  en  Flok  Børn  i  de  forskjelligste  Aldere, 
og   hvoraf  den   ældste   netop   var   bleven   konfirmeret. 

Jeg  kjender  Dem  neppe  igjen  —  sagde  Baron 
Rosenkrantz  til  den  Nykonfirmerte.  —  Det  er  besynder- 
ligt, til  hvilken  Grad  en  saadan  Slæbkjole  kan  for- 
andre en  ung  Dame. 

Jeg  foler  saamænd  ingen  Forandring  —  svarte  hun  — 
Jeg  maa  jo  endnu  gaa  i  Skole.  Far  havde  rigtignok 
lovet,  at  jeg  skulde  faa  min  Frihed,  naar  jeg  blev  kon- 
firmeret; men  Frøken  Hassel  finder,  at  jeg  ikke  er 
lærd  nok  endnu  —  og  hun  lo  overgivent  som  et  Barn. 

i\Ien  Noget  maa  vel  Frøkenen  foretage  sig  — 
sagde  Rosenkrantz. 

Ja,  jeg  kan  jo  ride! 

Skulde  det  være  Altr 

Nej  ....  ogsaa  ....  jeg  ved  ikke,  hvad  jeg  vil; 
men  at  der  ikke  er  nogen  Fornøjelse  i  at  sidde  paa 
Skolebænken,  er  da  vist.  Aa,  Rosenkrantz  —  bad 
hun  —  kan  ikke  De  gaa  i  Forbøn  hos  Far  og  Mor 
og  overtale    Dem  til  at  rejse  til  Kjobenhavn  i  Vinter? 

De  ønsker  at  indføres  i  Verden  og  komme  paa 
Bal  ?  Ja,  det  er  jo  forresten  ganske  naturligt !  —  sagde  han. 

Vil  De  gjøre  det,  Rosenkrantz? 

Ja,  gjærne!  — ■  Han  saa  paa  hende  og  opdagede 
pludselig,  at  hun  var  smuk,  hvad  han  aldrig  før  havde 
lagt  Mærke  til.  Rosenkrantz  havde  i  det  Hele  taget 
aldrig  tænkt  paa  denne  lyse,  spinkle  Pige  uden  som 
paa  et  Barn. 

Efter  Selskabet,  da  Husets  Beboere  havde  trukket 
sig  tilbage  hver  til  sit  Værelse,  havde  Bjørn  ingen  klar 
Forestilling  om,  hvad  der  var  foregaaet  omkring  ham 
i   Aftenens  Løb.     Ri^tiijnok   havde  han  drøftet  Politik 

med  Mændene,  fortalt  bortførende  Eventyr  til  Kvinderne 
og  ladet  sig  hylde  af  begge  Kjøn;  men  alligevel  havde 
hans  Opmærksomhed  været  saa  samlet  paa  Eleonora 
Brahes  Person,  at  alt  det  andet  ligesom  sejlede  hen 
i  ubestemte  Omrids  uden  at  efterlade  nogetsomhelst 
Indtryk. 

Selv  de  største  Sjæleforskere  kan  aldrig  gjennem- 
skue   en   sammensat   Kvindenatur   —    havde   hun  sagt. 

Hvoraf  dømmer  De  det? 

Fordi  jeg  aldrig  har  kjendt  mig  selv  igjen  i  en 
eneste  af  de  Boger,  som  jeg  har  læst,  og  heller  ikke 
nogen  af  mine  Bekjendte.  Der  findes  kun  enkelte 
spredte  Træk,  men  aldrig  hele  Personen. 

Komtessen  forkaster  altsaa  alle  de  berømte  Digteres 
Kvindetyper  som  usander 

Ja,  jeg  gjør! 

Det  var  meget  sagt.  Om  jeg  nu  selv  forsøgte  at 
skildre  Dem? 

Det  er  jeg  ikke  det  mindste  bange  for;  thi  det  for- 
maar  Ingen. 

Saadan  havde  de  talt  sammen  den  hele  Aften, 
været  afbrudte  af  Andre,  men  derefter  havde  de  modtes 
paany  og  havde  fortsat. 

Nu  laa  han  og  tænkte  paa  hende,  den  sidste  Tanke, 
inden  han  sovnede. 

IV. 

Den  næste  Dag  var  Baronessen  og  hendes  tre 
Gjæster    indbudte    til  Hofjægermester  Sten   Ebbesens. 

De  kjørte  afsted  i  indelukket  Vogn,  mens  Sneen 
faldt  tæt  og  tung,  saa  Vejen  blev  mer  og  mere  ufarbar. 
Ved  Enden  af  en  lang  Pileallé  forte  en  lav  ^Nlurport 
ind  til  en  stor  Gaardsplads  med  Udhuse  til  begge 
Sider  og  længst  fremme  en  treetages  Stenbygning  i 
engelsk    Slotsstil    med  mange  store    og    smaa  Taarne. 

Værten  modtog  selv  sine  Gjæster  i  Forstuen  og 
førte  dem  ind  gjennem  en  lang  Række  Værelser,  som 
alle  var  udstyrede  med  Smag  og  Rigdom.  Strax  efter 
gik  man  til  Middagsbordet,  hvor  Bjørn  fik  Eleonora 
Brahe  ved  sin  Side.  Børnene  sad  nederst  omkring  en 
Dame  af  ubestemt  Alder,  der  blev  forestillet  som 
Guvernanten,  Frøken  Hassel. 

Hofjægermesteren,  som  var  meget  talende,  for- 
fægtede Agrarpolitiken,  Bjørn  udtrykte  sig  med  Be- 
gejstring om  almindelig  Afvæbning,  mens  Eleonora  og 
Baron  Rosenkrantz  lovpriste  Estrup  og  Befæstnings- 
værket. 

Æren    bør    veje    mer    end    Nyttighedshensyn    — 

udbrød  hun.  —  Det  er  bedre  at  leve  i  Fattigdom  end 
at  lade  os  opæde  af  Tyskerne ,  fordi  vi  ikke  gad 
værge  os. 

Hun  var  i  det  Hele  taget  inde  paa  alle  Dagens 
Sporgsmaal,  syntes  at  have  tænkt  over  Alt  og  gav  sin 
Mening  tilkjende  med  Klarhed  og  Bestemthed. 

En  saadan  Kvinde  kan  være  en  udviklet  Mands 
Kammerat  —  tænkte  Bjørn  uvilkaarlig.  —  Det  er  et  saa- 
dant  tænkende  Væsen,  som  vilde  passe  for  mig,  selv  om 
vore  Meninger  var  ganske  forskjellige. 

Sig  mig.  Komtesse  —  sagde  Værtinden  pludselig  — 
hvad  er  egentlig  Grunden  til,  at  deres  Bror  i  de  senere 
Aar  er  bleven  ganske  usynlig  her  i  Egnen?  Før  kom 
jo  de  to  Søskende  altid  sammen. 

Jeg  ved  ikke,  om  der  er  nogen  anden  Grund,  end 
at  han  netop  tilfældigvis  har  havt  Tjeneste,  naar  jeg 
rejste  herned. 

Denne  Gang,  tror  jeg  nok,  der  er  noget  Andet 
ivejen  —  sagde  Rosenkrantz  med  et  Smil  over  paa 
sin  Kusine.  —  Han  er  vist  stærkt  beskjæftiget  i  den 
engelske  Ambassade. 

Muligvis!  —  svarte  Eleonora.  —  Og  jeg  deler 
ganske  min  Brors  Smag. 

Den  engelske  Ambassade?  —  gjentog  Hofjæger- 
mesteren.    -  Hvad  betyder  det? 

Den  engelske  Minister,  Lord  Wellington,  har  en 
meget  smuk  Datter  —  oplyste  Rosenkrantz. 

Ah,  saa!  Nu  forstaar  jeg!  —  udbrød  Værten. 

Bjørn  kom  tilfældigvis  til  at  se  ned  paa  Husets 
Guvernante,  og  det  vakte  hans  Opmærksomhed,  at 
hendes  mørke  Øjne  pludselig  stirrede  som  i  stærk 
Spænding    fra    Eleonora    til    Rosenkrantz,     idet    Grev 

Brahes  Navn  blev  nævnt.  Der  var  noget  Skarpt  og 
Smertefuldt  i  Udtrykket  omkring  hendes  ]\Iund,  Ansigtet 
var  afpillet,  blegt  og  alvorligt. 

Tænker  De  ikke  paa  at  komme  ind  til  Kjøben- 
havn:  —  spurgte  Rosenkrantz.  —  Deres  Datter  van- 
smægter vist  efter  at  lære  Hovedstadens  Herligheder  at 
kjende. 

Ja,  Far,  lad  os  rejse  til  Kjobenhavn!  —  bad  Alma. 

Nej,  nej,  jeg  har  for  meget  at  ordne  og  tilse  her! 
—  svarte  Hofjægermesteren  —  Det  er  tidsnok,  naar 
Else  ogsaa  er  bleven  konfirmeret. 

Men  den  vakre,  sorthaarede  Husfrue  saa  med  Til- 
fredshed paa  sin  ældste  Datter  og  Rosenkrantz,  der 
syntes  at  mødes  i  samme  Ønske,  og  hvis  der  kanske 
laa  en  Fremtidsudsigt  for  Alma  i  hans  Elskværdighed, 
vilde  det  jo  være  meget  uklogt  ikke  at  give  dem  den 
nødvendige  Anledning. 

Derfor  tog  hun  Ordet: 

Jeg  har  saamænd  Intet  imod  at  tilbringe  nogle 
Maaneder  i  Kjobenhavn.  —  Det  er  nu  tre  Aar 
siden,  vi  var  der.  Og  det  er  i  Grunden  slet  ikke  sundt 
at  udestænge  sig  saadan  fra  \'erden.  Jeg  tror  i  Sær- 
deleshed, det  kunde  være  godt  for  Børnene.  De  bliv'er 
jo  rent  folkesky  ved  aldrig  at  se  Mennesker. 

Saa  det  siger  du  Idagr  —  udbrod  Hofjægermesteren 
forbauset  —  For  en  Uge  siden,  var  jo  jeg  af  den 
INIening,  mens  du  talte  imod  det.  Men  Damerne  skal 
nu  altid  have  Ret  —  tilføjede  han  med  et  godmodigt 
Smil. 

Ja,  man  maa  da  tænke  lidt,  inden  man  tager  en 
Be.stemmelse  —  svarte  Fruen. 

Naturligvis!  Saa  rejser  vi  altsaa  til  Kjobenhavn!  — 

sagde  han  i  samme  godmodige  Tone;  thi  denne  svære, 
muskelstærke  Mand  lod  sig  lede  som  et  Lam  af  Egte- 
skabets  Rosentojler. 

Hun  var  fra  Barndommen  af  vant  til  at  kommandere 
sin  gamle  Far,  Lehnsgrcven,  der  tidlig  var  bleven 
Enkemand,  og  gjennem  ham  hele  Godsets  Befolkning, 
og  dermed  havde  hun  selvfølgelig  fortsat  efter  sit 
Giftermaal  med  Stamhusbesidderen. 

Da  Maaltidet  var  færdigt,  trak  Selskabet  sig  til- 
bage til  det  lune  Rogeværelse,  hvor  ogsaa  Eleonora 
og  Værtinden  indsugede  Nikotinens  Gift  sammen  med 
Kafife  og  Likør.  Børnene  og  Guvernanten  vandrede 
derimod  ovenpaa  for  at  lege  eller  hvile.  Hun  bad 
dem  om  ikke  at  støje  for  meget,  og  stængte  derefter 
Døren  mellem  Barnekammeret  og  det  runde  Taarn- 
værelse,  som  hun  beboede. 

Og  da  hun  endelig  var  ene,  sank  hun  mat  og  bleg 
ned  paa  en  Stol  og  pressede  Haanden  imod  Hj ærtet, 
som  om  hun  kjendte  et  smertefuldt  Stik  derinde. 

Den  engelske  Ambassade! 

Ministerens  Datter! 

Saa  det  er  Grunden  til  hans  Taushedr 

Hun  tændte  en  Petroleumslampe;  thi  Dagene  var 
korte,   og  det  \'ar  alt  bleven  ganske  mørkt. 

Hun  trak  en  Nøgle  op  af  Lommen,  gik  hen  til  en 
gammel  Kiste  og  aabnede  den  øverste  Skuffe. 

I  et  firkantet  Metalskrin  laa  en  Pakke  Breve,  en 
Guldring  og  flere  Fotografier  af  den  unge  Grev  Brahe, 
først  som  Søkadet,  senere  civilklædt,  og  et  i  Løjtnants- 
uniform. 

Hun  holdt  dem  frem  til  Lyset,  det  ene  efter  det 
andet,    og   sukkede    tungt.      Hun    aabnede    et    af   de 

ældste  Breve,  stemplet  Plymouth.    Det  var  skrevet  for 
ti  Aar  siden  og  lød  saaledes: 

Plymouth,  zden  Dcc.  i88. 

Min  elskede  Emmy! 

Kom  nu  ikke  med  flere  Indvendinger,  ellers  gjør 
du  mig  vanvittig,  og  jeg  skyder  mig  en  Kugle  for 
Panden!  Jeg  kan  umuligt  rejse  herfra,  uden  at  være 
sikker  paa,  at  du  tilhører  mig  nu  og  for  bestandig. 
Vente  og  se  Tiden  an,  jo  det  er  let  for  Mennesker 
med  Fiskeblod  i  Aarene;  men  den,  som  elsker  med 
Raseri,  kan  ikke  vente,  det  maa  du  vel  kunne  forstaa, 
min  sode  Pige.  Om  otte  Dage  rejser  Fregatten  ned- 
over til  ?kliddelhavet,  og  naar  jeg  først  er  kommen  saa 
langt  bort,  kan  jeg  ikke  vide,  om  jeg  faar  beholde 
dig.  Dine  Forældre  kunde  jo  for  Exempel  finde  paa 
at  gifte  dig  med  en  eller  anden  af  de  unge  Mænd,  som 
er  i  din  Fars  Forretning.  Din  Far  sagde  jo  selv  paa 
Ballet  her  ombord,  at  da  han  skyldte  England  Alt, 
og  da  hans  Kone  var  engelsk,  tænkte  han  aldrig  paa 
at  flytte  hjem  til  Danmark,  og  han  ønskede  ogsaa 
helst,  at  hans  Sønner  og  Døtre  blev  engelske  Borgere 
og  giftede  sig  i  England.  Og  da  jeg  først  bliver  Løjt- 
nant om  et  Aar,  saa  kan  du  vel  vide,  at  dine  Forældre 
aldrig  godvillig  giver  sit  Samtykke  til  vort  Giftermaal. 
Vi  kan  kjobe  os  en  Tilladelse  til  at  blive  viede  uden 
forudgaaende  Lysning,  og  jeg  betaler  derefter  to  Mænd, 
det  kan  gjerne  være  to  sim.ple  Matroser,  helst  engelske, 
til  at  være  med  som  Vidner,  og  saa  lader  vi  en  Præst 
vie  os.  Bruden  skal  have  været  bosat  tre  Uger  i  det 
Sogn,   hvori   Vielsen   finder  Sted;   altsaa  bør  vi  gjøre 

det  i  dit  eget  Sogn.  Det  Hele  er  meget  let,  og  naar 
jeg  er  rejst,  kan  du  vedblive  at  være  hos  dine  For- 
ældre, mens  jeg  er  ude  med  Fregatten.  Senere  er  det 
tidsnok  at  lægge  Planer,  for  at  du  kan  komme  over 
til  Danmark  under  et  eller  andet  rimeligt  Paaskud;  thi 
naar  du  er  bleven  min  Kone,  maa  vi  naturligvis  være 
sammen.  Om  et  Aar  er  jeg  Løjtnant,  og  da  kan  jeg 
heldigvis  gjøre,  hvad  jeg  vil.  Hvis  du  elsker  mig,  saa 
gjør,  hvad  jeg  her  beder  dig  om  paa  mine  Knæ,  og 
overlad  al  Bekymring  for  Fremtiden  til  mig!  Jeg  kysser 
i  Tankerne  dit  sode  Ansigt  og  længes  som  en  Gal 
efter  dig. 

Din  trofast  hensfivne  Svend  Brahe. 


Hun  foldede  Brevet  sammen  med  en  bitter  Træk- 
ning omkring  Munden  og  aabnede  et  andet. 

Gibraltar  ^.  Januar  i88. 

Min  elskede  Kone! 

Hvor  jeg  længes  efter  dig!  Noget  mer  desperat 
kan  man  dog  ikke  tænke  sig  end  at  være  gift  i  to 
Dage  og  saa  maatte  skilles  for  flere  Maaneder.  Hvor- 
dan jeg  i  det  Hele  taget  skal  holde  det  ud,  begriber 
jeg  ikke.  Jeg  foler  mig  stærkt  fristet  til  at  rømme  fra 
Skibet,  rejse  over  Land  tilbage  til  Plymouth  og  kun 
leve  for  dig.  Naar  jeg  bare  vidste,  hvad  vi  skulde 
leve  af.  Men  det  vilde  kanske  ikke  være  klogt  allige- 
vel; thi  næste  Aar  bliver  jeg  Officer,  og  da  kan  vort 
Ægteskab  strax  blive  ofifenligt.      Vi  maa  leve  tarvelig 

i  Begyndelsen;  men  det  gaar  nok,  naar  man  elsker 
hinanden.  Jeg  vilde  foretrække  at  være  Matros,  hvis 
jeg  da  kunde  faa  Lov  til  at  have  dig  med  ombord, 
fremfor  at  være  Admiral  uden  dig.  Inat  tænkte  jeg 
paa,  at  jeg  vilde  forsøge  at  laane  nogle  Penge,  for  at 
du  kunde  rejse  efter  mig  over  Land,  saaledes  at  jeg 
kunde  finde  dig  i  de  Havne,  hvor  Fregatten  kaster 
Anker.  'Sien  du  maatte  jo  have  En  med  dig,  alene 
kunde  du  jo  ikke  rejse,  og  jeg  kjender  ingen  af  Skibets 
Mandskab,  som  jeg  tror  kunde  laane  mig  en  saa  stor 
Sum.  Derfor  maa  vi  vel  komme  tilbage  til  vor  første 
Plan,  nemlig  at  du  beder  dine  Forældre  om  Tilladelse 
til  at  rejse  til  Kjøbenhavn  for  at  se  din  Fars  Slægt- 
ninge, og  hvis  dette  ikke  lykkes,  da  rejser  du  allige- 
vel, saaledes  at  vi  kan  mødes,  naar  jeg  kommer  hjem. 
Jeg  tænker  nok,  at  Far  giver  mig  lidt  flere  Maaneds- 
penge,  og  kniber  det,  gjør  jeg  Gjæld.  Vi  maa  forsøge 
at  finde  et  Hus  i  Omegnen  af  Kjobenhavn,  hvor  du 
kan  leve  ubemærket.    Farvel,  min  yndige,  elskede  Brud  I 

Din  Svend. 


Et  Aar  senere. 

Kjøbenhavn.  iS8. 

Min  kjære  Emmy! 

Da  jeg  forlod  dig  Igaar,  var  jeg  meget  nedstemt 
over  det  Optrin,  som  havde  fundet  Sted  mellem  os 
og  over  dine  Ord,  der  indeholdt  en  saarende  Bebrej- 
delse imod   mig,   og  jeg  synes,  det  er  bedst  at  skrive 

til  dig,  for  at  du  ikke  skal  misforstaa  mig.  Ganske 
vist  lovte  jeg  dig  inden  vort  Giftermaal,  at  dette  skukle 
blive  oftentligt,  strax  jeg  blev  Løjtnant,  og  for  saa  vidt 
har  du  jo  ganske  Ret  i,  at  jeg  nu  bryder  mit  Løfte, 
naar  jeg  vægrer  mig  derved.  Men  der  er  Forhold  i 
Livet,  som  ikke  alene  gjør  en  saadan  Mangel  paa  Ord- 
holdenhed undskyldelig,  men  endog  tilladelig,  og  jeg 
paastaar  nu ,  at  vort  Forhold  er  af  den  Art.  Jeg  er 
netop  bleven  udnævnt  til  Sekundlojtnant,  og  hvordan 
tror  du,  at  de  andre  Officerer  vilde  behandle  mig,  hvis 
de  fik  hore  om  denne  Historie!  Du  indbilder  digf,  at 
dette  vilde  hjælpe  mig  til  hurtigere  Forfremmelse ;  men 
det  er  netop  heri,  du  tager  saa  fuldstændig  fejl.  Tvert- 
imod,  det  vilde  for  det  Første  gjore  mig  latterlig  i 
mine  Kammeraters  Øjne  og  dernæst  nedsætte  mig  hos 
mine  Overordnede,  der  kun  vilde  betragte  vort  Ægte- 
skab som  en  utilgivelig  Overilelse  og  bebrejde  mig  min 
Letsindighed.  Istedetfor  at  hjælpe  mig,  saaledes  som 
du  tror,  vilde  de  tvertimod  tilsidesætte  mig  for  at  vise 
mig  deres  Misbilligelse.  Du  skal  naturligvis  faa  alle 
de  Maanedspenge,  som  Far  giver  mig;  thi  selv  kan 
jeg  leve  af  min  Gage,  det  gjor  jo  Størsteparten  af  mine 
Kammerater.  Du  kan  jo  leje  det  lille  Hus  ude  i  Valby 
og  bo  der  med  vort  Barn,  indtil  den  Tid  kommer,  da 
jeg  finder,  det  kan  gaa  an  at  afsløre  vor  Hemmelighed. 
Men  du  maa  paa  ingen  Maade  kalde  dig  hverken  Grev- 
inde Brahe  eller  Fru  Brahe,  som  du  sagde  Tgaar;  thi 
der  er  altfor  faa  af  denne  Familje  tilbage  i  Danmark, 
og  det  vilde  kun  vække  Mistanke  og  Opmærksomhed, 
hvilket  vi  fremfor  alt  bor  undgaa.  Du  maa  indtil  videre 
enten  beholde  dit  eget  Navn  eller  tage  et  andet,  men 
ikke  mit.    Jeg  gjentager  endnu  engang,  at  det  ubetinget 

vilde  være  det  klogeste  at  sende  Olaf  i  Pension  paa 
Landet,  mens  du  vedblev  at  bo  alene  og  hed  Frøken 
Hassel. 

Du  siger,  at  jeg  ikke  elsker  dig  mer,  fordi  jeg 
ikke  vil  hjælpe  dig  ud  af  denne  skjæve  Stilling,  og  at 
dette  er  min  Pligt  ogsaa  af  Hensyn  til  dine  Forældre, 
hvem  du  forlod  for  min  Skyld.  Men  du  resonerer 
overfladisk  som  alle  Kvinder  og  tænker  ikke  paa  Frem- 
tiden. Overlad  Alt  til  mig  og  stol  paa  min  Kjærlighed, 
saa  skal  nok  jeg  bringe  Skibet  uskadt  i  Havn. 

Naar  jeg  kommer  Imorgen  Aften,  haaber  jeg 
altsaa,  at  du  har  forstaaet  mig. 

Din  Svend. 


Et  Aar  senere. 

KjøbenJiavn,  i88. 

Kjære  Emmy! 

Jeg  er  dodstræt  af  alle  dine  Bebrejdelser.  Jeg  tør 
ikke  for  nogen  Pris  i  Verden  fortælle  Far,  at  jeg  er 
gift;  thi  da  jager  han  mig  simpelthen  ud  af  Huset. 
Jeg  har  ikke  villet  tale  noget  videre  med  dig  angaaende 
denne  Side  af  Sagen,  jeg  mener  mit  Forhold  til  Far; 
thi  jeg  har  altid  været  bange  for  at  saare  dig  ved  at 
omtale  det;  men  det  er  kanske  bedst,  du  ved  det 
alligevel.  Far  er  meget  aristokratisk  i  alle  sine  Følelser 
og  Meninger,  og  hvis  han  hørte,  at  jeg  havde  gaaet 
hen  og  giftet  mig  med  en  Skibsmæglers  Datter,  vilde 
han   utvivlsomt   forstøde    mig   for  bestandig,   selv  om 

hun  var  en  Engel  over  alle  Engle  paa  Jorden.  Den 
Slags  Anskuelser  er  efter  dine  Synsmaader  meget 
dumme ;  men  det  er  nu  engang  hans  Maade  at  tænke 
paa,  og  det  vilde  være  fuldkommen  spilt  Møje,  om 
man  vilde  gjore  noget  Forsøg  paa  at  forandre  ham  i 
den  Retning.  Jeg  ved  med  Bestemthed,  at  han  vilde 
gjøre  mig  arvelos,  hvis  han  hørte  om  vort  Giftermaal, 
hvad  der  jo  vilde  være  til  Ruin  baade  for  dig  og  mig. 
Jeg  kan  ikke  tro,  at  du  skulde  ville  være  saa  egen- 
sindig og  hensynsløs  at  ville  paaføre  mig  en  saadan 
Ulykke;  thi  jeg  har,  op'rigtig  talt,  den  største  Modby- 
delighed for  Fattigdom.  Og  desuden  bør  vi  jo  Begge 
tage  vor  Sons  Fremtid  i  Betragtning  og  vente  af  Hensyn 
til  ham  om  ikke  for  vor  egen  Skyld.  Vær  nu  en  sød 
Pige,  og  lad  mig  have  Fred  den  korte  Tid,  jeg  er  paa 
Landjorden. 

Din  S. 


Først  var  det  for  hans  militære  Lobebanes  Skyld 
og  saa  for  Faderens  Skyld !  mumlede  hun  med  Bitter- 
hed, idet  hun  sukkede  dybt. 

Hun  tog  flere  Breve  i  Haanden,  men  lagde  dem 
atter  tilside  uden  at  læse  dem. 

Derefter  aabnede  hun  endelig  et  andet. 

To  Aar  senere. 

Havre  i88. 

Kjære  Emmy! 

Jeg  har  faaet  dine  tre  Breve,  som  laa  paa  Post- 
kontoret her.  W  har  havt  et  stormfuldt  Vejr  over 
Nordsoen  og  kom  derfor  frem  tre  Dage  senere,  end  vi 
havde  beregnet.  Jeg  har  Intet  imod,  at  du  iværksætter 
din  Plan  og  soger  dig  en  Plads  som  Sproglærerinde 
eller  Guvernante;  jeg  tror,  du  har  Ret  i,  at  det  vilde 
være  gavnligt  for  din  Nervøsitet  og  dit  oprevne  Sind, 
om  du  kunde  komme  ud  blandt  Mennesker  og  faa  en 
regelmæssig  Virksomhed  for  at  bortlede  Tankerne 
fra  dig  selv.  Men  derimod  synes  jeg,  det  er  noget 
Vrovl  at  sige,  at  du  gjor  det,  fordi  du  finder,  »det  er 
uværdigt  at  modtage  Penge  af  mig,  saalænge  jeg  ved- 
bliver at  skamme  mig  over  at  være  gift  med  dig.  c 
Men  forresten  har  vi  jo  ogsaa  drøftet  dette  Spørgsmaal 
saa  ofte,  at  jeg  ikke  gider  svare  paa  det.  Inden  Fars 
Død  kan  der  aldrig  blive  Tale  om  at  bekjendt- 
gjøie  vort  Forhold.  Husk  dette  og  plag  mig  ikke 
mer  med  sam.me  Sag!  Jeg  skal  til  enhver  Tid  være 
rede  til  at  opfylde  mine  Forpligtelser  overfor  dig  og 
Olaf;  men  du  maa  ikke  kræve,  at  jeg  ogsaa  skal  lade 
mig  berøve  min  Arv,  fordi  jeg  har  begaaet  den  Daar- 
skab  at  gifte  mig.  Ni  tiende  Dele  af  ]\Iænd  gaar  frem 
paa  en  langt  mindre  hæderlig  Maade  ved  at  beholde 
sin  Frihed,  og  du  burde  have  ha^•t  mer  Forstand  end 
mig  i  en  saadan  Sag.  Men  derom  er  det  jo  nu  for 
sent  at  tale. 

Din  S.  B. 

Et  halvt  Aar  senere. 

Konstantinopel,  i8S. 
Kj  ære  Em  my ! 

Jeg  er  ikke  fornojet  over  at  erfare,  at  du  har  faaet 
Plads  som  Guvernante  hos  Hofjægermester  Sten  Ebbe- 
sens. Nærmeste  Nabo,  Baronesse  Rosenkrantz,  er 
nemlig  min  Tante;  min  Soster  færdes  der  stadig,  og 
naar  jeg  er  hjemme,  plejer  jeg  ogsaa  af  og  til  at  rejse 
derned.  Altsaa  kunde  du  neppe  have  valgt  noget 
uheldigere  Sted.  Naar  jeg  kommer  tilbage  til  Dan- 
mark ,  maa  jeg  altsaa  ophøre  med  mine  Besøg  paa 
Rosenskov;  thi  dernede  kan  vi  umuHgt  mødes,  det 
bør  du  vel  kunne  forstaa.  At  du  finder  Familjen 
usædvanlig  elskværdig,  begriber  jeg;  baade  Hofjæger- 
mesteren og  hans  Kone  har  altid  været  mine  gode 
Venner 

Din  hencrivne    S.  B. 


Fem  Maaneder  senere. 

Kjøbenhavn,  i8p. 
Kjære  Emmy! 

Jeg  kan  ikke  tilraade  dig  at  opsige  din  Plads  hos 
Sten  Ebbesens  og  komme  til  Kjøbenhavn  for  at  bo 
her,  fordi  jeg  er  bleven  Lærer  paa  Sokadetakademiet. 
Det  vilde  være  altfor  uforsigtigt.  Naar  du  nu  i  alle 
Henseender  har  det  godt,  saa  bliv  heller  indtil  videre, 
hvor  du  er.  —  — —  —  —  —  —  —  —  —  — 

Hun  afbrødes  af  en  Banken  paa  Døren ,  og  en  af 
Tjenestepigerne  traadte  ind  og  overrakte  hende  et  Brev. 

Det  var  samme  Skrift,  fra  ham!  Hun  havde  ikke 
hørt  fra  ham  i  fire  Maaneder,  og  hun  rev  Konvolutten 
op  med  angstfuld  Iver. 

Kjøben]iavn.  iSp. 

Kj  ære  Emmy! 

Jeg  tror,  at  vi  Begge  maa  være  komne  til  det 
Resultat,  at  et  Ægteskab  som  vort  er  unaturligt,  ja, 
at  det  er  en  ligefrem  Ulykke.  Da  vi  giftede  os ,  var 
vi  jo  næsten  Børn  eller  ialfald  for  unge  til  at  forstaa 
Rækkevidden  af  vort  ubesindige  Skridt;  men  jeg  vil 
ikke  skjule  for  dig,  at  dette  Forhold  har  tynget  paa 
mig  med  Blyvægt  i  alle  disse  Aar,  været  en  Dæmper 
paa  mit  Arbejde  og  odelagt  min  Ungdom.  For  dig 
har  det  jo  ikke  været  bedre  om  ikke  værre.  Men  da 
vi  Begge  endnu  er  i  vor  kraftigste  Alder,  synes  jeg 
ikke,  der  kan  være  nogen  Mening  i  vedblivende  at  gaa  og 
sukke  under  Vægten  af  vor  Ungdoms  Galskab,  naar 
der  virkelig  findes  et  Middel  til  at  rette  det  Hele. 
Jeg  mener  lovlig-  Skilsmisse.  Tro  ikke,  at  dette  er  et 
øjeblikkeligt  Indfald  fra  min  Side;  nej,  det  er  Frugten 
af  længere  Tids  alvorlige  Overvejelser.  Hvis  du  vil 
samtykke  i  at  rejse  tilbage  til  England  og  bosætte 
dig  der,  skal  jeg  give  dig  en  passende  Pension  for 
hele  dit  Liv.  Under  vore  smaa  Forhold  er  Skandalen 
uoprettelig  dødbringende  for  Enhver,  og  hvis  du  gaar 
ind  paa  mit  Forslag,  skal  jeg  lade  undersøge,  paa  hvil- 
ken Maade  vort  Ægteskab  kan  blive  opløst  i  England, 
uden   at   det   bliver   bekjendt   her  hjemme.     Det  vilde 

ogsaa  være  det  klogeste,  at  du  tog  Olaf  med  dig 
og  opdrog  ham  i  England  under  dit  eget  Tilsyn. 
Bevis  mig  nu,  at  du  endnn  er  den  gode  og  forstandige 
Emmy,  som  jeg  altid  har  havt  Agtelse  for,  og  odelæg 
ikke  mit  Liv!  Jeg  skal  selvfølgelig  gjore  Alt  for  at 
sikre  din  Fremtid.  Lad  mig  ikke  vente  for  længe, 
inden  du  svarer  mig! 

Din  heneivne  S. 


Hun  krammede  Papiret  mellem  sine  magre  Fingre: 

Den  engelske  Ambassade!  Den  engelske  Ministers 
Datter!  Jeg  ved  Alt,  forstaar  Alt,  skjondt  Brevet  ikke 
nævner  hendes  Navn.  Fejge,  troløse  Usling,  saa  der- 
med skulde  det  ende?  Derfor  skulde  min  Ungdom  øde- 
lægges? Jeg  skulde  vente,  for  at  du  kunde  have  Vejen 
aaben  for  en  anden? 

Og  det  maa  ske  uden  Skandale,  saa  hemmeligt 
som  muligt?  Ja,  det  er  jo  det  bekvemmeste,  for  at  den 
engelske  Lady  ikke   skal   faa  Tid   til  at   foragte   dig! 

Det  græd  og  hulkede  i  hendes  Sjæl,  Taarer  saa 
bitre,  Tanker  saa  saare: 

Men  var  der  To  om  at  fejle,  saa  skal  der  ogsaa 
være  To  om  at  sone,  og  vil  du  endelig  være  fri,  saa 
skal  jeg  ialfald  værge  min  Søns  Ret,  Grev  Olaf  Brahes 
legitime  Ret,  overfor  sin  elendige  Far!   .... 


Da  Børnenes  Hviletid  var  forbi,  gik  Froken  Hassel 
ind  for  at  gjennemgaa  I>ektierne  til  den  næste  Dag. 
Senere,    efterat   de   Smaa  var  komne  til   Sengs,  fulgte 

hun  de  to  ældste  Døtre  ned  i  Dagligstuen,  hvor  de 
plejede  at  tilbringe  et  Par  Aftentimer  sammen  med 
deres  Forældre. 

I  det  midterste  Rum,  hvis  brede  Glasdøre  førte 
ud  til  Parken,  sad  Selskabet  samlet,  og  Guvernanten 
blev  staaende  lidt  paa  Afstand  og  begyndte  at  gjennem- 
blade  det  sidste  Nummer  af  »Illustreret  Tidende«.  Men 
mens  hun  saa  paa  Billederne,  kastede  hun  af  og  til  et 
Sideblik  hen  paa  Gruppen  omkring  Sofaen,  og  Eleo- 
nora Brahes  stolte,  elegante  Skikkelse  vakte  hendes 
stumme  Had. 

Den  stakkels,  troskyldige  Nordmand,  der  beundrer 
hende  paa  en  saa  aabenlys  Maade !  —  tænkte  hun  — 
Om  han  nu  mente  det  i  Alvor,  da  gad  jeg  nok  vide, 
hvordan  hun.  vilde  behandle  ham  —  hun  med  alle  sine 
Aner  og  sin  store  Arv  i  Vente.? 

Og  hun  følte  Lyst  til  at  raabe: 

Tag  dig  i  Agt,  hun  morer  sig  kun  med  at  tænde 
din   Følelse;   men  tror  du   hende,    da  ler  hun  dig  ud! 

Ved  De,  hvad  jeg  tænkte  paa  Igaarr  —  sagde 
Bjørn  til  Eleonora. 

Nej,  det  er  rigtignok  umuligt  for  mig  at  vide!  — 
svarte  hun  smilende  —  En  Digter  har  vel  udelukkende 
skjønne  Syner? 

Ikke  altid;  men  Igaar  var  det  dog  Tilfældet.  Det 
gik  pludselig  op  for  mig,  at  Heltinden  i  mit  Skuespil 
netop  har  seet  saadan  ud  som  Komtessen.  Derfor 
forekom  det  mig  ogsaa,  at  der  var  noget  kjendt  ved 
Dem,  da  jeg  første  Gang  mødte  Dem. 

Men  jeg  synes.  De  fortalte  mig,  at  det  er  om 
Katharina  den  Anden  af  Rusland,  De  har  skrevet. 

Ja,  netop! 

De  vil  da  vel  ikke  sammenligne  mig  med  det 
Uhyrer  Den  Ære  var  lidet  smigrende. 

Ved  De  ikke,  at  Katharina  var  en  ganske  anden 
Person  inden  Statskupet,  og  inden  hun  besteg  Tronen? 
Alle  den  Tids  Memoirer  er  enige  i  at  lovprise  hende 
i  hendes  første  Ungdom  som  en  ædel,  sandru  og  uegen- 
nyttig Karakter,  der  var  begejstret  for  alt  Godt  og 
kun  ønskede  at  fore  sit  Folk  fremad  og  mildne  dets 
ulykkelige  Kaar. 

Nej,  jeg  kjender  saa  lidet  til  hende,  inden  hun 
blev  Kejserinde  —  svarte  Eleonora  —  men  da  ud- 
mærkede hun  sig  jo  altid  ved  Grusomhed  og  uvær- 
digt Liv. 

Hun  var  en  stærk  og  genial  Natur,  som  blev  for- 
raadt  af  alle  dem,  der  stod  hende  nærmest  —  sagde 
Bjørn  —  disse  Skuffelser  lagde  Spiren  til  hendes  Men- 
neskeforagt og  udviklede  Skyggesiderne  i  hendes 
Karakter. 

Men  jeg  har  skildret  den  unge  Kvinde  med  Kjær- 
lighed til  Idealet  og  Trang  til  at  gjennemføre  det  i 
Virkeligheden,  med  Troen  paa  det  Gode  og  Mod  til 
at  bryde  alle  Skranker,  den  Katharina,  som  endnu 
ikke  havde  havt  Anledning  til  at  prøve  sine  Vinger, 
men  vansmægtede  af  Længsel  efter  at  flyve.  Det  er 
denne  Karakter,  som  er  beslægtet  med  Komtessens, 
og  jeg  tror  ogsaa,  at  hun  i  Ydre  maa  have  lignet  Dem. 

Ha,  ha!  —  lo  Eleonora  —  dette  er  virkelig 
morsomt ! 

Det  er  dog  nogle  underlige  Idéer,  som  kan  opstaa 
i  et  saadant  Digterhoved!  —  hviskede  Værtinden  til 
Baronesse  Rosenkrantz  —  Og  saa  denne  Maade  at  sige 
det  lige  ud,  mens  Andre  hører  paa  det! 

Aabenlys  Tale  er  mindre  farlig  end  hemmelig 
Hvisken  —  svarte  Baronessen  —  Desuden  finder  man 
ofte  hos  Genierne  denne  Forening  af  det  Troskyldige 
og  Ubændige,  dette  Dybe  og  paa  samme  Tid  Udad- 
vendte. 

Ja,  Komtesse  Brahe  har  vist  forresten  altid  havt 
Smag  for  originale  Mennesker!  —  vedblev  Hofjæger- 
mesterinden. 

Det  har  jeg  ogsaa  —  sagde  Baronessen  —  det 
vil  sige,  jeg  ynder  aldeles  ikke  den  bevidste  Søgen 
efter  Originalitet;  den  maa  være  det  naturlige  Udtryk 
for  en  stor  Begavelse.  Disse  Overmennesker  med  deres 
ejendommelige  Livsopfatning  og  begejstrede  Skjønheds- 
dyrkelse  har  en  personlig  Tiltrækning,  som  altid  bliver 
lige  ny  og  frisk. 

Han  har  nok  erobret  den  hele  Familje  —  udbrød 
Værtinden  smilende. 

Ja,  min  Søn  paastaar,  at  hans  Ven  ogsaa  fra 
Karakterens  Side  er  et  aldeles  udmærket  Menneske!  — 
fortsatte  Baronessen.  —  Aage  er  en  af  hans  ivrigste  Be- 
undrere. 

Jeg  kan  ikke  tillade  vore  Gjæster  at  rejse  hjem 
laften  —  sagde  Hofjægermesteren,  hvis  lyse  Kjæmpe- 
skikkelse  pludselig  viste  sig  i  Døren  —  Det  sner,  som 
om  alle  Norges  Snefjelde  kom  styrtende  ned  over  os. 
Huset  ligger  snart  begravet  under  Sneen. 

Men  vi  kan  ikke  blive  her,  det  er  umuligt!  — 
udbrød  den  gamle  Baronesse  ganske  forfærdet. 

Jo,  De  maa  nok  finde  Dem  i  det  Umulige!  — 
svarte  Værten  —  Jeg  har  sex  Karle  ude  for  at  skuffe 
bort  Sneen  omkring  Huset  og  skaffe  Vej  til  Hoved- 
indgangen  og  Kjokkenet.     Men   at  kjøre  i  et  saadant 

Vejr  kan  ingen  Kusk  paatage  sig.  Jeg  foreslaar,  at 
vi  trøster  os  med  en  Whist. 

Døren  til  Spisesalen  var  bleven  staaende  aaben 
bag  ham,  og  den  ene  Hund  kom  ind  efter  den  anden 
og  lagde  sig  paa  Gulvet,  store  og  smaa  i  mange  Far- 
ver og  af  forskjellige  Racer,  Spæt,  Tom,  Dog,  Fin  og 
Max.  Den  Mindste  hoppede  op  paa  en  lyseblaa  Silke- 
sofa og  strakte  sin  hvide,  krøllede  Krop  med  stort  Vel- 
behag, mens  den  Største,  gul,  korthaaret  og  med  af- 
klippede Øren,  tog  Plads  lige  foran  Bjørn  og  begyndte 
at  brøle  som  et  Vilddyr. 

Jeg  plejer  ikke  at  være  ræd  —  sagde  Bjørn  — 
men  denne  Herre  synes  at  have  Lyst  til  at  æde  mig 
levende. 

Ha!  ha!  —  lo  Hofjægermesterinden  —  det  er, 
fordi  den  ikke  kjender  Dem;  men  den  er  nu  engang 
udnævnt  til  min  specielle  Vogter.  Hvis  jeg  nu  vilde 
raabe:  Tag  ham  !  saa  rev  den  Dem  øjeblikkelig  i  Stykker. 
Men  uden  Ordre  gjør  den  Intet.  Den  er  lydig;  den 
er  dresseret  af  mig  selv. 

Saa  Deres  Naade  dresserer  selv  sine  Hunde:  — 
spurgte  Bjørn. 

Ja,  det  vil  da  sige,  kun  de  enkelte  Pragtexemplarer. 
Denne  Max  er  min  Yndling.  Jeg  benytter  den  som 
Hovedpude,  naar  jeg  om  Sommeren  vil  ligge  i  Skoven 
og  læse. 

Forrige  Aar  laa  min  Kone  ude  i  Skoven  med  en 
Bog  i  Haanden  og  hvilte  sit  Hoved  paa  Max' es  Ryg 
—  fortalte  Hotjægermesteren.  —  Men  pludselig  for  den 
op,  og  inden  hun  fik  Tid  til  at  kalde  paa  den,  havde 
den  bidt  en  fremmed  Jæger  i  Benet,  saa  han  faldt  om, 

og  den  havde  sikkert  dræbt  ham  paa  Stedet,  hvis  hun 
ikke  havde  raabt  den  tilbage. 

Det  gjorde  Max  Ret  i  —  svarte  hun  —  Der  stod 
skrevet:  »Ingen  Adgang  for  Uvedkommende,«  og  naar 
man  saa  aUigevel  trænger  ind  paa  fremmed  Ejendom, 
fortjener  man  Lærepenge, 

For  at  De  ikke  skal  tro,  at  min  Kone  er  altfor 
grusom  —  sagde  Værten  —  saa  vil  jeg  dog  fortælle 
Dem,  at  hun  lod  Jægeren  bære  hjem  til  vort  Hus  og 
plejede  ham  med  egen  Haand  i  flere  Maaneder,  og  at 
hun  senere  har  givet  ham  en  liden  Understøttelse  for 
Resten  af  hans  Liv. 

Mens  han  talte,  rejste  Fruen  sig,  greb  en  Ride- 
pisk, som  laa  paa  et  lidet  Bord  i  Hjørnet  af  Stuen, 
slog  med  den  i  Luften  og  raabte: 

Kom! 

Spæt,  Tom,  Fin,  Dog  og  Max  var  øjeblikkelig 
omkring  hende  og  ordnede  sig  i  en  Ring. 

Op!  befalte  hun. 

De  rejste  sig  paa  Bagbenene. 

Frøken  Hassel,  spil  en  Polka! 

Guvernanten  satte  sig  til  Pianofortet,  og  Dyrene 
dansede  i  Polkatakt  omkring  deres  Herskerinde,  der 
blev  staaende  med  opløftet  Pisk. 

Selskabet  lo,  og  Børnene  klappede  i  Hænderne  af 
Jubel. 

Ud !  —  befalte  hun,  og  de  dansende  Dyr  standsede 
et  Øjeblik,  stillede  sig  derefter  i  Række,  Ulmerdog- 
gen  foran  og  den  lille  Silkepuddel  bagerst,  og  der- 
efter vandrede  de  Alle  langsomt  og  i  Takt  med 
Musiken  ind  i  Spisestuen. 

Forestillingen    vakte    stor    Munterhed,    og    Fruen 

modtog  sine  Gjæsters  Bifaldsraab  med  en  triumferende 
Mine.  Hun  satte  sig  i  en  Lænestol  og  tændte  en  ny 
Cigar,  mens  hun  beholdt  Pisken  i  Haanden. 

Jeg  hører,  at  Baron  von  Strelitz  skal  være  rømt 
bort    fra    sin    Kone   —   fortalte   Hofjægermesteren.    — 

Hvis  min  Mand  opførte  sig  saadan,  da  skulde  jeg 
nok  tugte  ham  —  sagde  Værtinden  —  Denne  her  — 
hun  løftede  Pisken  med  en  betegnende  Bevægelse  — 
er  saamænd  det  sikreste  Redskab  til  at  tæmme  baade 
Hunde,  Heste  og  Mænd. 

Der  ser  du,  hvad  der  venter  dig,  hvis  du  skulde 
komme  i  Fristelse!  —  sagde  Baron  Rosenkrantz  leende 
til  Værten. 

Denne  brød  ogsaa  ud  i  en  godmodig  Latter,  og 
hele  Selskabet  lo. 

Spillebordet  var  nu  sat  frem,  og  Baronessen  med 
Søn  samt  Vært  og  Værtinde  begyndte  deres  Robbert, 
mens  Bjørn  og  Eleonora  blev  siddende  paa  Sofaen  i 
den  anden  Ende  af  Stuen. 

Jeg  har  aldrig  i  mit  Liv  kunnet  lære  den  Kunst 
at  huske  Kortene     -  sagde  han. 

For  mig  er  det  kun  et  Tidsfordriv,  naar  jeg  kjeder 
mig  —  svarte  hun. 

Hvordan  vilde  De  behandle  en  Mand,  som  bedrog 
Dem?  —  spurgte  han. 

Sparke  ham  ud  af  mit  Liv  som  en  Hund  —  svarte 
hun  ganske  rolig. 

Og  gaa  tilgrunde  i  Sorg? 

Nej,  langtfra!  —  sagde  hun  med  loftet  Hoved  — 
Jeg  finder,  at  Troløsheden  er  en  saa  plebejisk  P'or- 
brydelse.  at  jeg  er  sikker  paa,   min  Følelse  for  et  saa- 

dant  Individ  øjeblikkelig  vilde  udslukkes  og  forvandles 
til  Afsky. 

Uden  at  tænke  Dem  Muligheden  af  at  kunne 
tilgive  ? 

Nej,  naar  man  tilgiver  saadant,  stiller  man  sig 
selv  paa  samme  Lavmaal  af  Moral  som  den,  der  har 
forbrudt  sig. 

Hun  er  skabt  til  at  følge  sin  Ægtefælle  som  den 
gode  Skytsengel  —  tænkte  Bjørn  —  og  til  at  opdrage 
ærekjære  Sønner,  stærke  Mænd. 

Frøken  Hassel,  som  sad  og  læste  i  deres  umiddel- 
bare Nærhed,  havde  hørt  Eleonoras  Ord,  og  hun  tænkte : 

Ak,  om  ogsaa  Svend  havde  havt  denne  Tankens 
Højhed!  Jeg  agter  hende!  Jeg  beundrer  hende! 

Men  udenfor  steg  Stormen  i  Voldsomhed.  Det 
peb  og  hvinte  mellem  Parkens  bladløse  Træer.  Sne 
og  Hagl  piskede  imod  Vinduesruderne. 

Da  Whistpartiet  var  færdigt,  sagde  Baronesse 
Rosenkrantz : 

Jeg  tænker  med  Angst  paa  Natten;  for  jeg  ved,  at 
jeg  ikke  vil  komme  til  at  lukke  mine  Øjne.  Jeg  kan 
aldrig  sove  i  saadant  Vejr. 

Saa  lad  os  blive  siddende  her!  —  sagde  Vært- 
inden. —  Vi  kan  jo  holde  hverandre  med  Selskab. 

Nej,  en  saadan  Opofrelse  vilde  jeg  dog  ikke  være 
egoistisk  nok  til  at  modtage !  — ■  sagde  den  gamle  Dame. 

Dette  er  rigtig  et  Vejr  til  at  hore  Spøgelsehistorier 
i!  —  udbrød  Værtinden.  —  Kom,  lad  os  skrue  Lam- 
perne ned  og  sætte  os  her  i  en  Ring  omkring  Sofaen! 
Baronessen  har  en  rig  Samling  af  Historier. 

Mens   hun  talte,  gik  hun  selv  fra  den  ene  Lampe 

til  den  anden  og  skruede  ned,  til  der  blev  en  passende 
Tusmorkebelysning  i  Rummet. 

Nej,  det,  som  jeg  ved,  har  jeg  fortalt  altfor  ofte! 

—  svarte  Baronessen. 

Aa,  nej,  De  husker  vist  noget  mer!  —  Fortæl! 
Fortæl!  —  opfordrede  man  omkring  hende. 

Hun  begyndte: 

Der  var  engang  en  ung  Kone  paa  et  Gods  paa 
Langeland.  Hun  sad  om  Aftenen  ved  Siden  af  sit 
sovende  Barn,  som  laa  i  en  Vugge.  Da  saa  hun 
pludselig  en  hvid  Skikkelse,  som  hun  ikke  vidste  hvor 
kom  fra.  Den  var  ligesom  dukket  op  af  Gulvet.  Men 
den  blev  staaende  lige  foran  hende,  idet  den  løftede 
Armen  og  pegte  paa  Taget.  Hun  følte  sig  strax  over- 
bevist om,  at  det  maatte  være  et  Varsel,  og  det  forekom 
hende,   som   om  Nogen  sagde:    »Dit  Barn  er  i  Fare!- 

—  Derfor  rejste  hun  sig  hurtig,  greb  Sønnen  i  sine 
Arme  og  gik  ud  af  Værelset.  Men  i  det  Samme,  hun 
lukkede  Døren,  styrtede  Taget  ned. 

Ja,  den  Historie  har  jeg  allerede  hørt  i  forskjellige 
Udgaver!  —  sagde  Hofjægermesteren. 

Baronessen  vedblev: 

Paa  en  anden  Herregaard  var  der  et  gammelt 
Spejl,  som  altid  blev  taaget,  naar  en  af  Familjen  skulde 
dø.  Tilsidst  tog  man  det  bort,  og  saa  opdagede  man 
bag  det  en  tilmuret-  Nische.  Og  da  denne  aabnedes, 
viste  det  sig,  at  der  var  skjult  et  Skelet  af  en  Kvinde. 

Den  kjender  vi  ogsaa!  —  sagdes  der. 

Herr  Bjørn  maa  fortælle  os  Noget  fra  Norge!  — 
bad  Værtinden  —  Thi  alle  disse  danske  Historier  har 
vi  hørt  fra  Barndommen  af. 

Nej,     den    Fornøjelse    kan   jeg    nok    ikke    skaffe 

Damerne,   saa  gjærne  jeg  ellers  vilde!  —  svarte  Bjørn. 

—  Thi  jeg  har  aldrig  havt  Hukommelse  for  den  Slags 
Begivenheder,  hvilket  sandsynligvis  er  en  Følge  af  min 
fuldstændige  Vantro  i  saa  Henseende. 

Men  man  kan  da  umulig  benægte,  at  der  virkelig 
findes  saadanne  uhyggelige  Forekomster  —  mente 
Eleonora.  —  Hvis  man  ikke  skulde  tro  paa  andet 
end  det,  man  kan  forklare  sig,  da  maatte  man  jo  ende 
med   at   tvile   paa   Alt,    selv  paa  vor   egen   Tilværelse. 

Ja,  jeg  har  selv  oplevet  Noget  her  i  Huset  — 
sagde  Værtinden.  —  Før  jeg  var  gift,  boede  jeg  her 
nogle   Dage   i  Besøg   hos   mine   senere  Svigerforældre. 

Jeg  laa  ovenpaa  i  det  blaa  Taarnværelse,  og  begge 
Nætter  i  Træk  hørte  jeg  tydelig  Nogen  gaa  frem  og 
tilbage  i  den  store  Sal,  aabne  Skuffer,  og  en  Klirren 
af  Metal  og  Stene.  Da  jeg  fortalte  det,  sagde  min 
Svigerfar,  at  mange  Andre  havde  hørt  det  Samme,  og 
at  det  skulde  være  hans  egen  Oldemor,  som  gik  igjen. 
Hendes  Diamanter  og  Smykker  var  berømte  i  hele 
Danmark;  men  paa  hendes  Begravelsesdag  blev  der 
stjaalet  en  Del  af  dem.  Og  nu  troede  man,  at  hun 
kom  igjen  hver  Nat  for  at  efterse  dem. 

Bjørn  maatte  uvilkaarlig  le  og  han  sagde: 

Tror  Deres  Naade  virkelig,  at  de  Afdødes  Sjæle 
befatter  sig  med  saa  materielle  Ting  som  at  tælle  Penge 
og  passe  paa  Smykker? 

Ja,  det  er  imidlertid  et  Faktum,  hvad  jeg  fortæller 

—  svarte  hun.  —  Og  det  er  saa  bekjendt,  at  vi  nødig 
tillader  nogen  af  vore  Gjæster  at  ligge  deroppe. 

Da  vilde  jeg  være  Dem  meget  taknemlig,  hvis  De 
vilde  gjore  en  Undtagelse  med  mig  —  udbrød  Bjørn 
ined   den   samme   overlegne   Mine.    —   Thi   da  det  nu 

engang"  er  mit  Kald  at  undcrsoge  Alt  for  at  kunne 
skrive  om  Alt,  saa  vilde  det  kanske  være  lærerigt 
for  mig,  om  jeg  kunde  faa  Anledning  til  at  gjøre 
Bekjendtskab  med  denne  aandige  Dame.  Kommer 
Spøgelset,  saa  skal  jeg  ialfald  undersøge,  af  hvilket 
Materiale   det   er   skabt,    om   det   er  af  Luft  eller  Ild. 

Med  stor  Fornøjelse!  —  svarte  Værten. 

Ja,  vær  saa  god !  —  istemte  Hofjægermesterinden. 
—  Hvis  De  selv  tor,  saa  gjerne  for  os! 

Man  kan  nu  alligevel  ikke  ganske  benægte  Mulig- 
heden af  det  —  mente  Sten  Ebbesen.  —  Jeg  har  selv 
oplevet  noget  Saadant,  da  jeg  engang  var  i  Besøg  paa 
en  Gaard  i  Nærheden  af  Aarhus. 

Fortæl!   —  bad  hele  Selskabet  ivrig. 

Ja,  gjærne! 

Og  han  foldede  Armene  over  sit  mægtige  Bryst, 
hvilte  sig  magelig  tilbage  i  den  lave  Gyngestol  og 
lukkede  Øjnene  som  for  rigtig  at  leve  sig  ind  i 
Erindringen. 

Han  begyndte: 

Det  var  første  Juledag.  Vi  havde  siddet  længe 
oppe  om  Aftenen  og  drukket  temmelig  stærkt.  Jeg 
laa  i  et  stort,  firkantet  Værelse,  som  vendte  ud  til  en 
lang  Gang.  Der  var  vist  mindst  ti  eller  tolv  Gjæste- 
kammere  i  Række  med  Døre  ud  til  samme  Gang.  Da 
jeg  havde  sovet  en  Times  Tid,  vaagnede  jeg  og  stod 
op  for  at  aabne  Døren;  for  der  var  lagt  altfor  meget 
i  Ovnen,  saa  jeg  var  nærved  at  kvæles.  Derefter  lagde 
jeg  mig  igjen;  men  jeg  kunde  ikke  falde  i  Søvn;  for 
jeg  syntes  tydelig,  jeg  hørte,  at  Nogen  vandrede  med 
tunge  Fodslag  op  og  ned  i  Gangen  udenfor. 

Hvem  der?  —  raabte  jeg. 

Men  intet  Svar. 

Saa  blev  det  stille  en  liden  Stund,  men  derefter 
begyndte  det  paany,  og  nu  hørte  jeg  tydelig  Klirren 
af  Sporer.  Jeg  tænkte,  at  det  muligvis  var  en  af  mine 
Kammerater,  som  gik  i  Søvne,  og  derfor  tændte  jeg 
Lys  og  gik  ud.  Men  skjøndt  der  ikke  var  et  Menneske 
at  se,  hørte  jeg  alligevel  Skridt  foran  mig;  de  fjærnede 
sig  og  kom  tilbage.  Jeg  blev  naturligvis  lidt  uhyggelig 
tilmode,  og  jeg  skyndte  mig  tilbage  til  mit  Værelse 
og  stængte  Døren  i  Laas.  Men  i  lang  Tid  hørte  jeg 
endnu  Nogen  gaa  frem  og  tilbage,  mens  det  klirrede  i 
Stenfliserne    som    af  Ryttersporer. 

Da  jeg  kom  ned  næste  Dag  og  fortalte,  hvad  jeg 
havde  hørt,  begyndte  de  andre  Gjæster  at  le  og  paa- 
stod,  at  jeg  havde  havt  Tømmermænd.  Men  nogen 
Tid  senere  anbetroede  Husets  Frue  mig,  at  mange 
Andre  havde  havt  samme  Oplevelse,  og  hun  fortalte 
ogsaa,  hvem  Gj engangeren  var.  For  flere  Generationer 
siden  havde  Godset  tilhørt  en  meget  despotisk  Herre, 
som  var  viden  berygtet  for  den  Haardhed,  hvormed 
han  behandlede  sine  Underordnede.  Han  var  kommen 
til  Magt  og  Ejendom  gjennem  sin  Kone,  og  til  Tak 
herfor  plagede  han  Livet  af  hende.  Hun  døde  pludselig, 
og  man  troede,  at  hun  enten  havde  forgivet  sig  selv, 
eller  at  Manden  havde  gjort  det.  De  tre  Sønner  havde 
forladt  Hjemmet,  saasnart  de  var  blevne  voxne  og 
boede  for  det  Meste  i  Udlandet.  Jeg  saa  et  Portræt 
af  ham  i  Familjens  Billedgalleri.  Han  var  mager,  med 
krum  Næse,  stikkende  Øjne  og  sort,  kortklippet  Skjæg 
omkring  en  smal,  fast  lukket  Mund.  Hagen  var  paa- 
faldende  spids  og  fremstaaende.  Han  var  malet  i  den 
Tids  Ridderdragt,  sort  Fløjel  med  Pufærmer  og  Staal- 

brynje,  og  bredskygget  Hat  med  Strudsfjær.  Jeg  lagde 
Mærke  til  hans  højre  Haand,  livormed  han  holdt  om 
Kaarden;  den  var  lang  og  knoklet  som  paa  en  Gorilla. 
Denne  ædle  Ridder,  Herr  Kurt,  var  som  sagt  en  meget 
streng  Herre,  hvis  Tyranni  endog  strakte  sig  til  de 
erotiske  Forhold.  I  hans  Tjeneste  var  der  en  ung 
Jæger,  som  havde  en  smuk  Kjæreste  nede  i  Landsbyen. 
Men  nu  fandt  Herr  Kurt,  at  den  skjønne  Else  var  en 
altfor  kostelig  Perle  for  en  simpel  Tjenestekarl,  og  han 
gjorde  forskjellige,  men  forgjæves  Forsøg  paa  selv  at 
faa  Tag  i  hende.  Da  var  der  en  Aften  et  stort  Folkebal 
ude  i  Skoven,  hvor  alle  Omegnens  Karle  og  Piger 
mødte  frem  i  Festdragt  og  dansede  til  udover  Natten. 
Paa  en  aaben  Plads  var  der  lagt  Gulv  af  Bredder,  og 
omkring  dette  stod  en  Ring  af  høje  Stænger  med 
Tjærefakler.  I  Skoven  udenom  Ringen  var  der  ganske 
mørkt,  og  derfor  kunde  det  lykkes  en  af  Mændene  at 
faa  lokket  Else  med  sig  og  forsvinde  med  hende,  uden 
at  Nogen  bemærkede  det.  Hendes  Kjæreste  havde 
man  med  Hensigt  drukket  fuld.  Men  da  Forældrene 
skulde  hjem  og  ikke  kunde  finde  deres  Datter,  blev 
der  naturligvis  en  almindelig  Forfærdelse.  Og  denne 
steg.  da  man  ogsaa  hele  den  følgende  Dag  ledte 
forgjæves  efter  hende.  Men  da  spredtes  det  Rygte, 
at  det  var  Kurt  som  om  Natten  havde  ladet  hende 
bortføre  af  en  Tjener  og  selv  havde  ventet  paa  hende 
i  Skoven  og  kjørt  hende  hjem  i  sin  Vogn.  Da 
hendes  Kjæreste,  som  jeg  vil  kalde  Peter,  hørte  om 
Rovet,  lagde  han  sig  paa  Lur  bag  Herregaardens  store 
Jernport  for  at  skyde  paa  Voldsmanden.  Men  Kuglen, 
som  var  beregnet  paa  Hjertet,  naaede  kun  den  venstre 
Arm,  og  den  ulykkelige  Jæger  blev  øjeblikkelig  grebet 

og  kastet  ned  i  en  af  de  dybeste  Kjældere.  Her  laa 
han  i  fiere  Uger,  mens  Else  holdtes  indestængt  oven- 
paa.  Men  tilsidst  lykkedes  det  hende  at  undslippe, 
og  hun  fik  samlet  en  liden  Flok  Bonder,  som  listede 
sig  op  omkring  Gaarden  i  den  Hensigt  at  overrumple 
Herr  Kurt  og  befii  Fangen.  Imidlertid  havde  der 
været  en  Forræder  imellem  dem,  og  Kurt,  som  i  Hast 
havde  samlet  alle  sine  Mænd,  slog  Angrebet  tilbage. 
Det  lykkedes  ham  endog  med  egen  Haand  at  fange 
Else,  som  var  fulgt  med  for  at  befri  sin  Kjæreste.  Da 
hun  hulkede  og  vred  sig  i  Fortvilelse  over  ikke  at 
have  kunnet  frelse  den  ulykkelige  Jæger,  blev  Kurt  saa 
forbitret,  at  han  besluttede  at  straffe  hende  og  hævne 
sin  forsmaaede  Kjærlighed  med  storst  mulig  Grusomhed. 
Han  lod  hende  lænke  med  sammenbundne  Hænder  til 
en  Jernring  i  en  af  de  dybe  Nischer  i  den  lange  Gang 
udenfor  Gjæsteværelserne.  Og  derefter  blev  Peter  bragt 
op,  ogsaa  bunden  paa  Hænder  og  Fodder,  og  maatte 
være  Mdne  til,  at  hans  Kjæreste  blev  levende  inde- 
muret. Senere  lod  han  Jægeren  putte  i  en  Sæk  og 
kaste  ud  i  Dammen.  ^len  siden  den  Dag  fik  For- 
bryderen aldrig  et  Øjebliks  Ro.  Han  for  omkring  paa 
den  vildeste  Jagt,  levede  meget  udenfor  Hjemmet,  og 
efter  sin  Dod  vandrede  han  hver  Xat  op  og  ned  foran 
den  Nische,  hvori  han  havde  begravet  den  skjønne 
Else.  Og  der  var  det  altsaa,  jeg  horte  ham,  da  jeg 
besøgte  Gaarden. 

Fortællingen  var  færdig. 

Hvor  uhyggeligt ! 

Hvor  forfærdeligt  I   —  udbrod  Damerne. 

Men  er  nu  Herr  Hofjægermesteren  ganske  vis  paa 
at  De  aldrig  havde  hort  eller  læst  om  denne  Historie, 

inden  De  oplevede  den  r  —  spurgte  Bjørn  endnu  tvi- 
lende. 

Ja,  paa  Ære!  —  svarte  Værten.  —  Jeg  havde 
aldrig  været  i  den  Egn  for,  og  jeg  ved  med  Bestemt- 
hed, at  jeg  aldrig  havde  hørt  noget  Lignende. 

Vover  De  endnu  at  ligge  i  det  blaa  Taarnkammer? 
—  spurgte  Eleonora  henvendt  til  Bjørn. 

Ja,  nu  har  jeg  faaet  endnu  mer  Lyst  til  det!  — 
forsikrede  han. 

Strax  efter  skiltes  Gjæsterne  for  at  gaa  hver  til 
deres  Rum,  og  Eleonora  lagde  Armen  omkring  Baro- 
nesse Rosenkrantz's  Liv,  idet  hun  hviskede: 

Søde  Tante,  lad  Døren  staa  aaben  mellem  vore 
Værelser!  Jeg  er  bleven  ganske  bange  efter  denne 
uhyggelige  Fortælling.  De  siger  jo,  at  der  skal  spøge 
saa  forfærdelig  her  i  Huset. 

Hofjægermesteren  fulgte  selv  Bjørn  op  paa  det 
runde  Taarnkammer,  som  næsten  var  halvt  udfyldt  af 
en  bred,  udskaaren  Egetræsseng.  Han  tændte  Lysene 
paa  Bordet  foran  det  store  Spejl,  rakte  sin  Gjæst 
Haanden  og  ønskede  ham  Godnat. 

Imorgen  maa  De  fortælle  os,  hvad  De  oplever 
Inat!  bad  han  smilende. 

Det  lover  jeg!  —  svarte  Bjørn. 

Han  klædte  sig  langsomt  af  og  glemte  de  haar- 
rejsende  Gjengangerfortællinger  for  kun  at  tænke  paa 
sit  literære  Arbejde. 

Mon  ->Det  kongelige  Teater«  vilde  antage  eller  for- 
kaste hans  Skuespil?  Og  hvis  det  blev  opført  —  ah, 
hvilke  herlige  Riger  aabnede  der  sig  ikke  da  for  hans 
fremtidige  Virksomhed !  Han  saa  de  store  Mesteres 
Værker  paa  Scenen,  Schiller,    Goethe   og  Shakespeare 

—  —  —  voldsomme  Lidenskaber,  stærke  Brydninger, 
djærve  Farver  i  Ondt  som  i  Godt  —  —  —  det  var 
den  Kunst,  som  laa  hans  egen  Evne  nærmest. 

Han  var  færdig,  krob  i  Seng  og  skikkede   Lyset. 

Men  Søvnen  lod  vente  paa  sig.  Der  havde  været 
for  megen  Tale  og  Rorelse  den  hele  Dag,  hans  Ner- 
ver var  hidsede ,  og  han  kastede  sig  fra  den  ene  Side 
til  den  Anden,  træt  og  dog  lysvaagen. 

Stormen  rev  i  Vinduerne,  og  Taarnet  rystede  trods 
de  tykke  Stenmure. 

Men  pludselig  spidsede  han  Øren: 

Hvad  er  det? 

Det  sukker ....  tungt ....  dybt ....  som  af  en 
Doende  i  Aandenød. 

Det  maa  være  Vinden,  som  hviner  gjennem  Træerne. 

Nej!....  Det  er  ikke  udenfor!....  Det  er  her- 
inde! ....  Lige  i  min  Nærhed! 

Nogle  Sekunders  Ophold. 

Nu  hortes  det  paany ....  Det  græder ....  Ynker 
sig .  .  .  Jamrer  lig  et  Menneske  i  legemlig  og  sjælelig 
Vaande. 

Det  lob  ham  koldt  ned  ad  Ryggen.  Haanden 
skalv,  idet  han  greb  Fyrstikæsken,  som  stod  paa  Bor- 
det ved  Siden  af  Sengen. 

Han  tænder  et  Lys,  lofter  det  ivejret  og  spejder 
omkring.     Men  der  er  Intet  at  se. 

Og  alligevel  vedbliver  det  at  sukke,  stønne  og 
græde.  Men  det  er  umuligt  at  sige,  fra  hvilken  Kant 
det  kommer,  det  er  ligesom  inde  i  selve  Væggen. 

Bjørn  mindedes  pludselig,  hvad  han  havde  hørt 
om  Hofjægermesterens  Oldemor,  som  skulde  gaa  igjen 

i  den  store  Sal  for  at  vaage  over  Familjens  Smykker. 
Nej,  slig  Nar  vil  jeg  dog  ikke  være!  —  tænker  han, 
og  skjondt  han  virkelig  var  bleven  mer  uhyggelig  til- 
mode, end  han  selv  vilde  tilstaa,  springer  han  alligevel 
ud  af  Sengen,  væbner  sig  med  sin  tykke  Spadserestok, 
tager  Lysestagen  og  aabner  hurtig  Uoren  til  Salen 
ved  Siden  af  Taarnværelset. 

Langs  Væggene  er  der  flere  Sofaer  med  hvide 
Overtræk,  Lænestole  med  hvide  Overtræk,  to  svære 
Lysekroner  med  hvide  Florskjoler,  og  alt  dette  Hvide 
gjør  i  Nattens  Uhygge  Indtryk  af  Ligsvøb.  Ved  Siden 
af  Døren  staar  en  gammel  Kiste  med  Solvbeslag,  vist 
flere  hundrede  Aar  gammel  —  heri  opbevarede  for- 
modentlig Oldemor  sine  værdifulde  Smykker. 

Bjørn  gik  ind  i  Salen  og  blev  staaende  midt  paa 
Gulvet  for  at  vente  paa  den  gamle  Dame.  Kom  hun, 
vilde  han  gribe  hende  i  Armen  for  at  undersøge,  hvad 
Stof  hun  var  af 

Men  nej,  hun  viser  sig  ikke! 

Han  gaar  tilbage,  men  ryster  paa  Haanden,  og 
Skridtene  er  ikke  fuldt  saa  sikre  som  vanligt.  Kujon! 
—  Dumrian!  —  skjælder  han  sig  selv  ud,  og  dog 
har  han  ikke  længere  Magten  over  sig  selv.  Det 
Utrolige  er  virkelig  Tilfældet:  Han  er  ræd,  frygtelig  ræd. 

Han  skynder  sig  at  krybe  i  Sengen,  stoder  i  Far- 
ten til  Lysestagen,  §aa  den  ruller  henover  Gulvet,  mens 
Lyset  slukkes  —  og  han  bliver  liggende  i  Mørke. 

Men  han  er  iskold  og  varm,  stiv  og  ophidset,  og 
trækker  Dynen  opover  Hovedet .... 

Han  horer  endnu  en  svag  Kl}^nken,  en  afbrudt, 
smertefuld  Stønnen ....  og  endelig  kommer  der  lyd- 
løs Stilhed. 

Men  Bjorn  faar  ikke  sove.  Endnu  lang  Tid  efter 
forekommer  det  ham,  at  han  horer  det  —  og  han 
længes  efter  Dagens  Frembrud. 


Da  Bjørn  den  næste  Morgen  kom  ned  til  Frokost- 
bordet, var  han  uvanlig  bleg,  og  da  man  spøgende 
spurgte  ham,  om  han  havde  gjort  Bekjendtskab  med 
Spøgelset,  nægtede  han  i  Begyndelsen  at  ville  svare. 
Men  Hofjægermesteren  mindede  om  hans  Løfte  at  ville 
fortælle  den  fulde  Sandhed ,  og  derfor  maatte  det  til- 
sidst  frem.  Damerne  blev  hvide  i  Ansigtet  af  Rædsel, 
og  Værtinden  sagde: 

Nu  skal  det  slaaes  fast,  at  herefter  faar  aldrig 
nogen  af  vore  Gjæster  Lov  til  at  ligge  i  det  blaa 
Taarnværelse !  Herr  Bjorn  maa  altsaa  indrømme,  at 
enten  man  tror  det  eller  ej ,  kan  man  lige  godt  være 
udsat  for  den  Slags  uhyggelige  Oplevelser.  Og  det 
kunde  jo  være  nok  til  at  gjore  et  nervøst  Menneske 
vanvittigt  af  Skræk. 

Jeg  vil  nu  alligevel  bede  om  en  Gunst  —  svarte 
Bjorn  —  nemlig  at  hele  Selskabet  følger  mig  derop, 
for  at  vi  kan  undersøge,  om  der  ikke  skulde  findes 
en  naturlig  Grund  til  dette. 

Men  tror  De  da  ikke  Deres  egne  Øren?  —  spurgte 
Baronessen  ganske  forarget.  —  ?*  lændene  er  dog  nogle 
stivnakkede  Tvilere! 

Nuvel,  hans  Ønske  blev  opfyldt.  Værten  gik  foran, 
og  alle  de  Andre  togede  efter. 

Man  undersøgte  Panelet.  Det  kunde  jo  tænkes, 
at  Rotter  eller  Mus  havde  boret  Hul  og  opfort  en 
Koncert  ved  Nattetid. 

Men  nej,  Alt  var  lukket  og  i  Orden! 

Man  trak  i  Gardinerne.  En  Flaggermus  kunde 
jo  sidde  skjult  deroppe. 

Men  nej ! 

Kanske  Oldemor  sidder  i  Ovnen  —  udbrod  Rosen- 
krantz,  idet  han  ganske  rolig  aabnede  Doren  i  den 
svære,  blaa  Porcellænsovn. 

Hvad  er  det? 

Han  bøjede  sig  ned ,  kigede  ind  og  trak  Noget 
frem.     Det  var  et  halvt  forkullet  Skelet  af  en  Ugle. 

Ah,  ha!  Se  der  har  vi  jo  Oldemor!  Spogelset! 
—  raabte  han  leende,  idet  han  holdt  det  forbrændte 
Dyr  ivejret.  Den  stakkels  Skabning  var  altsaa  faldet 
ned  gjennem  Piben  og  var  bleven  stegt  langsomt  af 
den  halvt  udslukte  Ild. 

Der  ser  mine  Damer,  Tvilen  kan  ofte  være  den 
sundeste  Medicin  for  Overtro  —  sagde  Bjørn.  —  Havde 
jeg  nu  slaaet  mig  til  Ro  med  Nattens  Eventyr,  saa 
vilde  jeg  vel  selv  hele  mit  Liv  igjennem  gaaet  rundt 
som  en  Overbevist,  og  dette  smukke  Værelse  vilde 
være  bleven  staaende  ubrugt. 

Det  var  heldigt,  vi  opdagede  dette  ■ —  sagde  Baro- 
nesse Rosenkrantz  ■ —  thi  jeg  havde  saamænd  bestemt, 
at  jeg  aldrig  mer  vilde  overnatte  her  i  Huset.  Saa- 
danne  Historier  tager  altfor  stærkt  paa  gamle  Nerver. 

Men  nu  var  den  foregaaende  Uhygge  vegen  for 
almindelig  Munterhed,  og  med  lystige  Ord  gik  de  ned 
fra  Taarnet. 

V. 

Idag  var  det  Solskinsvejr  med  bidende  Frost. 

De  ønskede  at  se  Gaardens  Besætning  —  sagde 
Værten  til  Bjorn.  —  Og  hvis  De  nu  vil  følge  med, 
skal  det  være  mig  en  Fornøjelse  at  vise  den. 

Han  førte  sine  to  Gjæster,  Bjørn  og  Rosenkrantz. 
ned  i  Stalden,  hvor  en  dobbelt  Række  Heste  stod  i 
brede  Krybber  og  med  uldne  Dækkener  om   Ryggen. 

De  to  Sorte  kjobte  jeg  forrige  Aar,  og  Føllet  har 
jeg  selv  lagt  til  — ■  fortalte  han.  —  Og  se  her  disse 
to  smaa  Finske,  er  de  ikke  fine  i  Benene,  udmærkede 
Travere,  løber  som  to  Rotter.  De  tilhører  min  ældste 
Datter.  Her  er  gamle  Odin,  som  jeg  arvede  efter 
Far,  den  er  stiv  nu,  stakkel;  men  den  lever  kun  for 
sin  Fornøjelses  Skyld;  jeg  nænner  ikke  mer  at  bruge  den. 

Bjorn  trak  frem  en  Lommebog  og  nedskrev  Alt, 
hvad  han  saa  og  hørte. 

Laver  De  paa  en  Roman  med  det  Samme  r  — 
spurgte  Hofjægermesteren  leende. 

Nej,  ikke  netop  nul  Men  jeg  samler  i  Almindelig- 
hed paa  Alt,  hvad  der  møder  mig  paa  Rejse  —  svarte 
Bjørn,  —  Jeg  kan  jo  aldrig  vide,  om  jeg  ikke  en  Gang 
faar  Brusf  for  det. 

De  gik  videre  til  den  næste  Stenb}'gning,  hvor 
flere  hundrede  Kjoer  stod  bundne  og  drøvtyggede, 
mens  et  halvt  Snes  Piger  var  beskjæftigede  med  at 
malke.  De  var  skidne,  med  grove  Træk  og  sløve 
Udtryk. 

Hofjægermesteren  fortalte  om  Dyrenes  forskjellige 
Alder,  om  Stude  og  Kjoer,  Kvier  og  Kalve,  og  der- 
efter kom  de  til  Mejeriet,  hvor  Smørret  kjærnedes  i 
nye,  engelske  Maskiner,  og  hvide  Oste  laa  i  hundrede- 
vis paa  høje  Hylder. 

Ejeren  talte  ustandselig,  Rosenkrantz  gjorde  af  og 
til  et  Spørgsmaal;  men  Bjørn  skrev: 

Det  er  klart,  for  at  kjende  Danmark,  maa  man 
først  og  fremst  have  seet  dets  storartede  Landhushold- 
ning. Jordbrug  og  Kvægavl  er  Folkets  Fremtid,  dets 
Kraft  og  Rigdom. 

Dette  interesserer  mig  levende  —  forsikrede  han 
sin  Vært  —  og  De  selv  ikke  mindre.  I  den  Iver  og 
Begejstring,  hvormed  De  stræber  efter  at  forbedre  alle 
disse  levende  Væsners  Livsvilkaar,  baade  Dyrs  og  Men- 
neskers, er  der  noget  Ursundt  og  Beundringsværdigt. 
Tænke  sig,  hvor  mange  Skabningers  Velfærd  De  har 
i  Deres  Haand,  og  med  hvilken  god  Samvittighed  De 
kan  gaa  til  Hvile  efter  en  saadan  Dag,  som  har  været 
anvendt  til  Nytte  for  alle  Deres  Omgivelser!  Andre 
taler  og  skriver  saa  meget  om  Næstekjær  lighed;  men 
som  oftest  er  det  vel  kun  den  personlige  Ærgjærrighed, 
de  tænker  paa. 

Da  de  var  færdige  og  paany  vendte  tilbage  til 
Hovedbygningen,  talte  Bjørn  kun  om  Heste,  Kjoer  øg- 
Grise,   om   Mejerimaskiner   og   Landvæsen,    saa  Kom- 

tesse  Brahe  stirrede  paa  ham  med  stor  Forbauselse 
og  udbrod  med  sit  fine  Smil: 

Men  kan  en  Digter  virkeHg  nedlade  sig  til  at  tænke 
paa  saa  prosaiske  Ting? 

Ja,  hvorfor  ikke?  Dette  er  det  sundeste  og  mest 
naturlige  Liv  — ■  svarte  han;  thi  Bjorn  tog  nemlig  Alt 
med  Begejstring,  følte  og  tænkte  helt  i  Alt,  hvad  der 
trængte  ind  paa  ham,  og  derfor  var  han  nu  Idag  plud- 
selig bleven  Landmand  med  Liv  og  Sjæl. 

Efter  Frokosten  paastod  Baronessen  for  Alvor,  at 
nu  maatte  det  være  nok  for  denne  Gang,  og  i  Hof- 
jægermesterens store  Slæde,  —  Kane  —  forspændt 
med  fire  hvide  Heste,  prydede  med  Bjælder  og  røde 
Silkenæt,  for  det  hjemover  til  Rosenskov  i  stærkt  Trav. 

Fru  Sten  Ebbesen  fulgte  sine  Gjæster  til  Hest. 
Hun  var  klædt  i  en  grøn  Ridedragt,  kantet  med  gult 
Ræveskind,  og  en  Barret  paa  det  sorte  Hoved,  hvis 
brune  Øjne  lyste  af  Sundhed  og  Livsmod.  Hun  tra- 
vede foran  eller  ved  Siden  af  Slæden,  omringet  af 
Spæt,  Tom,  Fin,  Dog  og  Max,  som  gjoede  omkaps  i 
den  kolde,  klare  Luft. 

VI. 

Baronen  sad  i  Bibliotheket  og  læste  Dagens  Aviser, 
hans  Mor  var  optaget  af  huslige  Sysler,  Eleonora  skrev 
Breve  oppe  paa  sit  Værelse,  og  Bjorn  var  alene  i  den 
store  Sal, 

Han  sad  og  tænkte  paa  Komtesse  Brahe,  vandrede 
omkring  paa  Gulvet  og  tænkte  paa  hende,  satte  sig 
ved  Pianofortet  og  tænkte  paa  hende. 

Jeg  tror.  Gud  hjælpe  mig,  jeg  er  forelsket!  — 
udbrød  han  ganske  højt. 

Det  var  ikke  hendes  Byrd  eller  Formue,  som  lok- 
kede ham;  da  han  havde  været  indtaget  i  en  fillet 
Fiskerpige  paa  Capri,  havde  han  besunget  hende  i 
billedrige  Digte;  men  da  Gjenstanden  for  hans  Begejst- 
ring ikke  havde  kunnet  være  ham  til  nogetsomhelst 
aandeligt  Selskab,  var  Ilden  selvfølgelig  meget  snart 
udbrændt.  I  Eleonora  Brahe  fandt  han  derimod  en 
farlig  Forening  af  legemlig  Skjønhed  og  aandelig  Ud- 
vikling, som  fængslede  ham  paa  en  ganske  anderledes 
alvorlig  Maade. 

Han  vidste,  hun  var  rig;  men  om  Nogen  vilde 
have  vovet  at  sige  ham,  at  han  skjænkede  denne  Side 

af  Sagen  noget  Hensyn,  da  vilde  han  have  vendt  sig 
bort  med  Forbauselse  og  Afsky  og  kjendt  sine  Følel- 
ser saarede,  som  om  en  raa  Haand  havde  stænket  en 
ideal  Statue.  Det  var  kun  Mennesket  i  hende,  som 
han  tænkte  paa. 

Og  da  han  som  skabende  Geni  var  af  de  Naturer, 
hvis  Indtryk  og  Følelser  strax  maa  gjenspejle  sig  i 
deres  Kunst,  maatte  han  ogsaa  her  uvilkaarlig  give 
sin  Stemning  Luft  i  et  Digt. 

Han  tog  frem  sin  Lommebog  og  begyndte  at 
skrive  Ord  og  Noder,  med  Fantasien  opfyldt  af  hendes 
Billede. 

Da  Eleonora  kom  ned,  var  Lampen  tændt  i  den 
store  Sal,  og  paa  Flygelet  brændte  en  trearmet  Sølv- 
lyse.stage.  Bjørn  sad  ved  Instrumentet  og  nynnede 
en  Melodi. 

Er   Herr   Bjørn  musikalsk  ogsaa r  —  spurgte  hun. 

Jo,  lidt !  —  svarte  han  —  Jeg  tænkte  saamænd 
engang  paa  at  blive  Komponist. 

Vil  De  ikke  synge  lidtr  spurgte  hun. 

Jo,  nu  skal  jeg  synge,  hvad  jeg  netop  har  digtet 
og  komponeret!  —  sv^arte  han. 

Paa  Væggen  lige  over  for  Flygelet  hang  to  Ma- 
lerier, hvoraf  det  Ene  forestillede  et  norsk  Landskab 
med  Snefjelde  i  Baggrunden,  og  det  Andet  en  Sommer- 
dag med  opgaaende  Sol  over  en  spraglet  Blomstermark. 

Han  pegte  paa  det  Første  og  sang  med  liden, 
men  velklingende  Baryton: 


Den  Sneen  over  Nordens  Fjeld 
Gir  Glands  til  Dal  og  Bakkeheld. 
Naar  i  dens  Spejl  sig  Himlen  ser, 

Da  smiler,  roilmcr  den  og  ler. 
Den  hvide  Sne  din  Sjæl  er  lig, 
Derfor  jeg  elsker,  elsker  dig! 


Han  Standsede  et  Øjeblik,  pegte  paa  Solopgangs- 
landskabet  og-  sane  derefter  videre: 


Naar  Solens  Kjærtegn  Jorden   naar, 
Den  smiler  sødt,  i  Blomst  den  staar; 
Fra  Kjærlighedens  milde  Gud 
Den  bringer  Livels  store  Bud. 
Paa  Solskin  er  din  Sjæl  saa  rig, 
Derfor  jeg  elsker,  elsker  dig ! 


Han  spillede  Melodien  endnu  engang,  sluttede 
med  nogle  spredte  Akkorder,  rejste  sig  og  sagde: 

Nu  maa  jeg  skynde  mig  at  skrive  ned  baade  Ord 
og  Noder,  ellers  glemmer  jeg  det  Hele.  Derefter  rakte 
han  hende  de  løse  Blade: 

Det  er  til  Dem. 

Til  mig? 

Ja,  til  hvem  Anden  skulde  jeg  vel  have  digtet  det? 

Hun  smilte.  En  let  Rødme  skjød  op  i  hendes 
Ansigt,  og  Øjet  fik  stærkere  Lysning. 

De  er  da  et  alsidig  begavet  Menneske!  —  udbrod 
hun  uvilkaarlig  —  baade  digter,  synger  og  komponerer 
Musik ! 

Men  da  Rosenkrantz  i  det  Samme  traadte  ind, 
forsvandt  hun  med  de  løse  Blade  i  Haanden,  som  om 
hun  var  ræd  for  at  vise  deres  Indhold. 

Strax  efter  sad  hun  paa  sit  Værelse  og  læste 
Versene  om  igjen. 

Er  det  en  Leg  med  skjonne  Ord,  eller  mener  han 
noget  Mer? 

Mange  fandt  Eleonoras  Væsen  koldt  og  afmaalt; 
men  denne  ydre  Kulde  \"ar  kun  Følgen  af  en  streng, 
aristokratisk  Opdragelse,  kun  en  Isskorpe  omkring  en 
varm,  længtende  Sjæl.  Som  eneste  Datter  var  hun 
tidlig  bleven  indført  i  Verden  og  havde  levet  i  en 
Vrimmel  af  selskabelige  Fornøjelser,  der  bare  havde 
efterladt  Tomhed,  og  som  nu  hyppig  afbrødes  af  Perioder 
fulde  af  trykkende  Kjedsomhed  og  hjælpeløs  Livstræt- 
hed. I  Romaner  og  Skuespil  havde  hun  ofte  nok  læst 
om  disse  mægtige,  vanvittige  Lidenskaber,  som  kan 
bringe  et  ]\Ienneske  til  at  trodse  Alt  for  en  Andens 
Skyld ;  men  hun  havde  ingensomhelst  Tro  paa  saadanne 
Følelsers  Tilværelse;  thi  selv  havde  hun  ikke  mødt  en 
eneste  Mand,  den  hun  havde  fundet  værdig  til  at  lide 
og  ofre  Noget  for.  Mange  havde  bejlet  til  hendes 
Gunst;  men  hun  havde  aldrig  givet  dem  Opmuntring 
til  det  afgjorende  Skridt,  og  tilsidst  havde  de  Alle 
kjedet  hende. 

Men  Bjørn  var  noget  ganske  Nyt.  Han  var  ingen 
Verdensmand  i  dette  Ords  vanlige  Betydning;  thi  han 
sagde  ofte  aabent ,  hvad  Andre  helst  taug  med ,  og 
foragtede  derimod  den  dagligdagse  Sladder.  Men  den 
Begejstringens  Storm,  der  pludselig  fyldte  Luften  om- 
kring hende,  klang  i  hans  Digte  og  glødede  i  hans 
Blik,  dette  Ildpust  fra  hans  flammende  Sjæl  gjorde 
hende  urolig,  den  ophedede  og  brændte  hende  -^ 
denne  i  Verdens  Øjne  saa  stive  og  beherskede  Kom- 
tesse Brahe. 

VII. 

Da  Bjorn  kom  tilbage  til  Kjobenhavn,  fandt  han 
paa  sit  Bord  en  Pakke,  indeholdende  Manuskriptet  til 
hans  Skuespil,  og  et  Brev,  hvori  Styrelsen  for  ;  det 
kongelige  Teater  meddelte  ham,  at  hans  Arbejde 
var  forkastet. 

De  Idioter!  —  tordnede  Bjorn,  idet  han  rev  Brevet 
i  Stykker  og  slængte  det  i  Ovnen.  —  Man  forkaster 
mit  Drama,  mens  man  stadig  opforer  de  mest  værdilose 
Produkter,  som  hverken  har  dramatisk  B}'gning,  Karak- 
tertegning eller  Poesi! 

Han  gik  hen  til  Hj  orne  vinduet  og  stirrede  over 
paa  den  mørke  Bygning,  hvis  Indgang  bevogtes  af 
Holbergs  og  Oehlenschlagers  mægtige  Statuer. 

Den  Dør  staar  altsaa  stængt  for  mig!  Men  >  Hær- 
mændene paa  Helgoland:  og  ;  Halte  Hu  Ida« 
blev  jo  ogsaa  forkastede  af  Heiberg,  som  svarte  de  to 
norske  Digtere:  »Et  norsk  Teater  vil  neppe  fremgaa  af 
Laboratoriet  for  disse  Experimenter;  det  danske  trænger 
heldigvis  ikke  dertil.  < 

Han  lo  haanlig: 

Se   der   Følgen  af  at  sætte  Vaudevilleforfattere  til 

Dommere  over  den  store  Digtning,  det  er  det  samme 
som   at   lade   Bethoven   bedømme  af  Visekomponister  I 

Han  tog  nogle  Vendinger  omkring  Bordet  i  kogende 
Raseri  og  standsede  saa  atter  ved  Vinduet. 

En  talrig  ]\Ienneskesværm  strømmede  fra  Østergades 
smalle  Udmunding  i  skraa  Linje  over  Torvet  ned  til 
Bredgade,  stolte,  selvbevidste  Godsejerdøtre,  komne 
ind  til  Vintersæsonen ,  smilende  Borgerfrøkener,  mer 
skjødesløse  i  Holdning  og  Gang  og  uden  noget  bestemt 
Racepræg,  elegante  Balløver,  magre  Studenter  og  vimse 
Handelsbetjente,  en  ustanselig  Mylren  af  Herskabsvogne, 
Omnibusser  og  Drosker,  svære,  danske  Hunde,  smaa, 
russiske  Mopper,  gamle  Jomfruer  med  Krolier  foran  Øret 
og  Altaskeskaabe  med  Snit  fra  Oldemors  Tid,  Strøm- 
men bojende  af  henimod  Teaterbygningen,  hvor  man 
kjobte  Biletter  til  Aftenens  Forestilling,  og  ligeoverfor 
Charlottenborg  med  sine  Kunstværksteder  og  Kunst- 
skatte, jo  her  var  der  ogsaa  nok  af  Intriger  og  ond- 
skabsfulde Baghold,  inden  Talentet  fik  Adgang,  og 
senere  kom  Publikum,  der  beundrede  og  nød  uden  at 
ane  al  den  Lumskhed  og  alle  de  Pinsler,  som  det  ofte 
havde  kostet,  inden  et  Billede  havde  faaet  sin  Plads 
paa  en  af  Væggene  —  Kampen  for  Brød  og  Berømmelse, 
Kampen  med  Ild  og  Sværd  opad  Olympens  hellige 
Bjerg! 

Og  man  vover  at  stænge  mig  ude! 

Goddag,  kjære  Ven  I  —  Jod  en  Stemme  bag  ham. 

Det  var  Baron  Rosenkrantz. 

Jeg  kommer  for  at  høre,  om  De  vil  være  med  i 
Rigsdagen:  De  har  jo  flere  Gange  sagt,  at  De  skulde 
have  Lyst  til  at  se  den. 

Nej,  tak,  jeg  har  saamænd  faaet  Andet  at  tænke 
paa!  —  svarte  Bjorn. 

Rosenkrantz  lagde  Hat  og  Stok  fra  sig  og  satte 
sig  i  Gyngestolen,  mens  Bjørn  vedblev: 

Se  her,  jeg  har  faaet  mit  Skuespil  tilbage!  —  Den 
Mand,  som  har  tilbragt  sit  Liv  med  at  skrive  Viser 
for  Studenter  og  Sludder  for  aandelige  Borgerfolk, 
nægter  mig  Adgang  til  Teatret. 

Deres  Værk  horer  vel  hjemme  i  hojere  Regioner, 
hvortil  han  mangler  Forstaaelsens  Nogle  —  svarte 
Rosenkrantz. 

Ah,  det  er  en  Skandale,  det  er  forbryderisk,  at 
Magten  skal  ligge  i  Almuens  Hænder,  jeg  mener  den 
kunstneriske  Almue  —  raste  Bjørn  videre.  —  Jeg  pakker 
min  Kuffert   og  rejser   strax,   til   Tyskland,   til  Italien! 

Men  betænk  Dem  dog  lidt,  inden  De  tager  en  saa 
overilet  Beslutning!  —  sagde  Rosenkranz  med  sit  sæd- 
vanlig afdæmpede  Væsen  og  sin  langsomme  Tale.  — 
Der  kunde  jo  kanske  findes  en  anden  Vej  til  at  faa 
det  opført. 

Et  af  Sekundteatrene,  mener  Der  Nej,  der  kræves 
betydelige  Summer  for  at  sætte  mit  Stykke  i  Scene! 
Udstyret  er  meget  kostbart. 

Nej,  jeg  mente  ikke  det!  Men  det  er  jo  en  kjendt 
Sag,  at  man  mer  end  en  Gang  har  gaaet  udenfor  den 
officielle  Censors  Dom  og  trods  denne  bragt  nye  7\r- 
bejder  til  Opførelse. 

Fortæl  mig  da,  hvad  jeg  skal  gjore!  —  Bjørn 
brændte  af  begj  ærlig  Nysgjærrighed. 

For  Exempel  henvende  Dem  til  Kultusministeren. 

Skulde    det    kunne    hjælpe?    Da    gaar    jeg    strax. 

6* 

Hvor  er  min  Frakker  —  han  gjorde  sig  øjeblikkelig 
færdig. 

Rosenkrantz  smilte:  Saadan  er  det  at  have  ^le  feu 
sacrc«  i  alle  Lemmer  —  sagde  han.  —  Beslutning  og 
Handling  er  et. 

Ja,  hvorfor  skulde  jeg  betænke  mig:  Jeg  skjød 
gjerne  hele  Teaterbygningen  sonder  og  sammen,  naar 
mit  Stykke  ikke  faar  Lov  til  at  trænge  ind.  Kom  nu, 
folg  mig  til  den  almægtige  Minister;  dette  er  langt 
vigtigere  end  alle  Rigsdagens  Debatter. 

Jeg  skal  gjærne  vise  Dem  Huset  —  svarte  Ba- 
ronen. —  !Men  selv  maa  jeg  absolut  i  Rigsdagen;  thi 
jeg  skriver  netop  nogle  Artikler  om  Befæstningssporgs- 
maalet,  som  skal  frem  Idag. 

Bjørn  tog  sit  Manuskript,  og  de  vandrede  afsted 
op  gjennem  Gaderne.  Ligeoverfor  Borsen,  som  med 
sin  arkitektoniske  Skjønhed  minder  om  de  ældste  Byg- 
ninger i  Liibeck,  laa  en  Række  hoje,  morke  Huse,  og 
udenfor  et  af  disse  standsede  Rosenkrantz. 

Her  er  det  I  God  Lykke!  sagde  han. 

Bjorn  vandrede  op  ad  en  Stentrappe  og  ind  gjen- 
nem en  lang,  smal  Gang,  som  var  opfyldt  af  Mennesker. 
Fra  denne  Gang  stod  Døren  aaben  til  et  firkantet 
Rum,  der  tjente  som  Venteværelse  for  en  kompakt 
Masse  af  Ansøgere  og  Ansogerinder.  Han  forsøgte 
at  trænge  igjennem,  men  blev  standset  af  en  Mur  af 
menneskehge  Legemer 

Her  gaar  hver  efter  Tur!  —  hvæste  en  hvidhaaret 
Madame,  og  Bjorn  maatte  finde  sig  i  den  almindelige 
Skjæbne  og  vente. 

Jeg  har  indsendt  Ansøgning  om  to  hundrede  Kro- 

ners  Tillæg  til  Friskolen  —  fortalte  en  høj,  skinmager 
Mand. 

Det  faar  De  vel  ogsaa. 

P>oken  Petersen  har  havt  Stipendium  to  Gange 
—  sagde  en  ung  Dame.  —  Men  Skuespillerinderne  paa 
Folketeatret  bliver  altid  tilsidesatte.  Jeg  vilde  saa 
umaadelig  gjærne  til  Paris  for  at  studere  med  Judic; 
hun  er  storartet. 

Et  Fagskrift  af  denne  alvorlige  Art  kan  umulig 
bære  sig  blot  ved  Abonnementet.  Clichéerne  maa 
forskrives  fra  Udlandet,  og  Udgifterne  er  kolossale. 
Hvis  ikke  Kirkeministeriet  vil  give  Tilskud,  maa  Tids- 
.skriftet  gaa  ind  ved  Aarets  Slutning. 

Saaledes  blev  der  hvisket  i  alle  Retninger.  Men 
efter  to  og  en  halv  Times  Venten,  kom  endelig  Turen 
til  Bjorn,  og  han  aabnede  den  hvide  Dor. 

En  høj,  graahaaret  Herre  modtog  ham  med  Ven- 
lighed i  et  stort  Rum,  som  kun  var  møbleret  med  et 
Bord  og  nogle  Stole. 

Jeg  kjender  naturligvis  Deres  berømte  Navn,  og 
det  glæder  mig  at  gjøre  Deres  personlige  Bekjendtskab. 
Ja,  det  forbauser  mig,  at  en  Forfatter  med  Deres  Talent 
skulde  have  skrevet  et  Skuespil,  som  ikke  var  værdigt 
til  Opforelse.  Jeg  skal  lade  Sagen  undersøge  og  selv 
læse  Stykket.  Jeg  har  sat  mig  til  Maal  at  hæve  National- 
teatrets kunstneriske  Standpunkt. 

Dermed  var  Foretrædet  forbi,  og  Bjorn  forlod 
Rummet. 

Nu  fulgte  der  en  Uge  fuld  af  Spænding  og  kval- 
fuld Uro.  I  al  denne  Tid  taalte  Bjørn  knapt  at  tale 
med  et  Menneske.     Han  kunde  heller  ikke  samle  sine 

Tanker  til  noget  Arbejde,  men  tilbragte  Dagen  med 
rastløse  Vandringer  omkring  i  Kjøbenhavn. 

Han  foresatte  sig  at  ville  se  hver  en  Krog  i  denne 
gamle  By,  som  med  sine  mærkværdige,  skraa,  lige  og 
krumme  Gader,  sine  underlige  Torve  i  Vinkler  og 
Halvcirkler,  sine  skidne,  graa,  røde  og  hvide  Huse 
satte  ved  Siden  af  hverandre  uden  Orden,  Skraatage 
med  høje,  firkantede  Skorstenspiber,  Kirker  i  alle  mulige 
Stilarter,  klemte  ind  mellem  de  usleste  Bygninger,  og 
med  grønne  og  brune  Taarne  i  de  mest  fantastiske 
Former,  lave  og  høje,  snirklede,  runde  og  spidse,  og 
som  trods  dette  planløse  Virvar,  eller  rettere  sagt  netop 
paa  Grund  deraf,  har  noget  vist  hyggeligt,  forenet  med 
den  højeste  Grad  af  malerisk  Virkning. 

Bjørn  studerte  Folkelivet  paa  Amagertorv,  hvor 
sunde  og  smilende  Bondekoner  frembyder  sine  Blomster 
og  Grøntsager,  endnu  iklædte  de  samme  Slags  Dragter 
—  sort  Hovedbedækning  og  korte,  kulørte  Skjorter  — 
som  da  de  for  flere  Slægtled  siden  indkaldtes  fra 
Holland. 

Derefter  slentrede  han  videre  nedover  til  Fisker- 
befolkningen ved  Frederiksholms  Kanal,  Konerne  i 
hvide  Kyser  og  grønne  Vadmelsskjorter,  mens  glitrende 
Fiske  sprellede  i  de  store  Vandkar,  beskuede  og  be- 
dømte af  virksomme  Husmødre  og  en  Skare  af  Kjøben- 
havns Kokkepiger  —  i  Baggrunden  Baadenes  graahvide 
og  røde,  lappede  Sejl,  der  var  ophængte  til  Tørring  i 
den  kolde  \^intersol  —  alt  tilsammen  et  højst  broget 
og  ejendommeligt  Stykke  Folkeliv. 

Bjørn  lyttede  til  disse  Menneskers  støjende  Sam- 
taler og  nedskrev  sine  Indtryk  i  Lommebogen :  Man  kan 
jo  aldrig  vide,  om  man  ikke  behover  det  til  en  Roman. 

Andre  Gange  kunde  han  tilbringe  hele  Formiddagen 
paa  den  anden  Side  Kanalen  i  den  ægv'ptiske  B}'gning, 
hvor  Thorvaldsen  ligger  begravet,  omringet  af  sine 
udødelige  Værker.  Mellem  disse  Mure,  hvorpaa  Roser 
og  Liljer  imod  himmelblaa  Grund,  i  disse  lange  Sale, 
befolkede  af  Marmorguder,  Nymfer  og  Fauner,  i  denne 
liellige  Kristushal,  hvor  Mesteren  staar  omringet  af 
sine  Apostle,  i  denne  Verden  af  ægyptiske,  græske, 
etruriske  og  romerske  Sager,  var  der  en  rolig,  høj 
Stemning,  som  virkede  velgjorende  paa  Digterens 
spændte  Nerver. 

Og  han  gik  videre  gjennem  Kristiansborgs  mægtige 
Ruiner,  og  i  Fantasien  gjennemlevede  han  Slottets 
Historie  helt  fra  det  tolvte  Aarhundrede,  da  det  blev 
bygget  af  Biskop  Absalon  paa  en  Holme  i  Sundet 
mellem  Sjælland  og  Amager.  Det  opbrændtes  af 
Lybækkerne  og  odelagdes  fuldstændig  af  Hansestæderne, 
opfortes  paany  af  Valdemar  Atterdag  og  udvidedes 
af  hans  Efterfølgere.  Deroppe  i  Blaataarn  sad  den 
ulykkelige  Fange  Eleonora  Kristine  Ulfeldt.  Det  ned- 
reves og  opførtes  endnu  engang  i  større  Stil  af  den 
pragtlystne  Kristian  VI  og  Sofie  Magdalene,  som 
ønskede  en  Kongeborg,  der  i  Glans  og  Rigdom  skulde 
kunne  maale  sig  med  Verdens  første.  Hvor  mange 
begejstrede  Kunstnersjæle  har  ikke  her  nedlagt  Frug- 
terne af  sine  aarelange  Anstrængelser:  en  tallos  Verden 
af  Malerier  og  Statuer  med  Motiver  fra  den  hedenske 
Gudelære  og  fra  den  kristne  Historie,  Byster  og  Por- 
trætter i  Marmor  og  Bronze,  Søjler  og  pragtfuldt  Bo- 
have —  alt  dette  som  Ramme  omkring  de  stærkeste 
Bevægelser  i  Danmarks  Historie  —  og  her  ligger  det 
Hele   i    Ruiner,    og  gjennem   de   gabende  Vinduer  og 

de  aabne  Tage  regner  og  sner  det  med  samme  Uerbo- 
dighed  som  paa  Fiskerbefolkningen  nede  ved  Kanalen. 
vSic  transit  gloria  mundisl 

Eller  han  tilbragte  den  hele  Dag  i  Frederiksborg 
Slot,  studerte  de  forskjellige  Aarhundreders  Stilarter  i 
Mobler  og  Vaaben,  i  Malerier,  Tæpper  og  Broderier, 
indtil  han  endelig  var  dodstræt  af  denne  Faren  omkring 
og  nærved  at  tabe  Taalmodigheden. 

'Sien  saa  kom  der  et  Brev  med  den  overraskende 
]\Ieddelelse.  at  hans  Skuespil  var  antaget  til  Opforelse 
paa     Det  kongelige  Teater. 

Han  afsted,  over  Torvet,  hen  til  Gudernes  hellige 
Tempel,  aa  hvor  han  elskede  dette  Torv,  dette  Teater, 
hele  Byen,  hele  \'erden,  hans  Drama  skulde  opføres! 
Goddag,  gamle  Holberg  og  Oehlenschlagerl  —  han 
hilste  paa  de  to  Kolosfigurer  udenfor  Teatret  —  aa  jo, 
Dere  forstaar  mig  nok;  Dere  har  folt  det  samme  en- 
gang, den  første  Gang! 

Chefen  var  ikke  tilstede;  men  paa  Kontoret  fik 
han  hore,  at  hans  Skuespil  først  skulde  indstuderes  i 
Begyndelsen  af  April,  og  nu  var  man  i  Februar.  Hur- 
tigere kunde  det  vel  heller  ikke  gaa. 

Efter  denne  Besked  skyndte  han  sig  op  i  Justits- 
ministeriet, hvor  Baron  Rosenkrantz  sad  ved  en  Pult 
i  et  næsten  tomt  Værelse  og  skrev  paa  nogle  store  Ark. 

Hurra,  du  Kjærel  Idag  maa  vi  blive  Dus!  —  ud- 
brod Bjørn,  idet  han  traadte  ind  og  med  stormende 
Glæde  slog  sine  stærke  Arme  omkring  den  fintlemmede 
Baron.  —  Mit  Skuespil  er  antaget  paa  Det  kongelige 
Teater.  - 

Rosenkrantz  smilte: 

Store    Barn!    Hvor    er    De    et   godt   og   morsomt 

Menneske!  —  sagde  han.  —  Ja,  lad  os  sige  du  i 
Dagens  Anledning! 

Læg  bort  alt  dette  gamle  Skimmel  og  Juristeri! 
—  vedblev  Bjørn  i  samme  overgivne  Tone,  idet  han 
skubbede  til  Papirerne.  —  Nu  gaar  vi  ud  og  drikker 
Champagne!  Jeg  er  glad,  du  Rosenkrantz  —  han  gned 
sig  i  Hænderne  —  glad  som  en  ung  Student,  der  har 
faaet  Artium.     Kom  nu  med ! 

Nej,  det  er  umuligt !  svarte  Baronen.  Jeg  kan  ikke 
forlade  mit  Arbejde.    Jeg  skal  netop  ind  til  Kontorchefen. 

Ja,  ja,  farvel  da! 

Hvor  gaar  du  hen? 

Jeg  ved  ikke. 

Min  Kusine  forbausede  sig  forleden  Dag  over,  at 
hun  aldrig  saa  dig  mer. 

Vel,  saa  gaar  jeg  til  Komtesse  Brahe !  Jeg  trænger 
til  at  leve  i  Skjønhed,  for  nu  er  jeg  glad,  og  hun  er 
Skjønhed ! 

Jeg  kommer  efter  lidt  senere  —  meldte  Rosenkrantz. 

Vel,  jeg  skal  vente  paa  dig  derborte,  hvis  hun 
er  hjemme. 

Da  Bjørn  var  gaaet,  tænkte  Rosenkrantz: 

Han  bruger  saa  stærke  Udtryk.  Mon  det  er  Kunst- 
nerens Begejstring  for  hendes  ydre  Skjønhed,  eller  skulde 
det  virkelig  være  noget  Mer: 

Mon  han  virkelig  skulde  være  forelsket  i  min 
Kusiner....  Hvad  vilde  Onkel  sige  til  det  Parti?.... 
Stakkels  Ven,  den  Sejr  vinder  du  ikke  let!  "... 

Og  ?iIor,  der  har  levet  sig  saa  ind  i  den  Idé, 
at  Eleonora  skulde  blive  Frue  paa  Rosenskov,  hvad 
jeg  jo  ogsaa  selv  altid  har  drømt  om  ! 

Der  kom  et  Udtryk  af  Vemod  over  hans  fine, 
regelmæssige  Træk. 

Saa  var  det  vel  Bestemmelsen,  at  hun  ikke  skulde 
blive  min!  —  tænkte  han.  —  IVIen  forresten  er  der  jo 
endnu  ikke  sket  Noget,  saa  endnu  er  der  Haab. 

VIII. 

Et  Kvarter  senere  stod  Bjørn  i  Grev  Brahes  Hus 
paa  St  Annæ  Plads.    Komtessen  sad  alene  i  Dagligstuen. 

Jeg  troede  virkelig,  De  havde  glemt  os  I  —  sagde 
hun,  idet  hun  rejste  sig  og  smilende  rakte  ham  sin 
lille,  hvide  Haand. 

Nej,  man  glemmer  ikke  Komtesse  Brahe,  naar  man 
engang  har  havt  den  Ære  at  gjore  hendes  Bekjendtskab 

—  svarte  han. 

Vær  saa  god,  kom  nærmere !  —  bad  hun.  —  Sæt 
Dem  ned!  Fortæl  mig,  hvor  De  har  været,  siden  vi 
skiltes  paa  Rosenskov! 

I  Kjøbenhavn  den  hele  Tid.  Men  jeg  har  havt 
Forretninger  og  Ærgrelser,  og  derfor  har  jeg  fundet 
det  mest  passende  at  holde  mig  paa  Afstand.  Naar 
man  er  i  daarligt  Humør,  er  man  ingen  behagelig 
Selskabsmand. 

Hos  Venner  er  man  lige  velkommen  —  svarte  hun 

—  enten  man  er  glad  eller  bedrovet. 

Men  nu  er  da  endelig  Kampen  overstaaet  —  for- 
talte han.  —  Jeg  har  havt  Vanskeligheder  i  Anledning 
af   mit    Skuespil  I  Men    da  jeg   ikke   kunde   slippe   ind 

gjennem  Hovedporten,  har  jeg  stormet  en  Bagdør,  og 
mit  Arbejde  er  antaget. 

Ah,  virkehgr  jeg  lykønsker  Dem  af  hele  mit  Hjærte! 

Hvor  det  er  morsomt  —  vedblev  hun,  —  at  vi 
skal  faa  se  Herr  Bjørns  Drama  paa  vort  Teater! 

Ja,  jeg  tænkte  nok,  det  vilde  glæde  Dem,  —  sagde 
han  paa  sin  ligefremme  Maade.  —  Og  derfor  gik  jeg 
herop  for  at  fortælle  det.  Men  hvad  har  saa  Komtessen 
foretaget  sig  siden  sidst? 

Aa,  lidt  af  hvert  I  —  svarte  hun. 

I  det  Samme  brød  Solen  frem  gjennem  Sneskyerne 
og  kastede  sine  Straaler  ned  over  Eleonoras  gule  Haar, 
der  skinte  som  det  pureste  Guld. 

Hendes  Fagerhed  gjorde  hans  Tænkning  varm,  og 
han  sagde : 

Xaar  jeg  ser  Deres  Hoved  i  denne  Belysning,  maa 
jeg  uvilkaarlig  mindes  Tassos  Digt  til  Leonora  d'Este: 

Donna,  per  cui  trionfa  Amore  e  regna 
Merti  ben  tii,  che  il  capo  a  te  circonde 
Nobil  corona;  ma  qual  fia  la  fronde 
O  qual  fia  l'or,  cui   tanto  onor  convegna! 

Eleonora  smilte  og  sagde: 

Det  er  heldigt,  at  man  ikke  længere  er  .saa  grusom, 
saa  man  kaster  Folk  i  Fængsel  for  deres  Kjærligheds 
Skyld.  Men  saa  har  vi  jo  heller  ikke  den  Romantik 
og  de  store  Følelser,  som  udmærkede  Menneskene  før 
i  Tiden. 

Jo,  vist  har  vi  det!  —  sagde  han.  —  Menneske- 
naturen bliver  saamænd  den  samme  til  evige  Tider. 
Kun  de  ydre  Forhold  forandrer  sig.  En  Digter  risikerer 
ikke  længere  sin  Frihed  og  sit  Liv,  fordi  han  vover  at 

ikke  nødvendigvis,  at  hans  Følelser  er  mindre  stærke 
og  at  Kjærligheden  ikke  nu  som  dengang  er  det 
virksomste  Middel  til  poetisk  Inspiration.  Havde  Isabella 
Gonzaga  ikke  levet,  da  havde  Ariosto  sandsynligvis 
aldrig    skrevet    sit   skjønneste   Digt.      Husker  De   det? 

Nej! 

Han  fremsagde  langsomt  og  med  Varme: 

Dopo  mio  luiigo  anior,   mia  huiga   fede, 
E  lacrime  e  sospiri  ed  ore  tetre, 
Deh  sera  mai  che  la  Madonna  impetre 
Al  mio  leal  servir  degna  niercede ! 
Elle  vede  ch'io  moro,  e  che  nol  vede 
Finge,  come  disposta  alla  mia  morte: 
Ah  dolorosa  sorte, 
Che  di  sua  perfezion  cosa  si   bella 
Manchi,  per  esser  di  pieta  rubella! 

Det  er  smukt  I  —  sagde  han.  —  Versene  har  det 
italienske  Sprogs  sonore  Velklang,  og  Ordene  flammer. 

Ja,  det  var  meget  smukt  I  istemte  Eleonora. 

Det  er  Kvindens  Fortjeneste,  at  hun  til  evige 
Tider  kan  inspirere  til  saadan  Digtning  —  sagde  han. 
—  INIen  nu  maa  jeg  gaa! 

Han  rejste  sig  og  tog  sin  Hat. 

Kommer  De  til  den  franske  Minister  Imorgenr  — 
spurgte  hun. 

Jeg  ved  ikke.     Er  der  Selskab? 

Nej,  kun  den  vanlige  Lørdagsmodtagelse.  De  burde 
gaa.  Fru  de  Montambert  spurgte  efter  Dem  forleden 
^^S-    Jeg  traf  hende  paa  Ballet  hos  Baron  Falkenbergs. 

Ja,  jeg  lovede,  jeg  skulde  komme! 
Da  kommer  jeg  ogsaa  ganske  sikkert  -  svarte  han 
JJe  rakte  hinanden  Haanden: 
Farvel ! 

IX. 

Hofjægermester  Sten  Ebbesen  vandrede  omkring- 
i  Palmehuset  i  Kjøbenhavns  botaniske  Have  og  be- 
tragtede de  tropiske  Planter.  Paa  de  lange  Rejser 
langs  Middelhavets  Kyster,  hvor  han  havde  sejlet  med 
sin  egen  Jagt,  havde  han  sat  sin  Stolthed  og  Glæde  i 
at  samle  Planter,  Stene,  Skjæl  og  Sødyr.  Efter  Hjem- 
komsten havde  han  foræret  disse  Samlinger  til  de 
danske  Museer,  og  den  kjæmpehøje  Palme  i  Midten 
af  Glashuset,  havde  han  saaledes  medbragt  fra  Ægypten. 
Naar  han  kom  til  Kjøbenhavn,  undlod  han  sjælden  at 
besøge  den  botaniske  Have  for  at  se,  hvordan  de  syd- 
landske Gjæster  trivedes,  og  han  underholdt  sig  ofte  med 
de  unge  Gartnere  angaaende  Væxternes  rette  Pleje. 

Pludselig  vendte  han  sig;  thi  han  horte  en  Røst, 
der  forekom  ham  kjendt;  en  Mindelse  fra  en  fjærn 
Fortid. 

To  Kvinder  kom  gaaende  Arm  i  Arm  frem  under 
Viftepalmernes  brede  Bladtag.  Den  Ældste,  der  saa 
ud,  som  om  hun  netop  var  staaet  op  af  en  Sygeseng, 
var  afmagret,  gulbrun  i  Ansigtet  og  pustede  med  stort 
Besvær.     Hun   støttede   sig  til    en    Sygeplejerske,    der 

saa  ud  til  at  være  mellem  de  firti  og  femti  Aar,  med 
fine,  blege  Træk  og  lyseblaa  Øjne  i  blond  Indfatning. 

Da  Sygeplejersken  fik  se  Hofjægermesteren,  lyste 
et  Gjenkjendelsens  Glimt  i  hendes  Aasyn;  men  det 
Blik,  hvormed  hun  modte  hans,  var  en  sorgfuld  Musik. 

Han  saa  paa  hende  stivt  og  ufravendt  og  loftede 
paa  Hatten. 

Hun  gjengjældte  hans  Hilsen  med  en  stum  Hoved- 
bøjning, men  vendte  sig  i  det  Samme  til  den  syge 
Dame  og  spurgte : 

Vil'ikke  Oberstinden  heller  gaa  denne  Vej?  — 
hvorefter  de  vendte  om  og  forsvandt  i  en  af  Havens 
Gange. 

Sten  Ebbesen  blev  uvilkaarlig  staaende  og  se 
efter  hende.  Han  gjenkjendte  disse  korte  Skridt,  dette 
lidt  Svage  og  Usikre  i  hendes  Holdning,  og  et  jMinde, 
som  længe  havde  ligget  begravet,  steg  lyslevende  op, 
mens  gammel  Pine  stak  ham  paany. 

Hun  hed  Elna  og  var  Datter  af  Præsten  paa 
Faderens  Gods.  Præstegaarden  var  ussel  og  forfalden-, 
men  Haven  bugnede  af  Blomster  og  Frugter,  og  under 
Bøgetræernes  Skygge  vandrede  den  Gejstlige  frem  og 
tilbage  med  sin  lange  Pibe  i  Munden  og  grundede 
paa  de  theologiske  Spørgsmaal,  hvorover  han  stadig 
skrev  lærde  Afhandlinger.  Det  var  en  indadvendt, 
ærefrygtindgydende  Mand,  hvis  Hustru  snarere  maatte 
kaldes  Husholderske  end  Veninde,  idet  hendes  \'erden 
indskrænkede  sig  til  Kjokkenet. 

Elna  og  hendes  to  Aar  ældre  Bror  fulgte  stadig 
deres  Far  paa  dennes  Besøg  til  Herregaarden,  hvis 
lille  Arving,  Frederik,  var  deres  trofaste  Legekamme- 
rat.    Om  Vinteren  byggede  han  Fæstninger  af  Sne  og 

satte  Elna  derind,  idet  han  sagde,  at  nu  skulde  han 
og  hendes  Bror  være  to  Riddere,  som  sloges  om 
Borgfrøkenen.  Thi  en  saadan  Historie  havde  han 
læst  i  en  gammel  Bog  med  Billeder,  som  fandtes  i 
Faderens  Bibliothek. 

Om  Sommeren  strejfede  Børnene  omkring  i  de 
store  Skove,  hvor  de  trods  Forældrenes  Forbud 
klatrede  op  i  Træerne  og  bemægtigede  sig  Fugleæg, 
ja  undertiden  hele  Reder,  dem  den  lille  Herregaards- 
mand  paa  ridderlig  Vis  forærte  sin  Dame. 

Andre  Gange  opsporede  de  Rævens  Huler  og  sad 
i  Timevis  paa  en  afhugget  Træstamme  for  at  vente 
paa,  at  Dyret  skulde  vise  sig  med  sine  Unger. 

Da  Frederik  var  ti  Aar  gammel,  læste  han  Ro- 
binson Kruses  Oplevelser,  hvad  der  gav  ham  Lyst  til 
at  følge  hans  Exempel  og  drage  ud  paa  Eventyr. 
Han  meddelte  sin  Plan  til  Elna:  de  skulde  bare  gaa 
lige  frem  ad  den  store  Landevej,  som  førte  til  en 
Havn,  hvor  der  laa  Skibe,  og  herfra  kunde  de  sejle 
over  Havet  til  fjærne  Lande  med  spraglede  Fugle, 
Abekatte,  vild  Honning  og  Kokusnødder.  Han  ejede 
et  Sølvbæger  og  et  Etui  med  Ske,  Gaffel  og  Kniv  af 
egte  Guld,  som  han  havde  faaet  paa  sin  Daabsdag. 
Disse  Skatte  vilde  han  tage  med,  og  herfor  skulde  de 
kjobe  Billetter  til  Overfarten.  Ja,  muligvis  vilde  han 
kjøbe  hele  Skibet. 

Hun  troede  naturligvis  Alt,  hvad  han  sagde,  og 
Haand  i  Haand  satte  de  en  Eftermiddag  afsted  udover 
Landevejen 

Stor  var  Forfærdelsen  i  Præstegaarden  som  høs 
Stamhusbesidderens,    da    Børnene   ved    Nattens  Frem- 

brud  endnu  ikke  var  komne  hjem.  Alle  Karlene  og 
en  Mængde  af  Omegnens  Befolkning  sattes  i  Be- 
vægelse for  at  søge  i  Skov  og  Mark;  ja,  man  under- 
søgte endog  Elve  og  Damme,  da  man  frygtede,  at 
de  muligvis  kunde  være  druknede.  Men  Alt  for- 
gjæv^es. 

Henad  Morgenen,  da  Forfærdelsen  havde  naaet 
sit  Højdepunkt,  og  Haabet  næsten  var  opgivet,  kom 
en  gammel  Brændehugger  kjorende  med  begge  de 
smaa  Flygtninge.  Han  fortalte,  at  de  var  komne  ind 
til  ham  sent  om  Aftenen  og  havde  tilbudt  ham  et 
Sølvbæger  for  et  Glas  Mælk  og  et  Stykke  Smørre- 
brød. Han  havde  strax  anet  Uraad,  og  da  han  fik 
høre,  hvem  de  var,  havde  han  simpelthen  beholdt 
dem  i  sin  Hytte  i  den  Tro,  at  deres  Forældre  var  i 
Nærheden  og  vilde  følge  efter  samme  Vej.  Men  da 
dette  ikke  skete,  havde  han  maattet  vente,  indtil  han 
kunde  faa  laane  en  Hest;  thi  han  var  selv  for  gam- 
mel og  skrøbelig  til  at  kunne  føre  dem  hjem  til  Fods. 

Sten  Ebbesen  trykkede  Sønnen  ind  til  sig  og 
hulkede  af  Glæde,  uden  at  det  var  ham  muligt  at 
skjænde  paa  Barnet,  som  han  allerede  havde  troet 
død.  Men  Præsten,  der  altid  var  behersket  i  Sorg 
som  i  Glæde,  gav  sin  Datter  en  streng  Irettesættelse 
og  stængte  hende  inde  en  hel  Uge  til  Straf  for  hen- 
des ubændige  Længsler. 

Da  Frederik  var  bleven  Student,  fulgte  han  sine 
Forældre  til  Udlandet,  hvor  de  opholdt  sig  i  flere 
Aar.  Da  de  en  Sommer  kom  tilbage  til  Hjemmet, 
var  Præstens  Datter  bleven  konfirmeret,  og  Frederik 
kunde  neppe  gjenkjende  sin  Barndoms  Legekammerat 
i    denne    stille,    smukke    Pige.       Venskabet    knyttedes 

strax  paany.  Hun  havde  været  i  Hovedstaden  og 
lært  at  male  med  Vandfarver,  og  hun  foretrak  de 
vilde  Markblomster.  Han  var  en  ivrig  Botaniker  og 
morede  sig  med  at  strejfe  omkring  for  at  samle  Blom- 
ster og  give  hende  Raad  med  Hensyn  til  hendes 
Malerier.  Om  Aftenen  sang  de  Duetter;  thi  under 
sit  Ophold  i  Kjøbenhavn  havde  hun  ogsaa  taget  Under- 
visning i  Sang. 

Paa  den  Tid  var  der  mange  Unge  i  Omegnen, 
og  en  Sommeraften  gav  Præsten  stort  Selskab  i  An- 
ledning af  sin  Datters  Fødselsdag.  Der  blev  danset 
paa  en  aaben  Plads  i  Haven,  og  senere  sad  man 
sammen  i  den  lavloftede  Dagligstue  og  fortalte  Spø- 
gelsehistorier til  langt  ud  paa  Natten. 

Da  Frederik  gik  hjem,  erindrede  han,  at  han 
havde  glemt  sin  Spadserestok,  og  han  skyndte  sig 
tilbage  for  at  hente  den.  Da  han  traadte  ind  i  For- 
stuen, saa  han  et  lyst  Hoved  titte  ud  af  en  Dør,  og 
.Elna  spurgte : 

Er  det  dig.  Mor? 

Nej,  det  er  mig!  Jeg  havde  glemt  min  Stok  og 
kom  tilbage  for  at  hente  den  — ■  svarte  Frederik,  og 
idet  han  talte,  gik  han  hen  til  hende,  gav  Døren  et 
let  Spark,  traadte  ind,  forsikrede  sig  med  et  hurtigt 
Blik  om,  at  ingen  Vidner  var  tilstede,  og  slog  Armene 
om  hende. 

Men  Moderen  stod  i  samme  Øjeblik  bag  dem  og 
udbrød  forfærdet: 

Herr  Sten  Ebbesen,  men  hvordan  i  al  Verden  er 
De  kommen  ind  her  i  min  Datters  Værelse? 

Undskyld,  Frue,  jeg  havde  glemt  min  Stok!  — 
svarte  han  forvirret. 

Den  er  vist  ikke  her  inde  —  svarte  hun  i  en 
skarp  Tone. 

Jeg  finder  den  vel  en  anden  Dag!  —  sagde  han, 
og  dermed  lob  han  sin  Vej  uden  at  soge  efter 
Stokken. 

Den  følgende  Søndag  sad  Stamgodsbesidderens 
Familje  som  sædvanligt  i  deres  egen  Stol  ved  Alteret. 
Frederik  vidste,  at  Elna  og  hendes  Mor  sad  lidt  læn- 
gere nede  i  Kirken-,  men  han  vovede  ikke  at  vende 
sine  Øjne  til  hendes  Side. 

Da  Gudstjenesten  var  færdig,  og  Præsten  gik 
henimod  Sakristidøren,  gav  han  Frederik  et  Vink  om 
at  følge  med.  Da  de  stod  i  Sakristiet  og  Døren  til 
Kirken  var  lukket,  sagde  han: 

Min  Kone  har  fortalt  mig,  at  hun  forleden  Aften 
fandt  Dem  i  min  Datters  \^ærelse,  og  jeg  anser  det 
for  min  Pligt  at  spørge  Dem,  hvad  der  er  Deres  Hen- 
sigt? At  en  Sten  Ebbesen  skulde  ville  opføre  sig 
mindre  hæderligt  overfor  en  ung  Pige,  kan  jeg  neppe 
tro.  — 

Frederik,  som  altid  havde  folt  den  højeste  Grad 
af  Respekt  for  denne  lærde  Mand,  der  baade  havde 
døbt  og  konfirmeret  ham,  skyndte  sig  at  svare: 

Det  er  naturHgvis  min  Hensigt  at  forlove  mig 
med  Frøken  Elna,  hvis  hun  vil  have  mig. 

Det  vil  hun  —  svarte  Præsten  rolig,  uden  at  for- 
andre en  Mine.  —  Jeg  har  allerede  undersøgt  hendes 
Tanker  og  hendes  Tilbøjelighed  overfor  Dem. 

Dermed  var  Forlovelsen  kommen  istand.  Og 
skjøndt  den  unge  Sten  P2bbesen  aldeles  ikke  havde 
havt  den  Plan  at  binde  sig  —  hans  Paagaaenhed  hin 
skjæbnesvangre    Aften    havde    kun    været    et  Øjebliks 

letsindige  Indskydelse  —  saa  folte  han  sig  alligevel 
lykkelig  ved  dette  Forhold,  som  han  ganske  uventet 
var  puffet  ind  i.  Han  blev  mer  og  mer  forelsket  i 
sin  Forlovede.  Man  beskyldte  hende  rigtignok  for,  at 
hun  under  sine  Besog  i  Kjobenhavn  havde  tilegnet  sig 
lidt  for  meget  af  Koketteriets  Kunster;  men  i  Frede- 
riks øjne  var  dette  ingen  Fejl. 

I  de  følgende  Aar  opholdt  den  unge  Student  sig 
for  det  meste  i  Hovedstaden  for  efter  Faderens  Ønske 
at  studere  Statsekonomi. 

Imidlertid  vedblev  Præ-sten  at  fore  et  gjæstfrit 
Hus,  og  da  den  ældste  Son  var  bleven  Officer  og  laa 
i  Garnison  i  den  nærmeste  By,  førte  han  stadig  sine 
Kammerater  ud  til  Forældrene.  Blandt  disse  Gjæster 
var  der  ogsaa  en  Løjtnant,  som  var  viden  bekjendt 
for  sine  Erobringer  blandt  Kvinderne,  og  hans  For- 
lovelse gjorde  intet  Afbræk  i  hans  erotiske  Triumfer. 
Man  begyndte  at  tale  om,  at  han  opvartede  Froken 
Elna  mer,  end  det  syntes  passende  for  en  forlovet 
Mand  overfor  en  ung  Pige,  som  ogsaa  var  bunden. 

Nu  hændte  det  en  Dag,  at  Præsten  bortjagede 
en  Tjenestekarl,  som  havde  gjort  sig  skyldig  i  Ulydig- 
hed. For  at  hæ'vne  sig  for  den  lidte  Krænkelse 
meldte  den  Bortjagede  sig  paa  Herregaarden  og  anbe- 
troede  Stamgodsbesidderen,  at  den  fremmede  Løjtnant 
sent  om  Aftenen  var  krobet  ind  ad  Vinduet  til  Præ- 
stens Datter.  Han  vilde  med  Glæde  aflægge  Ed  paa 
.sit  Udsagn  og  lovte  i  fornødent  Fald  at  skaffe  flere 
Vidner,    som  kunde  bekræfte  Sandheden  af  hans  Ord. 

Den  gamle  Sten  Ebbesen  blev  naturligvis  rasende. 
Han  havde  aldrig  yndet  dette  Parti;  thi  han  fandt,  at 
Sønnen  burde  gifte   sig   med  jævnere   Byrd   og   .større 

Formue;  men  paa  Grund  af  sin  Agtelse  for  Elnas 
udmærkede  Far,  havde  han  alligevel  aldrig  gjort  no- 
gen bestemt  Indsigelse.  Men  nu  var  det  en  anden 
Sag.  Nu  gjaldt  det  Familjens  Hæder.  Og  en  Person, 
hvis  Rygte  var  stænket  af  Folkesladder,  skulde  aldrig 
i  Evighed  faa  Lov  til  at  sidde  som  Frue  paa  det 
gamle  Stamgods. 

Han  rejste  øjeblikkelig  afsted  til  Kjobenhavn  og 
kaldte  Sønnen  ned  til  sig  i  Hotellet.  Frederik  blev 
tvungen  til  paa  staaende  Fod  at  sende  Elna  et  Bre\^ 
hvori  han  tog  Ægteskabsloftet  tilbage  med  klar  An- 
givelse af  Grunden  til  dette  Skridt. 

Nogle  Uger  senere  kom  Elna  op  i  Frederiks  Ung- 
karlslej lighed  i  Kjøbenhavn. 

Hvad  vil  du  ?  —  spurgte  han  lidt  vaklende ;  thi  han 
elskede  hende  endnu. 

Jeg  er  rejst  hjemmefra  uden  mine  Forældres  Vi- 
dende og  Vilje  —  forklarte  hun.  —  Jeg  maatte  tale 
med  dig  for  at  trygle  dig  om  Tilgivelse. 

Han: 

Hvad  er  din  Mening  med  dette? 

Hun : 

Jeg  er  saa  grændseløst  ulykkelig. 

Han  holdt  hende  ud  fra  sig  ved  begge  Skuldre, 
saa  hende  prøvende  ind  i  Øjnene  og  sagde: 

Fortæl  mig,  at  du  er  uskyldig,  og  jeg  vil  uden 
Betænkning  tro  dine  Ord  trods  Alt,  hvad  man  har 
sagt  mig ! 

Nej  .  .  .  jeg  er  skyldig!  Det  er  netop  det,  som 
er  saa  frygteligt  —  stammede  hun  grædende  —  Men 
det  var  et  Slags  Djævelskab,  som  jeg  ikke  kan  for- 
klare; thi  jeg  elsker  kun  dig,  kun  dig!  .  .  . 

Da  blev  den  unge  Mand  et  Bj'tte  for  et  kogende 
Raseri,  som  lian  ikke  kunde  beherske.  Han,  der  ellers 
var  saa  hjærtevarm  og  godmodig,  for  op  som  et  tir- 
ret Rovdyr,  der  broler  og  skummer  af  vild  Hævnlyst. 
Han  stødte  hende  fra  sig  med  Afsky,  greb  en  Ride- 
pisk, som  laa  paa  Sofaen,  og  begyndte  at  prygle 
hende,  idet  han  skreg: 

Bedragerske !  Løgnerske ! 

Da  han  var  færdig,  og  hun  laa  afmægtig  paa 
Gulvet  med  Blodstriber  nedox'er  Ansigt  og  Hals, 
slæ'ngte  han  Pisken  fra  sig,  greb  sit  Ydertoj  og 
for  ud. 

To  Dage  og  Nætter  drev  han  hvilelos  omkring  i 
Hovedstaden,  og  da  han  kom  tilbage  til  sin  Lejlighed, 
var  hun  forsvunden. 

Senere  ha\"de  han  aldrig  gjenseet  hende  eller  hørt 
Noget  om  hende.  Præsten  flyttede  Aaret  efter  bort 
fra  Egnen,  Ingen  vidste  med  Bestemthed  af  hvilken 
Grund ;  men  man  troede,  det  var  skeet  paa  Stam- 
godsbesidderens  Opfordring. 

Da  Frederik  havde  taget  sin  Examen  i  Statseko- 
nomi,  giftede  han  sig  med  sin  nuværende  Hustru.  Han 
havde  seet  hendes  Dristighed  paa  Jagt,  hun  satte  over 
de  højeste  Forhindringer  med  en  L^forfærdethed  som 
en  øvet  Kunstberiderske,  og  denne  friske  Djærvhed 
ha\de  vakt  hans  udelte  Beundring. 

Hans  Sorg  over  Elna  havde  i  Begyndelsen  været 
meget  voldsom;  men  P'oragten  og  Bitterheden  havde 
frelst  ham,  og  han  var  ikke  af  de  svage  Naturer,  som 
ved  stadig  Grublen  over  Skuffelsen  river  Saaret  op 
paan}-.  Han  havde  lukket  Døren  til  for  Fortiden  og 
var    derefter    vandret    videre    udover   Livet,    idet    han 

havde  sogt  og  fundet  sin  huslige  Lykke  ved  en  anden 
Forbindelse. 

Men  da  han  nu  forlod  den  botaniske  Have,  var 
han  greben  af  en  underlig  vemodig  Stemning. 

Saaledes  endte  altsaa  Elna!  Sygeplejerske,  et  Liv 
i  martyrfuld  Opofrelse  for  at  sone,  hvad  hun  engang 
havde  forbrudt ! 

Og  han  spurgte  sig  selv: 

Var  jeg  muligvis  for  streng? 

Til  hvilken  Grad  kan  et  Menneske  tilgive  For- 
nærmelser uden  at  nedbryde  Selvagtelsen? 

Nej,  det  maatte  ske!  —  sluttede  han.  —  Thi  den, 
som  engang  har  været  troløs,  kan  ogsaa  blive  det 
paany,  ialtfald  vilde  jeg  altid  have  gaaet  i  Angst  for, 
hvad  der  kunde  hænde,  og  denne  Mistillid  vilde  have 
gjort  vort  Samliv  til  et  Helvede.  Jeg  vilde  have  endt 
med  at  myrde  hende. 

I  disse  Tanker  vandrede  han  ned  gjennem  Byen. 
Da  han  kom  i  Østergade,  saa  han  pludselig  en  kjendt 
Ryg  foran  sig,  og  han  gav  Svend  Brahe  et  venskabe- 
ligt Slag  paa  Skulderen. 

Den  unge  Søofficer  vendte  sig  hurtig: 

Er  det  Hofjægermesteren?  Goddag!  Tak  for  begge 
Deres  Indbydelser !  Men  det  har  været  mig  umuligt  at 
modtage  dem,  da  jeg  allerede  var  udbuden. 

Ja,  det  lader  til  at  være  vanskeligt  at  faa  fat  i 
Greven!  —  sagde  Sten  Ebbesen.  —  Men  siden  jeg  nu 
har  Dem,  slipper  jeg  Dem  ikke. 

Han  tog  Svend  under  Armen. 

Jeg  skal  netop  hjem  til  Middag,  og  det  vilde 
glæde  mig,  om  De  vilde  følge  med  op. 

Jeg  takker !    —   svarte   Svend    og    ledte    efter    en 

Undskyldning;  men  han  fik  ikke  Tid  til  at  tænke  sig 
om ;  thi  Hofjægermesteren  havde  ti  Mands  Styrke  og 
forte  ham  simpelthen  med  Magt  nedover  Gaden  og 
ind  i  Hotel  d' Angleterre. 

Se,  her  bringer  jeg  den  Gaadefulde  1  —  sagde  han 
til  sin  Hustru,  der  modtog  dem  i  et  elegant  udstyret 
"V'ærelse,  som  vendte  ud  til  Kongens  Nytorv. 

Det  er  vist  flere  Aar  siden,  jeg  havde  den  For- 
nojelse  at  se  Greven  —  sagde  hun. 

Ja,  tre  eller  fire  Aar  mindst!  —  svarte  han.  — 
Deres  Naade  har  jo  rent  fornægtet  vor  muntre  Ho- 
vedstad. 

Landlivets  Glæder  tilfredsstiller  mig  langt  mer  — 
svarte  hun.  —  Desuden  har  jeg  saa  meget  at  vare- 
tage hjemme,  forst  Bornenes  Opdragelse,  dernæst  hele 
Tjenerskabet  og  den  store  Landhusholdning. 

Har  Deres  Naade  endnu  den  ungarske  Vædde- 
løbshest r 

Ja;  men  nu  er  den  bleven  mig  lidt  for  spag  I  Da 
den  kom,  behagede  den  mig  mer. 

Fordi  den  kastede  alle  Folk  af  i  Groftekanten  — 
lo  hendes  Mand. 

Des  større  var  min  Triumf  over  aldrig  at  blive 
kastet  af  —  svarte  hun.  —  Det  er  ikke  netop  Styr- 
ken, det  kommer  an  paa  hos  Ryttersken,  men  Rolig- 
hed og  Mod.  Strax  man  tager  Tøjlen  i  Haanden, 
føler  Dyret,  hvem  det  har  at  gjøre  med. 

Frøken  Alma  traadte  ind. 

De  kjender  hende  vel  neppe  igjen?  —  sagde  Fa- 
deren til  deres  Gjæst,  som  .stod  op  for  at  hilse. 

Nej !  —  svarte  denne.  —  Det  er  ikke  saa  let. 
Forandringen  er  stor  i  denne  Overgangsalder  fra  Barn 

til  Voxen.  P'rokenen  morer  sig  vel  godt  i  Kjøben- 
havn  r 

Ja,  tak: 

Det  er  blot  for  hendes  Skyld,  vi  kom  hid  —  for- 
talte Moderen.  —  Baron  Rosenkrantz  var  hendes  For- 
taler. Men  nu  er  Middagen  færdig.  Herr  Greve, 
Deres  Arm! 

Bare  nu  ikke  Emm\' kommer  ind  1  —  tænkte  Svend 
ængstelig.  —  Skjondt  Guvervanten  sidder  vel  ikke  til 
Bords. 

De  undskylder  nok,  at  vi  lader  Børnene  spise 
sammen  med  os?  —  sagde  Fruen.  —  Vi  plejer  altid 
at  have  dem  hos  os  til  daglig,  for  at  de  skal  lære 
gode  IVIanerer. 

Man  traadte  ind  i  den  tilstødende  Spisestue,  hvor 
Bordet  stod  dækket,  og  hvor  den  talrige  Borneflok 
ventede  med  deres  Guvernante. 

Hofjægermesteren  forestillede  hurtig: 

Froken  Hassel.     Grev  Brahe. 

De  To  hilste  uden  at  mode  hinandens  Blik,  og 
Alle  satte  sig. 

Hvorfor  opholder  Greven  sig  i  Kjobenhavn  i  Vin- 
ter? —   spurgte  Fruen. 

Jeg  er  Lærer  paa  Sokadetakademiet  —  fortalte 
han.  — 

Ah,  saal 

Men  igrunden  foretrækker  De  vel  at  være  paa 
Søen?  —  sagde  Hofjægermesteren. 

Ja,  jeg  vil  ikke  nægte  det  I  —  Landjorden  passer 
mig  ikke  rigtig.  Jeg  er  ligesom  gladere  og  lettere, 
naar  jeg  er  ude. 

Emmy  sad  ligeovertbr  ham  og  saa  ham  stivt  ind 
i  Ansigtet. 

Jeg"  vilde  onske,  jeg  kunde  rejse  mig  og  gaa!  — 
tænkte  han. 

Men  Livet  paa  Land  kan  vel  ogsaa  have  sine 
Behageligheder  selv  for  Sømænd  —  sagde  Værten. 
—  Det  er  jo  paa  Landjorden,  de  forelsker  sig  for  at 
leve  paa  Minderne,  naar  de  kommer  ud  paa  Havet. 

Svend  undlod  at  svare.  Han  forsøgte  at  smile; 
men  Smilet  blev  krampagtigt. 

Vi  har  nok  hørt  Tale  om  Deres  italienske  Erob- 
ring —  sagde  Værtinden.  —  Vi  følger  da  lidt  med, 
hvad  der  foregaar  i  Hovedstaden. 

Hun  er  dejlig!  Ja,  jeg  siger:  ligefrem  dejlig!  — 
udbrød  Hofjægermesteren. 

Min  Mand  var  paa  Bal  med  hende  Igaar  —  for- 
talte Fruen.  —  Og  han  er  rent  forhexet  af  hendes 
sydlandske  Øjne.  Jeg  vilde  virkelig  blive  skinsyg, 
hvis  jeg  ikke  vidste,  at  hun  allerede  var  saa  stærkt 
optagen  af  Grev  Brahe. 

Denne  svarte: 

jeg  tør  ikke  smigre  mig  med  det  ...  —  Men 
pludselig  standsede  han;  thi  Emmys  Øjne  borede  sig 
ind  i  hans  Aasyn  som  to  forgiftede  Pile. 

Greven  bliver  ganske  forvirret!  —  lo  Hofjæger- 
mesteren med  sin  godmodige  Latter.  —  Jeg  vidste 
ikke,  at  det  alt  var  kommen  saa  langt.  Men  oprigtig 
talt,  kan  jeg  godt  forstaa,  at  denne  unge  Dame 
sætter  Alles  Hjærter  i  Brand.  Men  som  en  gift  Mand 
maa  jeg  desværre  flygte  fra  den  Slags  Fare. 

Ikke  alle  Gifte  har  den  Samvittighedens  Ære!  — 
sagde    pludselig   Froken   Hassel    til    stor   Overraskelse 

for  de  Andre;  thi  hun  plejede  ikke  at  aabne  Munden, 
naar  der  var  Gjæster,  og  var  ogsaa  ellers  meget  til- 
lukket.    Hun  smilte  sjelden  og  lo  aldrig. 

Svend  Brahe  folte  denne  korte  Sætning  som  et 
fiendtligt  Knivstik  —  og  svarte  Intet. 

Xu  taltes  der  om  alle  de  Familjer,  som  var 
komne  ind  fra  Provinserne  for  at  overvære  Sæsonen. 
Frøken  Hassel  sad  taus,  mens  hun  kun  af  og  til  ret- 
tede paa  de  mindste  Børn,  bad  dem  spise  pent  og 
ikke  slaaes  ved  Bordet. 

Ah,  for  en  Lettelse!  —  tænkte  Svend,  da  ]\Iaal- 
tidet  endelig  var  færdigt. 

Skal  Børnene  være  inder  —  spurgte  Guvernanten. 

Ja,  hvas  de  kan  holde  sig  stille!  —  svarte  Fruen. 
—  Greven  undskylder  \^el  nok .-  Dette  er  den  eneste 
Tid  paa  Dagen,  vi  har  vore  Smaa  omkring  os.  Om 
Morgenen  læser  de,  og  om  Aftenen  er  vi  som  oftest 
ude.  — 

Hofjægermesteren  bod  Cigaretter,  og  Vært  cg 
Værtinde  tog  Plads  paa  hver  sin  Side  afGjæsten  om- 
kring et  lavt  Bord,  hvis  Plade  var  dækket  af  gult 
Plysch. 

Skjøndt  Emmy  sad  i  den  anden  Ende  af  Stuen, 
omringet  af  Børnene,  folte  han,  at  hendes  Blik  ustand- 
selig laa  over  ham  og  forfulgte  ham,  som  en  Jæger 
forfølger  det  flygtende  Dyr. 

Han  sad  som  paa  Gløder. 

Hvorfor  i  al  Verden  gaar  hun  ikke  ud?  — tænkte 
han  forbitret. 

Men  hun  gik  ikke. 

Jeg  ser  af  Aviserne  Idag  —  sagde  Hofjægermester- 


inden  —  at  man  har  fundet  denne  saakaldte  Grev  de 
la  Costa,  som  forsvandt  for  flere  Aar  siden. 

Det  har  jeg  ikke  hxst  —  sagde  hendes  Mand.  — 
Hvordan  har  man  faaet  fat  i  ham? 

Han  skal  være  greben  i  en  Spilleklub  i  Paris  — 
fortalte  hun.  —  Han  skal  have  levet  der  i  lang  Tid 
under  et  falsk  Navn  og  paa  den  Maade  faaet  Indgang 
i  en  af  de  fornemme  Klubbe.  Og  her  bedrog  han 
for  betydelige  Summer.  Men  tilsidst  blev  han  opda- 
get og  kastet  i  Fængsel,  og  nu  skal  han  have  tilstaaet, 
at  han  ogsaa  i  sin  Tid  opholdt  sig  i  Danmark  under 
Navnet  Grev  de  la  Costa. 

Hvad  er  det  for  en  Mand?  —  spurgte  Svend. 

Har  De  aldrig  hørt  den  Historie?  —  sagde  Sten 
Ebbesen.  —  Den  vakte  dog  megen  Opsigt  her  for 
henved  ti  Aar  siden.  Det  var  en  Bedrager,  som  kom 
herop  og  giftede  sig  med  en  ung  Pige.  Men  efter 
nogen  Tids  Forlob  blev  han  kjed  af  hende  og  for- 
svandt. 

Svend  onskede,  at  han  ikke  havde  gjort  noget 
Sporgsmaal  om  denne  Sag;  thi  han  blev  ræd  for,  at 
her  muligvis  kunde  være  nogen  Lighed  med  hans 
egne  Oplevelser. 

Jeg  har  heller  aldrig  hort  Tale  om  det  —  lagde 
Froken  Hassel  ind. 

Nej,  det  var  vist  længe  for  P'røkenen  kom  til 
Danmark!  • —  mente  Hofjægermesterinden.  —  Men  jeg 
var  netop  i  Kjøbenhavn  den  Vinter  og  erindrer  det 
derfor  meget  godt.  Hendes  P'ar  var  en  Slags  P'or- 
retningsmand,  Vinhandler  tror  jeg.  Han  havde  ti 
Born,  hvoraf  den  Ældste  var  en  Datter,  som  vakte 
Opsigt  ved  sin  ualmindelige  Skjonhed. 

Spanieren  gjorde  nok  hendes  Bekjendtskab  paa 
Gaden  og  friede  der  —  sagde  Sten  Ebbesen. 

Nej  —  rettede  hans  Kone  —  saadan  var  det  ikke ! 
Han  gik  ind  paa  Kontoret  til  hendes  Far  og  forestilte 
sig  som  Grev  de  la  Costa  fra  Spanien.  Han  fortalte, 
at  han  var  sysselsat  med  at  skrive  en  Bog  om  de 
skandinaviske  Lande,  af  hvilken  Grund  han  opholdt  sig 
i  Kjobenhavn.  Han  havde  seet  Datteren  paa  Gaden 
—  sagde  han  —  og  var  bleven  dødelig  forelsket  i 
hende.  Han  medbragte  sit  Pas  og  nogle  Papirer,  som 
skulde  bevise,  at  han  var  Ejer  af  store  Vinbjerge  og 
Landgodser  i  Kastilien,  Og  saa  bad  han,  om  han 
maatte  faa  Lov  til  at  besøge  Familjen  i  deres  Hjem 
for  paa  den  Maade  at  kunne  gjore  nærmere  Bekjendt- 
skab med  Datteren. 

Herr  Petersen,  som  var  en  jævn  og  hæderlig 
Mand,  havde  aldrig  været  udsat  for  den  Slags  Even- 
tyr. Og  skjøndt  han  nok  syntes,  det  var  en  lidt  ejen- 
dommelig Maade  at  gaa  frem  paa,  saa  faldt  det  ham 
alligevel  ikke  et  Øjeblik  ind,  at  den  Fremmede  var 
en  Bedrager. 

Han  vilde  formodentlig  have  fat  i  Herr  Petersens 
Penge?  —  ytrede  Svend. 

Nej  —  sagde  Fruen.  —  Faderen  skulde  strax 
have  sagt  ham,  at  han  ikke  ejede  Noget,  og  at  det 
Højeste,  han  kunde  give  sin  Datter,  var  et  Par  tusend 
Kroner.  Men  dertil  svarte  Spanieren,  at  Penge  beho- 
vedes ikke,  dem  havde  han  selv  nok  af 

Ja,  tænk,  hvor  udspekuleret  I  —  sagde  Hotjæger- 
mesteren. —  Han  gav  den  Uegennyttiges  Rolle,  hvil- 
ket naturligvis  gjorde,  at  P'orældrene  ikke  nærede 
nogen    Mistanke.      Og    da    de    var    ganske    tarvelige 

Mennesker,  folte  de  si^j  vel  ogsaa  smigrede  ved  Ud- 
sigten til,  at  Datteren  skulde  blive  Grevinde.  Som 
sagt,  Spanieren  fik  virkelig  Lov  til  at  besøge  dem,  og 
det  endte  med,  at  han  efter  to  Maaneders  Forløb  var 
gift  med  den  unge  Pige. 

Var  det  offentligt.?  —  spurgte  Frøken  Hassel  fra 
den  anden  Ende  af  Værelset. 

Ja,  naturligvis!  —  svarte  Hofjægermesteren.  — 
Hendes  Far  var  en  højst  respektabel  Mand,  som 
aldrig  vilde  have  tilladt  noget  hemmeligt  Giftermaal. 
Nej,  det  skete  saamænd  ved  højlys  Dag,  først  i  pro- 
testantisk og  senere  i  katholsk  Kirke.  Thi  Brud  og 
Brudgom  var  af  forskjellig  Troesbekjendelse. 

Og  hvordan  endte  Historien:  —  spurgte  Svend 
med  usikker  Rost,  idet  han  drejede  sig  paa  Taburet- 
ten, saaledes  at  han  pludselig  kom  til  at  sidde  med 
Ryggen  til  Emmy. 

Hofjægermesterinden  svarte: 

De  var  vist  overordentlig  lykkelige.  Han  forgu- 
dede sin  Kone  og  overøste  hende  med  kostbare  Gaver. 
Blandt  andet  fik  hun  et  meget  værdifuldt  Uhr,  ind- 
lagt med  Diamanter.  Da  de  havde  været  gifte  et 
halvt  Aar,  sagde  han  en  Morgen  til  hende : 

Dit  Uhr  gaar  jo  altid  for  sagte.  Det  er  bedst, 
jeg  bringer  det  hen  til  det  Sted,  hvor  jeg  kjøbte  det, 
for  at  det  kan  blive  sat  i  ordentlig  Stand. 

Hun  tog  da  Uhret  frem  og  vilde  løse  det  fra 
Kjæden;  men  hun  kunde  ikke  faa  op  Laasen. 

Det  gjør  hitet  —  sagde  han.  —  Giv  mig  det 
med  Kjæden !  De  kan  jo  tage  den  af  i  Butiken,  og- 
saa skal  jeg  bringe  den  med,  naar  jeg  konmier  hjem 
til  Middae. 

Hun  gav  ham  altsaa  Uhr  og  Kjæde,  og  han  gik 
ud,  som  han  plejede  at  gjore  hver  Morgen.  Men  hun 
ventede  forgjæves  paa,  at  han  skulde  komme  tilbage. 
Han  viste  sig  aldrig  mer. 

Det  var  uhyggeligt !  —  udbrod  Svend. 

Ja,  tænk  Dem  hendes  fortvilede  Stilling  I  —  sagde 
Hofjægermesterinden. 

Men  man  meldte  det  vel  til  Politiet  og  lod  an- 
stille Undersøgelser r  —  sagde  Froken  Hassel. 

Naturligvis  I  —  svarte  Fruen.  —  Da  det  ulykke- 
lige Menneske  saa  efter  i  sine  Skuffer,  opdagede  hun, 
at  alle  de  Smykker,  han  havde  foræret  hende,  var 
forsvundne.  Sagen  blev  forst  anbetroet  det  spanske 
Konsulat,  som  skrev  til  Kastilien  og  fik  til  Svar,  at 
en  grevelig  Familje  af  det  Navn  havde  aldrig  existe- 
ret  der  i  Egnen.  Det  blev  da  meldt  til  Politiet;  thi 
det  laa  jo  nær  at  tro,  at  Manden  havde  været  en 
almindelig  Tyv,  og  at  han  havde  stjaalet  alle  disse 
kostbare  Ting,  som  han  først  havde  foræret  sin  Hustru 
og  senere  frataget  hende.  Men  man  fandt  aldrig 
noget  Spor  efter  ham.  Og  imidlertid  blev  hun  sid- 
dende der  som  Enke,  og  nogle  Maaneder  efter  hans 
Bortrejse  fik  hun  en  Søn,  Men  man  paastaar,  at 
hendes  Hjærne  skal  være  bleven  til  den  Grad  rystet,  at 
hun  senere  har  været  ganske  utilregnelig.  Hun  flyt- 
tede hjem  til  Faderen,  som  strax  efter  spillede  Fallit, 
og  Grevinden  maatte  ernære  sig  ved  Skræddersom. 
Men  hun  gik  stadig  udenfor  Jernbanestationen  eller 
ved  Dampskibsbryggen  med  Barnet  ved  Haanden  for 
at  modtage  sin  Mand.  Thi  hun  indbildte  sig  altid,  at 
han  vilde  komme  tilbage. 

Det  var  da  et  Held,  at  han  endelig  blev  greben! 

—  ytrede  Svend. 

Fruen  fortsatte: 

Han  skal  være  begyndt  som  Tjener  i  et  Hotel  og 
skal  flere  Gange  have  været  straffet  for  Tyveri.  Men 
han  dukkede  altid  op  igjen  under  et  nyt  Navn.  Hvis 
hans  stakkels  Kone  læser  dette,  bliver  hun  vel  fuld- 
stændig sindssvag.  Jeg  kan  ikke  tænke  mig  nogen 
sørgeligere  Skjæbne  end  hendes. 

Man  burde  igrunden  aldrig  gifte  sig  med  en  Ud- 
lænding —  sagde  Guvernanten,  som  Idag  var  ualmin- 
delig talende.  —  Saalæ-nge  en  ung  Kvinde  er  i  sit 
eget  Land  og  under  sin  Familjes  Beskyttelse,  er  en 
Mand  tvungen  til  at  tage  visse  Hensyn.  Er  han  fejg, 
saa  frygter  han  i  det  mindste  den  offentlige  Mening. 
Men  er  han  en  Fremmed  i  Landet,  eller  har  han  fort 
hende  med  sig  hjem,  saaledes  at  hun  er  fremmed  i 
hans  Land,  da  vil  en  slet  Mand  altfor  ofte  benytte 
sig   af  hendes  ensomme  Stilling  til  at  forurette   hende. 

Det  tror  jeg  ogsaa  —  sagde  Hofjægermesterinden. 

—  Jeg  vilde  meget  nodig  give  nogen  af  mine  Dotre 
til  en  Udlænding.  laltfald  vilde  jeg  da  først  have  fuld- 
stændig Sikkerhed  for,  hvem  Vedkommende  var. 

Froken  Hassel  svarte  hurtig: 

Det  er  ikke  altid  nogen  Borgen  for  en  Mands 
Karakter,  at  han  kommer  fra  en  hæderlig  Familje. 
Han  kan  jo  selv  være  en  Undtagelse,  en  af  de  raadne 
Grene,  som  undertiden  findes  paa  det  sundeste 
Træ.  — 

Svend  blev  afvexlende  kold  og  hed.  Det  fore- 
kom ham,  som  om  hvert  af  disse  Ord  sigtede  paa 
ham. 

Han  rejste  sig  derfor  saa  snart,  som  det  kunde 
lade  sig  gjøre  uden  at  være  ligefrem  uhoflig. 

Jeg  maa  nok  afsted  til  mit  Arbejde  —  sagde 
han,  idet  han  saa  paa  sit  Uhr.  —  Tak  for  Idag! 

Frøken  Hassel  stod  op  og  forsvandt  hurtig. 

Da  Svend  nogle  Minutter  senere  kom  ud  i  Gan- 
gen, som  forte  til  den  brede  Stentrappe,  mødte  han 
hende. 

Hun  stod  der  som  en  Dommerske,  streng  og 
kold. 

Hvorfor  sidder  du  og  stirrer  paa  migr  —  spurgte 
han  hvid  i  Ansigtet  af  Raseri. 

Fordi  det  glæder  mig  at  gjense  dig  —  svartc  hun 
med  et  spottende  Smil.  —  Det  kan  vel  ikke  forbause 
dig,   naar   man   ikke  har  seet  sin  Mand  paa  flere  Aar. 

Lad  mig  gaal  —  han  vilde  forbi  hende. 

Tænker  du  virkelig  paa  at  gifte  dig?  —  spurgte 
hun. 

Ja!  —  svarte  han  kort. 

Du  tager  Livet  let. 

Hvorfor  har  du  ikke  svaret  paa  mit  sidste  Brevr 
—  spurgte  han,  mens  han  saa  i  en  anden  Retning, 
ned  ad  Trappen. 

Jeg  foretrak  at  rejse  til  Kjobenhavn  for  at  se  med 
egne  Øjne,  hvad  der  foregik.  Man  løber  ikke  fra 
Hustru  og  Barn  med  samme  Lethed  som  fra  en  almin- 
delig Flane. 

Han  knyttede  Hænderne  og  bed  Munden  sam- 
men. 

Hvad  er  din  Bestemmelser  —  spurgte  han.  — 
Hvor  meget  forlanger  dur 

Der    er    enkelte    Fornærm.elser,    som    aldrig    kan 

udsones  med  Penge  —  svarte  hun  med  isnende 
Ro.  — 

Jeg  vil  ikke  hore  nogen  Bebrejdelse !  —  afbrød 
han.  —  Vi  maa  faa  en  Ende  paa  dette  ulykkelige 
Forhold. 

Ja;  men  vor  Opfatning  af,  hvordan  Sagen  bor  af- 
sluttes, er  muligvis  meget  forskjellig  —  sagde  hun  — 
ligesom  vore  Begreber  om  Pligt  i  Almindelighed  har 
vist  sig  at  være  hojst  forskjellige. 

Hvor  lang  Betænkningstid  behover  du? 

Jeg  ved  endnu  ikke. 

Han: 

Vil  du,  eller  vil  du  ikke? 

Hun: 

Du  skal  faa  mit  Svar  senere.  Vi  modes  vel 
oftere. 

Nej  —  svarte  han  —  det  vil  jeg  dog  ikke  haabe! 

Han  løb  ned  af  den  brede  Stentrappe  og  slog 
Glasdøren  i  efter  sig. 

Hun  lo  med  en  kort  og  iskold  Latter.  Hun  var 
lig  en  Fisker,  der  staar  og  ser  paa  en  Fisk,  som  sprel- 
ler  paa  en  Krog,  vil  af,  men  kan  ikke. 

Jo,  min  kjære  Svend  —  tænkte  hun  —  det  .skal 
koste  dig  Noget,    inden    du  faar  kastet  mig  overbord! 

Tænke  sig  efter  saa  mange  Aars  Troskab,  urokke- 
lige Tillid,  Arbejde  og  Sorg! 

Og  hun  begyndte  at  hade  denne  Mand,  for  hvem 
hun  havde  forladt  Slægt  og  Fædreland,  ofret  sin  Ung- 
dom os:  odelag-t  sit  Liv. 

X. 

Der  var  Eftermiddagsmodtagelse  hos  den  franske 
Gesandt,  og  en  Mængde  Damer  og  Herrer  af  for- 
skjellige  Nationaliteter  bevægede  sig  ustandselig  ind 
og  ud  gjennem  de  elegante  Værelser. 

I  det  inderste  Rum  sad  Værtinden  paa  en  Hjørne- 
sofa og  talte  nogle  Ord  med  hver  af  sine  Gjæster, 
mens  Tjenere  bød  omkring  The  og  Keks  paa  Sølv- 
bret.  Herrerne  havde  lagt  Ydertøjet  fra  sig  i  For- 
stuen, mens  Damerne  sad  i  Hat  og  Kaabe. 

Ah,  Herr  Bjørn!  —  udbrød  Fru  de  Montambert, 
idet  hun  rejste  sig  og  rakte  ham  Haanden.  —  Vær 
saa  god,  træd  nærmere!  Sid  ned  her  ved  min  Side! 
Det  er  jo  en  Evighed  siden  vi  havde  den  Fornøjelse 
at  se  Dem.  Jeg  hører,  at  Deres  Drama  skal  være 
antaget  til  Opførelse  paa  >^Det  kongelige  Teater«. 

Ja,  heldigvis!  svarte  han,  idet  han  tog  Plads. 

Da  faar  vi  altsaa  den  Fornøjelse  at  beholde  Dem 
her  i  Kjøbenhavn? 

Ja,  ialtfald  i  nogle  Maaneder! 

Det  glæder  mig!  Jeg  har  nemlig  den  Plan  at  faa 
istand  nogle  literære  Aftenunderholdninger.  Vil  De 
give  os  Deres  Raad  med  Hensyn  til  Valget  af  Boger  ? 

Med  Fornojelse,  Frue!  Men  det  kommer  da  an 
paa,  om  min  Smat^  stemmer  med  Deres. 

Det  anser  jeg  for  givet.  De  er  Autoriteten,  for 
hvilken  vi  Andre  maa  bøje  os.  .  .  .  Komtesse  Brahe, 
det  glæder  mig!  — •  hun  rejste  sig  og  trykkede  Eleo- 
noras Haand. 

Bjorn  veg  tilbage  og  overlod  sin  Plads  ved  Siden 
af  Værtinden  til  den  sidst  Ankomne.  Eleonora  blev 
siddende  her  et  Par  Minutter  og  gik  derefter  hen  til 
nogle  yngre  Damer  i  den  anden  Ende  af  Stuen,  mens 
en  ny  Gjæst   fik  Æren   af  Værtindens  Underholdning. 

Bjørn  havde  kun  bukket  i  Taushed  til  Komtesse 
Brahe;  men  nu  nærmede  han  sig,  og  idet  han  tog  et 
Kabinetsportræt,  som  stod  paa  et  blaat  Marmorbord, 
spurgte  han: 

Hvem  er  denne  Dame  ? 

Jeg  ved  ikke. 

Et  klogt  Ansigt!  —  og  han  satte  det  tilbage  paa 
Bordet. 

Eleonora  begyndte  med  pludselig  Iver  at  under- 
søge de  andre  Fotografier-,  men  han  blev  staaende 
nær  ved  hende,  saa  nær,  at  han  kunde  tale  lavt  uden 
at  høres  af  Andre. 

Hvor  lykkelig  jeg  er  ved  at  træffe  Dem!  —  sagde 
han.  —  Jeg  kom  hid  for  Deres  Skyld. 

Saa? 

Skal  Komtessen  deltage  i  Fru  de  Montamberts 
literære  Aftenunderholdninger  ? 

Nej,  hun  har  ikke  bedt  mig!  Jeg  staar  ikke  paa 
den  Fod  med  hende. 

Da  vil  jeg  finde  en  Undskyldning  for  at  blive 
borte. 

Det  burde  De  dog  ikke.  Det  vilde  jo  blive  en 
Skuffelse  for  hele  Selskabet. 

Men  hvordan  kan  De  tænke,  at  jeg  har  Lyst  til 
at  ofre  min  Tid  paa  Saadant? 

De  havde  jo  Lyst  til  det  for? 

Ja ;  for-  jeg  troede,  at  Komtessen  kom  med ! 

Hun  vilde  øjensynlig  bort  fra  dette,  og  hun 
spurgte : 

Kjender  De  det  unge  Par,  som  kom  ind  der? 

Nej! 

Han  var  en  ruineret  Adelsmand,  som  nylig  har 
opforgyldt  sit  afblegede  Vaabenskjold  med  hendes 
Milhoner.  Hun  er  Datter  af  en  af  vore  første  Ban- 
kierer. 

Væmmeligt!  —  udbrod  Bjørn. 

Hvorfor?  At  han  har  giftet  sig  under  sin  Stand, 
mener  De? 

Nej,  jeg  mener  Kjøb  og  Salg  af  Mennesker! 

Hun  trak  paa  Skuldrene  med  en  ligegyldig  Mine: 

Samfundsforholdene  kræver  desværre  saa  mange 
af  disse  Ofre,  disse  Afslag  paa  Idealet. 

Saadan  handler  kun  den,  som  med  Formuen  og- 
saa  har  mistet  sin  Ære  —  s\arte  han. 

Men  hvad  skal  da  saadan  en  Mand  gjore? 

Arbejde,  naturligvis! 

Men  h\'is  han  nu  ikke  kan  Noget,  ikke  er  opdra- 
get til  det? 

Da  bor  han  drukne  sig  eller  skyde  sig  en  Kugle 
for  Panden. 

Hun  smilte:  Hvor  romantisk! 

Har  jeg  da  ikke  Ret?  —  spurgte  han. 

Jo,    De    har    vist    igrunden   Ret    i   Alt,    hvad  De 

siger!  —  svarte  hun.  —  Men  Deres  Livssyn  er  saa 
nyt,  i  hvert  Fald  for  mig.  Findes  der  da  virkelig  saa- 
danne  uegennyttige  Mænd  i  vor  Tidr 

Han  saa  hende  fast  ind  i  Ojnene,  forbauset  og 
alvorlig,  og  sagde  i  en  næsten  streng  Tone: 

Men  du  store  Verden,  hvad  er  det  dog  for  Idéer, 
Komtessen  har  om  vort  Kjonr 

Ja,  De  er  nu  Digter!  —  sagde  hun  smilende. 

Ved  De,  hvad  jeg  vilde  ønske?  —  sagde  han. 

Nej ! 

At  finde  den  Kvinde,  jeg  elskede,  midt  ude  i 
Ørkenen,  uden  nogen  Slægt,  hvis  Raad  skulde  ind- 
hentes, uden  en  Ore,  uden  et  Smykke  andet  end 
sin  Skjonhed,  og  saa  vilde  jeg  fægte  for  hende 
paa  Livets  Kampplads,  vinde  Guld  og  Laurbær  for 
at  lægge  dem  for  hendes  Fødder,  og  jeg  vilde  føle 
mig  stolt  ved  Bevidstheden  om,  at  jeg  selv,  kun  jeg 
havde  skabt  hendes  Velvære,  og  at  hun  skyldte 
mig  Alt. 

Den  Følelse  finder  jeg,  vidner  om  altfor  megen 
Forfængelighed,  og,  undskyld  Udtrykket,  Egoisme  — 
svarte  Eleonora.  —  Hvorfor  skulde  Manden  alene 
have  den  Tilfredsstillelse  at  fortjene  Kvindens  Tak- 
nemlighed? Hvorfor  behover  hun  endelig  at  staa  saa 
lavt,  at  ikke  ogsaa  han  skulde  kunne  skylde  hende 
Noget  ? 

Jo,  seet  fra  den  Side  kan  De  muligvis  have  Ret! 
—  svarte  han. 

Men  hun  tænkte: 

Hvor  velgjørende  at  træfte  en  Mand,  der  er  saa 
uegennyttig,  saa  stolt  og  saa  fintfølende !  Hvilken  For- 

skjel  paa  ham  og  disse  Spekulanter,  som  kun  gaar 
paa  Jagt  efter  Ens  Penge  I 

Trods  sin  megen  Flakken  om  i  Verden  havde 
Bjorn  beholdt  den  Følelsens  Umiddelbarhed,  den  Sjæ- 
lens Hvidhed  og  den  poetiske  Opfatning  af  Kvinden 
som  Mandens  ideale  Fylgje,  der  findes  saa  sjælden 
hos  Hverdagsmenneskene  i  de  store  Kulturlande,  men 
des  oftere  hos  de  højest  udviklede,  de  fineste  og  de 
mest  geniale  Aander.  Og  denne  hans  stærke  Hæv- 
den af  Følelsens,  Lidenskabens  og  Poesiens  Beretti- 
gelse som  en  virkelig  Livsmagt  i  Modsætning  til  kold 
Beregning  virkede  berusende  paa  hendes  Sind  lig 
Vaarluften  i  en  ung  Skov,  eller  som  en  Højfjeldsbe- 
stigning  virker  paa  Blodet  og  Lungerne. 

Var  De  paa  Teatret  Igaar  og  saa  Valkyrien:  — 
spurgte  hun. 

Ja  I  —  svarte  han.  —  Den  gik  noksaa  bra!  Men 
naar  man  først  har  hørt  den  i  ^Miinchen,  sunget  af  de 
Kunstnere,  som  har  studeret  med  Wagner,  og  saa  med 
Levis  overjordisk  herlige  Orkester,  da  falder  den  rig- 
tignok igjennem  baade  her  i  Kjøbenhavn  og  alle  andre 
Steder. 

De  er  saa  vanskelig  I  —  udbrod  hun. 

Ja,  i  Kunst  er  jeg  en  Lækkermund  —  svarte  han. 
—  Enten  det  Bedste  eller  Intet.  Middelmaadig  Kunst 
er  en  Uting,  en  Parodi,  en  brutal  Krænkelse  af  Ge- 
niets Værker.  Men  ved  Komtessen,  hvad  jeg  tænkte 
paa  under  hele  Forestillingen? 

Nej! 

At  De  ligner  en  saadan  Valkyrie.  I  Aanden  saa 
jeg  Dem  sidde  paa  en  sort,  skummende  Hest,  der 
for  gjennem  Luften.     De   var  klædt   i  Brynje  og  med 

forgyldt  Hjelm  paa  Hovedet,  Skjold  og  Spyd  i  Haanden,. 
rustet  til  Forsvar  for  de  Ædleste  blandt  Jordens  Søn- 
ner og  forende  de  tapre  Kjæmper  til  Valhal. 

Hun  lo. 

Aa,  nej,  jeg  passer  ikke  til  Noget  af  alt  dette ! 
forsikrede  hun. 

Jo,  De  gjør!  — 

Men  jeg  er  slet  ikke  poetisk.  Det  har  jeg  sagt 
Dem  for. 

Poesien  bestaar  ikke  i  sygelig  Overspændthed 
eller  Unatur  —  sagde  han  —  men  i  sjælelig  Renhed. 

Lad  os  nu  ikke  tale   mer   om    mig!  —  bad   hun. 

Hvad  skal  jeg  da  tale  om?  Jeg  tænker  paa  Dem 
hele  Dagen,  og  Tanken  paa  Dem  er  at  bade  sin  Sjæl 
i  Højhed  og  Lys.  Og  naar  jeg  ser  Dem,  maa  det  ud. 
Det  kommer  ganske  af  sig  selv. 

Hun  lod  Ytringen  gaa  forbi  og  sprang  over  i 
noget  Andet. 

Ved  De,  at  Tante  Rosenkrantz  er  kommen  til 
Kjobenhavn  ?  —  spurgte  hun. 

Nej ! 

Jo,  hun  kom  Igaar  og  er  taget  ind  i  Lindemands 
Hotel. 

Da  skal  jeg  strax  opsøge  hende.  Hun  er  en  elsk- 
værdig og  aandfuld  Dame. 

Ja,  det  er  vist!  —  istemte  Eleonora.  —  Og  min 
Fætter  ligner  hende  i  Alt. 

Ja,  han  er  prægtig!  —  sagde  Bjørn.  —  Jeg  hol- 
der umaadelig  meget  af  ham.  Der  er  rent  Metal  i 
den  Karakter.     Hvordan  er  Dere  i  Familjer 

Min  Mor  var  en  Søster  af  Rosenkrantz. 

XI. 

Bjørn  stod  ved  Vinduet  i  sit  Hjorneværelse  paa 
Kongens  Nytorv^  og  tænkte: 

Dernede  gaar  jo  Herr  Hofjægermester  Sten  Ebbe- 
sen, hvis  jeg  ikke  tager  fejl!  Jo,  saamændl  Høj,  bred- 
skuldret, prægtig  bygget  og  et  pragtfuldt,  lyst  Skjæg. 
En  udmærket  Type  paa  germannisk  Skjønhed  og 
mandig  Kraft  I  En  smuk  Repræsentant  for  Danmarks 
mægtige  Jorddrotter,  som  igrunden  er  Nationens  Marv 
og  Kjærne.  Skovdrift,  Agerbrug  og  Kvægavl  er  den 
sikreste  Formue  trods  alle  Bankierer  og  Byspekulan- 
ter,  og  det  er  Visdom,  at  man  her  i  Danmark  har 
sikret  de  store  Godsers  udelelige  Bevaring  ned  gjennem 
Slægterne,  saaledes  at  Ejendommene  ikke  kan  tabes, 
selv  om  en  enkelt  Person  viser  sig  uværdig  til  deres 
Besiddelse.  Udstykning  vilde  forarme  Landet  og 
umuliggjøre  alle  de  Foretagender,  hvortil  der  kræves 
større  Kapitaler. 

Naar  jeg  nu  tænker  paa  denne  Sten  Ebbesen, 
med    hvilken   Iver    og  Begejstring    han    gik    op    i    sit 


Arbejde,  hvordan  han  studerte  og-  fulgte  med  i  alle 
de  nye  Opfindelser  i  England  og  i  Amerika,  prø\'ede 
Alt  og  lod  sine  Underordnede  nyde  Godt  af  sine 
Kundskaber,  da  siger  jeg:  En  saadan  Mand  er  en  af 
Folkets  Kraftstammer,  en  nyttig  Borger!  Og  hvilken 
jævn,  hyggelig  Tone  i  hans  Hus,  denne  Omhu  for 
Børnenes  Opdragelse,  denne  solide  Orden,  denne  Re- 
spekt, hvormed  Familjen  bygger  videre  paa  den  Grund- 
vold, Fædrene  har  opført,  og  hvormed  de  har  forfæg- 
tet sin  fremskudte  Stilling  i  Samfundet! 

Hofjægermesteren  skraar  over  Torvet  og  forsvin- 
der i  Tordenskjolds  Gade.  Han  skal  kanske  besøge 
Baronesse  Rosenkrantz.  Hun  og  Sønnen  er  udprægede 
Æsthetikere.  F'or  dem  er  al  praktisk  Virksomhed 
igrunden  en  fremmed  Verden.  Inden  de  kjøbte  Ro- 
senskov, har  de  jo  ogsaa  levet  mest  i  Hovedstaden, 
hvis  literære  Luft  er  smittende.  Min  Ven  Aage  tæn- 
ker kun  paa  at  fægte  med  Aandens  Vaaben  i  Rigs- 
dagen, mens  Moderen  lever  mest  gjennem  Bøger. 
Hun  er  lidt  ømtaalig  for  ethvert  Udtryk,  der  kunde 
støde  hendes  Øren,  men  har  en  uendelig  fin  Skjøn- 
hedssans.  At  sidde  dernede  i  Hotellet,  hvor  hun  saa 
meget  som  muligt  har  indrettet  sig  en  privat  Daglig- 
stue, og  læse  højt  af  den  nye  Literatur  —  først  og 
fremst  det  europæiske  Tidsskrift  »Revue  des  deux 
Mondes«  —  er  en  sand  Fornøjelse.  I  Særdeleshed 
naar  Grev  Brahe  og  hans  Datter  er  tilstede.  Der 
hersker  en  sleben  Tone,  som  virker  lig  mild  Musik 
paa  Ens  Nerver.  Aldrig  noget  paatrængende  Spørgs- 
maal  om  Ens  private  Forhold,  aldrig  noget  uhøfligt 
Sv^ar,    fordi  man  vover   at   være   af  en   anden  Mening. 

Man  vandrer  som  paa  et  blødt  Gronsvær  og  gaar  hjem 
rolig  og  forfrisket. 

Denne  gamle  Grev  Brahe  kan  jeg  igrunden  svært 
godt  like,  skjont  jeg  paa  ingen  Maade  deler  hans 
bestemte  Hævden  af  al  Autoritets  guddommelige  Ud- 
spring. Hvad  var  det  nu,  han  sagde  forleden  Aften  ? 
Han  var  slet  ikke  sikker  paa,  »at  Stavnsbaandets  Løs- 
ning i  Danmark,  Livegenskabets  Ophævelse  i  Rusland 
og  Slaveriets  Afskaffelse  i  Amerika  havde  været  til 
Gavn  for  IMenneskeheden.  Denne  Menneskerettigheder- 
nes Proklameren  var  en  Epidemi,  som  vilde  ende  med 
at  forrykke  alle  naturlige  Forhold  mellem  Herre  og 
Tjener.  Men  med  sine  ejendommelige  Begreber  er 
han  ialtfald  en  fuldendt  Hædersmand,  som  i  Væsen  og 
Handling  strengt  gjennemforer:  .Adelskab  forpligter«. 
Dette  skal  han  efter  Sigende  have  bevist  i  hele  sit 
Liv,  idet  han  ved  energisk  Arbejde  og  uplettet  Van- 
del har  hævet  sig  til  høj  Embedsstilling  og  betydelig 
Formue.  Dernæst  er  han  alsidig  dannet  og  staar  i 
Kundskaber  paa  Højde  med  Samtidens  Første.  Alt- 
saa  er  hans  personlige  Stolthed  fuldt  berettiget. 

Igrunden  kunde  vel  Komtesse  Brahe  ikke  have 
havt  nogen  anden  Far  end  netop  en  saadan  som 
denne,  eller  være  opvoxet  i  et  andet  Hjem  end  her 
i  denne  Atmosfære  af  uplettet  Hæderlighed  og  streng 
Ansvarsfølelse. 

Han  afbrødes  i  sine  Betragtninger  af  en  Tje- 
nestepige, som  bragte  ham  Dagens  Post.  Snart  efter 
sad  Bjørn  paa  Sofaen  fordybet  i  Læsningen  af  nor- 
ske Blade,  eget  Konsulatvæsen  og  stormende  Møder 
i  Studentersamfundet,  Literatur  og  Teaternyheder,    og 

hans  Tanker    var   pludselig  helt    hjemme   i   Fædrelan- 
dets Anliggender. 

Derefter  læste  han  Korrektur  paa  en  af  sine 
forste  Boger,  en  Bondenovelle,  der  skulde  udkomme 
i  anden  Udgave,  og  han  arbejdede  uafbrudt  til  hen- 
imod  Aften. 

XII. 

Eleonora  Brahe  sad  i  Skumringen  inde  paa  sit 
Sovekammer.  Hun  havde  skrevet  et  Par  Breve;  men 
nu  var  det  bleven  for  morkt  til  at  fortsætte,  og  hun 
gad  ikke  rejse  sig  for  at  ringe  paa  Pigen  og  beordre 
Lampen  bragt  ind. 

Hun  tændte  en  Cigaret,  lagde  sig  paa  Chaiselon- 
gen og  tænkte. 

Et  morkhaaret  Hoved,  et  aandfuldt  Aasyn,  en 
stærk  Pande  og  to  kloge,  lysende  Øjne  stod  levende 
for  hende.  Aftenen  forud  havde  hun  paany  mødt 
ham  hos  Baronesse  Rosenkrantz. 

Efterat  han  havde  endt  Oplæsningen  af  en  norsk 
Bog,  havde  Eleonora  sagt: 

Denne  Digter  har  en  saa  smuk  Opfatning  af  Kvin- 
den, derfor  er  han  en  af  mine  Yndlingsforfattere. 

Han  har  formodentlig  havt  en  god  Hustru  — 
havde  Bjørn  svaret. 

Nu  gjennemgik  hun  atter  alle  hans  Ord  og 
tænkte: 

Der  findes  igrunden  intet  Større  paa  Jorden  end 
at  kunne  inspirere  en  Digter    til    hans  Arbejde.     Faar 

han  en  simpel  og  daarlig  Hustru,  da  er  han  altfor  til- 
bøjelig til  at  domme  hele  vort  Kjøn  efter  denne  Ene. 
Og  en  saadan  Kog  spredes  nu  omkring  i  tusende 
Hjem,  kommer  til  ensomme  Sjæle,  til  Sygelejer,  til 
Unge  og  Ubefæstede  som  til  Gamle  og  Trætte,  brin- 
ger Hvile  og  Solskin,  Opmuntring,  Lyst  til  ædelt 
Virke,  Troen  paa  gode  Magters  Tilværelse  og  kan 
derved  kaste  Sæden  til  de  skjonneste  Handlinger  — 
eller  den  fremviser  kun  smudsige  Billeder,  som  udbre- 
der den  moralske  Pest,  vækker  Livslede  og  Modbyde- 
lighed. Og  derved  kan  den  endog  opmuntre  til  Las- 
ter, føre  til  Vanvid  og  Selvmord. 

Og  naar  man  sporger  om  Grunden  til  dette  Dig- 
terens eget  Standpunkt,  der  uvilkaarlig  afspejler  sig  i 
hans  Værker,  da  skyldes  det  muligvis  kun  en  eneste 
bedragerisk  Ven,  eller  en  eneste  daarlig  Kvinde,  som 
han  har  været  saa  ulykkelig  at  holde  af 

Visselig,  den,  som  vækker  en  saadan  Mands 
Tillid  og  Følelse,  har  et  alvorligt  Ansvar! 

Hvilket  ophøjet  Maal,  hvilket  herligt  Kald  at 
kunne  folge  som  den  gode  Engel  paa  et  saadant 
Menneskes  Livsbane !  Det  maatte  være  det  mest  Stor- 
artede, som  kunde  leves  paa  Jorden ! 

Hun  lukkede  Øjnene  og  smilte,  idet  hun  tænkte 
paa  ham,  der  havde  kaldet  hende  sin  Valkyrie.  Hans 
Stemmes  varme  Vellyd  sang  for  hendes  Øren,  hans 
umiddelbare  Følelsers  Stormangreb  forvirrede  hende 
og  rykkede  hende  langt  ud  fra  hendes  vanlige  Veje, 
ind  paa  nye,  lysende  Baner,  op  imod  Solens  straa- 
lende  Rieel 

Der  var  Solskin  og  blaa  Himmel  over  den  blanke 
Tsflade  paa  Kastelgraven  omkring  de  gamle  Volde. 
Skøjtebanen  var  indrammet  af  en  Række  hvide  Stænger, 
hvorpaa  Vimpler  og  Flag,  og  ved  Indgangen  stod  flere 
Opsynsmænd  for  at  efterse  Adgangstegnene. 

Der  var  Solskin  over  hundreder  af  unge  Mennesker, 
som  strøg  forbi  hverandre  i  lange,  buede  Linjer,  Damer 
og  Herrer,  Voxne  og  Børn,  enkeltvis  og  parvis  eller  i 
lange  Rækker  og  iklædte  Pelsværks  Kaaber  og  andre 
Beskyttelsesmidler  imod  den  stærke  Kulde. 

Svend  Brahe  laa  paa  Knæ  foran  en  af  Bænkene 
og  skruede  Skøjterne  fast  til  Lady  Wellingtons  smaa, 
høj  vristede  Fødder. 

Hendes  Far,  den  gamle  Lord  med  det  sorte,  graa- 
sprængte  Haar,  det  ædle,  glatragede,  lidt  rødmussede 
Ansigt,  stod  ved  Siden  af  og  røg  en  Cigar. 

I  min  Ungdom  var  Skøjtesporten  endnu  ikke  bleven 
saa  almindelig  —  sagde  han.  —  Men  det  er  en  sund 
Fornøjelse,  som  jeg  vilde  ønske,  jeg  havde  lært. 

Endnu  er  det  ikke  for  sent  —  mente  Svend  Brahe. 

Aa  jo  —  svarte  Lorden  —  i  min  Alder  lærer  man 
ikke  mer,  ialtfald  ikke  legcmliije  Kunstfærdigheder. 
Desuden  har  jo  Greven  Besvær  nok    med  min  Datter. 

Nu  kan  jeg  snart  gaa  ganske  alene  —  sagde  denne 
smilende. 

Desværre  for  mig!  —  hviskede  Svend. 

Hun  gjorde  nogle  Skridt  og  faldt.  Han  loftede 
hende  op,  og  de  lo  Begge. 

Ja,  se  der,  et  saadant  Fald  kunde  i  min  Alder  let 
koste  Livet !   —  sagde  hendes  Far. 

Svend  var  klædt  i  en^  kort  Søofficers  Frakke  og 
Lue  med  Guldbaand  paa  Hovedet,  hun  var  i  en  lyse- 
rod Ørehat  med  hvidt  Slør  og  egte  Sælhundsjakke. 
Det  var  et  smukt  Par,  som  vakte  Opmærksomhed, 
idet  de  svingede  nedover  Banen. 

Han  talte  Takten  højt:  en.  to!  en,  to!  —  for  at 
de  kunde  gaa  i  regelmæssige  Buer. 

Dette  er  ulige  mer  morsomt  end  at  være  Lærer 
for  Kadetterne  —  sagde  han. 

Synes  De  virkelig? 

Tviler  De  om,  at  jeg  altid  mener,  hvad  jeg  siger? 
—  spurgte  han. 

Nej  —  sagde  hun  —  jeg  haaber,  De  aldrig  skal 
give  mig  Grund  til  at  tvile  paa  Dem! 

Han  svarte  Intet. 

Efter  en  kort  Tids  Forløb  kom  de  tilbage  til  deres 
Udgangspunkt;  men  hendes  Far  vandrede  nu  midt 
ude  paa  Banen  sammen   med  en  anden .   ældre  Herre. 

Der  kom  stadig  flere  og  flere  Mennesker,  blandt 
andre  ogsaa  Sten  Ebbesen  med  sin  voxne  Datter,  tre 
mindre  Smaapiger  og  to  kjække  Gutter. 

Hofjægermesteren  bandt   Skøjterne  paa  sin  ældste 

Datter,  mens  de  Smaa  fik  hjælpe  sig  selv.  Guvernanten 
var  ogsaa  med. 

Sten  Ebbesen  raabte  til  Svend  Brahe : 

Hallo,  kjære  Ven  I  Saa  De  er  ude  og  giver  Under- 
visning r 

Goddag,  Herr  Hofjægermester  I  —  svarte  Svend, 
idet  han  nærmede  sig  og  hilste  paa  militær  Vis  med 
Haanden  til  Luen. 

Jeg  troede,  De  var  paa  Kadetskolen  om  Formid- 
dagen? 

Nej,  ikke  hver  Dag  I    . 

Lovlige  Forhindringer.'  —  lo  Sten  Ebbesen  med 
et  Blik  paa  Lady  Wellington. 

De  blev  alle  Tre  staaende  og  talte  sammen  paa 
engelsk. 

Sv^end  opdagede  pludselig  Froken  Hassel,  og  der 
gik  en  Rykning  gjennem  hele  hans  Legeme 

Det  er  da  uhyggeligt,  at  hun  altid  skal  komme 
mig  i  Vejen  1   —  tænkte  han. 

Skal  vi  ikke  fortsætter  —  spurgte  han  Lady 
Wellington. 

Jo,  lad  os  det  I  —  hun  rakte  ham  Haanden. 

Vi  kan  jo  folges  adr  —  mente  Hofjægermesteren. 

Og  han  raabte  til  sin  Datter: 

Alma,  skynd  dig  hid  I  Froken  Hassel  og  Børnene 
ogsaa ! 

De  kjender  vist  min  Datter?  —  sagde  han  til 
Lady  Wellington. 

Ja ,  —  svarte  denne  med  Liv  —  vi  talte  sammen 
paa  Ballet  forleden  Uge. 

Han  fandt  det  overflødigt  at  forestille  Guver- 
nanten. 

Nu  gaar  alle  Børnene  foran!  —  kommanderte 
han.  —  Og  vi  Voxne  efter!  De  tre  Damer  i  Midten, 
Brahe  og  jeg  paa  hver  vor  Fløj  ! 

Damerne  rakte  hverandre  Haanden,  hvorefter  Hof- 
jægermesteren greb  Lady  Wellingtons  og  sagde :  Greven 
maa  gaa  over  paa  den  anden  Side  til  Frøken  Hassel. 

Svend  maatte  følge  Opfordringen  og  række  Emmy 
Haanden,  og  saaledes  sejlede  de  alle  Fem  i  lige  Linje 
udover  den  blanke  Is. 

Emmy  vendte  sig  og  saa  ham  stærkt  ind  i  An- 
sigtet. 

Hende  er  det  altsaar  —  hviskede  hun. 

Ti  stille!  —  hvæste  han  mellem  Tænderne,  mens 
han  undgik  hendes    Blik. 

God  Smag!  —  vedblev  hun  med  et  bittert  Smil. 
—  Men  det  maa  være  lidt  underligt  at  gaa  saadan 
mellem  sin  lovlige  Hustru  og  hendes  tilkommende 
Stedfortræderske. 

Hun  saa,  det  bed. 

Han  slap  pludselig  hendes  Haand,  vendte  Ryggen 
til,  lob  pilsnart  nedover  Banen  og  forsvandt. 

Først  nogle  Minutter  senere  bemærkedes  hans 
Fravær  af  Hofjægermesteren  og  Ladien ,  som  havde 
talt  ivrig  sammen. 

Men  hvor  blev  der  af  Greven?  —  spurgte  Sten 
Ebbesen  forbauset. 

Han  gik  pludselig  bort  —  svarte    Froken  Hassel. 

Han  er  bleven  saa  mærkværdig  menneskesky  i 
den  senere  Tid  —  udbrod  Hofjægermesteren,  idet  han 
saa  sig  spejdende  omkring,  men  uden  at  kunne  opdage 
den  Forsvundne. 

Der  forestaar  sandsynligvis  en  eller  anden  stor  Be- 
givenhed i  hans  Liv  —  tilføjede  han  smilende. 

Lady  Wellington  forstod  Hentydningen  og  smilte 
ogsaa,  saa  hendes  Tænder  skinte  lig  hvide  Koraller 
under  de  røde  Læber. 

Men  i  Emmy  var  der  et  voldsomt  Opkog  af  Skin- 
syge, Foragt  og  Had  —  derefter  Stivhed  og  Kulde. 


\ 


\ 


133 


XIV. 

Nogle  Timer  senere  traadte  Svend  Brahe  ind  i 
den  engelske  Ministers  Hus  og  spurgte,  om  Familjen 
tog  imod. 

Jo,  Damerne  er  hjemme;  men  Mylord  er  gaaet 
ud !  —  svarte  en  engelsk  Tjener  i  graat  Livre  og  pudret 
Haar. 

Han  førte  den  unge  Søofficer  ind  i  en  stor,  trefags 
Sal  med  brede  Vinduesfordybninger  og  hvide,  lakerede 
Møbler  med  lyseblaat  Silkedamaskes  Betræk,  samt  paa 
Væggene  høje,  forgyldte  Spejle  med  røde  Marmor- 
konsoler. 

Husets  Datter,  Beatrice,  kom  ind  fra  det  tilstødende 
Rum,  gik  ham  hurtig  i  Møde  og  rakte  ham  Haanden 
med  et  solvarmt  Smil.  Der  var  over  hendes  Væsen 
en  Utvungenhed ,  den  hun  havde  arvet  efter  sin  itali- 
enske Mor,  og  som  er  ligesaa  forskjellig  fra  den  engelske 
Kvindes  afmaalte  Stivhed  som  Sydens  Sol  fra  Englands 
taagede  Himmel. 

Det  glæder  mig  at  se  Dem,  Herr  Greve !  —  udbrød 
hun.  —  Jeg  var  bange  for,  at  De  skulde  være  bleven 
syg,  siden  De  forsvandt  saa  hurtig. 

Hun  var  ifort  en  enkel,  lyseviolet  Silkekjole,  som 
lod  hendes  Haar  synes  endnu  mer  ibenholtsort  og 
hendes  Hud  endnu  marmormattere  og  hvidere. 

Jeg  kommer  for  at  gjøre  Undskyldning,  fordi  jeg 
forsvandt  saa  pludselig  —  sagde  han.  —  Det  var  jo 
i  højeste  Grad  uhøfligt. 

Hun  spurgte: 

Men  hvad  gik  der  dog  af  Dem? 

Han: 

Jeg  blev  syg. 

Syg?  —  hun  saa  paa  ham  med  et  ganske  bedrovet 
Udtryk  i  de  sorte  Gazelleøjne 

Vilde  det  virkelig  gjøre  Dem  ondt,  om  jeg  blev 
syg?  —  spurgte  han  lidt  tvilende. 

Ondt?  —  Ja,  det  tror  jeg  nok! 

Det  er  intet  af  Betydning  —  sagde  han  i  en  let  Tone. 
—  Lidt  Hjærteklemmelse.  Gigt,  tænker  jeg.  Blev 
Mylady  længe  paa  Skøjtebanen? 

Nej ,  kun  en  halv  Times  Tid !  Men  vi  var  Alle 
saa  forbausede  over  Deres  pludselige  Forsvinden ,  og 
siden  har  jeg  ikke  tænkt  paa  Andet,  saa  det  var  godt, 
De  kom. 

Paa  Bordet  laa  nogle  friske  Blomster,  som  netop 
var  bragte  ind. 

Hvor  de  er  smukke !  —  udbrod  han  og  lugtede 
til  Buketten. 

Hun    løsnede  en    rød    Nellike   og  sagde  smilende: 

Lad  mig  faa  Lov  til  at  sætte  den  i  Deres  Knap- 
hul, stygge  Desertør  1 

Idet  hendes  Haand  berørte  hans  Bryst,  fog  der 
Ild  og  Flammer  igjennem  ham,  og  han  gjorde  en 
Bevægelse   som   for    at  gribe   den   mellem  begge  sine; 

men  i  det  Samme  hortes  en  Raslen  af  Silke  over  Gulvet 
i  Sideværelset,  og  hendes  Mor  traadte  ind. 

Hvor  ulykkeligt  —  tænkte  Beatrice  —  nu  vilde 
han  vist  have  talt  I 

Hvor  heldigt  —  tænkte  Svend  —  thi  nu  havde 
jeg  vist  nær  forglemt  mig! 

Han  blev  siddende  et  Kvarters  Tid  og  underholdt 
sig  med  de  to  Damer,  der  talte  om  Skøjtebanen  og 
om    dansk    Sport    i  Sammenligning  med  den  engelske. 

Derefter  rej.'^te  lian  sig  og  sagde  Farvel. 

Kom  snart  tilbage! —  bad  Husets  Frue.  ■ —  De  er 
altid  hjærtelig  velkommen. 

Da  Svend  gik  ned  ad  den  brede,  h\iu malte  Trappe, 
tænkte  han: 

Enten  hende  eller  Døden ! 

Han  havde  mistet  Magten  over  sig  selv ,  og  fra 
nu  af  laa  hans  Skjæbne  i  Tilfældets  Haand. 

Jeg  søgte  dig  paa  dit  Værelse  —  sagde  Moderen, 
da  den  Fremmede  var  gaaet.  —  Var  du  alene  med 
ham  længe,  inden  jeg  kom  r 

Nej,  kun  nogle  faa  Minutter  I 

Sagde  han  Noget  til  dig? 

Nej,  Mama,  han  siger  aldrig  Noget!  —  s  varte 
Beatrice  med  et  mismodigt  Udtryk.  —  Jeg  tror  ikke, 
han  mener  det  alvorlig. 

Aa,  det  skal  du  ikke  sige!  Men  her  i  disse  kolde 
Regioner  er  Mændene  ganske  anderledes  end  i  mit 
Fædreland. 

Føler  de  da  Intet  r  —  spurgte  Datteren  forbauset. 

Jo,  det  gjor  de  vist,  men  paa  en  anden  Maade. 
De  er  mer  kjølige  og  langsomme.    De  har  ikke  Liden- 

skabens  Vulkan,  men  kun  stille  Folelse.  Det  Hele  er 
et  Klimatsporgsmaal.  Kjærligheden  udvikles  med  Solen. 

Jeg  tror  ikke,  han  holder  af  mig  —  hviskede 
Beatrice,  idet  hun  støttede  sit  Hoved  til  Moderens 
Skuldre.  —  Jeg  vilde  ønske,  vi  snart  skulde  rejse! 

Han  kommer  nok  i  sidste  Øjeblik,  naar  han  horer, 
vi  skal  bort  —  trøstede  Lady  Wellington.  —  Ellers 
forstaar  jeg  virkelig  ikke,  hvad  han  mener.  Han  til- 
hører jo  en  af  Danmarks  fornemste  Slægter,  saa  han 
kan  da  ikke  gaa  og  lege  med  en  ung  Piges  Hjærte 
uden  hæderlig  Hensigt.  Imorgen  mødes  vi  jo  forresten 
paa  Hofballet,  kanske  han  erklærer  sig  der.  Du  maa 
gjore  dig  rigtig  smuk. 

Ja,  ja,  —  svarte  Datteren  ivrig.  —  Jeg  vil  over- 
straale  alle  de  Andre,  for  hans  Skyld  1  Han  skal  ikke 
faa  Lov  til  at  se  paa  nogen  Anden!  —  — 

XV. 

I  de  Gader,  som  forer  frem  til  den  runde  Plads 
med  Frederik  den  Femtes  Rytterstatue,  hvoromkring 
Amalienborgs  fire  Paladser  knejser  i  ren  Rococostil, 
var  der  i  Aften  en  livlig  Færdsel  af  Vogne,  elegante 
Herskabsekvipager  og  tarvelige  Drosker.  Den  kongelige 
Residents  ligesom  Kristian  den  Syvendes  Palads  var 
begge  straalende  oplyste,  saa  det  gav  Dagens  Klarhed 
til  hele  Pladsen  udenfor. 

Talrige  Gjæster  .strømmede  opover  de  brede,  tæppe- 
belagte Trapper,  prydede  med  hoje  Viftepalmer  og 
andre  Planter,  og  hvor  Gardens  Soldater  holdt  Vagt  i 
rode  Gallauniformer. 

Da  Klokken  slog  otte,  var  den  lange  Række  af 
.stilfulde  Rum  opfyldte  af  en  straalende  Samling  af  rige 
Dametoiletter  og  pragtfulde  Uniformer,  tilhørende  Offi- 
cerer fra  Hær  og  Flaade,  Garden  i  Rødt,  Husarerne  i 
Lyseblaat  med  Sølv  og  over  den  ene  Skulder  en  kirse- 
bærrod med  Sølv  og  Astrakan  kantet  Dolmen.  Elefant 
riddere  med  blaat  Skulderbaand  og  en  Emailleelefant 
hængende  ved  den  venstre  Side ,  Dannebrogsmænd, 
hvis  røde  Baand,  Stjerner  og  Kors  lyste  omkaps  med 

Kammerherrernes  rode,  guldbroderte  Kjoler,  hvide 
Kachemirsbenklæder  med  brede  Guldstriber  og  forgyldt 
Nøgle,  Ministre  og  andre  civile  Embedsmænd  i  guld- 
broderte Kjoler,  —  Alt,  hvad  den  danske  Hovedstad 
ejede  af  fornem  Elegance,  Lensadel  og  Stamgodsbe- 
siddere.  Hofmænd  og  højere  Rangklasser  samt  alle  de 
fremmede  Landes  Repræsentanter. 

De  Ældre  samledes  i  de  inderste  Rum,  mens  de 
Unge  vistes  ind  i  Gobelinsgemakket  og  Fløjelsgemak- 
ket.  Tjenere  i  rode,  sølvbroderte  Livreer,  gule  Knæ- 
benklæder, hvide  Strømper  og  sorte  Ankelsko  med 
blanke  Spænder,  bante  sig  behændig  Vej  ud  og  ind, 
idet  de  bød  Theen  omkring  paa  store  Solvbret. 

Paa  Slaget  otte  aabnedes  en  Dør,  og  Kongen  og 
Dronningen,  fulgte  af  Kronprinsen  med  Gemalinde  samt 
alle  de  øvrige  Prinser  og  Prinsesser,  traadte  ind  og 
hilste  med  nedladende  Venlighed  paa  deres  Gjæster. 
Hans  Majestæt  bar  over  Brystet  en  Kjæde  bestaaende 
af  smaa  Elefanter,  sammenholdte  med  Frederik  den 
Syvendes  Navnebogstaver,  m.ens  Dronningen,  klædt  i 
hvid  Moiré,  straalte  af  Blomster  og  egte  Stene,  Dia- 
manter i  Diadem  paa  Hovedet. 

Efterat  Majestæterne  havde  taget  Plads  paa  en 
Forhøjning  i  den  hvide,  guldsirede  Dansesal,  spillede 
Musiken  op,  og  Polonaisen  begyndte. 

Sten  Ebbesen,  der  saa  udmærket  ud  i  den  grønne, 
sølvbroderte  Hofjægermesteruniform,  bukkede  for  Eleo- 
nora Brahe  og  bod  hende  Armen.  Hun  var  i  flødegul 
Silke,  besat  med  højrøde  Kameliaer,  majestætisk  lig 
en  fodt  Fyrstinde,  lysende  fager  som  Dagen  og  Solen. 
Plun  modtog  hans  Indbydelse  og  lagde  Haanden  paa 
hans  Arm. 


139 

Hendes  Bror  havde  for  længst  sikret  sig  Lady 
Beatrice,  der  var  i  hvid  Atlask,  indvirket  med  Solv- 
blomster,  og  med  en  enkelt  Rad  store  Brillanter  om- 
kring den  formskjønne  Hals. 

Vi  To  begynder  og  ender  nok  altid  sammen  — 
sagde  den  unge  Søofficer,  idet  han  saa  hende  smilende 
ind  i  de  sorte  Øjne,  der  tindrede  lig  Nattens  Stjerner. 

Alma  Sten  Ebbesen  blev  ført  af  Baron  Rosenkrantz, 
der  helst  havde  ønsket  at  gaa  med  sin  Kusine ,  men 
som  til  sin  store  Ærgrelse  var  kommet  for  sent. 

Det  er  altsaa  første  Gang,  Frøkenen  er  paa  voxent 
Bal?  —  begyndte  han. 

Ja,  og  det  skylder  jeg  Baronen!  —  svarte  hun.  — 
Havde  ikke  De  gaaet  i  Forbon  hos  Far  og  Mor,  saa 
var  vi  vist  aldrig  komne  herind  i  Vinter.  Mine  For- 
ældre foretrækker  bestandig  Landet. 

Med  det  blonde  Haar,  det  barnlige  Udtryk  og 
den  spæde  Figur,  klædt  i  Hvidt,  lignede  hun  en  frisk, 
uberørt  Lilje.  Ansigtet  var  smukt  med  lige  Drag  og 
frimodige  Øjne.  Hendes  stille,  nøgterne  Væsen  var 
en  paafaldende  Modsætning  til  den  engelsk-italienske 
Beatrice  Wellingtons  farlige  Hengivelse  i  Øjeblikkets 
Stemning. 

Lig  et  skinnende,  spraglet  Baand  bevægede  de 
talløse  Par  sig  op  gjennem  Salen,  langsmed  hvis  Vægge 
der  var  opstillet  hojrode  Lænestole,  hvorpaa  de  ældre 
Damer  havde  faaet  Plads. 

Efterat  Polonaisen  var  færdig,  begyndte  Valsen, 
og  Kronprinsens  ældste  Søn  aabnede  Ballet  med  en  af 
de  kongelige  Prinsesser. 

I  Forvirringen  og  de  hurtige  Bevægelser,  i  denne 
hvirvlende  Fart  omkring  paa  det  bonede  Gulv  lignede 

de  dansende  Par  en  Samling  metalglinsende  Kolibrier 
mellem  tusende,  mangefarvede  Sommerfugle,  der  syntes 
at  forlænge  sig  i  endelose  Rum  paa  Grund  af  alle  de 
store  Spejle. 

En  høj,  bredskuldret  Herre  med  snehvidt  Haar 
og  rene  Træk,  med  Dannebrogsbaand  og  Stjerne  nær- 
mede sig  Baronesse  Rosenkrantz,  der  var  i  nedringet, 
vinrød  Flojelskjole,  besat  med  spanske  Kniplinger. 

Kom,  sid  ned  her.  Grev  Brahe,  og  lad  os  beundre 
vore  Børn!  —  sagde  hun  med  sit  elskværdige  Smil, 
idet  hun  pegte  paa  en  tom  Stol  ved  sin  Side. 

Greven  tog  Plads. 

Jeg  stod  netop  og  tænkte  paa  vor  Ungdom  — 
sagde  han  —  paa  dem ,  som  dengang  levede  her  i 
Slottet.  Forst  var  det  Kristian  den  ottende  som  Prins 
og  Konge  og  senere  den  yndige  Enkedronning  Karo- 
line Amalie.    Ja,  disse  Sale  har  nok  af  historiske  Minder! 

Det  er  et  Held  —  sagde  Baronessen  —  at  det 
danske  Folk  ikke  er  bleven  smittet  af  de  franske  Re- 
volutionsidéer-,  men  at  det  endnu  sætter  sin  Ære  i  at 
vise  Kjærlighed  og  Troskab  til  Kongehuset. 

Det  maa  De  nok  sige! 

Eleonora  er  dejlig  laften!  —  vedblev  hun,  idet 
hendes  Øjne  fulgte  Komtesse  Brahe,  som  nu  dansede 
med  Baron  Rosenkrantz. 

Ja,  det  finder  jeg  ogsaa!  —  istemte  Faderen  med 
Stolthed. 

Maatte  det  snart  ske,  hvad  vi  Begge  har  ønsket 
saa  længe !  —  udbrød  hun. 

Ja!  —  svarte  han  med  et  bekræftende  Nik.  — 
Der  er  jo  Mange ,  som  har  imod  Egte.skab  mellem 
Fætter  og  Kusine;  men  naar  Begge  er  sunde  og  .stam- 

mer  fra  stærke  Slægter,  har  det  vist  Intet  at  betyde. 
At  gifte  sig  ind  i  en  svag  Familje  er  altid  en  Fare, 
hvad  enten  man  er  beslægtet  eller  ej. 

Naar  der  bare  ikke  kommer  Noget  i  Vejen!  — 
sagde  hun. 

Hvad  skulde  det  være?  —  spurgte  han.  —  De  to 
Unge  ser  jo  ud  til  at  synes  godt  om  hinanden,  og  jeg 
kan  i  det  Hele  taget  ikke  begribe,  hvorfor  det  ikke 
er  skeet  for  lang  Tid  siden. 

Aage  har  altid  været  saa  langsom  af  sig.  Og  nu 
i  Vinter  tror  jeg,  muligvis  han  er  ræd  for,  at  hun  skal 
have  fæstet  sig  ved  en  Anden. 

Eleonora?  —  sagde  han  og  spilte  Øjnene  op.  — 
Hvem  skulde  det  være?  leg  har  aldrig  seet  Noget,  som 
kunde  tyde  paa  det. 

Har  da  ikke  Greven  lagt  Mærke  til  hende,  naar 
hun  er  sammen  med  den  norske  Digter? 

Herr  Bjørn? 

Ja,  netop!  Hun  er  ganske  aandsfraværende,  saasnart 
han  træder  ind  i  Værelset.  Men  han  er  jo  ogsaa  et 
af  de  Mennesker,  som  uvilkaarlig  samler  al  Opmærk- 
somhed paa  sig 

Herr  Bjørn !  —  gjentog  Greven.  —  Den  Mand  er 
unægtelig  meget  aandfuld  og  underholdende;  men  fra 
Selskabsmand  til  Egtefælle  er  der  et  meget  langt 
Spring,  og  i  Brahes  Slægt  har  man  aldrig  yndet  Even- 
tyr i  det  daglige  Liv. 

Hun  svarte: 

Der  er  Magt  i  hans  Personlighed,  og  saadanne 
Mænd  er  farlige  for  begavede  Kvinder. 

Ah!  udbrod  Greven  —  den  Fare  frygter  jeg  ikke! 
—  Men  han  fandt  det  ikke  Umaeen  værd  at  eaa  nær- 

mere  ind  paa  denne  Sag,  der  forekom  ham  saa  al- 
deles umulig. 

Baronessen  tilføjede: 

Skjøndt  jeg  selv  har  meget  stor  Sympathi  for 
Herr  Bjørn  baade  som  Menneske  og  Digter,  saa  synes 
jeg  heller  ikke,  det  vilde  være  noget  passende  Parti 
for  en  Komtesse  Brahe. 


Her  er  en  utaalelig  Varme !  —  sagde  Eleonora 
til  Baron  Rosenkrantz.  —  Kom,  lad  os  gaa  ud  i  et  af 
de  andre  Værelser! 

Han  bod  hende  sin  Arm,  og  de  forlod  Salen  og 
vandrede  langsomt  ud  mellem  de  talrige  Gjæster, 
endnu  længere  ud,  hvor  der  blev  tommere,  og  flere 
Stole  stod  ledige. 

Hun  tog  Plads  og  begyndte  at  kjøle  sig  med  sin 
hvide  Fjærvifte.  Han  blev  staaende  oprejst  ved  hendes 
Side  og  lænte  sig  til  en  sort  Sokkel  med  en  liden 
Amor  af  hvidt  Marmor. 

Svend  Brahe  strøg  langsomt  forbi  med  den  skjønne 
Beatrice  under  Armen.  Hun  saa  paa  ham  med  uaf- 
brudt Smil  og  Latter. 

Eleonora  hilste  paa  Ladien,  hvorefter  Parret  for- 
svandt i  det  tilstødende  Rum. 

Jeg  undres,  om  det  skal  ske  i  Vinter!  —  sagde 
Eleonora.  —  Svend  er  dødelig  forelsket;  men  det  har 
han  været  saa  ofte,  og  det  bliver  aldrig  til  Alvor. 

Han  vover  vel  ikke  det  afgjørende  Skridt  —  sagde 
Rosenkrantz. 

Vover  Hvorfor  i  al  Verden  skulde  han  ikke  vove.^ 
Jeg   har   aldrig   mærket,    at   han   er   frygtsom  i  nogen- 

somhelst  anden  Retning.  Og  desuden  plejer  ikke  Her- 
rerne at  være  saa  modlose. 

Der  findes  dog  dem,  som  er  det  —  sagde  Rosen- 
krantz  langsomt. 

Saadanne  Mænd  har  jeg  aldrig  truffet. 

Du  dommer  efter  alle  dem,  som  har  erklæret  sig; 
med  du  ved  sandsynligvis  Intet  om  de  Andre,  som 
kunde  have  Lyst  til  at  gjore  det,  men  som  ikke  er 
komne  saa  langt.     For  Exempel  jeg. 

Aa  du  I  —  sagde  Eleonora  leende.  —  Nej,  ved 
du  hvad,  vi  To  har  da  kjendt  hinanden  altfor  godt 
helt  fra  Barndommen  af! 

Da  frier  man  ikke,   mener  du  ? 

Nej,  naar  man  er  som  Bror  og  Soster,  forsvinder 
alt  den  Slags. 

Nej ,    det   forsvinder   ikke !  —  sagde  han  bestemt. 

Hvad  er  det,  du  taler  om  Aager  —  spurgte  hun 
forbauset,  idet   hun   vendte   sit  Ansigt  lige  imod  ham. 

Jeg  svarer  kun  paa  din  Bemærkning  og  paa  din 
Tvil  angaaende  de  modløse  Udgaver  af  vor  Kjøn. 
Jeg  selv  er  en  af  dem,  og  det  er  altsaa  det  bedste 
Bevis  paa,  at  den  Slags  dumme  Individer  virkelig  exi- 
sterer. 

Men  har  du  da  tænkt  paa  at  erklære  dig  til  Nogen  ? 
—  spurgte  hun.  —  Og  har  du  ikke  vovet?  Anbetro 
mig,  hvem  det  er  I 

Ja,  gjærnel  Det  er  dig  selv. 

Nej,  ved  du  hvad  I  —  og  hun  lo  og  viftede  sig. 

Har  du  da  aldrig  anet  det.' 

Nej,  det  har  jeg  rigtignok  ikke!  Og  jeg  tror  det 
ikke  nu  heller. 

Det  er  do^j  sandt.  Kunde  du  ikke  tænke  dis: 
Muligheden  af  at  gifte  dig  med  mig? 

Men  vi  er  jo  trætter  og  Kusine! 

Hvad  gjor  det?  Fætter  og  Kusine  gifter  sig  jo 
hver  Dag  her  i  Landet.  Jeg  har  ikke  hørt,  det  er 
forbudt  andre  Steder  end  i  England. 

Lad  os  gaa  ind  og  danse !  —  sagde  hun  hurtig, 
idet  hun  rejste  sig.  Denne  Samtale  havde  taget  en 
Vending,  som  hun  ikke  ønskede. 

Men  han  blev  staaende  ubevægelig. 

Er  det  dit  Alvor,  Eleonora? 

Har  da  du  talt  i  Alvor?  —   spurgte  hun. 

Ja! 

Da  er  mit  Svar  ogsaa  i  Alvor. 

Tillad  mig  et  andet  Spørgsmaal!  —  sagde  han 
lidt  nolende. 

Vær  saa  god ! 

Er  der  nogen  Anden,  du  foretrækker? 

Han  saa  stivt  paa  hende. 

Hun  blev  lidt  rod,  men  svarte  dog  fuldstændig 
rolig : 

Nej ! 

Jeg  tror  det  alligevel  —  paastod  han. 

Jeg  kan  ikke  hindre  dig  i  at  tro,,  hvad  du  vil  — 
svarte  hun  ligegyldig. 

Der  lagde  sig  en  stiv  Maske  over  hans  fine,  blege 
Træk.  Han  vilde  adlyde  og  føre  hende  tilbage  til 
den  store  Sal,  men  standsede,  idet  Kronprinsen  kom 
henimod  dem.  Hans  kongelige  Højhed  rakte  smilende 
sin  Haand  til  Komtesse  Brahe,  vexlede  nogle  Ord  med 
hende,  indbød  hende  til  Dans,  og  de  forsvandt  Arm 
i  Arm. 

Efter  nogle  Timers  Forløb  standsede  Dansen,  og 
de  kongelige  Værter  med  deres  Gjæster  vandrede  ud 
gjennem  den  overbyggede  Gang,  der  hviler  paa  joni- 
ske  Søjler  og  fører  ind  til  Kongens  private  Bolig.  I 
den  store  Riddersal  med  de  brede  Vinduer  og  de 
mægtige  Lysekroner  var  der  dækket  et  langt  Bord, 
hvoromkring  den  kongelige  Familje  tog  Plads,  mens 
Damer  og  Herrer  af  første  Rangklasse  spiste  staaende 
bag  Majestæternes  Ryg.  De  øvrige  Gjæster  af  lavere 
Rang  ligesom  alle  de  unge  Dansende  var  henviste  til 
de  andre  Værelser. 

Efterat  Maaltidet  var  færdigt,  og  Selskabet  paany 
var  kommen  tilbage  til  Kristian  den  Syvendes  Palads, 
hviskede  den  engelske  Ministerfrue  til  sin  Datter: 

Har  Grev  Brahe  erklæret  sig  laften? 

Nej,  Mama!  —  svarte  hun  ganske  fortvilet.  — 
Han  har  ikke  engang  fortalt  mig,  at  jeg  tager  mig 
godt  ud. 

Jeg  faar  nok  hjælpe  ham  lidt  —  tænkte  hendes 
Mor. 

Strax  efter  nærmede  den  unge  Søofficer  sig. 

Lord  Wellington  skal  jo  forlade  sin  Post  i  Kjø- 
benhavn  —  sagde  han. 

Ja,  Herr  Greve  —  svarte  Beatrices  Mor. 

Og  hvad  synes  Mylady  om  at  skulle  flytte  til  St. 
Petersburg  ? 

Udmærket!  — svarte  den  livlige  Dame,  hvis  sorte, 
spillende  Øjne,  varme  Bleghed  og  formfuldendte  Rø- 
relser strax  røbede  Sydlændingen.  —  Jeg  holder  meget 
af  Kjøbenhavn,  det  er  en  hyggelig,  liden  By,  og  dens 
Befolkning  behager  mig  i  høj   Grad.     Men  .  .   . 

Men  ? 

Men  for  at  være  oprigtig  maa  jeg  tilstaa,  at  jeg 
altid  har  betragtet  Kjobenhavn  som  et  midlertidigt 
Forvisningssted,  eller  rettere  sagt,  som  en  nodv^endig 
Gjennemgang  til  noget  Bedre. 

Det  kan  jeg  meget  vel  forstaa  —  svarte  Svend 
Brahe.  —  Naar  man  er  vant  til  Europas  store  Hoved- 
stæder, maa  man  jo  føle  adskillige  Savn  her.  For  os 
Danske  er  det  naturligvis  noget  Andet.  Fædrelandet 
bliver  altid  det  Kjæreste,  hvor  trange  Forholdene 
nu  end  kan  være.     Naar  skal  Rejsen  finde  Sted  r 

Jeg  antager,  min  Mand  fratræder  om  to  Maaneder. 

Jeg  er  glad  —  sagde  Svend  —  at  vi  har  den 
Fornøjelse  at  beholde  Dem  her  endnu  en  Tid. 

Hun  sænkede  sin  Stemme  lidt  og  spurgte: 

Vil  Greven  savne  os,  naar  vi  rejser? 

Kan  Mylady  tvile  paa  det? 

Jeg  er  ikke  ganske  sikker  paa  det.  Greven  har 
min  Datters  fulde  Sympathi,  og  hvis  intet  Andet  er 
ivejen,  saa  vil  jeg  sige  Dem,,  at  min  Mand  og  jeg  er 
enige  om  at  give  Dem  vort  Samtykke. 

Svend  Brahe  blev  synlig  forlegen. 

Jeg  forstaar  hende  —  tænkte  han.  -^  Men  hvor- 
dan skal  jeg  komme  ud  af  denne  Knibe?  Hvis  jeg 
bare  vidste,  at  Far  vilde  betale  Emmy,  saa  jeg  snart 
kunde  blive  skilt;  men  det  er  netop  dette,  som  jeg 
ikke  er  sikker  paa. 

Jeg  haaber,  Mylady  anser  mig  for  en  ]\Iand  af 
Ære?  —  sagde  han  stammende. 

Selvfølgelig,  Herr  Greve! 

Og  at  De  ikke  tviler  paa,  at  mine  Følelser  for 
Deres  Datter  er  oprigtige? 

Det   tror  jeg   fuldt    og   fast.      Greven   tilhører  jo 

Danmarks  gamle  Aristokrati,  altsaa  kan  De  kun  handle 
som  en  Mand  af  Ære. 

Mylady  vil  altsaa  ikke  misforstaa  mig,  naar  jeg 
beder  om  en  kort  Tids  Udsættelse,  inden  jeg  besvarer 
det  smigrende  Tilbud,  som  De  paa  en  Maade  har 
gjort  mig. 

Men  Herr  Greve  .  .   . 

Jeg  elsker  Deres  Datter. 

Men  hvad  holder  Dem  da  tilbage? 

Der  er  en  Familjeaffære,  som  først  maa  ordnes, 
og  som  jeg  kanske  senere  vil  blive  nødt  til  at  anbe- 
tro  Dem.  For  Øjeblikket  er  det  til  ingen  Nytte  at 
tale  om  det.  Men  Sagen  staar  saadan,  at  jeg  endnu 
ikke  tør  anholde  om  Deres  Datters  Haand.  Skulde 
disse  Forhold  afvikles  paa  den  Maade,  jeg  helst  øn- 
sker, da  vilde  Forbindelsen  med  Lady  Beatrice  gjøre 
mig  til  den  lykkehgste  Mand  paa  Jorden. 

Vel,  jeg  vil  ikke  plage  Dem  med  paatrængende 
Spørgsmaal!  —  sagde  hun.  —  Men  jeg  vil  dog  gjøre 
Dem  opmærksom  paa,  at  min  Datter  ikke  har  engelsk 
Karakter.  Hun  er  helt  igjennem  en  romansk  Natur, 
og  De  ved  sandsynligvis,  at  for  Sydens  Kvinder  kan 
Spøg  med  den  Slags  Følelser  være  et  Spørgsmaal  om 
Liv  og  Død. 

For  mig  gjælder  det  her  visselig  det  Samme  — 
svarte  han.  —  Tvil  ikke  paa  det ! 

Jeg  tror  Dem!  —  sagde  hun. 

Min  kjære  Ven  —  sagde  en  frisk  og  munter 
Stemme,  og  Prins  Valdemar  tog  pludselig  Svend  Brahe 
under  Armen  —  Prinsesse  Marie  ønsker  at  føre  Ko- 
tillonen  op  med  dig.  Skynd  dig,  hun  venter  med 
Utaalmodighed ! 

Svend  bukkede  dybt  for  Lady  Wellington  og  gik. 

Hofjægermesterinde  Sten  Ebbesen  kom  gaaende 
med  en  ældre  Herre.  Hun  gjorde  et  imponerende 
Indtryk  i  sin  hvide  Atlaskeskjole,  prydet  med  Struds- 
fjær,  og  Hoved,  Hals  og  Arme  straalende  af  Slæg- 
tens hundredeaarige  Smykker,  der  lynte  omkaps  med 
hendes  mørke  Øjne. 

Hvis  Baronen  ikke  har  nogen  Dame  til  Kotillon 
—  sagde  hun  til  Rosenkrantz  —  saa  er  De  vist  saa 
elskværdig  at  danse  med  Alma. 

Med  stor  Fornøjelse,  Deres  Naade !  —  svarte  han, 
idet  han  skyndte  sig  at  opsøge  hendes  Datter. 

Rosenkrantz  havde  ikke  været  ude  paa  Gulvet 
siden  Ballets  Begyndelse,  da  han  dansede  med  sin 
Kusine. 

De  unge  Par  ordnede  sig  langsmed  Væggene  i 
den  store  Sal,  Musiken  spillede  op,  og  Kotillonen  be- 
gyndte. Til  en  af  Turene  var  der  mægtige  Kurve, 
fyldte  med  Blomster  fra  Nizza,  røde  Roser  og  Lilje- 
konvaller, gule  Roser  og  Violer.  De  var  sammen- 
bundne i  smaa  Buketter  med  hvide  Silkebaand,  hvor- 
paa  en  forgyldt  Kongekrone. 

Rosenkrantz   rakte    sin   Buket  til  Eleonora  Brahe. 

Det  glæder  mig!  —  sagde  hun,  idet  hun  stod  op 
for  at  danse  rundt  med  ham.  —  Jeg  ser  altsaa,  at  vi 
er  lige  gode  Venner? 

Ja,  fra  min  Side  skal  der  ikke  være  nogen  For- 
andring —  forsikrede  han. 

Efter  Kotillonens  Begyndelse  trak  Kongen  og 
Dronningen  sig  tilbage,  mens  de  Unge  vedblev  at 
danse  til  henved  Klokken  to.  Da  standsede  endelig 
Musiken,    hvilket   gav  Selskabet  Tegn  til  at  forsvinde. 

De  store  Sale  blev  tomme,  Vognene  kjorte  frem  uden- 
for Paladset,  og  deres  Rullen  gjenlød  ustandselig  i 
alle  de  tilstødende  Gader. 

Da  Komtesse  Brahe  ved  Faderens  Arm  traadte 
hen  til  deres  Vogn,  styrtede  en  sortskjægget  Mand 
frem  mellem  den  brogede  Vrimmel  af  Soldater,  Tjenere 
og  Tilskuere,  bøjede  sig  dybt  ned  og  kyssede  hende 
paa  Haanden. 

Er  De  gal?  —  udbrod  hun. 

Ja,  jeg  er!  —  hviskede  han  og  forsvandt. 

Hvor  heldigt,  at  ikke  Far  saa  det!  —  tænkte  hun, 
idet  hun  bøjede  sig  tilbage  i  Vognen  og  lukkede 
Øjnene. 

Er  du  meget  træt,  mit  Barn?  —  spurgte    Greven. 

Ja!  —  svarte  hun  som  i  Søvne.  Men  hun  kjendte 
tydelig  Bjørns  Læber  paa  sin  Haand,  glemte  Aftenens 
Begivenheder  og  tænkte  kun  paa  den  dristige  Nord- 
mand. 

Lysene  slukkedes  i  de  gamle  Paladser,  Gardesol- 
daterne marcherte  af,  Portene  sloges  i  med  et  dumpt 
Drøn,  og  Maanen  kigede  ned  paa  Frederik  den  Fem- 
tes Rytterstatue,  der  nu  stod  ensom  paa  den  runde 
Plads. 

XVI. 

Svend  Brahe  sad  i  sin  egen  Lejlighed  i  Faderens 
Hus.  Det  var  to  sniaa,  etfags  Rum,  som  vendte  ud 
til  Gaarden.  I  det  Forste  var  Væggene  dekorerte 
med  Kaarder,  Sabler,  Brystharnisk  og  lignende  Krigs- 
redskaber,  mens  Bohavet  kun  bestod  af  et  Skrivebord, 
en  Sofa  og  nogle  Stole.  Gjennem  den  aabne  Dor  saa 
man  en  smal  Jernseng  i  det  tilstødende  Sovekammer. 
Fra   Trappen   var  der   fri   Indgang   til   hans   Værelser. 

Det  bankede. 

Kom  ind! 

Han  gik  selv  hen  og  lukkede  op. 

Du  her?  —  udbrød  han  forfærdet,  idet  han  fik 
Øje  paa  Emmy,  som  stod  udenfor  med  en  liden  Gut 
ved  Haanden. 

Jeg  ønsker  at  tale  med  dig  —  sagde  hun  bleg  og 
rolig,  idet  hun  traadte  ind.  —  Jeg  tænkte,  du  kunde 
have  Lyst  til  at  se  din  Son. 

Sxends  forste  hidskydelse  var  at  bede  hende  om 
øjeblikkelig  at  gaa;  men  han  betænkte  sig  og  laaste 
Døren. 

Hils  paa  din  Far!  —  sagde  hun  til  Olaf,  som 
sky  og  usikker  rakte  Haanden  frem. 

Svend  forte  Gutten  ind  i  det  tilstodende  Sove- 
kammer og  sagde : 

Vent  her!  Mor  og  jeg  maa  tale  alene  sammen. 

Havde  hun  troet,  at  Synet  af  deres  Barn  skulde 
have  rørt  ham,  saa  tog  hun  fejl;  thi  Faderen  folte 
Intet  for  denne  Son,  som  han  saa  sjelden  havde  seet, 
og  hvis  Tilværelse  i  de  senere  Aar  havde  pint  ham 
saa  meget,  fordi  Baandet  mellem  ham  og  Emmy  der- 
ved blev  langt  vanskeligere  at  lose. 

Jeg  finder  det  hojst  uforsigtigt  og  hensynsløst,  at 
du  kommer  op  her!  —  begyndte  han,  da  de  var 
ene.  — 

Han  blev  staaende  midt  paa  Gulvet,  mens  hun 
satte  sig  paa  Sofaen. 

Jeg  kjender  ikke  noget  andet  Sted,  hvor  vi  kunde 
tale  sammen  mer  uforstyrret  —  svarte  hun. 

Hvad  vi  har  at  afhandle  kan  godt  ske  skriftlig  — 
paastod  han. 

Det  finder  jeg  aldeles  ikke!  —  svarte  hun.  — ■ 
Det  er  naturligt,  at  Mand  og  Hustru  afgjor  sit  Mel- 
lemværende mundtlig. 

Han  stønnede  tungt. 

Men  du  synes  ganske  at  have  glemt,  at  du  er 
min  Egtefælle  —  vedblev  hun.  —  Vort  Gifterraaal  er 
gyldigt  og  burde  respekteres  ligesaa  meget,  som  om 
det  var  kjendt  af  Alle. 

Ethvert  Giftermaal  kan  opløses  —  sagde  han. 

Det  ved  jeg  godt  —  svarte  hun  —  det  vil  sige, 
naar  begge  Parter  er  enige,  eller  naar  den  Ene  kan 
bevise    den    Andens    Troløshed.      Altsaa    kunde    jeg 

muligvis  tvinge  dig  til  Skilsmisse,  men  du  derimod 
aldrig  mig. 

Hvad  mener  du  med  denne  Indledning?  — spurgte 
han  haardt,  idet  han  stirrede  stivt  ud  af  Vinduet. 

Jeg  har  været  i  stærk  Tvil  med  Hensyn  til,  hvad 
der  her  var  rigtigst  at  gjore  —  svarte  hun.  —  Jeg 
har  forst  og  fremst  tænkt  paa  vort  Barn,  til  hvem  du 
ikke  engang  synes  at  have  en  Fars  naturlige  Kjærlig- 
hed, ^len  jeg  er  kommen  til  den  Overbevisning,  at 
det  er  bedre  slet  ikke  at  kjende  sin  Far  end  at  se 
ham  fore  et  uhæderligt  Liv. 

Svend  for  op. 

Jeg  fører  intet  uhæderligt  Liv!  .  .  . 

At  leve  som  Ungkarl  for  Verden  og  gjore  Kur 
til  en  ung  Pige,  som  med  fuld  Ret  tor  tro,  at  du 
tænker  paa  at  gjore  hende  Egteskabstilbud,  er  uhæ- 
derligt —  svarte  Emmy  spidst  og  koldt. 

Det  er  jo  dig  selv%  som  tvinger  mig  til  dette 
løgnagtige  Væsen,  fordi  .  .  . 

Hvorfor  r 

Nu  ja,  fordi  du  ikke  vil  give  mig  fri! 

Jeg  vil  give  dig  fri  —  svarte  hun  endelig.  —  Men 
jeg  kræver,  at  du  skal  erkjende,  at  du  forst  og  fremst 
har  Pligter  overfor  mig,  hvem  du  i  mange  Aar  har 
opholdt  med  tomme  Løfter,  og  hvis  hele  Liv  du  har 
knust  og  odelagt. 

Svend  pressede  Haanden  til  Panden,  og  hans  An- 
sigt fortrak  sig  som  i  fysisk  Smerte. 

Emmy,  gjør  mig  ingen  Bebrejdelser!  —  bad  han 
lidt  blødere.  —  Husk,  jeg  var  saa  ung! 

Hun  kjendte  pludselig  en  voldsom  Trang  til  at 
slaa  Armene  om  ham  og  knuge  ham  ind   i    sin   bund- 

løse  Fortvilelse.  —  I\Ien  nej.  denne  milde  Stemning 
for  hurtig  forbi.  Denne  Mand  var  bleven  hende  en 
Fremmed. 

Jeg  var  ogsaa  ung  —  sagde  hun.  —  Men  nu  er 
vi  Begge  gamle  nok  til  at  handle  klogere.  Jeg  har 
et  Barn,  hvis  Krav  til  dig  som  dets  retmæssige  Far, 
jeg  agter  at  forfægte  til  min  sidste  Stund.  Du  er 
Arving  til  en  stor  Formue,  og  jeg  giver  dig  din  Fri- 
hed tilbage,  hvis  du  kan  bevæge  den  gamle  Greve  til 
at  udbetale  dig  i  Forskud  Halvparten  af  din  Arv, 
som  derefter  overdrages  til  vor  Søn. 

Det  er  for  meget!  —  svarte  Svend  hurtig  og 
bestemt.  —  Det  gjør  han  aldrig. 

Du  maa  forsøge  at  overtale  ham. 

Det  nytter  ikke.  Far  har  aldrig  modtaget  Raad 
af  sine  Born. 

Saa  skilles  vi  heller  ikke. 

Emmy,  du  maa  ikke  odelægge  mit  Liv!  —  jam- 
rede han. 

Du  har  allerede  odelagt  mit  —  svarte  hun.  — 
Nu  gjælder  det  for  mig  kun  at  kjæmpe  for  min  Son. 
Det  er  det  Eneste,  jeg  har  at  leve  for. 

At  jeg  skulde  faa  Far  til  at  udbetale  mig  flere 
hundrede  tusend  Kroner!  .  .  .  Nej,  det  gjor  han  ikke! 
.  .  .  Og  hvor  skulde  jeg  henvende  mig  for  at  laane 
en  saa  betydelig  Sum? 

Kan  ikke  Sagen  ordnes  paa  denne  Maade  — 
sagde  hun  klart  og  forretningsmæssig  —  da  er  det 
unyttigt  at  forfølge  mig  med  flere  Breve.  Jeg  vil  ikke 
alene  nægte  at  skilles;  men  jeg  agter  ogsaa  at  tage 
min  Afsked  som  Guvernante,  at  bosætte  mig  her  i 
Kjobenhavn,  tage  Olaf  til  mig  og  bære  dit  Navn. 

Det  skulde  du  vove?  —  udbrød  han  forfærdet. 

Det  gik  rødt  for  hans  Øjne,  og  han  kjendte  en 
satanisk  Fristelse  til  at  kaste  sig  over  hende  og  kvæle 
hende. 

Jeg  vovede  mer,  da  jeg  som  attenaarig  Pige  flyg- 
tede fra  mine  Forældres  Hus  for  at  følge  dig  til  et 
fremmed  Land. 

Hun  rejste  sig,  aabnede  Doren  til  Sovekammeret 
og  sagde: 

Olaf,  nu  kan  du  komme !  Yi  gaar. 

Gutten  kom  ind  og  skottede  sky  hen  paa  P'ade- 
ren,    der  stod  midt  paa  Gulvet  og  stirrede  ud  for  sig. 

Sig  Farvel  til  din  Far!  befalte  Emmy. 

Svend  vendte  sig  og  trykkede  Sonnens  Haand, 
men  uden  at  se  hverken  paa  Mor  eller  Barn. 

Doren  lukkede  sig  efter  dem,  og  den  unge  Officer 
sank  ned  paa  en  Stol,  hvorpaa  han  blev  siddende 
længe  med  et  Udtryk  af  slap  Haabloshed. 

S\'end  sad  fast  som  i  en  Skruestikke. 

Jeg  maa  gaa  til  Far!  Jeg  kjender  Emmys  Ubøje- 
lighed; hun  hader  mig  og  viger  aldrig. 

Men  han  gjør  det  ikke  I  Nej,  aldrig  gjor  han  det! 
Jeg  tor  ikke  fortælle  ham  det,  og  dog  er  dette  den 
eneste  Udvej  til  Frelse. 

Han  rejste  sig  endelig  og  gik  ind  med  et  Fortvi- 
lelsens  Mod,  som  naar  den  Skibbrudne  styrter  sig  i 
Soen. 

Du  kommer  tidlig  hjem  Idag!  —  sagde  den 
gamle  Greve,  da  Sonnen  traadte  ind  i  hans  Værelse, 
hvor  han  sad  foran  et  Chatol  og  skrev.  —  Er  der 
Noget,  du  vil  mig? 

Ja,  jeg  maa  tale  med  dig  om  en  Sag  af  stor  Vig- 
tighed .  .  . 

Du  trænger  til  Penge  sandsynligvis?  —  sagde 
Faderen,  idet  han  drejede  sig  paa  den  runde  Stol  og 
vendte  Ansigtet  lige  imod  Sønnen. 

Ja,  det  er  baade  Penge  og  noget  Andet,  som  er 
endnu  alvorligere! 

Hvad  er  da  det? 

Ser  du,  Far,  man  er  ikke  altid  saa  klog,  som 
man  burde  være,  især  naar  man  er  tyve  Aar  gammel. 
Og  da  jeg  v'ar  i  den  Alder,  begik  jeg  en  Fejl,  som 
stadig  forfølger  mig,  og  som  nu  truer  med  at  knække 
mig  for  Resten  af  Livet. 

Men  Gud  bevares,  hvad  er  det  da,  du  har  gjort? 
—  spurgte  den  Gamle,  idet  han  fæstede  sine  gjennem- 
borende  Blikke  paa  Sønnen,  der  stod  foran  ham  bleg 
og  .skjælvende. 

Jeg  .  •  • 

Nu?  Hvad  er  det? 

Jeg  gik  hen  og  giftede  mig. 

Giftede  dig?  Da  du  var  tyve  Aar?  Taler  du  i 
Vildelse?  —  Han  stirrede  paa  ham  som  himmelfalden 
af Forbauselse.  —  Og  dette  fortæller  du  mig  forst  nu? 

Svend  havde  en  Foleise,  som  om  han  stod  for 
Retten  og  skulde  skrifte  en  Forbrydelse.  Han  stam- 
mede, og  med  mange  Afbrydelser  fik  han  endelig  for- 
talt den  hele  Historie.  Han  endte  med  at  gjentage 
de  Vilkaar,  som  Emmy  havde  stillet  for  at  indvilge  i 
Skilsmisse. 

Hun  har  Ret,  du  er  en  Pjalt  I  —  tordnede  den 
gamle  Greve  med  et  gnistrende  Bhk.  —  Og  hvad  er 
nu  din  Hensigt? 

At  bede  dig  betale  hende  denne  Sum  og  kjøbe 
mig  fri. 

]^S>  js&  Grev  Stefan  Brahe,  skulde  hjælpe  min 
Søn  til  at  udfore  en  saa  lumpen  Streg?  Er  du  fra 
Forstanden?  Eller  hvordan  tor  du  vove  at  bede  mig 
om  noget  Saadant? 

Det  gj ælder  min  Ære  —  sagde  Svend.  —  Jeg 
er  næsten  forpligtet  overfor  Lord  Wellingtons  Datter. 
Jeg  kan  ikke  længere  trække  mig  tilbage  .  .  . 

Fra  din  lovlige  Hustru  og  fra  dit  Barn  kan  du 
ikke  trække  dig  tilbage.  Hvad  er  dette  for  Boheme- 
væsen? Er  du  bleven  smittet  af  de  moderne  Idéer, 
hvorefter  man  hverken  behøver  at  vise  Agtelse  for 
Familjebaand  eller  Religion? 

Du  vil  altsaa  ikke  hjælpe  mig?  —  sagde  Svend  i  en 
klynkende  Tone. 

Nej,  paa  den  Maade,  du  ønsker,  gjør  jeg  det 
aldrig!  —  og  Faderen  stod  op  og  begyndte  at  vandre 
frem  og  tilbage  med  Hænderne  paa  Ryggen,  idet  han 
vedblev: 

Jeg  maa  sige  som  en  fransk  Forfatter,  jeg  har 
ikke  mer  tilovers  for  det  successive  Flerkoneri  end 
for  det  samtidige.  Ligesom  Flerkoneriet  er  Orientens 
Kræftskade,  saa  er  Skilsmissen  vore  Landes  farligste 
Samfundsonde.  Den  er  et  Led  i  dette  oprorske  Ned- 
brydelsesværk,  som  er  Tidens  Ulykke.  Det  er  et 
Særkjende  for  Demokratiet  dette,  at  man  ikke  længere 
skal  boje  sig  under  Orden  og  Pligt  hverken  i  Stat 
eller  i  Familje. 

Sønnen  pillede  med  nervøs  Iver  paa  sin  Uhrkjæde. 

Du  vil  alt.saa  ikke  hjælpe  mig.  Far?  —  spurgte 
han  atter  eneanc:. 

Jo,  jeg  skal  redde  dig!  Du  har  levet  i  hemmeligt 
Egteskab  under  Paaskud  af,  at  du  frygtede,  jeg  skulde 
gjøre  dig  arvelos,  hvis  jeg  fik  Sandheden  at  vide,  Og 
hvis  du  som  Kadet  havde  meddelt  mig,  at  du  on- 
skede  at  gifte  dig  med  denne  Skibsreders  Datter,  da 
vilde  jeg  ganske  vist  have  søgt  at  hindre  dig  i  din 
Daarskab  ved  at  true  dig  med  at  gjøre  dig  arvelos. 
Men  du  kjender  ikke  din  Far,  hvis  du  et  eneste  Øje- 
blik har  kunnet  tro,  at  jeg  skulde  ville  støtte  dig  i  at 
gjøre  Noget,  som  efter  mine  og  alle  hæderlige  Men- 
neskers Begreber  maa  kaldes  fejgt  og  æreløst.  Din 
Hustru  har  arbejdet  og  opfort  sig  anstændig,  altsaa 
har  du  ingen  Grund  til  at  beklage  dig  over  hende. 
Du  har  kun  en  Ting  at  gjore,  nemlig  at  udsone,  hvad 
du  har  forbrudt,  tage  Hustru  og  Barn  til  dig  og  aa- 
bent  vedkjende  dig  dit  Egteskab! 

Aldrig!  Nej,  aldrig!  —  udbrod  Svend. 

Faderen  fortsatte  med  urokkelig  Bestemthed : 

Gjør  du,  som  jeg  siger,  da  skal  jeg  udbetale  dig 
Halvparten  af  din  Arv,  for  at  du  ikke  mer  skal  kunne 
undskylde  dig  med,  at  du  ikke  har  Raad  til  at  leve 
overensstemmende  med  din  Stand.  Men  gjør  du  det 
ikke,  da  faar  du  aldrig  en  Ore.  Tvertimod,  jeg  agter 
at  bortgive  Alt,  hvad  der  ellers  vilde  tilfalde  dig. 

Sønnen  stod  bleg  og  taus,  med  et  fortvilet  Ud- 
tryk i  de  mørke  Øjne. 

Hvad  man  har  syndet,  maa  man  sone  —  sluttede 
den  .stolte  Patricier.  --  Det  er  den  eneste  Maade, 
hvorpaa  man  kan  gjenvinde  Agtelsen  for  sig  selv  og 
fortjene  Andres  Agtelse. 

Svend  havde   været   forberedt   paa  Faderens  For- 

bitreise;  men  at  han  skulde  tage  det  paa  denne  Maade, 
var  aldrig  falden  ham  ind. 

Er  dette  dit  sidste  Ord,   Far: 

Jal 

Sonnen  aabnede  sagte  Doren  og  forsvandt. 

Da  Faderen  var  bleven  ene,  satte  han  sig  ned 
og  sukkede  dybt. 

Dette  er  Arv  efter  min  Kones  Mor  —  tænkte 
han.  —  Hun  forlod  sin  Egtefælle,  en  hæderlig  og 
agtet  Mand,  og  flygtede  til  Berlin  med  en  Anden, 
^len  Manden  rejste  efter  og  hentede  hende  tilbage. 
Han  sendte  hende  nogle  ]\Iaaneder  paa  en  Sygeanstalt 
for  at  indbilde  Verden,  at  hun  havde  været  sindssvag. 
Men  Ingen  troede  paa  denne  Sygdom.  Det  er  Bed- 
stemorens Letsind  og  tojleslose  Lidenskaber,  som  gaar 
igjen  i  min  Son.  Efter  min  Familje  har  han  det  ikke. 
Der  kj ender  man  ikke  saadanne  Eventyr. 

Men  heldigvis  er  da  min  Datter  støbt  i  et  ganske 
andet  Metal.  Hun  er  helt  igjennem  en  Brahe,  og  den 
Slægt  har  bestandig  foragtet  alle  plebejiske  Tilbøje- 
ligheder, aldrig  gaaet  paa  Akkord  med  Æren  og  sat 
sin  Stolthed  i  at  opretholde  sit  Navns  historiske  Glans. 
Hun  er  en  Brahe;  paa  hende  kan  jeg  stole. 

XVII. 

Da  Eleonora  traadte  ind  i  Dagligstuen,  korn- 
Tjeneren  hende  imode  med  et  lidet  Solvbret,  hvorpaa 
der  laa  et  Visitkort. 

Hun  kastede  et  hurtigt  Blik  paa  Kortet  og  befalte: 

Lad  ham  komme  ind  I 

Et  Minut  senere  stod  Bjorn  ligeoverfor  hende. 

Goddag,  Komtesse! 

Goddag!  —  hun  rakte  ham  sin  Haand,  der  skalv, 
saa  han  uvilkaarlig  maatte  mærke  det. 

Komtessen  er  saa  bleg!  Er  De  ikke  frisk? 

Aa,  jo!  —  Hun  var  urolig,  men  sogte  at  dække 
det  med  en  ligegyldig  Mine. 

Jeg  pligter  nok  at  gjore  Undskyldning  for  min 
Ubetænksomhed  forleden  Nat  udenfor  Amalienborg!  — 
sagde  han  smilende. 

Ja,  De  skræmte  mig  virkelig!  —  svarte  hun. 

Jeg  forstaar  det,  og  derfor  beder  jeg  ydmygst  om 
Tilgivelse!    Faar  jeg  den? 

Ja! 

Tak!  —  sagde  han  med  det  samme  Smil. 

De  kom  og  forsvandt  som  et  Lyn  —  sagde  hun. 
—  Vil  De  ikke  sidde  ned? 

Hun  pegte  paa  en  Lænestol;  men  han  blev  staa- 
ende  og  hun  ligeledes. 

Jeg  gik  som  en  urolig.  Aand  udenfor  Slottet  hele 
Aftenen  -  fortalte  han  —  Og  jeg  saa  Dem  i  Fantasien 
bevæge  Dem  omkring  i  de  oplyste  Sale.  Aa,  hvor 
jeg  misundte  alle  dem,  som  kunde  være  deroppe  i 
Komtessens  Selskab! 

Hvilken  Idé!  —    sagde  hun. 

Jeg  var  bestemt  paa  at  ville  se  Dem,  naar  De 
rejste  hjem,  og  derfor  ventede  jeg  ved  Porten. 

Vil  De  ikke  sidde  ned?  —  gjentog  hun  endnu  en 
Gang. 

Nej,  jeg  kan  ikke  sidde  rolig!  —  svarte  han  — 
Jeg  kan  i  det  Hele  taget  ikke  holde  ud  at  gaa  saadan. 
Komtessen  maa  vel  kunne  begribe  det.  De  er  jo  ellers 
saa  forstandig  .... 

Hvad  taler  De  om  ?  Jeg  forstaar  Dem  virkelig  ikke. 
—  Hendes  Rost  skalv. 

Om  dette  ikke  at  vide  med  Bestemthed,  hvad  De 
egentlig  tænker  og  føler;  jeg  mener,  ligeoverfor  mig. 

Hun  stod  taus  med  nedslagne  Øjne;  men  de  buede 
Læber  dirrede  i  Mundvigerne. 

Sig  det,  og  pin  mig  ikke  mer!  —  bad  han  med 
en  ejendommelig  blød  og  indsmigrende  Stemme,  idet 
han  traadte  lige  ind  til  hende. 

Hun  rakte  ham  Haanden  uden  endnu  at  svare  og 
vendte  Hovedet  halvt  bort;  men  han  slog  pludselig 
sine  Arme  omkring  hendes  ranke,  fine  Skikkelse,  drog 
hende  ind  til  sig  med  en  overstrømmende  voldsom 
Lidenskab  og  kyssede  hende  talløse  Gange  over  hele 
Ansigtet. 

De  holdt  hinanden  omslyngede  i  jublende  Samfølelse. 

Du  er  min,  du  er  min,  Eleonora!  —  udbrod  han. 
—  Ikke  sandt,  du  elsker  mig? 

Det  var  lig  en  kogende  Lavine,  der  strommede 
ned  over  hende  og  gjorde  hende  saa  fortumlet  og  for- 
virret, at  hun  ikke  kunde  faa  et  Ord  over  sine  Læber. 
Hun  lod  ham  gjøre,  hvad  han  vilde,  hørte  ikke  mer, 
hvad  han  sagde,  men  følte  kun  en  navnløs,  aldrig  for- 
hen anet  Lykke  Hvilken  stærk  Tryghed  ved  denne 
Mands  Bryst,  som  stod  der  ligesaa  stø  og  urokkelig 
som   selve  Nordens  Fjelde,   hvorfra  han  var  kommen! 


Pludselig  aabnedes  Døren  bag  dem,  og  den  gamle 
Greve  viste  sig  paa  Tærskelen.  Han  blev  staaende 
som  forstenet  og  glemte  at  hilse. 

Hr.  Greve!  —  Bjørn  bukkede  lidt  forlegent. 

Min  Herre,  jeg  maa  bede  Dem  forlade  mit  Hus 
—  sagde  Eleonoras  Far  —  og  aldrig  mer  vise  Dem 
for  mine  Øjne! 

Hr.  Greve,  maa  jeg  ikke  faa  Lov  til  at  forklare 
mig  og  bede  om  Deres  Samtykke? 

Til  hvad  ? 

Til  min  Forlovelse  med  Komtessen. 

Nej,  mange  Tak!  —  svarte  hendes  Far  i  en  spot- 
tende Tone.  —  Den  Ære  maa  jeg  af  flere  Grunde 
give  Afkald  paa. 

Gaa!  —  sagde  Eleonora,  idet  hun  vendte  sig  til 
Bjørn.  —  Vi  maa  tale  om  det  en  anden  Gang. 

Bjørn  bukkede  først  til  Greven,  som  neppe  gjen- 
gjældte  hans  Hilsen,  og  derefter  til  Datteren. 

Han  gik. 

Det    er    i   Sandhed   en   Glæde,    jeg    har    af   mine 

II 

Børn!  —  udbrod  den  Gamle.  —  Man  skulde  tro,  at 
Verden  pludselig  stod  paa  Hovedet.  Jeg  overrasker 
dig  i  en  saadan  Stilling  med  en  fremmed  Mand! 

Han  er  ikke  længere  nogen  Fremmed  —  svarte 
Eleonora.  —  Jeg  holder  af  ham ! 

Og  vil  kanske  gifte  dig  med  hamr  —  spurgte 
Greven  i  en  spydig  Tone.  —  Jo,  det  manglede  bare  I 
Det  er  ingen  daarlig  Spekulation,  han  gjør. 

Han  er*nngen  Spekulant  I  —  sv^arte  hun  hurtig  og 
med  Overbevisningens  stærke  Harme ;  thi  hun  følte,  at 
hans  Aands  klare  Højhed  blev  krænket  og  tilsmudset 
ved  denne  ^Mistanke.  Bjørns  Skjonhedsdyrkelse  var 
ren  lig  Bønnen  i  en  Kirke,  hans  Kjærlighed  hellig 
Tilbedelse.  —  Han  har  aldrig  ofret  mine  Penge  en 
eneste  Tanke,  det  er  jeg  vis  paa.  Han  holder  af  mig 
for  min  egen  Skyld. 

Ja,  det  indbilder  unge  Piger  sig  altid!  —  udbrød 
Greven.  —  Men  jeg  kjender  Menneskene  bedre  end 
du  og  lever  heldigvis  endnu  for  at  kunne  beskytte  dig. 

Men  Bjørns  aandige  Styrke  havde  staalsat  hendes 
Sjæl^  hans  Kraft  var  bleven  hendes.  /  / 

Ham  egter  jeg  eller  ingen  Anden  I  —i  sagde  hun 
med  trodsigt  Mod.  / 

Som  en  mægtig,  despotisk  Natiir /havde  Grev 
Brahe  altid  krævet  ubetinget  Underkastede  i  sit  Hjem, 
og  han  kunde  ikke  komme  sig  af  sin  F"<!)rbauselse  ved 
uventet  at  opdage,  at  begge  hans  Bøcn  havde  vovet 
at  gaa  deres  egne  Veje  bag  hans  Ryg,' 

Glemmer  du,  hvem  du  er,  at  dincjFædre  gjennem 
mange  Slægtled  har  været  blandt  de  første  i  Landet? 
—    spurgte   han.    —   Og   du  skulde  njbdlade  dig  til  en 

Forbindelse  med  et  Menneske,  som  gjærne  kan  stamme 
fra  Bonder  r 

Han  kommer  fra  et  Land,  hvor  der  ikke  findes 
nogen  Adel  —  svarte  hun.  —  Han  tilhorer  et  Folk, 
blandt  hvem  den  Dygtigste  er  den  Storste. 

Saadanne  Lande,  hvori  Pobelen  regjerer,  ligger 
udenfor  Kulturen  og  har  ingen  Fremtid!  —  sagde 
Greven  strengt.  —  Thi  Orden  og  Lydighed  er  de  før- 
ste Vilkaar  for  et  dannet  Samfundsliv.  Og  denne 
Mand   skal   aldrig   i  Evighed   faa   min  Datter  til  Egte. 

Bjørn  er  et  Geni  —  sagde  hun. 

Det  hjælper  ikke! 

Men,  kjære  Far,  du  har  jo  altid  for  .syntes  saa 
godt  om  ham! 

Syntes  godt  om?  Ja,  det  er  noget  Andet!  Men  i 
Egteskabet  er  der  flere  Hensyn  at  tage.  Du  ved,  jeg 
holder  ikke  paa  Blandingsracer  hverken  blandt  Menne- 
sker eller  Dyr.  Livet  bestaar  ingenlunde  af  store,  ry- 
stende Begivenheder,  men  af  Smaating,  hvoraf  det 
daglige  Velbefindende  afhænger.  To  uensartede  Væs- 
ner har  ikke  de  samme  Vaner  og  ikke  den  samme 
Opfattel.se  af  det  sociale  Livs  Fordringer.  Dette  forer 
til  daglige  Rivninger,  og  slige  Forbindelser  ender  næsten 
altid  med  Skuffelse  og  Misnoje. 

Men  Bjorn  er  ikke  i  Noget  som  andre  Mennesker! 
—  vovede  hun  endnu  at  indvende. 

Det  gjor  det  kun  endnu  værre !  —  svarte  Greven 
i  samme  Tone.  —  I  fornemme  Slægter  taales  ingen 
Afvigelse  fra  Regelen. 

Middagen  er  færdig!  —  meldte  Tjeneren  og  slog 
Døren  op. 

Svend  Brahe  kom  vandrende  hurtig  opover  Ny- 
gade med  Hænderne  dybt  ned  i  P'rakkelommerne  og 
seende  ud  for  sig  uden  at  bemærke,  om  det  var 
Fremmede  eller  Bekj endte,  som  strog  ham  forbi.  Fol- 
derne omkring  Munden  var  endnu  dybere,  Ansigtets 
Udtryk  uroligt  og  forpint. 

Han  standsede  pludselig  og  saa  sig  om.  Jo,  han 
havde  gaaet  lidt  for  langt  op  i  Gaden;  men  det  var 
heldigt;  thi  han  fik  pludselig  Oje  paa  sin  Far,  som 
han  nodig  vilde  have  modt  netop  nu  og  netop  i  denne 
Port. 

Den  gamle  Greve  steg  op  i  en  Vogn  og  kjorte 
bort,  mens  Sønnen  gik  ind  i  samme  Hus,  hvorfra 
Faderen  var  kommen  ud.  Han  steg  to  Trapper  op 
og  bankede  paa  en  Dor,  hvorpaa  et  hvidt  Porcelæns- 
skilt  med   >A7V/j-  Garbeyi.  Overretssagfører.'^ 

I  det  første  Værelse  stod  to  unge  Kontorister 
ligeoverfor  hinanden  ved  en  høj  Pult;  men  idet  han 
nævnte  sit  Navn,  kom  Garben  selv  ud  fra  det  til- 
stødende Rum. 

Vær  saa  god,  træd  indenfor,  Hr.  Greve!  —  sagde 
han  og  lukkede  Døren  efter  sig. 

Det  var  et  temmelig  mørkt  Rum  med  et  eneste 
Vindue  ud  til  den  trange  Gade,  og  hvis  Bohave  kun 
bestod  af  et  stort  Skrivebord  og  et  Par  Stole. 

Din  Far  har  netop  forladt  mig  —  sagde  han,  da 
de  Begge  havde  sat  sig. 

Svend : 

Jeg  saa  ham  i  Gaden,  og  jeg  er  meget  glad  over, 
at  jeg  ikke  traf  ham  her, 

Garben : 

Det  kan  jeg  forstaa.  Det  lader  til,  at  der  er 
temmelig  stærke  Rivninger  i  dit  Hjem. 

Talte  han  om.  det? 

Ja,  det  var  netop  Grunden  til,  at  han  søgte  mig! 

Hvad  agter  han  at  gjore?  —  spurgte  Svend  ivrig. 

Han  gjentog  bare,  hvad  han  allerede  har  sagt  til 
dig  selv.  Han  vil  ikke  udbetale  noget  Forskud  paa 
Arven,  hvis  du  ikke  samtykker  i  at  tage  din  Hustru 
til  dig  og  opgive  Tanken  paa  den  Anden. 

Det  er  umuligt!  Det  kan  du  vel  forstaa  efter  Alt, 
hvad  jeg  har  anbetroet  dig. 

Garben  smilte  saa  smaat,  idet  han  svarte : 

Du  har  oftere  vist  mig  den  Ære  at  anbetro  mig, 
at  du  var  dødelig  forelsket.  Men  efter  en  kort  Tids 
Forlob  gik  det  jo  altid  over. 

For  var  det  kun  Tidsfordriv  —  sagde  Svend  — 
men  denne  Gang  er  det  virkelig  Alvor.  Lord  Welling- 
tons tager  det  ogsaa  selv  paa  en  Maade,  som  gjor,  at 
jeg  umulig  kan  trække  mig  tilbage.    Det  er  en  Æressag. 

Din  Far  finder  imidlertid,  at  din  Ære  netop  binder 
dicf  til  din  Kone  oe  til  dit  Barn. 

Sv^end  blev  utaalmodig  og  svarte  hurtig: 

Far  er  gammel  og  har  glemt,  hvad  det  vil  sige 
at  være  halvt  vanvittig  af  Kjærlighed. 

Garben  spurgte  i  en  ganske  nøgtern  og  tor  Tone: 

Hvad  agter  du  da  egentlig  at  gjore? 

Jeg  maa  skafte  Penge  —  svarte  Svend  hurtig  — 
og  ordne  Sagen  uden  Fars  Indblanding.  Du  maa  laane 
mig  Pengene  imod  høje  Renter! 

Flere  hundrede  tusend  Kroner?  —  udbrod  Niels 
Garben  ganske  forfærdet.  —  Men  hvordan  skulde  det 
kunne  ske,  efterat  Greven  netop  har  erklæret,  at  han 
vil  gjore  dig  arveløs,  hvis  du  forskyder  din  Kone  for 
at  gifte  dig  med  en  Anden? 

Svend  med  mørkt  Udtryk: 

Jeg  forstaar,  at  det  er  vanskeligt,  naar  jeg  ikke 
kan  stille  nogen  Sikkerhed;  men  hvad  i  al  Verden  skal 
jeg  da  gjøre?  Du  har  hjulpet  mig  i  saa  mange  Aar, 
saa  du  maa  virkelig  ikke  svigte  mig  nu,  naar  Hoved- 
slaget skal  Staal 

Du  skylder  allerede  meget  betydelige  Summer 
paa  din  Arv  —  svarte  Garben  —  mer  end  du  sand- 
synligvis selv  aner,  og  derfor  er  det  lige  vigtigt  for  os 
Begge,  at  denne  Sag  ordnes. 

Haaber  du  da  at  kunne  faa  overtalt  Far? 

Nej,  du  ved  jo,  at  Greven  aldrig  taaler  Modsigelse! 
Hvad  han  har  bestemt,  det  sker.  Altsaa  vilde  det 
være  til  ingen  Nytte  at  indlade  sig  paa  nogen  Strid 
med  ham.  Og  det  gjor  mig  saa  meget  mer  ondt, 
som  hans  Misfornøjelse  med  dig  ogsaa  virker  paa  hans 
Forhold  til  Komtessen. 

Hvordan  det? 

Jo,     han    har    taget    den    Bestemmelse,     at    han 

ikke  vil  give  hende  nogen  Kapital.  Han  vil  indsætte 
hendes  Arv  i  Overformynderiet  og  sikre  hende  en 
Rente  for  Liwstid. 

Men  hvorfor  skal  da  dette  ske?  —  spurgte  Svend 
—  Hun  har  jo  Intet  at  gjore  med  min  Historie. 

Han  vilde  skjærme  hende  imod  Egteskabsspeku- 
lanter  og  fattige  Testamentjægere  —  sagde  han.  — 
Og  mine  Indvendinger  var  til  ingensomhelst  Nytte. 

Spekulanter?  —  udbrod  Svend  —  Ah,  nu  forstaar 
jeg!  Eleonora  havde  Igaar  Besøg  af  en  Person,  som 
Far  ikke  ønsker,  hun  skal  se,  og  som  han  simpelthen 
viste  Døren.  Og  det  er  sandsynligvis  til  Straf  for 
hendes  Ulydighed,  at  han  vil  gjore  dette. 

Garben  trommede  paa  Bordet  med  sine  korte, 
tykke  Fingre  og  kom  i  en  ophidset  Stemning,  da  de 
begyndte  at  tale  om  Eleonora.  Ogsaa  hun  havde 
flere  Gange  henvendt  sig  til  ham,  naar  hendes  Maa- 
nedspenge  ikke  strakte  til.  Og  at  betjene  hende  var 
den  største  Fest  i  hans  Liv.  Dertil  kom,  at  han  netop 
i  disse  Dage  havde  den  løbske  Fantasihest  jagende 
omkring  i  Hjærnen  værre  end  nogensinde.  Hun  var 
hans  trolovede  Brud ,  og  han  gik  med  loftet  Hoved, 
stolt  og  mægtig.  Han  var  i  Besiddelse  af  hele  hendes 
Formue,  som  under  hans  Behandling  skulde  voxe  til 
Millioner.  Hvilken  Forfærdelse  derfor,  da  hendes  Far 
netop  Idag  anbetroede  ham,  at  hendes  Arv  skulde 
baandlægges!  Garben  havde  en  Fornemmelse,  som  om 
det  var  hans  egen,  lovlige  Ejendom,  der  skulde  fra- 
røves ham,  og  han  havde  strax  besluttet  at  ville  hindre 
Planens  Udførelse. 

Hvis  jeg  var  dig,   vilde  jeg  raadspørge  en  Læge 

—  sagde  han.  —  Jeg  frygter  nemlig,  at  din  gamle  Far 
er  bleven  slov  eller  sindssyg. 

Svend  skvat  op  og  spurgte  overrasket: 

]\Ien   hvordan   i   al  Verden   har  du  faaet  den  Idé? 

Man  berøver  ikke  sine  Børn  deres  lovlige  Arv 
uden  at  være  utilregnelig  —  sagde  Sagføreren  med 
stor  Bestemthed  —  Dig  stiller  han  Yilkaar,  som  det 
er  umuligt  at  gaa  ind  paa,  og  Komtessens  Penge  skal 
sættes  i  Overformynderiet  I  Hvis  jeg  var  dig,  da  vilde 
jeg  virkelig  raadspørge  en  Læge  —  gjentog  han  endnu 
engang. 

Hvad  skulde  han  gjorer 

Erklære  Greven  for  utilregnelig,  faa  ham  indlagt 
til  Iagttagelse  paa  Hospitalet.  Saa  vindes  der  ialtfald 
nogen  Tid  til  at  lægge  Planer  og  tage  de  nødvendige 
Forholdsregler. 

Svend  blev  uhyggelig  tilmode. 

Dette  var  en  rædsom  Fristelse. 

Han  følte,  han  stod  overfor  en  ond  Magt,  som 
bød  ham  Frelsen  gjennem  Fortabelsen  af  det  Bedste 
i  hans  Natur.  ]\Ien  Garben  havde  jo  altid  vist  sig 
som  en  retskaffen  Mand.  og  Svend  kunde  ikke  komme 
sig  af  sin  Forbauselse  over  at  høre  netop  ham  frem- 
sætte et  saadant  Forslag.  Og  da  han  saa  paa  Garben, 
forekom  det  ham,  som  om  denne  pludselig  havde 
faaet  et  ganske  andet  Ansigt.  Det  var,  som  om  han 
sad   fast   i   et  Syn   og   .stirrede  paa  Noget  langt  borte. 

Mon  Garben  havde  drukket  for  meget?  Nej,  det 
plejede  han  jo  aldrig,  og  desuden  var  hans  Tanke- 
udvikling gan.ske  klar. 

Det   kan   umulig   lade    sig  gjøre   —   svarte  Svend 

efter  nogle  Øjeblikkes  Betænkning.  —  Med  Fars  For- 
stand er  der  saamænd  Intet  i  vej  en. 

Sindssygdom  ytrer  sig  paa  tusend  forskjellige 
Maader  —  svarte  Garben.  —  En  af  vore  Slægtninge 
sad  paa  Hospitalet  i  mange  Aar,  fordi  han  vilde  for- 
urette sine  Born  til  Fordel  for  Fremmede.  Det  var 
hans  Galskab,  noget  Andet  havde  der  aldrig  fejlet  ham. 
Men  da  han  paa  Grund  af  sit  Ophold  i  Anstalten  blev 
erklæret  umyndig,  blev  Formuen  paa  den  Maade  frelst 
for  hans  Nærmeste. 

Dette  er  et  farligt  Middel,  meget  farligt!  —  nmm- 
lede  Svend  eftertænksomt. 

Jeg  skal  gjærne  kjore  ud  og  tale  med  Huslægen, 
hvis  du  selv  finder,  det  er  pinligt  at  gjore  det. 

Wedel  er  ikke  længere  vor  Huslæge  —  fortalte 
Svend.  —  Far  paastod  nemlig,  at  han  ikke  havde  for- 
staaet  Mors  Sygdom  og  selvfølgelig  havde  behandlet 
hende  galt,  hvad  der  ogsaa  viste  sig  ved  Obduktionen. 
Derfor  fik  Wedel  Afsked.  Det  er  nu  to  Aar  siden,  og 
senere  har  vi  ikke  behovet  nogen  Læge,  da  ingen  af 
os  har  været  syge. 

Men  naar  Dr.  Wedel  engang  har  kjendt  din  Far, 
saa  er  jo  det  nok  —  svarte  Garben.  —  Jeg  skal  for- 
klare ham  den  hele  Sag,  og  saa  faar  han  selv  afgjøre, 
om  han  kan  give  en  Attest  eller  ej. 

Tror  du  virkelig?  —  Svend  begyndte  at  vakle. 

Ja,  det  tror  jeg  ganske  sikkert!  Her  er  altfor 
meget,  som  staar  paa  Spil,  til  at  man  ikke  burde 
forsøge  de  yderste  Midler. 

Skulde  du  ville  spørge  Lægen  r 

Ja,  jeg  skal  opsøge  ham  strax,  og  senere  skal  du 
faa  høre   fra   mig!     Men  hvis  Planen   lykkes,   maa  du 

aldrig  nævne  til  din  Søster,  at  jeg  har  hjulpet  dig. 
Og  det  vilde  næsten  være  bedst,  om  hun  var  ude  af 
Huset. 

Svend : 

Hun  plejer  at  besøge  Baronesse  Rosenkrantz  hver 
Lørdag  Aften,  og  formodentlig  gaar  hun  did  Idag 
ogsaa. 

Garben : 

Det  var  heldigt.  Her  er  ikke  et  Ojeblik  at  tabe. 
Skal  det  ske,  maa  det  ske  straxi 

De  hilste  uden  at  se  paa  hinanden,  Begge  lige 
blege,  nervøse  og  urolige. 


Strax  efter  kjorte  Xiels  Garben  ud  til  et  nj't  Hus 
paa  Norre  Boulevard.  Idet  han  steg  op  af  Trappen, 
tænkte  han: 

Doktoren  græmmer  sig  vel  over  den  Ydmygelse, 
han  har  lidt  ved  at  blive  afskediget  som  Huslæge,  og 
han  vil  sandsynligvis  hellere  end  gjærne  tro,  hvad  jeg 
fortæller. 

Han  fik  strax  Indtrædelse  til  Læ-gen,  som  netop 
stod  ifærd  med  at  gaa  ud  i  Praxis. 

Goddag,  Hr.  Sagfører!  Vær  saa  god,  træd  nær- 
mere I 

Han  forte  Garben  ind  i  sit  Modtagelsesværelse,  et 
lunt  og  hyggeligt  Rum  med  Tæppe  paa  Gulvet  og 
lave,  tyrkiske  Lænestole  og  Sofaer,  mørke,  uldne  Gar- 
diner for  "Vinduerne  og  et  stort  Egetræs  Skrivebord 
midt  paa  Gulvet. 

Han  lukkede  Døren  efter  sig  og  sagde; 

Tør  jeg  spørge,  hvormed  jeg  kan  være  til  Tjeneste? 

De  satte  sig  ligeoverfor  hinanden  ved  Skrivebordet, 
og  Lægens  rode  Ansigt  med  den  klumpede  Næse,  der 
stod  som  en  Hummerklo  over  det  korte,  graa  Skæg, 
fik  Garbens  graalige  Bleghed  til  at  fremtræde  endnu 
stærkere. 

Jeg  kommer  ikke  i  eget  Ærind  —  sagde  han.  — 
Det  er  fra  Grev  Brahes. 

Lægen  spidsede  Øren. 

Jeg  har  staaet  i  venskabeligt  Forhold  til  denne 
Familje  fra  min  Barndom  af,  og  derfor  har  jeg  paa- 
taget mig  at  gaa  herop  for  at  bede  om  Doktorens 
Raad  og  Hjælp  i  en  meget  pinlig  Sag.  Det  gjælder 
den  gamle  Greve. 

Hvis  det  er  ham,  som  er  syg,  saa  onsker  han  vist 
ikke  at  se  mig! 

Jeg  tror  ikke,  hans  Vilje  bor  tages  i  Betragtning 
—  svarte  Garben.  —  Eller  at  man  i  det  Hele  taget 
kan  lægge  nogen  Vægt  paa  hans  Dom. 

Nej,  hans  Meninger  er  ofte  temmelig  ensidige  — 
indrommede  Lægen  med  Glæde.  —  Det  er  den  ufejl- 
barlige Pave,  som  skal  afgive  .sit  Skjon  selv  overfor 
Fagmænd. 

Garben  nikkede  med  Hovedet. 

Netop!  Og  hans  Egensind  og  Tyranni  har  nu 
naaet  en  saadan  Højde,  at  man  virkelig  bor  skride 
ind,    for  at  han  ikke  ganske  skal  odelægge  sine  Børn. 

Er  da  ikke  Forholdet  mellem  ham  og  Børnene 
meget  godt?    Det  troede  jeg  dog. 

Aa  nej ,  det  er  nok  langt  mindre  end  godt ;  men 
de  er  saa  fine,  at  de  søger  at  dække  over  det,  for  at 
ingen  Fremmede  skal  faa  se  Misforholdet.  Komtessen 
er    et    yndigt    Menneske,     og    det    er    i    Særdeleshed 

hende,  som  lider  frygtelig  under  hans  Tyranni.  Han 
nægter  hende  at  omgaaes  hendes  bedste  Venner,  saale- 
des  at  hun  maa  skrive  til  Personer,  som  hun  har 
kjendt  i  flere  Aar,  og  bede  dem  om  ikke  at  komme 
derned,  da  hun  frygter  for,  at  hendes  Far  kan  kaste 
dem  paa  Døren. 

Det  forbauser  mig  —  sagde  Doktor  Wedel;  — 
thi  Greven  er  jo  ellers  en  fuldendt  Verdensmand.  Han 
maa  jo  være  bleven  gal. 

Ja,  det  er  jo  det,  jeg  siger!  —  udbrod  Garben 
ivrig.  —  Han  maa  være  gal,  der  er  ingen  Tvil  om 
det.  Og  det  er  netop  derfor,  jeg  kommer  op  for  at 
bede  Doktoren  om  at  udtale  sin  Mening  og  kanske  i 
fornødent  Fald  give  en  Attest  for  det. 

Sagføreren  mener?  —  spurgte  Lægen,  som  blev 
synlig    overrasket. 

Jeg  mener,  at  han  burde  indlægges  paa  Hospitalet. 

Aa,  det  gaar  nu  ikke  saa  let  —  sagde  Wedel  — 
skjondt  der  visselig  kan  være  adskillige  Sindssygetegn 
i,  hvad  De  fortæller.  Hans  Mistænksomhed,  Trætte- 
kjærhed,  Tyranni  og  Egoisme  .... 

Men  det  Vigtigste  har  jeg  endnu  ikke  fortalt  Dem 
—  sagde  Garben  —  nemlig  om  hans  Gjærrighed  .  .  . 

Gjærrighed?  Jeg  troede  ellers,  han  var  meget  vel- 
gjørende  og  rundhaandet. 

Ja  før,  men  ikke  nu  længere !  Han  skj ænder  paa 
sin  Datter,  fordi  hun  er  saa  elskværdig  at  hjælpe  de 
Fattige,  og  for  at  straffe  hende  for  hendes  kjærlige 
Hjærte  har  han  bestemt,  at  hendes  Arv  skal 
baandlægges  i  Overformynderiet.  Han  hader  hende, 
fordi  hun  er  god  og  barmhjærtig  imod  sine  Med- 
mennesker. 

Ja,  hvad  Sagføreren  der  fortæller  er  hojst  mistæn- 
keligt —  syntes  Lægen.  —  Specielt  naar  man  tager 
Hensyn  til,  at  han  før  i  Tiden  var  ganske  det  Mod- 
satte, naar  det  gjaldt  Pengesager. 

Og  Sønnen  vil  han  nok  helst  ikke  give  Noget. 
Han  har  nemlig  tilbudt  ham  et  betydeligt  Forskud  i 
hans  Arv,  men  paa  et  Vilkaar,  som  det  er  aldeles 
umuligt  for  den  unge  Greve  at  gaa  ind  paa. 

Hvad  er  da  det? 

Ak,  det  er  af  den  Beskaffenhed,  at  det  kan  ikke 
engang  omtales.  Det  er  det  rene  Vanvid.  Han  gjør 
kun  dette  Forslag  for  at  finde  en  Undskyldning  for 
ikke  at  efterlade  Sønnen  en  Øre.  Han  vil  give  bort 
Formuen  til  en  Anden. 

Ja,  dette  er  højst  mistænksomt!  —  gjentog  Lægen 
endnu  engang.  —  Jeg  skulde  fristes  til  at  tro,  at  den 
Gamle  lider  af  Paranoja,  en  Art  Sindssygdom,  som 
udvikler  sig  meget  langsomt,  men  sikkert,  og  som  i  ni 
af  ti  Tilfælde  er  uhelbredelig. 

Garben  drev  paa: 

Man  kan  ikke  vide,  i  hvilket  Øjeblik  et  Menneske, 
der  har  saa  forrykte  Idéer,  kan  blive  rasende  og  over- 
falde sine  Børn.  Og  dette  burde  forebygges,  jo  før 
des  heller. 

Ja.  det  vilde  vel  kanske  være  det  forsigtigste  at 
lade  ham  undersøge  af  Fagmænd  —  sagde  Lægen.  — 
Skade  kan  det  jo  i  alle  Tilfælde  ikke. 

Men  det  maatte  ske  strax  —  sagde  den  Anden 
endnu  engang  —  for  Imorgen  kan  han  have  foræret 
bort  Alt,  hvad  han  ejer,  eller  taget  andre  Bestemmel- 
ser for  at  ruinere  sine  Børn.  Og  Komtessen  er  i 
Livsfare  derhjemme  hver  eneste  Dag. 

Børnene  ønsker  det  altsaa?  —  spurgte  Lægen. 

Ja,  jeg  har  netop  talt  med  Sønnen  og  lovet  ham 
at  søge  Deres  Hjælp.  Men  efter  hans  Mening  burde 
Datteren  helst  ikke  vide  Xoget  om  det,  inden  det  var 
skeet,  for  hun  kunde  ellers  faa  Skrupler  og  ikke  nænne 
at  paatage  sig  Ansvaret. 

Doktoren  trak  ud  en  Skuffe,  tog  et  Papir,  hvor- 
paa  hans  eget  Navn  og  Adresse  og  skrev: 

Grev  Stefan  Brahe,  født  1826,  bedes  indlagt  paa 
Hospitalet  paa  Grund  af  Sindssygdom  som  farlig  for 
sine  Omgivelser,  eventuelt  ved  Politiets  Hjælp. 

G.  Wedel. 

Dr.  med. 

KjøbenJiavn,  6.  Marts  iSg. 

Ønsker  Sagføreren,  at  jeg  selv  skal  sende  dette 
op  paa  Hospitalet:  —  spurgte  han. 

Nej,  det  er  bedst,  jeg  afleverer  den  selv  —  sagde 
Garben  —  for  at  være  sikker  paa,  at  Ordren  bliver 
udfort  øjeblikkelig 

Lægen  fulgte  ham  til  Døren  og  hilste  høflig. 

Med  Seddelen  i  Lommen  kjorte  Garben  triumfe- 
rende afsted  til  Hospitalet.  Han  talte  kun  nogle  faa 
Ord  med  Overlægen,  som  ikke  havde  nogen  Grund 
til  at  betvile  sin  Kollegas  Evne  til  at  bedømme  den 
Syge. 

Det  kan  ske  laften  mellem  Klokken  otte  og  ni 
—  sagde  han,  idet  han  paa  staaende  Fod  underskrev 
en  Ordre,  som  oversendtes  til  Kontoret. 

Dermed  var  Sagen  i  Orden. 

Da  Garben  kom  hjem,  skrev  han  et  Brev  saa- 
lydende: 

Kjære  Svend! 

Jeg  har  opfyldt  mit  Lofte,  og  Doktor  Wedel  viste 
sig  at  dele  min  Mening  angaaende  din  Fars  Sindstil- 
stand, laften  mellem  Klokken  otte  og  ni  bliver  han 
afhentet  til  Hospitalet,  hvor  han  maa  opholde  sig  den 
første  Maaned  til  Iagttagelse.  Sorg  endelig  for,  at  din 
Søster  er  ude  af  Huset  laften!  Jeg  raader  dig  ogsaa 
til  snarest  muligt  at  ansøge  om,  at  din  Far  maa  blive 
erklæret  umyndig,  hvorved  han  tvinges  til  at  skifte 
med  sine  Børn. 

Jeg  forbliver  din  hengivne  Ven 

Niels  Garben. 


Han  sendte  Brevet  afsted  med  Befaling  til  kun  at 
overrække  det  i  Grev  Svend  Brahes  egne  Hænder. 

I  de  følgende  Timer  var  Garben  et  Bytte  for  den 
mest  febrilske  Ophidselse.  Han  røgte  Cigaretter  og 
drak  det  ene  Glas  Champagnekognak  efter  det 
Andet. 

Hvad  han  ikke  er  nu,  kan  han  blive  —  tænkte 
han.  —  Mange  bliver  sindssyge  bare  ved  at  mis- 
tænkes derfor.  Og  skulde  dette  hænde,  da  er  vi 
frelste. 

Hans  smaa,  blanke  Øjne  glinsede,  som  om  han 
var  beruset. 

Hvad    gjør    det,    om    denne    gamle   Mand   sidder 

indestængt  i  en  eller  anden  Anstalt  for  Resten  af  sit 
Livr  Han  kan  jo  have  det  meget  godt  der!  —  Mens 
Eleonora  og  jeg  ....  mens  Svend,  Eleonora  og 
jeg  .... 

Han  gned  sig  i  Hænderne  af  Fryd ,  fordi  han 
indbildte  sig  at  have  hindret  sin  Brud  fra  at  blive 
ruineret  af  en  haard  og  tyrannisk  Far. 

XX. 

Det  var  Aften.  Gasblussene  blafrede  i  den  stærke 
Vind,  Regn  og  Sne  fog  op  gjennem  Gaderne,  som 
begyndte  at  blive  tomme,  mens  Butikkerne  en  efter 
en  lukkedes. 

En  Droske  holdt  stille  udenfor  Politistationen  i 
Store  Kongensgade.  Indeni  sad  der  tre  Mænd,  hvoraf 
den  Ene  sprang  ud  og  traadte  ind  i  Kontoret. 

Jeg  kommer  fra  Overlægen  paa  Hospitalet  for  at 
anmode  om  Politiets  Pljælp  for  at  hente  en  Sindssyg 
—  forklarte  han,  idet  han  fremviste  et  Kort. 

Assistenten  er  netop  gaaet  ud  —  svarte  en  Over- 
betjent —  og  jeg  kan  for  Øjeblikket  ikke  forlade 
Kontoret.  Men  jeg  skal  sætte  en  af  Betjentene  til 
Deres  Raadighed. 

Ledsaget  af  denne  Betjent  gik  den  unge  Læge 
atter  ud,  steg  ind  i  Vognen,  som  kjorte  videre,  og 
standsede  foran  Grev  Brahes  Hus  paa  St.  Annæ  Plads. 

En  ung,  morkhaaret  Mand  drev  urolig  frem  og 
tilbage  mellem  de  bladlose  Træer  midt  paa  Pladsen 
Det  var  Svend  Brahe. 

Dette  gaar  aldrig!  —  tænkte  han,  —  Man  kan  da 

umulig  berøve  en  Mand  hans  Frihed  og  erklære  ham 
for  sindssyg,  hvis  han  ikke  er  det  —  ikke  her  i  Lan- 
det ialtfald,  og  ikke  i  vort  Aarhundrede  .  .  . 

Bare  en  Maaneds  Indespærring  .  .  .  Umyndiggjø- 
relse  .  .  .  saa  vilde  jeg  strax  kunne  betale,  hvad 
Emmy  fordrer,  og  gifte  mig  igjen. 

Men  det  gaar  ikke!  Det  gaar  ikke!  Det  vilde  jo 
være  en  Forbrydelse,   javist,    en   lumpen  Forbrydelse! 

Men  forresten  ved  jeg  jo,  at  ingen  Læge  i  vor 
Tid  skulde  vove  at  erklære  en  Mand  for  sindssyg, 
hvis  han  ikke  virkelig  var  det.  Hvorfor  skulde  Lægen 
ville  udsætte  sit  Navn  og  Rygte  ved  en  saa  farlig 
Spøg? 

Men  kanske  Fars  mærkværdige  Forslag  til  mig 
og  hans  Halsstarrighed  virkelig  er  Tegn  paa  Sinds- 
sygdom? Det  maa  da  Lægen  selv  bære  Ansvaret  for 
og  ikke  jeg.  Jeg  er  ikke  Fagmand  og  har  aldrig 
studeret  den  Slags  Sporgsmaal. 

Der  standser  en  Vogn ! 

Fire  Mænd  stiger  ud ! 

Den  Ene  er  en  Politibetjent! 

Skulde  dette  Utrolige  da  virkelig  kunne  ske? 

Vognen  blev  staaende  udenfor  Porten,  som  om 
den  ventede  paa  de  hemmelighedsfulde  Mænds  Til- 
bagekomst, og  Svend  Brahe  holdt  sig  imidlertid  i 
Nærheden  for  at  se,  hvad  der  nu  vilde  ske. 

Der  blev  ringet  paa  Grev  Brahes  Dør,  som  strax 
aabnedes,  og  Lægen,  som  anførte,  leverte  sit  Visitkort 
og  bad  om  at  faa  tale  med  Husets  Herre. 

Pigen  kom  tilbage  efter  nogle  Minutters  Forløb 
og  lod  de  Fremmede  træde  ind.  Lægen  bad  sine 
Ledsagere  om  foreløbig  at  vente  i  Entréen,  mens  han 

lod  Doreii  staa  aaben,  saaledes  at  de  kunde  se  og 
hore  Alt,  hvad  der  foregik  i  Dagligstuen. 

Er  det  Grev  Brahe,  som  jeg  har  den  Ære  at 
tale  med  ? 

Ja!  - —  den  Tiltalte  rejste  sig  fra  Sofaen,  hvorpaa 
han  havde  siddet  og  læst  Aftennummeret  af  -^ Ber- 
lingske Tidende  - .  Han  saa  paa  den  fremmede  Herres 
Visitkort  og  sagde: 

De  er  Assistent  paa  Hospitalet,  ser  jeg?  Tør  jeg 
spørge,  hvad  De  ønsker? 

Jeg  kommer  for  at  bede  Greven  om  at  have  den 
Godhed  at  følge  med  os  —  sagde  Lægen  med  fast 
Stemme  og  en  lidt  overlegen  Mine,  som  strax  mis- 
hagede. 

Følge  med?  —  udbrød  Greven  forbauset.  — 
Hvorhen?  Til  hvem? 

Til  Hospitalet.  De  er  syg,  og  Deres  Familje  har 
ønsket,  at  De  skulde  indlægges. 

Greven  blev  mer  og  mer  forbauset. 

Syg?  Jeg  syg?  Er  De  afsindig?  Jeg  er  fuldkom- 
men rask  baade  paa  Legeme  og  Sjæl.  Hv^ad  skulde 
der  være  ivejen  ?  Hvad  er  det  for  en  Sygdom,  jeg 
skulde  lide  af? 

Sindssygdom  —  oplyste  Doktoren.  —  Og  De  bor 
helst  følge  os  med  det  Gode.  —  Han  saa  ud  i  For- 
stuen som  for  at  betegne,  at  han  havde  Hjælp  til  at 
udføre  sin  Trusel,  saafremt  Greven  gjorde  Lidvending. 

Ellers  tager  De  mig  kanske  med  Magt?  —  sagde 
Husets  Herre  med  et  vantro  Smil.  —  Nej,  ved  De 
hvad,  denne  Spøg  er  temmelig  uforskammet.  Jeg 
befaler  Dem  at  forlade  min  Bolig  øjeblikkelig! 

Han  ringte  i    det  Samme,    og  Stuepigen,    der  var 

bleven  nysgjerrig  ved  at  se  Politibetjenten,  og  som  af 
den  Grund  havde  holdt  sig  i  Spisestuen,  traadte  hur- 
tig ind. 

Bed  min  Son  komme  hid  I   —   befalte  han. 

Greven  har  ikke  været  hjemme  siden  Middag  — 
svarte  hun. 

Sig  da  til  Per,  at  han  skal  komme  ind  I  — 

Per  var  Tjeneren. 

Han  er  heller  ikke  hjemme.  Han  har  netop  fulgt 
Komtessen  bort  til  Baronesse  Rosenkrantz. 

For  en  Ulykke!  ]eg  staar  altsaa  ganske  værge- 
løs! —  udbrød  den  gamle  Mand  fortvilet.  —  Man 
siger,  jeg  er  gal! 

Greven  gal  r  Gud  bevares,  hvem  vover  at  beskylde 
Greven  for  saadantr  —  udbrod  Pigen  med  vidt  op- 
spilte  Øjne. 

Gaa  ud!  —  befalte  Lægen  hende  med  en  by- 
dende Haandbevægelse.  —  Den  Sag  forstaar  De  Dem 
ikke  paa. 

Hun  blev  ræd  og  forsvandt. 

Tør  jeg  bede  Dem  vise  mig  den  Ordre,  hvori 
Øvrigheden  befaler  min  Paagribelse!  —  sagde  Greven. 

—  Da  jeg  selv  har  været  Dommer,  kjender  jeg  hel- 
digvis Landets  Love  og  ved,  at  Ingen  kan  berøve 
sin  [Medborger  Friheden  uden  med  Øvrighedens  Sam- 
tykke. 

Jeg  er   ikke   i  Besiddelse   af  nogen   saadan  Ordre 

—  svarte  Doktoren,  som  virkelig  troede,  at  han  stod 
overfor  en  Sindssyg.  —  Men  De  skal  ikke  destomindre 
indlægges  paa  Hospitalet.  Og  denne  Betjent  er  til- 
stede for  at  tvinge  Dem,  hvis  De  ikke  folger  med 
uden  Modstand. 

Jes^  agter  ikke  at  gaa  med  Dem  —  svarte  Gre- 
ven bestemt.  —  Dette  er  en  fræk  Krænkelse  af  min 
Frihed,  et  forbryderisk  Overfald ! 

Lægen  blev  utaalmodig.  Han  vendte  sig  til  Po- 
litibetjenten, som  stod  i  den  aabne  Dør,  og  skreg 
højt: 

Træk  Deres  Skilt  frem  og  vis  ham  det!  Grib  ham! 

Grev  Brahe  vidste,  at  man  aldrig  kunde  gjøre 
Modstand  overfor  Politiet,  og  at  det  bedste  Bevis  paa 
hans  normale  Tilstand  vilde  være,  at  han  trods  Alt 
beholdt  sin  Fatning  og  tog  Sagen  med  Ro. 

Kom  mig  ikke  nær!  Vov  ikke  at  røre  mig!  — 
—  sagde  han  med  en  Værdighed,  der  uvilkaarlig 
vakte  Respekt,  saa  Betjenten  standsede.  —  Bring  mig 
min  Frakke  og  min  Hat,  som  hænger  derude!  Jeg 
følger  med  frivillig.  Men  jeg  tager  Eder  Alle  til  Vidne 
paa,  at  jeg  her  kun  giver  efter  for  at  undgaa  person- 
lig Vold,  og  at  jeg  senere  vil  kræve  alle  Deltagerne 
i  dette  Overfald  straffede  efter  Loven. 

Efterat  have  trukket  Yderfrakken  paa  sig  tog 
han  sin  Hat  og  gik  selv  foran  ned  ad  Trappen.  Med 
Undtagelse  af  Politibetjenten,  som  vandrede  hjem  til 
sin  Station,    tog  Alle  Plads  i  Vognen    og   kjorte   bort. 

Da  Svend  Brahe  havde  seet  Faderen  rejse 
afsted,  skyndte  han  sig  ind  i  Huset,  op  paa  sit  Væ- 
relse og  pakkede  i  Hast  nogle  Klæder  i  en  Haand- 
kuffert.  Han  kunde  ikke  sove  i  Ro  under  dette  Tag, 
ikke  staa  Ansigt  til  Ansigt  med  sin  Søster  og  svare 
paa  hendes  forfærdede  Spørgsmaal,  han  blev  jaget  af 
ond  Samvittighed  og  følte  sig  hvileløs  som  en  For- 
bryder.     Han    vilde    over    til    Kristianshavn,     ligge    i 

Hotel,  ja  kanske  helst  rejse  bort  fra  Kjobenhavn  i  de 
førstkommende  Da^e. 


Imidlertid  var  Vognen  kjort  op  gjennem  Gaderne 
og  standsede  udenfor  en  stor,  imponerende  Byg- 
ning, hvis  brede  Porte  ojeblikkelig  aabnedes.  Den 
kjorte  videre  ind  i  en  firkantet  Gaard,  omringet  af 
høje  Mure.  Ligeoverfor  det  almindelige  Hospital 
laa  et  afsondret,  to  Etages  Hus,  paa  hvis  Dør  Lægen 
bankede.  Fangen  førtes  ind,  opad  en  Trappe  og 
videre  gjennem  en  Gang  med  Døre  til  begge  Sider. 
Overalt  var  der  tykke  Matter  og  Tæpper  for  at  dæmpe 
Lyden  af  de  uhyggelige  Hyl,  som  af  og  til  gjenlod  i 
Nattens  Stilhed. 

Endelig  stod  man  vedMaalet:  en  smal  Celle  med 
et  Vindue  øverst  under  Taget,  mens  Bohavet  kun 
bestod  af  to  Stole,  et  Bord  og  en  smal  Seng,  opstil- 
let midt  paa  Gulvet  som  en  Ligkiste,  og  med  hemme- 
lige Reb  til  i  fornødent  Fald  at  binde  den  Rasende. 
Det  Hele  gjorde  Indtryk  af  en  almindelig  Tvangscelle. 

Den  gamle  Mand  spurgte  sig  selv,  om  han  ikke 
vandrede  i  en  ond  Drøm?  Og  dog  forsøgte  han  at 
tale  rolig: 

Tor  jeg  anmode  Dem  om  at  bede  Overlægen 
komme  herind? 

Nej,    Dr.  Smith  er  aldrig  tilstede  paa  denne  Tid ! 

Saa  kald  paa  Inspektøren! 

Hans  Kontortid  er  ogsaa  forbi. 

Ah  .  .  .  saa ! 

Forresten  har  De  jo  Alt,  hvad  De  behøver  — 
sagde  den  unge  Læge  kort,    hvorefter   han  vendte  sig 

til  de  to  Betjente:  Sørg  for,  at  Greven  kommer  til 
Sengs!  —  befalte  han  og  gik  derefter  bort  uden  at 
sige  Godnat. 

Jeg  er  vant  til  at  hjælpe  mig  selv  —  sagde 
Fangen,  idet  han  langsomt  trak  Klæderne  af  og  lagde 
sig  i  Sengen. 

Den  ene  af  Betjentene  saa  spørgende  paa  den 
Anden.     Man  behover  vel  ikke  at  binde  ham? 

Aa  nej,  han  ser  ikke  farlig  ud! 

Oe  de  eik. 

XXI. 

Eleonora  sad  i  Lindemands  Hotel  hos  sin  Tante, 
hvor  hun  var  fast  Gjæst  hver  Lordag  Aften. 

Aage  var  endnu  ikke  kommen,  da  Bjorn  traadte 
ind.  — 

Det  er  da  morsomt,  at  De  ikke  svigter  os!  — 
udbrod  Værtinden.  —  De  er  vel  saa  optaget,  at  det 
snart  er  et  altfor  ubeskedent  Forlangende  at  bede 
Dem  sidde  her  alene  med  os. 

Nej,  jeg  forsikrer  Baronessen,  at  disse  Aftener  er 
de  hyggeligste,  jeg  tilbringer  i  Kjobenhavn !  —  svarte 
han  i  en  Tone.  som  ikke  tillod  nogen  Tvil  om  Sand- 
heden af  hans  Ord. 

Idet  Værtinden  gik  ind  i  det  tilstødende  Værelse 
for  at  hente  en  Bog,  hviskede  Eleonora  hurtig: 

Fik  du  mit  Brev? 

Ja,  jeg  har  det  her!  —  svarte  Bjorn  med  Haan- 
den  paa  Hjærtet. 

Baronen  kom  senere,  og  den  lille  Kreds  sad  sam- 
men i  flere  Timer,  drak  The,  læste  højt  og  talte  om 
Hovedstadens  sidste  Nyheder. 

Men  hendes  Øjne  stod  fast  i  hans. 

Da  Klokken  var  henved  ti,  blev  der  meldt,  at 
Komtesse  Brahes  Vogn  ventede. 

Bjørn  sagde  Farvel  paa  samme  Tid,  og  de  fulg- 
tes ned  af  Trappen. 

Da  de  stod  i  Portrummet,  gav  hun  ham  et  Vink 
til  at  folge  efter  hende  ind  i  Vognen  og  sagde: 

Lad  Kusken  kjore  lidt  omkring  i  Gaderne,  for  at 
vi  kan  tale  sammen! 

Udover  Østerbro  og  Strandvejen!  —  raabte  Bjørn 
til  Kusken.  —  Vi  skal  senere  sige  Dem,  hvor  De  skal 
standse. 

Han  satte  sig  ved  hendes  Side,  lukkede  Vogn- 
døren og  trak  Glasvinduet  op. 

Dermed  kjørte  de. 

Tak,  fordi  du  skrev  til  mig,  at  jeg  skulde  komme 
laften  I  —  begyndte  han.  —  Jeg  tænkte,  kanske 
din  Far  havde  forbudt  dig  at  se  mig  igjen. 

Det  har  han  ogsaa  —  svarte  hun 

Men  du  gjør  det  alligevel?  —  spurgte  han  med 
et  lykkeligt  Smil. 

Ja,  Far  giver  aldrig  efter  i  Noget.  Altsaa  kunde 
jeg  ikke  gaa  og  vente  paa  det. 

Og  du  giver  heller  ikke  efter? 

Nej,  jeg  heller  ikke!  Vi  har  lidt  af  den  samme 
Karakter.  Vi  er  lige  halsstarrige  begge  To.  Det 
ligger  til  Braherne. 

Saa  kan  jeg  altsaa  stole  paa  dig  for  Fremtiden, 
du  min  fagre,  herlige  Eleonora!  —  udbrød  han,  idet 
han  tog  hende  i  sine  Arme. 

Ja,    det    kan    du    sikkert!    —  sagde    hun.    —   Jeg 

befalte    Tjeneren   at   sende   en   Vogn,    men    ikke    selv 
folge  med ;  for  jeg  vilde  tale  med  dig  uforstyrret. 

For  at  sige  mig  dette  og  berolige  mig? 

Ja,  jeg  vilde  sige  dig,  at  jeg  er  din  for  bestan- 
dig, og  at  ingen  Magt  paa  Jorden  skal  faa  rive  dig 
fra   mig. 

Efter  flere  Minutters  Taushed,  fortsatte  hun: 

Jeg  vilde  ønske,  at  vi  nu  kunde  kjøre  ud  i  den 
vide  Verden,  lige  ned  til  Italien  eller  Afrika  og  aldrig 
komme  tilbage! 

Havde  du  virkelig  Mod  til  det?  —  spurgte  han 
overrasket  og  lidt  tvilende.  —  Kunde  du  virkelig  bryde 
med  Slægt  og  Venner  for  min  Skyld? 

Ja,  jeg  har  Mod  til  Alt  I  —  svarte  hun  stærkt  og 
klart. 

Da  vilde  jeg  ogsaa  ønske,  vi  var  paa  Vejen!  — 
sagde  han. 

Lad  os  gjore  det !   —  bad  hun. 

Han  svarte  lidt  nolende : 

Men  mit  Skuespil?  Glemmer  du  det? 

Er  det  da  ganske  nødvendigt,  at  du  er  tilstede, 
naar  det  skal  opføres? 

Det  er  baade  nødvendigt  og  ikke  nødvendigt!  — 
svarte  han.  —  Du  kan  vel  forstaa,  at  jeg  har  megen 
Lyst  til  at  se  det,  siden  det  er  første  Gang.  Og  des- 
uden er  det  altid  en  stor  Hjælp  for  Skuespillerne, 
naar  de  kan  prøve  under  Forfatterens  Vejledning. 

Lad  os  da  vente !  —  sagde  hun  med  et  Suk.  — 
Men  jeg  vilde  helst  have  rejst  Imorgen. 

Om  en  Maaned  kan  det  ske!   —  sagde  han. 

Hun: 

Saa  skal  det  ogsaa  g-anske  bestemt  ske  om  en 
Maaned ! 

En  ny,  lang  Pause. 

Derefter : 

Eleonora,  du  ved  vel,  at  jeg  er  fattig,  og  at  du 
maa  fore  et  tarveligt  Liv  som  min  Hustru?  Har  du 
Mod  til  at  give  Afkald  paa  al  den  Luxus,  som  du  er 
vant  tilr 

Ja,  jeg  har!  —  svarte  hun.  —  Far  bliver  natur- 
ligvis saa  forbitret,  at  han  gjor  mig  arvelos.  Men  saa 
kan  du  jo  indbilde  dig,  at  du  virkelig  har  fundet  mig 
i  Saharas  Orken  uden  anden  Ejendom  end  min  Skjon- 
hed,  saaledes  som  du  engang  onskede  .  .  . 

Eleonora!  Eleonora!  Eleonora!  —  jublede  han 
saa  styrtende  glad  som  en  ung  Gut.  og  han  var  for 
glad  til  at  finde  flere  Ord.  Men  der  \ar  over  hans 
Væsen  en  tindrende  Sejrsstyrke,  Erobrerens,  som  har 
vundet  et  Kongerige. 

De  var  imidlertid  komne  langt  udover  Strand- 
vejen. Vognhjulene  knirkede  i  den  kramme  Sne,  mens 
Vinden  var  stilnet  af,  og  Himlen  hvælvede  sig  over 
dem  med  Myriader  af  Stjerner,  Guld  i  dybeste  Blaat. 
Langsmed  Jordens  Flade  saaes  hist  og  her  nogle 
spredte,  sorte  Punkter;  det  var  Huse  med  Trægrup- 
per omkring.  Soen  laa  lænket  under  tommetyk  Is. 
Men  enkelte  rode  og  blaa  Lanterner  lyste  i  lange 
Afstande  over  til  Sverige. 

Nu  maa  vi  hjem !  —  sagde  hun  pludselig  — 
Det  er  vist  meget  sent.  Giv  Kusken  Ordre  til  at 
vende ! 

Da   de   var    komne    tilbage    til  Byen    og    drejede 

ind  paa  St.  Annæ  Plads,  saa  de,  at  Lysene  var  sluk- 
kede i  alle  Huse  undtagen  i  Grev  Brahes. 

Hvad  kan  det  betyder  —  udbrod  hun.  —  Mon 
Far  er  oppe  for  at  vente  paa  migr  Bliv  siddende  i 
Vognen!  —  befalte  hun.  —  Jeg  er  bange  for.  Nogen 
skal  faa  se  dig,  hvis  du  stiger  ud ! 

Eleonora  gik  ind  i  Huset,  og  Vognen  kjørte 
videre. 


iSq 


XXII. 

Hvad  er  det,  De  siger,  er  Far  bleven  bragt  paa 
Hospitalet:  —  udbrod  Eleonora  forfærdet,  idet  Pigen 
hjalp  hende  Kaaben  af  ude  i  Forstuen. 

Ja  I  —  s\'arte  Lena  —  Her  kom  fire  Mænd  for  at 
hente  ham.     De  sagde,  han  var  sindssyg. 

Det  er  umuligt !  —  gjentog  Eleonora  med  sti- 
gende Forbauselse.  —  De  narrer  mig.  Eller  ogsaa 
har  det  Hele  været  en  Spøg. 

Ak,  nej,  nej!  Greven  vilde  i  Begyndelsen  ikke 
gaa  med  dem.  Men  tilsidst  maatte  han  vige  for  Over- 
magten, og  her  var  jo  ingen  Mand  i  Huset  til  Hjælp. 
Per  havde  fulgt  Komtessen  og  var  endnu  ikke  kom- 
men tilbage. 

Men  var  der  da  hændt  Noget,  siden  jeg  gik  bort? 

Nej,  ikke  det  mindste,  saa  vidt  jeg  ved! 

Havde  Far  intet  Anfald?  Var  han  ganske  som 
ellers  ? 

Ja! 

Og  Grev  Svend? 

Han  var  ikke  tilstede.  Han  har  ikke  været 
hjemme  siden  Middag. 

Nu  maa  han  være  kommen.  Gaa  ind  i  hans 
Værelse  og  hent  ham ! 

Pigen  gik,  men  kom  strax  efter  tilbage  og  meldte: 

Greven  er  ikke  derinde;  men  paa  hans  Skrive- 
bord laa  et  Brev  til  Komtessen. 

Eleonora  aabnede  det  hurtig,  i  stærk  Spænding, 
og  læste : 

Kjære  Søster! 

Far  blev  laften  pludselig  syg,  i  hvilken  Anled- 
ning en  Læge  maatte  raadspørges,  og  denne  mente, 
at  Far  øjeblikkelig  burde  indlægges  paa  Hospitalet, 
da  han  troede  at  opdage  bestemte  Tegn  paa  Sinds- 
forvirring. For  at  undgaa  mulige  Farer  for  hans  Om- 
givelser var  det  forsigtigst,  at  denne  Forholdsregel 
toges  øjeblikkelig.  Far  er  altsaa  nu  paa  Hospitalet, 
og  vi  maa  afvente  Resultatet  af  Lægernes  Under- 
søgelser. Da  Historien  er  meget  pinlig,  vil  jeg  helst 
rejse  bort  nogle  Dage,  og  det  samme  synes  jeg  ube- 
tinget, at  du  burde  gjore.  Tag  ud  paa  Landet  til  en 
eller  anden  af  dine  Veninder,  og  naar  jeg  kommer  til- 
bage til  Kjøbenhavn,  skal  jeg  strax  skrive  til  dig  og 
fortælle,  hvorledes  Sagerne  udvikler  sig. 

Svend.« 

Der  stod  ingen  Adresse. 

Jeg  tror  det  ikke!  Nej,  Far  er  ikke  gal!  —  gjen- 
tog  Eleonora.  —  Der  har  aldrig  været  det  mindste 
Tegn  paa  det  i  hans  Opførsel,  og  det  ligger  heller 
ikke  i  Slægten.  Han  var  fuldstændig  rask,  da  jeg 
gik  hjemmefra  Klokken  syv. 

Hendes  første  Indskydelse  var  at  vende  tilbage  til 
Tanten  for  at  søge  Raad  og  Hjælp  •,    men  hun  opgav 

snart  Idéen,  thi  hun  vidste,  at  det  vilde  være  unuih'gt 
at  faa  Indtrædelse  i  Hospitalet  paa  denne  Tid  af 
Døgnet. 

Eleonora  kastede  sig  paa  Sengen  fuldt  paaklædt 
og  blev  liggende  saaledes  den  hele  Nat  uden  at  kunne 
sove.  Hun  følte  sig  overbevist  om,  at  hendes  Far  var 
bleven  Offer  for  en  Forbrydelse;  men  hvem  var  den 
Skyldige,  og  hvad  havde  voldt  det?  Hvem  kunde 
have  Fordel  af,  at  Faderen  blev  erklæret  for  util- 
regnelig? 

Hun  vægrede  sig  ved  at  svare,  og  dog  laa  det 
snublende  nær  at  tænke  paa  Broderen,  hvis  pludselige 
Bortrejse  ogsaa  forekom  hende  mistænkelig. 

Hvad  vilde  været  naturligere,  end  at  han  var  ble- 
ven hjemme  for  mundtlig  at  meddele  sin  Søster,  hvad 
der  var  skeet?  Ja,  han  burde  jo  strax  være  gaaet  hen 
til  Tanten  for  at  fortælle  det. 

At  det  ikke  hang  rigtig  sammen  med  denne 
Sindssygehistorie,    derpaa    var    hun  fuldstændig  sikker. 

Gid  Timerne  vilde  gaa  hurtig,    gid   det   var  Dagl 


Den  følgende  Morgen  traadte  en  ældre  Mand  med 
spidse  Ansigtstræk  og  Guldbriller  ind  i  Grev  Brahes 
Celle. 

Godmorgen,  Herr  Greve!  Nu,  hvordan  har  De  det? 

Tak,  der  fejler  mig  aldeles  Intet!  —  svarte  han 
med  fuldstændig  Ligevægt.  —  Jeg  har  aldrig  lidt  af 
nogen  Hjærnesygdom.  Det  er  ganske  imod  min  Vilje 
og  kun  for  at  undgaa  et  voldeligt  Angreb  paa  min 
Person,  at  jeg  har  samtykket  i  at  følge  med  hid. 

Deres   forrige   Læge,    Doktor  Wedel,    som   er  be- 

kjendt  for  sin  Dygtighed,  har  erklæret,  at  De  lider  af 
sindssygt  Had  til  Deres  Børn. 

Greven  kunde  ikke  tro  sine  egne  Øren. 

Jeg,  som  aldrig  har  havt  noget  højere  Maal  end 
at  arbejde  for  mine  Børn?  Og  hvorpaa  støtter  han 
dette  Udsagn? 

Sandsynligvis  paa  Deres  Børns  Udtalelser. 

Umuligt!  Umuligt!  Mine  Børn  elsker  og  ærer  mig. 

Men  pludselig  kom  han  til  at  mindes  de  Forvik- 
linger, hvori  Sønnen  for  Øjeblikket  sad  fast,  og  han 
indsaa  klart,  at  hans  Indespærring  kunde  hjælpe  Svend 
til  at  faa  sin  egen  Vilje  frem.  Imidlertid  var  den 
Tanke  ham  altfor  pinlig,  at  Sønnen  virkelig  af  egen- 
nyttige Hensyn  skulde  have  gjort  sig  skyldig  i  en  saa 
unaturlig  Forbrydelse  som  at  lade  sin  Far  gribe  og 
indespærre,  og  han  vægrede  sig  i  det  Længste  ved 
at  tro  det. 

Her  maa  være  en  Fejltagelse  —  paastod  han.  — 
Tillader  De,  at  jeg  læser  Doktor  Wedels  Attest? 

Det  er  imod  vore  Regler  at  fremvise  Attesterne 
til  de  Syge  —  svarte  Doktor  Smith. 

Men  jeg  fordrer  at  blive  løsladt  øjeblikkelig. 
Hverken  Politiet  eller  Borgermesteren  kan  have  be- 
ordret min  tvungne  Indlæggelse,  og  altsaa  er  den 
ulovlig. 

Lægen  trak  kun  paa  Skulderen. 

Om  nogle  Uger  eller  en  Maaned  skal  jeg  med- 
dele min  Mening  om,  hvorvidt  De  bor  lø.slades  eller 
oversendes  til  en  Sindssygeanstalt.  Og  min  Kjendelse 
kan  ikke  indankes  for  nogen  højere  Domstol. 

Da  Grev  Brahe  i  Embeds  Medfør  ofte  havde 
havt  at   gjøre   med  Sindssygelæger,    kjendte  han  For- 

holdene  og  vidste  derfor,  at  Doktor  Smiths  sidste  Ord 
var  sande,  og  at  han  selv  stod  retlos  overfor  denne 
medicinske  Magthaver.  Det  gjaldt  altsaa  kun  at  be- 
herske sig  for  ikke  at  give  nogensomhelst  Undskyld- 
ning for  det  0\ergreb,  hvorfor  han  var  falden  som 
Offer.  Skjondt  han  fandt  det  i  højeste  Grad  uforskam- 
met, at  denne  fremmede  Mand  blandede  sig  i  hans 
private  Pengesager,  undlod  han  dog  ikke  at  besvare 
hans  Bemærkninger. 

De  vil  betale  Deres  Søn  et  betydeligt  Forskud  i 
Arv,  men  paa  Vilkaar,  som  skal  være  ganske  uanta- 
gelige :- 

Angaaende  Benyttelsen  af  min  Formue  skylder 
jeg  Ingen  Regnskab  —  s  varte  Greven  stolt. 

Og  De  vil  ikke  give  Deres  Datter  nogen  Kapital, 
men  indsætte  den  i  Overformynderiet?  Dette  er  jo  et 
Udtryk  for  det  mest  unaturlige  Had. 

Jeg  har  mine  Grunde  —  svarte  Greven  i  samme 
Tone.  —  Og  mine  Handlinger  er  i  saa  Henseende 
fuldkommen  lovlige. 

Jeg  kan  ikke  erkjende  det  for  lovligt. 

Doktoren  er  heller  ikke  Jurist.  Jeg  ønsker  at 
bevare  min  Datters  Kapital,  saa  den  ikke  kan  fra- 
stjæles  hende  af  Fremmede.  Dette  er  ikke  Had,  men 
Klogskab. 

Alle  gale  Folk  indbilder  sig,  de  er  kloge. 

Doktoren  tror  da  vist  selv,  at  De  er  klog;  men 
altsaa  skulde  dette  være  det  sikreste  Tegn  paa,  at 
De  er  gal  r 

Lægen  sendte  ham  et  uvenligt  Øjekast.  Denne 
Logik  smagte  ham  ikke,  og  han  tog  sin  Hat  for 
at  gaa. 

n 

Vil  De  have  den  Godhed  at  sende  mig  noget 
Papir,  Pen  og  Blæk?  —  bad  Greven. 

Det  behøves  ikke  —  svarte  Doktor  Smith.  — 
Thi  saa  længe  De  er  i  Celle,  vil  alle  Breve  fra  eller 
til  Dem  blive  samlede  paa  mit  Kontor.  De  kan  hel- 
ler ikke  modtage  Besøg.  Den  Syge  maa  være  upaa- 
virket  af  fremmed  Indflydelse.  Har  De  Noget  at 
beklage  Dem  over,  saa  sig  det  kun!  —  Farvel,  jeg  ser 
herind  Imorgen!  ■ —  og  han  forsvandt. 

Det  er  heldigt,  at  jeg  er  paa  en  Iagttagelses- 
anstalt,  hvor  man  blot  kan  beholde  mig  en  kort  Tid 
—  tænkte  han.  —  Havde  det  været  et  Sindssygehus, 
var  jeg  muligvis  bleven  levende  begravet  for  Resten 
af  mit  Liv. 

Ud  paa  Formiddagen  blev  de  Syge  førte  ned  i 
Haven  for  at  trække  frisk  Luft. 

Det  var  en  stor  Plads,  omringet  af  høje  Mure, 
som  stængte  for  enhver  Udsigt.  Her  vandrede  stin- 
kende Alkoholister  og  brølende  Diliranter  om  hver- 
andre, Nogle  askegraa,  Andre  kobberrøde  i  Ansigtet, 
slappe  og  sløve,  eller  med  Udtryk  som  rasende  Vild- 
dyr. De  var  iførte  en  fælles  Hospitalsuniform  med 
lange,  blaa  Kapper.  Vogterne  gik  omkring  enkeltvis 
eller  flere  sammen. 

Grev  Brahe  fandt  heldigvis  en  gammel  Avis  i 
sin  Lomme  og  begyndte  at  læse,  skjøndt  han  for 
længst  kjendte  Indholdet.  Alen  det  var  ham  en  Let- 
telse at  slippe  at  se  paa  sine  Omgivelser;  thi  han 
frygtede  uafladelig,  at  nogen  af  dem  kunde  faa  isinde 
at  styrte  sig  over  ham. 

Efter    en    Times    Forlob    begyndte    det    at    sne 

temmelig  stærkt,    hvorfor   de   Syge   blev   forte  tilbage 
hver  til  sit  Rum. 


Eleonora  var  staaet  op  ved  Daggry  og  havde 
skyndet  sig  hen  til  Tanten,  som  modtog  hende  paa 
Sengen. 

Hvad  er  det,  du  fortæller?  —  spurgte  Baronessen 
forbauset.  —  Er  din  Far  sendt  paa  Hospitalet  som 
sindssyg?   Paa  hvad  Maade  har  da  det  ytret  sig? 

Jeg  ved  Intet  om  det  —  svarte  Eleonora.  — 
Her  kan  du  faa  læse  Svends  Brev.  Pigerne  ved  ikke 
noget  Andet,  end  at  han  blev  afhentet  af  Politiet  og 
af  tre  andre  Mænd. 

Baronessen  blev  saa  overvældet  af  denne  uventede 
og  sørgelige  Nyhed,  at  hun  ikke  vidste,  hvad  hun 
skulde  sige  for  at  trøste  den  Ulykkelige.  Hun  skyndte 
sig  at  staa  op  og  sendte  Bud  til  Aage,  at  han  skulde 
komme  hen  i  Hotellet,  inden  han  gik  til  sit  Arbejde 
i  Ministeriet. 

Saasnart  Mor  og  Søn  var  færdige,  blev  der  hen- 
tet en  Vogn,    og  alle  Tre  kjørte  afsted  til  Hospitalet. 

Er  Overlægen  tilstede?  —  spurgte  Baronen,  idet 
han  traadte  ind  i  Kontoret,    ledsaget  af  de  to  Damer. 

Ja,  han  er  netop  kommen! 

Giv  ham  disse  Visitkort!  —  sagde  Baronen  til 
en  Betjent.  —  Og  bed  ham  have  den  Godhed  at 
modtage  os  i  et  vigtigt  Anliggende! 

De  førtes  videre  gjennem  en  lang  Gang  hen  til 
Lægens  Modtagelsesværelse. 

Efter  faa  Minutters  Forløb  traadte  Dr.  Smith  ind 
og  hilste  med  en  alvorlig  Mine. 

Det  er  Komtesse  Brahe?  —  han  saa  paa  Visit- 
kortene og  bukkede. 

Ja !  —  sagde  Eleonora.  —  Og  jeg  kommer  for  at 
faa  Oplysning  om,  hvorfor  min  Far  er  bleven  ført  til 
Hospitalet? 

Det  er  jo  hans  egen  Familje,  som  har  onsket 
det  —  sagde  Lægen. 

Familjen  bestaar  kun  af  hans  to  Børn  —  svarte 
hun.  —  Og  jeg  vidste  Intet  om  det. 

Det  var  besynderligt!  Saa  maa  det  Hele  hvile 
paa  Deres  Bror.  Han  har  sandsynligvis  villet  skaane 
Komtessen  og  derfor  selv  taget  alt  Ansvar  paa  sig. 

Men  man  kan  da  ikke  indlægge  en  Mand, 
som  aldrig  har  vist  Tegn  paa  Galskab  —  udbrod 
Baron  Rosenkrantz.  —  Og  Onkel  er  ligesaa  klog  som 
alle  vi  her, 

\'ar  han  det,  kunde  Dr.  Wedel  vist  neppe  have 
givet  Attest  for  det  Modsatte  —  sv^arte  Overlægen 
ganske  rolig.  —  Men  forresten  er  jeg  nu  ifærd  med 
selv  at  gjøre  mine  Iagttagelser. 

Da  maa  vel  Overlægen  øjeblikkelig  kunne  høre, 
at  Far  er   ganske   klar  i  Hovedet  —  sagde  Eleonora. 

Sindssygdom  viser  sig  ofte  kun  i  en  eneste  fix 
Idé  —  svarte  Lægen.  —  Og  jeg  har  Mistanke  om,  at 
Greven  lider  af  Forfølgelsesvanvid.  De  faa  Ord,  som 
jeg  vexlede  med  ham  netop  nu,  tydede  stærkt  paa 
det.     Desuden  hader  han  jo  sine  Børn. 

Hader  sine  Børn?  —  udbrod  Eleonora.  —  Han 
som  altid  har  været  den  kjærligste  Far! 

Visse  Bestemmelser,  som  Komtessen  sandsynligvis 
endnu  ikke  kjender,  tyder  paa  det  Modsatte  —  svarte 
Dr.  Smith.  —  Men  jeg  maa  bede  mig  undskyldt;  min 

Tid  er  stærkt  optagen,  og  det  er  netop  min  Inspek- 
tionstime. 

Han  bukkede  som  for  at  antyde,  at  Foretrædet 
var  forbi. 

De  maa  tillade  mig  at  se  Far!  —  sagde  Eleonora. 

—  Jeg  er  kommen  for  at  hente  ham. 

Indlæggelsen    er   skeet   under   alle   lovlige  Former 

—  svarte  Lægen  ubevægelig.  —  Og  det  er  en  Regel, 
at  i  de  første  Uger  tillades  det  ikke  den  Syge  at  have 
nogensomhelst  Forbindelse  med  Slægt  eller  Venner. 

Doktoren  bukkede  paany,  og  da  Selskabet  endnu 
ikke  gjorde  Mine  til  at  ville  gaa,  forsvandt  han  uden 
videre  Undskyldning. 

Her  staar  vi  ganske  magtesløse  —  sagde  Rosen- 
krantz.  —  Lad  os  heller  kjore  hjem  og  senere  over- 
lægge, hvad  der  bør  gjoresi 

Mens  de  to  Damer  kjørte  tilbage  til  Hotellet,  gik 
Baronen  ud  til  Dr.  Wedel;  men  denne  var  ikke  til- 
stede. Senere  paa  Dagen  kom  der  et  Brev  fra  ham, 
hvori  han  begrundede  sin  Tro  paa  Grevens  Sindssyg- 
dom og  erklærte,  at  Attesten  var  udstedt  efter  Ønske 
af  hans  egne  Børn. 

Altsaa  maa  Svend  have  været  hos  ham  1  —  slut- 
tede Eleonora. 

Det  kan  jo  være  muligt,  at  Onkel  virkelig  er  syg 

—  sagde  Baronen  —  thi  man  kan  da  ikke  antage,  at 
en  anseet  Læge  skulde  ville  sige  det  uden  at  være 
sikker  paa  det.  Det  vilde  være  en  altfor  alvorlig 
Sag  for  ham  selv.  Og  Overlægen  lod  jo  til  at  være 
overbevist  om  det. 

Ja,  det  er  jo  muligt  I  —  begyndte  nu  Baronessen 
ogsaa  at  tro.  —   Det  kan  jo  ofte  komme  saadan  gan- 

ske  pludselig.  Og  fejler  der  ham  Intet,  saa  slipper 
han  vel  snart  ud  igjen. 

Jeg  tror  det  ikke  i  Jeg  tror  det  ikke!  —  gjentog 
Eleonora  uophørlig. 

Hendes  Fætter  maatte  imidlertid  afsted  til  Mini- 
steriet, og  Baronessen  samtykkede  i  at  flytte  h€n  i 
Grev  Brahes  Lejlighed,  for  at  hendes  Niece  ikke 
skulde  være  ganske  alene 

Eleonora  gik  hjem  iforvejen,  og  da  hun  tog  Hat- 
ten af  sig,  fik  hun  pludselig  en  Idé. 

Hun  skrev  paa  sit  Visitkort: 

»Kom  herhen  snarest  muligt  I  Jeg  behover  dig  i 
et  meget  vigtigt  Anliggende.« 

Hun  stak  Kortet  i  en  Konvolut  og  skrev  udenpaa : 

Herr  G.  Bjørn 

Thunes  Hotel 

Kongens  Nytorv. 

Gaa  strax  afsted  med  det  og  vent  paa  Svar  I  — 
befalte  hun  Tjeneren. 

En  halv  Time  senere   traadte  Bjørn  ind   i  Stuen. 

Det  var  en  glad  Overraskelse  I  —  udbrød  han 
smilende.  —  Jeg  havde  ikke  troet,  at  jeg  oftere  skulde 
sætte  Foden  indenfor  denne  Dør.  Du  er  saa  bleg? 
—  Han  stirrede  paa  hende,  pludselig  urolig.  —  Er 
du  sygr 

Ja,  syg  og  ulykkelig  I 

Hvad  er  det?  Tal!  —  Han  forte  hende  bort  til 
Sofaen    oe  tvang-   hende  til  at  sætte  sig  ved  sin  Side. 

Det  er  noget  meget  Alvorligt.  Far  er  bleven 
overfaldt  i  sit  eget  Hus  og  ført  bort  med  Vold  —  og 
hun  fortalte  ham,  hvad  hun  havde  oplevet,  siden  hun 
skiltes  fra  ham  Igaar. 

Men  du  store  Gud,  er  vi  da  midt  inde  i  Rusland? 
—  udbrod  Bjørn.  —  Du  paastaar,  at  din  Far  er  lige- 
saa  frisk  som  en  af  os  To,  men  at  man  alligevel  har 
stængt  ham  inde  i  et  Hospital  under  Paaskud  af  Sinds- 
S}'gdom  ? 

Ja,  saadan  er  det,  og  du  skal  frelse  ham ! 

Jeg? 

Ja,  du  kan  det !  Du  har  Geniets  Myndighed  til 
at  optræde,  og  du  har  den  største  Magt,  som  findes 
paa  Jorden,  din  Pen. 

Befal,  min  Dronning,  og  jeg  adlyder!  —  sagde 
han.  — 

Du  skal  .  .  .  ja  .  .  .  nu  har  jeg  det  I  Du  skal 
gaa  til  alle  Byens  første  Mænd,  fortælle  dem,  at  Far 
er  bleven  overfaldt,  at  man  holder  ham  indespærret 
og  kræve,  at  Sagen  strax  bliver  undersøgt!  Du  skal 
gaa  til  Politidirektøren,  til  Borgermesteren,  til  Justits- 
ministeren. 

Ja,  ja,  til  Politidirektøren,  til  Borgermesteren,  til 
Justitsministeren  —  gjentog  Bjørn  —  gjærne  til  selve 
Kongen  og  Dronningen!  De  skal  nok  faa  Lov  til  at 
slippe  ham  los  igjen,  hvis  der  virkelig  er  begaaet  en 
Forbrydelse.  Naar  man  horer  en  slig  Historie,  maatte 
man  tro,  at  man  var  i  det  Inderste  af  Asien  I 

Gaa  strax!  —  bad  hun  indtrængende.  — •  Vi  har 
ikke  Tid  til  at  tale  om  noget  Andet. 

Hun  ringte  og  befalte  Tjeneren  at  hente  en  Droske. 

Bjørn  førtes  ind  paa  Kontoret  og  blev  modtaget 
med  udsøgt  Høflighed  af  Politiets  Hoved. 

Det  er  den  norske  Digter: 

Ja,  rigtigt! 

Og  hvad  ønsker  Der  Vær  saa  god,  kom  nærmere 
og  sid  ned !  Det  glæder  mig  at  gjøre  Deres  Bekjendt- 
skab. 

Jeg  beder  Herr  Politidirektøren  om  at  sende  Bud 
til  Hospitalet  og  give  Ordre  til,  at  Grev  Brahe  øje- 
blikkelig sættes  paa  fri  Fod. 

Grev  Brahe:  Hvilken  Grev  Brahe:  Men  vær  saa 
god,  vil  De  ikke  tage  Plads: 

Gamle  Grev  Stefan  Brahe  paa  St.  Annæ  Plads 
—  oplyste  Bjørn.  —  Igaar  Aftes  har  man  trængt  ind 
i  hans  Hus,  kastet  sig  over  ham  og  med  Magt  ført 
ham  ud  til  Sindssygeatdelingen,  skjondt  han  ikke  fejler 
det  mindste. 

Umuligt ! 

Jeg  forsikrer  Dem   .   .   . 

Da  maa  han  jo  altsaa  være  bleven  sindssvag. 

Nej,  Sagen  er  netop,  at  han  slet  ikke  er  syg! 

Men  her  i  Danmark  berøver  man  ingen  Mand 
hans  Frihed  uden  Grund. 

Nej,  det  burde  ikke  kunne  ske  i  et  civiliseret 
Land!  —  sagde  Bjørn.  —  Og  det  er  jo  i  højeste  Grad 
oprørende. 

Det  forholder  sig  vist  ikke  saa  —  sagde  Politi- 
direktøren. —  Saadant  sker  ikke  paa  staaende  Fod. 
Der  maa  iagttages  visse  Former,  og  Overlægen  paa 
Hospitalet  maa  være  underrettet  iforvejen. 

Hvis  disse  Former  er  iagttagne,  ligger  der  et  eller 

andet  Bedrageri  til  Grund  for  det  Hele  —  paastod 
Bjørn. 

Politidirektøren  saa  lidt  mistroisk  paa  ham. 

Derefter  gik  han  ganske  rolig  hen  til  Telefonen, 
raabte  et  Nummer,  Navnet  paa  Hospitalet  og  bad  om 
at  faa  tale  med  Dr.  Smith. 

Han  spurgte  i  Talerøret: 

Forholder  det  sig  saa,  at  Grev  Brahe  Igaar  Aften 
er  bleven  indlagt  paa  sjette  Afdeling? 

Han  lyttede  og  vedblev: 

Jasaa!  .  .  .  Altsaa  indlagt  paa  sædvanlig  Maade? 
Efter  Lægens  Ansøgning?  .  .  .  Vel,  jeg  forstaar!  .  .  . 
De  kan  endnu  ikke  afgive  Deres  Erklæring,  men  tvi- 
ler  ikke  paa,  at  den  første  Læges  Udsagn  er  rigtigt. 
.  .  .  Tak !  .  .  .  Farvel ! 

Han  vendte  sig  til  Bjørn. 

Jeg  har  nu  talt  med  Overlægen,  som  siger,  at 
Greven  virkelig  er  syg.  Altsaa  kan  der  ikke  være 
Tale  om  at  lade  ham  komme  ud.  laltfald  har  jeg 
ikke  Magt  til  at  gjore  det.  inden  der  foreligger  Bevi- 
ser paa,  at  man  har  gjort  ham  Uret.  Men  tør  jeg 
spørge,  fra  hvem  er  De  egentlig  Udsending? 

Fra  hans  egen  Datter,  som  paastaar,  at  Greven 
er  ganske  frisk. 

Ah  saa  I  —  udbrod  Politidirektøren,  som  om  han 
mente;  ikke  Andet!  —  Ja,  det  hænder  saa  ofte  — 
tilføjede  han  —  at  unge  Damer  forstaar  mindre  at 
bedømme  Sygdomme  end  en  Læge. 

Men  Komtesse  Brahe  er  en  ganske  ualmindelig 
udviklet  Kvinde,  det  kan  jeg  forsikre  Dem! 

Det  betviler  jeg  aldeles  ikke. 

Bjørn  vedblev  uforsagt: 

Og  jeg  havde  selv  den  Ære  at  tale  med  Greven 
samme  Formiddag;  men  jeg  mærkede  aldeles  Intet, 
som  kunde  tyde  paa  Sindsforvirring. 

Men  derfor  kan  Manden  være  lige  gal  —  mente 
Politidirektoren.  —  Hvis  Herr  Bjørn  nogensinde  har 
besøgt  et  Sindssygeasyl,  maa  De  vist  have  erfaret,  at 
man  ofte  kan  tale  lang  Tid  med  en  Syg  uden  at 
mærke,  at  der  mangler  ham  det  mindste  paa  For- 
standen. —  Herr  Bjorn  har  jo  skrevet  et  Skuespil, 
som  skal  opføres  her  i  Kjøbenhavnr  —  Og  Politi- 
mesteren begyndte  pludselig  at  tale  om  Kunst  og 
Teater. 

Direktøren  vil  altsaa  ikke  lade  denne  Sag  nær- 
mere undersoger  —  spurgte  Bjørn. 

Men,  Minherre,  den  er  jo  allerede  undersøgt  — 
svarte  han,  idet  han  pegte  paa  Telefonen. 

Det  kalder  jeg  ikke  Undersøgelse  —  sagde  Bjørn. 
—  Det  er  Politiets  Pligt  at  ransage  og  straffe  ethvert 
Lovbrud,  og  Anfald  paa  Borgernes  Frihed  er  et  af  de 
groveste. 

Jeg  formoder  ikke,  Herr  Bjorn  er  kommen  til 
Kjøbenhavn  for  at  lære  mig  mine  Embedspligter!  — 
svarte  den  gamle  Herre  med  en  krænket  Mine. 

Jeg  har  kun  udtalt,  hvad  der  stemmer  med  min 
€gen  Forstand  og  Samvittighed  —  svarte  Bjørn.  — 
Farvel ! 

Han  tog  sin  Hat  og  gik. 

Da  han  var  borte,  smilte  den  ærværdige  Embeds- 
mand og  tænkte: 

Saadanne  Digtere  er  dog  nogle  mærk\'ærdige 
Mennesker!  Her  kommer  han  stormende  ind  paa  mit 
Kontor   og    fordrer,    at  jeg   øjeblikkelig  —  tænk,  øje- 

blikkelicf!  —  skal  mve  Ordre  til,  at  en  vanvittisr  Mand 
løslades,  bare  fordi  en  ung  Dame  ikke  tror  paa  Læ- 
gernes Udsagn!  Men  han  er  sandsynligvis  forelsket  i 
Komtesse  Brahe.  Hun  er  ogsaa  unægtelig  meget 
smuk  og  indtagende,  saa  hun  kan  nok  snart  opflamme 
en  saadan  ustyrlig  Kunstnerfantasi,  og  i  sin  Rus  sæt- 
ter han  hende  til  Dommer  over  Fagmænd  og  Specia- 
lister! —  Politidirektøren  lo.  —  Ha!  ha!  ha!  Jeg  skal 
øjeblikkelig  aabne  Hospitalets  Port!  —  Hans  Skuespil 
hed  vist  Katharina  den  Anden.  Det  maa  være  en 
interessant  Karakter  at  behandle. 

Han  stillede  sig  paany  foran  en  høj  Pult  og  be- 
gyndte at  gjennemse  en  Protokol. 

Bjørn  kjørte  imidlertid  videre  og  søgte  om  Fore- 
træde hos  Justitsministeren.  Denne  modtog  ham  med 
samme  Venlighed  som  Politidirektøren  og  hørte  med 
spændt  Opmærksomhed  paa  hans  Fortælling. 

Derefter : 

■Jeg  finder  det  ikke  klogt  at  blande  mig  i  Sagen 
paa  dens  nuværende  Standpunkt.  Man  maa  først  af- 
vente Overlægens  Erklæring.  Og  hvis  Greven  ikke 
er  gal,  da  staar  det  ham  frit  for  at  indsende  Klage 
over  det  formente  Misgreb. 

Derefter  begyndte  Ministeren  at  tale  om  Norges 
politiske  Kamp,  om  Bjørnson  og  Sten,  om  Kong  Os- 
cars vanskelige  Stilling,  om  den  sørgelige  Slaphed  i 
Norge  overfor  Majestætsforbrydelser  og  endelig  om 
Estrup  og  de  provisoriske  Love  i  Danmark. 

Bjørn  sukkede  fortvilet. 

De  har  jo  faaet  et  Skuespil  antaget  paa  »Det 
kongelige  Teater«  ?  —  endte  han. 

Ja,  Deres  Excellence! 

Er  Prøverne  allerede  begyndte? 

Ja,  Deres  Excellence,  netop  i  disse  Dage! 

Men   altsaa   kan  Grev  Brahe   ikke   blive   fri   Idagr 

Nej,  umuligt!  Han  maa,  som  sagt,  være  der, 
indtil  Overlægen  har  udtalt  sig.  Men  jeg  skal  have 
min  Opmærksomhed  henvendt  paa  Sagen.  Grev  Brahe 
er  en  højt  anseet  Mand,  der  har  vist  sit  Land  store 
Tjenester,  og  uden  Grund  skal  Ingen  faa  Lov  til  at 
angribe  hans  Person. 

Nu,  det  var  da  altid  et  Løfte! 

Da  Bjørn  var  gaaet,  tænkte  Excellencen: 

Den  Mand  maa  utvilsomt  have  en  Skrue  løs. 
Det  skal  jo  forresten  ofte  være  Tilfældet  med  store 
Genier,  hvis  Hjærner  altid  er  overanstrængte.  Bare 
han  nu  ikke  maa  bringes  paa  en  Anstalt,  inden  hans 
Stykke  er  opført! 

Bjørns  sidste  Forsøg  gjaldt  Borgermesteren;  men 
desværre  opnaaede  han  ikke  mer  her  end  hos  de  to 
Første.  Ærgerlig  og  mismodig  vendte  han  tilbage  til 
Eleonora,  og  naar  han  ikke  strax  medbragte  hendes 
Far  som  den  befriede  Fange,  var  det  visselig  ikke 
hans  Skyld. 

Baronesse  Rosenkrantz  og  hendes  Søn  var  ogsaa 
tilstede  i  Dagligstuen,  da  Bjørn  traadte  ind.  Efterat 
han  havde  gjentaget  de  tre  Embedsmænds  Udtalelser, 
sagde  Baronessen: 

Det  kunde  jeg  vidst  paa  P"orhaand.  Den  ene 
Øvrighedsperson  er  naturligvis  bange  for  at  svække 
Tilliden  til  den  Anden,  og  derfor  vover  de  knapt  at 
udtale  en  Tvil,  selv  om  den  findes  der. 

Men  jeg  opgiver  ikke  denne  Sag!  —  lovte  Bjørn, 
hvis    .stridbare    Natur    var    bleven    egget    ved    denne 

Modstand,  og-  hvis  Retsfølelse  var  i  højeste  Grad  op- 
bragt ved  Tanken  paa  Muhgheden  af  en  saadan  For- 
brydelse. 

Eleonora  takkede  ham  med   et  Blik,    som   sagde: 

Jeg  stoler  paa  dit  Ord,    og  jeg  tror  paa  din  Magt! 

Til  Fætteren  vedblev  Eleonora  at  staa  i  samme 
venskabelige  Forhold  som  for.  Han  var  lige  stille  og 
agtsom  i  Ord  og  Roreiser;  kun  hans  Øjne  havde  faaet 
et  eget  Tungsind. 

To  Dage  senere  forlod  Eleonora  Kjøbenhavn  og 
rejste  til  Rosenskov  med  sin  Tante,  der  pludselig 
maatte  hjem  i  Anledning  af  en  Forretning. 

For  Grev  Brahe  gik  den  ene  Dag  som  den  Anden 
uden  Forandring. 

Hvordan  har  Greven  det  nur  —  spurgte  Overlægen 
en  Formiddag,  idet  han  traadte  ind  i  hans  Værelse. 

Tak,  efter  Omstændighederne  godt! 

De  har  Madlyst  og  sover  godt.^ 

Ja,  begge  Dele!  Men  jeg  er  nysgjærrig  efter  at 
faa  vide,  hvor  længe  jeg  skal  være  her,  og  hvad  der 
egentlig   er  Hensigten   med    mit  Ophold   i   dette    Hus? 

Hensigten  er  at  undersøge  Deres  Helbredstilstand 
—  sagde  Dr.  Smith.  —  Og  naar  jeg.  har  udtalt  min 
jMening,  vil  der  blive  taget  en  Bestemmelse  om  Deres 
fremtidige  Bolig. 

Min  Fremtid  afhænger  saaledes  af  fremmede 
Menneskers  vilkaarlige  Beslutninger? 

De  er  jo  sindsforvirret  —  svarte  Lægen  utaal- 
modig.  —  Altsaa  kan  De  ikke  selv  tage  nogen  Be- 
stemmelse. 

Han  gik. 

Gud  i  Himlen  staa  mig  bi!  —  mumlede  den  gamle 


207 

Mand  fortvilet,  idet  han  holdt  begge  Hænder  om 
Hovedet,  hvori  det  bankede,  som  om  Hjærnen  skulde 
sprænges.  —  Bare  jeg  ikke  ender  som  sindssyg! 

Da  Overlægen  var  færdig  med  sine  Morgenbesøg, 
gik  han  tilbage  til  sit  Kontor  og  udfærdigede  flere 
Attester.    Blandt  Andre  ogsaa  En,  der  begyndte  saadan : 

;> Ifølge  mine  Iagttagelser  her  paa  Afdelingen  maa 
Grev  Stefan  Brahe  betragtes  som  sindssyg.  Hans  Had 
til  Bornene  har  naaet  en  saadan  Højde,  at  det  berøver 
ham  Evnen  til  at  handle  efter  fornuftigt  afvejede 
Grunde,   og   udsætter  hans  Nærmeste   for  Fare  .... 


Den  næste  Dag  sagde  Greven  til  Doktor  Smith  r 
Jeg  ønsker  at  se  en  dygtig  Tandlæge. 

Greven  skal  blive  fremstillet  for  Hospitalets. 
Tandlæge. 

Fremstillet  for  Tandlægen?  —  udbrød  Grev  Brahe 
forbauset. 

Ja,  jeg  sagde  fremstillet.  Her  paa  Afdelingen  er 
der  ingen  Rangsforskjel. 

Skal  jeg  fremstilles,  saa  foretrækker  jeg  ikke  at 
se  ham. 

Jo,  nu  skal  De  se  haml  —  befalte  Overlægen 
med  Myndighed.  Han  kaldte  paa  en  af  Betjentene 
og  sagde: 

Klokken  to  ledsager  De  Grev  Brahe  over  til 
Tandlægen! 

Jeg  har  nogle  Aktier,  som  maa  sælges  netop  i 
disse  Dage    —    sagde  Greven  —  og   det  vilde  paaføre 

mig  et  betydeligt  Tab,  hvis  jeg  ikke  kunde  give  min 
Mægler  Bud  om  at  besørge  det  for  mig. 

Afdelingens  Syge  har  ikke  Tilladelse  til  at  drive 
Forretninger,  saa  længe  som  de  opholder  sig  her  — 
svarte  Doktor  Smith  i  en  affærdigende  Tone.  —  De 
har  vel  Litet    at  klage  paa  Forplejningen,  haaber  jeg? 

Nej! 

Lægen  gik. 

Da  han  var  borte,  fortalte  den  samme  Betjent, 
som  netop  havde  faaet  Ordre  til  at  fore  den  Syge  til 
Tandlægen : 

Der  skal  være  sendt  Greven  en  Kasse  fin  Bordvin 
fra  Komtessen;  men  Overlægen  skal  have  nægtet  at 
modtage  den  og  ladet  svare,  at  her  i  Hospitalet  drikker 
Alle  den  samme  Vin  og  spiser  den  samme  Mad. 

Greven  kvalte  sit  Forbitrelsesudbrud.  Et  langt  Liv 
som  Dommer  havde  lært  ham  Selvbeherskelse,  og  han 
indsaa,  at  hvis  han  kun  en  eneste  Gang  gav  sig  hen 
til  sin  Vrede,  vilde  dette  strax  blive  betegnet  som 
Vanviddets  Raseri. 

XXIII. 

Det  var  paa  Rosenskov. 

Eleonora  var  netop  staaet  op  og  havde  endt  sin 
Paaklædning.  Derefter  gik  hun  hen  til  Vinduet,  trak 
Gardinerne  tilside  og  lod  Øjnene  vandre  fra  den  blanke 
Sø  yderst  ude  i  Horizonten  til  de  graa  Sandbanker, 
en  gulbrun  Mark,  hvor  Sneen  næsten  helt  var  bort- 
smeltet, og  over  de  store,  sorte  Trægrupper  i  Haven, 
som  omgav  Huset. 

Vaaren  begyndte  at  komme  med  fine  Spirer  hist 
og  her  paa  Træer  og  Buske,  og  Sangfuglene  vendte  i 
Skarevis  tilbage  fra  Middelhavets  Kyst. 

Det  var  en  Solskinsmorgen  med  klar  Luft. 

Det  bankede  paa  Døren,  og  Pigen  traadte  ind 
med  nogle  Breve.  Eleonora  kjendte  Skriften  paa  dem 
Alle.  Det  Ene  var  fra  Bjørn,  og  dette  aabnede  hun 
forst,  mens  hun  vedblev  at  staa  oprejst  midt  i  Værelset. 

Han  skrev: 

Min  dejlige  Eleonora! 
Hvordan   du  kunde  nænne  at  forlade  Kjøbenhavn 

netop  nu,  kan  jeg  ikke  forstaa.  Det  var  grusomt 
gjort  af  dig;  men  saadan  behandler  jo  Kvinderne  ofte 
den  Mand,  som  elsker  dem.  Glem  ikke,  at  jeg  lever 
af  hvert  et  Ord,  som  kommer  fra  dine  Læber,  at  dit 
Smil  er  mine  Dages  Sol,  at  du  er  min  Kraft,  min  Luft, 
mit  Liv,  min  hele  Verden!  Siden  vi  forste  Gang  mødtes, 
har  jeg  neppe  givet  mig  Tid  til  at  tænke  paa  Andet 
end  dig.  Jeg  har  ikke  kunnet  foretage  mig  Noget, 
hvortil  der  kræves  en  længere,  samlet  Tankeudvikling. 
Jeg  har  kun  udfort  mekanisk  Haandværksarbejde,  Avis- 
opsæt, Korrekturlæsning  og  saadan  Noget,  og  jeg  har 
skyndet  mig  hermed  saa  meget  som  muligt,  fordi  det 
altid  forekom  mig,  som  om  den  Tid,  jeg  gav  hertil, 
blev  stjaalet  fra  dig. 

Førend  mit  Skuespil  blev  antaget  til  Opførelse, 
kunde  jeg  selvfølgelig  Intet  udrette  paa  Grund  af  den 
Spænding,  hvori  jeg  gik;  men  jeg  havde  bestemt,  at 
hvis  det  blev  antaget,  skulde  jeg  strax  gjøre  Forbere- 
delser til  et  nyt,  stort  Værk.  Men  efter  at  have  mødt 
dig,  blev  denne  Plan  en  Umulighed,  fordi  jeg,  som 
sagt,  blev  ganske  forkoglet  af  din  Skjonhed,  urolig  af 
Længsel  og  Tvil. 

Ak  ja,  du  min  stolte,  herlige  Eleonora,  din  Lige 
findes  ikke  i  noget  Land  paa  Jorden !  Men  strax  efter 
at  have  skjænket  mig  nogle  Draaber  af  Lykkens 
Nektar,  forlader  du  mig  pludselig! 

Nu  vel,  jeg  faar  vel  finde  mig  i  dette  som  i  alt 
Andet,  jeg  er  jo  din  Slave,  som  tilbeder  dig  og  blindt- 
hen  adlyder  dig  i  Alt  —  undtagen  i  Et,  men  det  er 
Noget,  som  du  aldrig  vil  fordre,  nemlig  at  jeg  skulde 
opgive  Haabet  om  at  faa  dig  til  Hustru. 

Naar  der   bliver  taeet  en  Bestemmelse  med  Hen- 

syn  til  din  Fars  fremtidige  Opholdssted,  kommer  du 
altsaa  tilbager  Du  har  befalet,  at  jeg  skulde  føre  ham 
ud  af  Fængslet  snarest  muligt,  og  jeg  gjør  i  saa  Hen 
seende  mit  Bedste.  Nu  skal  du  høre,  hvordan  jeg 
arbejder  for  Sagen,  min  Krigsplan:  Naar  jeg  er  paa 
Prøverne  nede  paa  Teatret,  benytter  jeg  enhver  An- 
ledning til  at  tale  om  den  Voldshandling,  som  er  for- 
øvet imod  Grev  Brahe.  Mellem  Akterne  trænger 
Kunstnernes  Hjærner  til  at  hvile  ud  efter  de  stærke 
Optrin,  og  derfor  begynder  jeg  strax  at  tale  om  denne 
uhørte  Forbrydelse. 

Hvem  har  indbildt  Dem  det  Eventyr?  ~  spurgte 
Teaterchefen,  da  jeg  stod  foran  Suflorkassen  og  for- 
talte det  ganske  hojt  til  Kapelmesteren. 

Jeg  vilde  ønske,  det  var  et  Eventyr  —  svarte  jeg 
—  thi  da  skulde  jeg  snart  digte  Slutningen  færdig  og 
straffe  Forfølgerne. 

Digteren  fantaserer  vist  om  et  nyt  Drama  —  hvi- 
skede en  Skuespiller  bag  mig,  men  saa  højt,  at  jeg 
kunde  høre  det. 

Store  Genier  er  altid  som  Børn.  Man  kan  ind- 
bilde dem  Alt  —  svarte  en  gammel  Skuespillerinde  — 
At  Nogen  skulde  kunne  trænge  ind  i  en  fornem  Mands 
Hus  og  med  Magt  føre  ham  paa  Hospitalet,  naar  der 
ikke  fejlte  ham  det  Mindste?  Nej,  ved  De  hvad,  det 
tror  jeg  dog  ikke ! 

Jo,  ærede  Frue  —  svarte  jeg  og  vendte  mig  brat 
til  hende  —  dette  Uhørte  er  virkelig  skeet  her  i  Kon- 
gens Kjobenhavn-,  men  desværre  er  det  altid  lettere  at 
faa  Menneskene  til  at  undskylde  det  Onde  end  til  at 
forarges  over  det ! 

Og   nu   stormede   alle  Skuespillerne   ind   paa  mig, 

vi  talte  paa  Scenen,  og  der  taltes  i  Orkestret,  indtil 
Klokken  lod,  og  vi  paany  maatte  tilbage  til  Slotspar- 
ken i  Peterhof,  hvor  Katharina  den  Anden  skulde  have 
sit  første  Møde  med  Orlof. 

Som  du  ser,  arbejder  jeg  for  din  Sag  med  al  min 
Kraft.  Ved  at  gjentage  Fortællingen  hver  eneste  Dag, 
har  jeg  skruet  den  ind  i  Kunstnernes  Fantasi,  saa  de 
gaar  fra  Teatret  med  Sindet  opfyldt  af  mit  digtede 
Drama  og  af  din  Fars  virkelige  Drama;  de  sidder  i 
Restauranter  og  paa  Kaféer  og  fører  Historien  derind. 
Orkesterpersonalet  og  Koristerne  hjælper  ubevidst  til 
med  det  samme  Arbejde,  og  saaledes  siver  det  ud  i 
Byen  fra  de  smaa  Baggader  op  til  de  elegante  Hoved- 
strøg lig  en  Røgsøjle,  der  udaandedes  af  min  Mund 
og  nu  spredes  viden  om  under  hele  Kjøbenhavns 
Himmel. 

Og  det  er  med  hemmelig  Stolthed,  jeg  fornemmer 
Virkningen  af  mine  Anstrængelser.  Hvor  jeg  gaar  og 
staar,  lyder  det : 

Har  De  hørt  Historien  om  Grev  Brahe?  Han  skal 
slet  ikke  være  gal. 

Ja,  det  har  jeg  hørt  for  længe  siden  I  —  svarer 
jeg.  —  Der  er  vist  Ingen,  som  tror,  han  er  gal.  Men 
man  beholder  ham  paa  Hospitalet  for  ikke  at  udsætte 
hele  Lægestanden  for  Mistillid.  Det  er  en  kollegial 
Sammensværgelse. 

Saadan  tales  der  i  alle  Retninger,  mens  jeg  gaar 
og  fryder  mig;  thi  jeg  har  pustet  det  Hele  ud  blandt 
Publikum.     Og  min  Hensigt  hermed  er  følgende: 

Jeg  vil  skabe  en  saa  almindelig  Forbitrelse,  at 
baade  Magistraten,  Justitsministeriet  og  Politiet  skal 
blive  tvungne   af  den   offentlige    Menings  Tryk   til   at 

lade  Sagen  undersøge.  Viser  det  sig  da,  at  din  Far 
virkelig  er  syg,  saa  er  der  jo  Intet  at  gjore,  men  er 
han,  som  du  paastaar,  kun  bleven  angrebet  af  sam- 
vittighedsløse Fiender,  da  skal  han  nok  komme  ud,  og 
det  meget  snart. 

Hvad  du  har  befalet,  skal  jeg  udfore.  Og  selv 
om  det  ikke  havde  været  din  Far,  vilde  jeg  have 
interesseret  mig  levende  for  denne  Sag;  thi  ethvert 
Misbrug  af  Magten  sætter  mig  i  Oprør,  og  jeg  kommer 
i  Fyr  og  Flamme  ved  at  se  Uretfærdigheden  sejre. 

Men  det  er  fortvilet,  at  du  ikke  er  her.  Jeg 
trængte  dig  jo  netop  nu,  naar  mit  Sind  er  saa  oprevet 
af  Spænding  og  Uro.  Du  maa  love  mig,  at  du  skal 
sidde  i  Teatret  den  første  Aften,  hvad  der  saa  end 
hænder.« 

Din  trofaste  Bjorn. 

Eleonora  smilte  rørt: 

Far  viste  ham  Døren  —  tænkte  hun  —  og  dog 
arbejder  han  for  ham!  Mangen  Anden  vilde  maaske 
have  glædet  sig  over  Fars  Indespærring  og  haabet,  at 
den  maatte  vare  for  bestandig,  da  jo  derved  Hindrin- 
gen for  vor  Forening  vilde  være  ryddet  afvej  en.  Men 
Bjørn  staar  langt  over  saadanne  Beregninger.  Naar 
han  tror,  der  er  begaaet  et  Misgreb,  ofrer  han  Tid  og 
Tanker  for  at  redde  den  Forurettede,  selv  om  denne 
Redning  skulde  komme  til  at  skade  ham  selv. 

Han  er  i  Sandhed  et  ædelt  og  stærkt  Menneske! 
Se,  det  er  en  Mand! 

Hun  læste  i  Hast  de  andre  Breve  og  tog  saa 
paany  det  Første. 

Hun  satte  sig  i  en  højrygget  Lænestol  ved  Vinduet. 

•^>Glem  ikke,  at  jeg  lever  af  hvert  et  Ord,  som 
kommer  fra  dine  Læber,  at  dit  Smil  er  mine  Dages 
Sol,  at  du  er  min  Kraft,  min  Luft,  mit  Liv,  min  hele 
Verden ! « 

Lysningen  fra  hans  Aand  faldt  over  hende  lig 
Solen  over  et  fagert  Landskab.  Og  hendes  Hjærte 
bankede  i  Takt  med  Naturens  store,  hemmehgheds- 
fulde  Musik.  Hun  lænte  Hovedet  tilbage  og  blev 
siddende  længe  med  hans  Brev  i  Haanden,  mens  So- 
len skinte  i  Haarets  Guld,  kjærtegnede  hendes  Pande, 
lukkede  hendes  Øjne  og  kyssede  hendes  Mund. 


Baronesse  Rosenkrantz  og  hendes  Gjæst  sad  i  en 
aaben  Vogn,  som  forspændt  med  to  brune  Fuldblods- 
heste rullede  udover  Landevejen. 

Paa  højre  Side  nøgne  Bøgeskove,  hvis  Jordbund 
bugnede  af  gult  Løv  mellem  mangefarvet,  fløjelsblødt 
Mos,  og  til  venstre  den  staalgraa  Sandbanke,  hvorover 
Søen  skyllede  op  i  smaa,  glitrende  Bolger.  Et  enkelt 
Fartøj  tegnede  sine  store  Sejl  lig  mørke  Silhouetter 
imod  den  blaa  Horizont. 

Naar  vi  kommer  til  Byen,  standser  De  ved  Post- 
kontoret I  —  befalte  Baronessen  sin  Kusk. 

Og  derefter  til  Eleonora: 

Vigtige  Breve  bringer  jeg  altid  selv  paa  Post- 
kontoret. 

Det  var  heldigt  —  svarte  Eleonora  —  for  jeg  har 
ogsaa  et  Brev  i  Lommen. 

Hun  ha\'de  netop  skrevet  til  Bjørn. 

Et  Menneskes  Skjæbne  kan  ofte  afhænge  af  et 
Brev  —  vedblev  Baronessen.  —  Aage  ler  altid  af 
mig,  fordi  jeg  vil  gjøre  mig  den  Ulejlighed  at  kjøre 
til  Byen  med  min  Korrespondance;  men  jeg  har  en 
Gang  faaet  min  Ungdom  formørket  paa  Grund  af 
Slurveri  i  denne  Henseende,  og  det  er  bleven  mig  en 
Lærepenge  for  Livet. 

Hvordan  gik  da  det  til,  hvis  det  ikke  er  paatræn- 
gende at  spørger  —  sagde  Eleonora  nysgjærrig. 

Det  skal  jeg  gjærne  fortælle  dig,  mit  Barn,  skjøndt 
jeg  sjælden  eller  aldrig  har  talt  om  det.  —  Men  du 
er  nu  min  Barndomsvenindes  og  senere  Svigerindes 
Datter,  og  muligvis  kunde  det  være  dig  til  Gavn  at 
høre  det.  Du  ved,  at  min  Far  i  mange  Aar  var  Ge- 
sandt i  Paris,  hvor  vi  altsaa  boede  om  Vinteren.  Men 
om  Sommeren  vilde  Mor  altid  hjem  for  at  se  sine 
Slægtninge  og  besøge  sine  andre  Venner.  Saaledes 
tilbragte  vi  ogsaa  en  Sommer  paa  dine  Bedstefor- 
ældres Ejendom.  Gamle  Baron  Rosenkrantz  og  hans 
Hustru  levede  endnu  og  havde  alle  deres  Børn 
hjemme.  Din  Mor,  Amalie,  var,  som  du  ved,  den 
Ældste.  Bygningen  var  dengang  i  et  Stokværk  med 
lave  Værelser,  den  hele  Indretning  var  gammeldags, 
men  hyggelig.  Senere  brændte  jo  det  Hele,  og 
Huset  blev  opbygget  i  dets  nuværende  Slotsstil. 
Der  var  megen  Ungdom  i  Omegnen,  og  vi  førte  et 
muntert  Liv.  Om  Dagen  gjorde  vi  lange  Udflugter 
til  Hest  og  til  Vogns,  og  om  Aftenen  dansede  vi  eller 
spillede  Komedie  og  fandt  paa  alle  mulige  Slags  Ly- 
stigheder. Din  Mor  var  dengang  atten  Aar,  meget 
smuk,  lyshaaret  og  elegant,  og  Grev  Brahe  var  allerede 
hendes  erklærede  Tilbeder. 

En  Dag,  da  der  var  stor  Jagt,  hvori  alle  Herrerne 
deltog,  fandt  Amalie  og  jeg  paa,  at  vi  vilde  kjore  efter 
Jægerne  for  at  spise  Middag  med  dem  i  en  Hytte 
langt  ude  i  Skoven.  Da  alle  Gaardens  mandlige  Be- 
boere var  tagne  med  paa  Jagten,  fik  Amalie  en  af 
Pigerne  til  at  spænde  for  en  Vogn,  og  vi  begav 
os  afsted  uden  Kusk.  I  Begyndelsen  gik  det  meget 
godt.  Vi  kjørte  et  langt  Stykke  udover  Landevejen 
og  bøjede  derefter  ind  i  Skoven.  Her  skulde  man 
gjennem  et  Gjærde,  og  Amalie  hoppede  ned  for  at 
lukke  Porten  op.  Men  i  det  Samme,  hun  aabnede, 
lod  der  flere  Skud  inde  i  Skoven,  hvorover  Hesten  blev 
sky  og  satte  afsted  i  rasende  Fart.  Det  var  mig  al- 
deles umuligt  at  holde  den  tilbage.  Og  da  vi  nærmede 
os  et  nyt  Gjærde  med  en  anden  Port,  som  ogsaa 
skulde  aabnes,  sad  jeg  i  Dødsangst  for,  at  Dyret 
skulde  styrte  lige  imod  Forhindringen  og  knuse  baade 
mig  og  Vognen.  Det  var  et  rædsomt  Øjeblik.  Mit 
Nervesystem  fik  en  saadan  Rystelse,  at  jeg  mange 
Aar  efter  drømte  om  det  og  følte  den  sam'mme  Skræk 
om  igjen.  Men  da  vi  var  nogle  Skridt  fra  Gjærdet, 
kom  en  ung,  lysskj ægget  Mand  ud  fra  Skoven, 
løb  ind  paa  Hesten  og  greb  den  med  kraftig  Haand 
i  Tøjlen.  Der  blev  nu  en  voldsom  Styrkeprøve 
mellem  disse  To;  men  det  endte  med,  at  Dyret  maatte 
lystre  og  blive  staaende.  Han  klappede  den  lidt  paa 
Hoved  og  Hals,  beroligede  den  og  bandt  den  ved 
Gjærdet.  Derefter  kom  han  hen  til  mig,  som  sad  der 
halvdød  af  Angst. 

Maa  jeg  faa  Lov  til  at  hjælpe  Frøkenen  ud?  — 
spurgte  han.  • —  Det  er  vist  det  sikreste  at  fortsætte 
Vejen  til   Fods;    for   naar  Hesten   forst   er  bleven   saa 

ophidset,    kan    man    ikke   vide,    om    den    kunde  faa  et 
nyt  Anfald. 

Han  rakte  mig  begge  Hænder  og  hjalp  mig  ned 
af  Vognen.  Og  da  han  saa  min  Sindsbevægelse,  og 
hvordan  jeg  rystede  over  hele  Legemet,  forestillede 
han  sig  som  Ingenior  Falbe  og  sagde: 

Jeg  faar  muligvis  Lov  til  at  følge  Frøkenen  hjem? 

Jeg  takkede  og  modtog  hans  Arm  til  Stotte.  Paa 
Vejen  hjemover  fortalte  jeg  ham  ogsaa,  hvem  jeg  var. 
og  at  jeg  boede  hos  Baron  Rosenkrantz's. 

Det  ved  jeg  —  svarte  han.  —  Jeg  har  allerede 
havt  den  Fornøjelse  at  se  Frøkenen  flere  Gange. 

Jeg  ved  ikke,  om  det  var,  fordi  han  havde  frelst 
mit  Liv,  at  jeg  strax  folte  mig  tiltalt  af  denne  frem- 
mede Mand.  Og  det  forekom  mig,  som  om  jeg  havde 
kjendt  ham  bestandig,  skjøndt  jeg  aldrig  havde  seet 
ham  for  mine  Øjne  for  og  aldrig  hørt  hans  Navn. 
Det  var  denne  uforklarlige  Forudanelse,  som  man  ofte 
har  ved  det  første  Møde  med  et  INIenneske,  som  skal 
faa  Indflydelse  paa  vor  Skjæbne.  Jeg  har  følt  dette 
et  Par  Gange  i  mit  Liv,  men  aldrig  saa  stærkt  som  da. 

Dagen  efter  denne  Begivenhed  kom  Hr.  Falbe  op 
paa  Visit,  og  dermed  var  han  indført  i  vor  Kreds. 
Han  var  netop  kommen  hjem  fra  Aachen,  hvor  han 
havde  studeret  ved  det  polytekniske  Institut,  og  op- 
holdt sig  her  i  Egnen  for  at  bygge  en  Bro. 

Vi  saaes  nu  meget  ofte,  og  efter  nogen  Tids  P'or- 
løb  fandt  jeg  altid  om  Aftenen  en  smuk  Blomsterbuket 
i  mit  Værelse.  Pigen  vilde  ikke  sige  mig,  fra  hvem 
den  kom;  men  jeg  forstod  alligevel  strax,  hvem  der 
sendte    den.      Ellers    var    der    Intet    mellem    os.     Jeg 

mærkede   kun,    at   han   altid   foretrak   mit  Selskab  for 
de  Andres. 

En  Dag  kjorte  vi  Alle  ind  til  Byen  for  at  se  paa 
et  Marked.  Falbe  var  ogsaa  med,  og  da  vi  steg  ud  af 
Vognen,  bod  han  mig  Armen  for  at  ledsage  mig.  Der 
var  stor  Tilstrømning  af  Mennesker,  baade  Bønder 
og  Herregaardsfolk  og  rejsende  Handelsmænd,  og  i 
Trængselen  blev  vi  snart  skilte  fra  vort  Følge.  Vi  gik 
fra  Bod  til  Bod  og  saa  paa  alle  de  forskjellige  Beklæd- 
ningsgjenstande,  Sukkertøj,  Fødevarer,  Legetøj,  Glas 
og  andre  Herligheder,  som  vakte  Bøndernes  og  Smaa- 
bybefolkningens  Beundring.  Vi  var  ogsaa  i  Cirkus  og 
saa  de  tyske  Beridere  og  alskens  andre  Gjøglere.  Paa 
en  aaben  Plads,  fjærnt  fra  det  egentlige  Marked,  holdt 
nogle  Vogne  af  samme  Form  og  Størrelse  som  de  nu 
brugelige,  lukkede  Flyttevogne.  Mellem  Pleste,  Hunde 
og  Æsler  laa  en  Bande  halvnøgne,  brune  og  sortøjede 
Mennesker,  som  strax  vakte  vor  Nysgjerrighed.  Vi  gik 
hen  og  talte  med  et  Par  af  dem  og  hørte,  at  de  var 
italienske  Vandringsfolk  eller  en  Art  Zigøjnere.  De 
kom  fra  en  liden  Bjergstad  i  Nærheden  af  Neapel  — 
fortalte  de.  —  Om  Hosten  drog  de  hjem  for  at  ind- 
samle Jordens  Produkter  og  tære  nogle  Maaneder  i  Ro 
paa,  hvad  de  havde  sammentigget  paa  deres  lange 
Rejser  gjennem  Europa.  Og  naar  de  havde  levet  her 
nogen  Tid  i  Stilhed,  blev  de  Ældste  tilbage,  mens  den 
yngre  Generation  paany  kjorte  ud  i  Verden.  Deres 
Vogne  var  fuldstændig  indrettede  som  Værelser  med 
Ovn,  Stole,  Senge  og  saa  videre.  De  tjente  deres  Brød 
ved  at  spille  paa  Mandolin  og  Gitar,  synge  eller  danse 
Tarantella  paa  de  forskjellige  Markeder,  og  paa  denne 


219 

Vis  naaede  de  undertiden  frem  til  Europas  nordligste 
Egne. 

I  en  af  Vognene  stod  en  ældre,  kaffebrun  Kone 
med  rynket  Ansigt  og  sorte  Ildojne.  Hun  pegte  paa 
nogle  smudsige  Spillekort,  som  hun  holdt  i  Haanden, 
og  vi  forstod  strax,  at  hun  vilde  spaa  os  og  blev  Begge 
nysgjerrige  efter  at  hore,  hvad  hun  vilde  finde  paa  at 
fortælle.  Vi  vinkede  ad  hende,  men  hun  vilde  ikke 
ud  af  Vognen-  vi  maatte  selv  ind  og  Doren  lukkes. 
Vi  tog  Plads  paa  to  lave  Træstole  foran  Vinduet,  mens 
hun  selv  satte  sig  ved  Bordet  ligeoverfor  og  begyndte 
at  lægge  Kortene  op.  Til  mig  sagde  hun,  at  mit 
Hjærte  endnu  var  et  hvidt  Blad;  men  at  jeg  nu  var  i 
Nærheden  af  den  Mand,  som  skulde  skrive  det  forste 
Navn  paa  dette  Blad. 

Falbe  forstod  ikke  et  eneste  Ord;  men  da  jeg 
havde  studeret  Italiensk,  kunde  jeg  uden  Vanskelighed 
opfatte  hendes  Mening.  Men  jeg  vogtede  mig  vel  for 
at  oversætte,  hvad  hun  sagde.  I  mit  Hjærteliv  skulde 
der  være  to  store  Begivenheder  —  spaaede  hun.  — 
Min  første  Kjærlighed  skulde  jeg  tabe.  Han  skulde 
rejse  langt  bort,  og  naar  vi  engang  kom  til  fuld  For- 
staaelse,  vilde  det  være  for  sent.  Men  mange  Aar 
efter  skulde  jeg  blive  gift  med  en  Anden,  som  jeg 
allerede  nu  kjendte,  og  med  hvem  jeg  skulde  blive 
meget  lykkelig. 

Er  da  dette  gaaet  i  Opfyldelse?  —  spurgte  Eleonora 
spændt. 

Ja,  det  skete  virkelig!  —  svarte  Baronessen.  — 
Nu  skal  du  strax  faa  hore.  Til  Falbe  fortalte  hun,  at 
han  snart  skulde  rejse  langt  bort,  at  han  skulde  blive 
meget  rig  og  anseet,  men  ulykkelig  i  Kjærlighed.    Jeg 

maatte  oversætte  denne  Spaadom;  men  han  lo  bare 
og  vilde  ikke  tro  det  Mindste  paa  hendes  Frem- 
synthed. 

'Sien  da  vi  havde  forladt  Zigøjnerlejren  og  van- 
drede tilbage  til  Markedet,  udbrod  han  pludselig: 

Det  var  i  Grunden  noksaa  underligt,  at  hun  talte 
om  en  længere  Rejse;  thi  jeg  har  nemlig  for  kort  Tid 
siden  skrevet  til  en  tysk  Ven,  som  drog  til  Indien 
forrige  Aar.  Jeg  bad  ham  give  mig  nøjagtige  Oplys- 
ninger om  Forholdene  der,  da  jeg  nok  skulde  have 
Lyst  til  at  soge  min  Lykke  i  et  andet  Land.  I  Dan- 
mark gaar  det  jo  saa  langsomt,  inden  man  kan  naa 
frem  til  en  uafhængig  Stilling. 

Tænker  De  virkelig  paa  at  rejse  til  hidien?  — 
spurgte  jeg  forbauset;  thi  det  havde  han  aldrig 
nævnt  for. 

Ja,  eller  ogsaa  til  Japan  —  svarte  han.  —  Jeg  vil 
til  et  af  de  fjærne  Lande,  hvor  Arbejdskraft  og  euro- 
pæisk Dannelse  betales  hojt.  Og  naar  jeg  har  samlet 
en  Formue,  \"ender  jeg  tilbage  til  Danmark  og  gifter 
mig.  Herhjemme  slider  Menneskene  sig  ud  for 
Ingenting. 

Vi  kom  ikke  til  at  tale  videre  om  denne  Sag;  thi 
vi  blev  afbrudte  af  det  øvrige  Selskab,  som  var  paa 
Vandring  for  at  lede  efter  os. 

Om  Aftenen  fik  jeg  en  meget  streng  Irettesættelse 
af  Mor,  fordi  jeg  havde  gaaet  omkring  alene  med  Hr. 
Falbe  den  hele  Fftermiddag,  og  hun  mindede  mig  om 
en  Leveregel,  som  man  aldrig  strengt  nok  kan  ind- 
prente en  ung  Pige: 

»Vær  ikke  alene  ren  i  Sindet; 

Men  ogsaa  omhyggelig  for  al  bevare  Skinnet!« 

Senere  fik  jeg  aldrig  nogen  Anledning  til  at  tale 
ene  med  Hr.  Falbe.  Men  paa  mit  Bord  vedble\'  der 
hv^er  Aften  at  staa  en  frisk  Blomsterbuket. 

Nogle  Dage  inden  vor  Afrejse  hørte  vi,  at  Ingeniør 
Falbe  skulde  til  Indien,  hvor  et  engelsk  Selskab  havde 
lovet  ham  Arbejde.  Vi  tog  Afsked  med  hinanden 
omringet  af  en  hel  Del  fremmede  Mennesker;  men 
om  Aftenen  fanfit  jeg  paa  mit  Bord  et  stor  Buket  af 
Forglemmigejer.  Ved  Siden  af  laa  der  en  Kon\"olut 
med  hans  Visitkort,  hvorpaa  der  stod: 

»Blomsterne  beder  for  mig.     Farvel! 

Og  du  saa  ham  ikke  mer,  inden  han  rejste.^  — 
spurgte  Eleonora. 

Nej!  —  svarte  Baronessen  —  jeg  saa  ham  aldrig 
mer! 

Men  om  Aftenen  sagde  din  Mor  til  mig: 

Naar  man  har  gjort  saa  stærk  Kur  til  en  Dame, 
som  Hr.  Falbe  har  gjort  til  dig,  saa  synes  jeg  ikke, 
det  er  rigtig  fint  at  forsvinde  uden  at  have  erklæret  sig. 

Og  i  mit  stille  Sind  maatte  jeg  virkelig  give  hende 
Ret.  For  skjøndt  han  aldrig  havde  sagt  det  i  lige- 
fremme Ord,  saa  havde  dog  hele  hans  Væsen  været 
som  en  daglig  Tilstaaelse  af  dybere  Følelser.  Jeg  kan 
derfor  ikke  nægte,  at  jeg  følte  mig  skuffet,  og  denne 
Ærgrelse  frelste  mig  fra  at  sørge  videre  dybt  over 
ham.  Men  alligevel  vedblev  jeg  at  gaa  og  tænke  paa 
ham.  Om  Hosten  rejste  vi  som  sædvanhgt  tilbage  til 
Paris,  og  de  følgende  Sommere  tilbragte  vi  i  Karlsbad, 
da  Mor  led  af  et  Underlivstilfælde.  Som  du  kanske 
har  hørt,  døde  hun  ogsaa  ved  dette  Badested. 

Og  du  hørte  aldrig  Noget  mer  fra  Falbe?  —  spurgte 
Eleonora. 


Jo,  efter  fem  Aars  Forlob  fik  jeg  endelig  et  Brev, 
hvori  han  tilstod,  at  han  aldrig  havde  havt  noget 
højere  Ønske  end  at  egte  mig;  men  da  han  forlod 
Danmark,  var  hans  Stilling  saa  beskeden  og  hans 
Fremtid  saa  usikker,  at  han  ikke  vovede  at  binde 
mig  ved  noget  Løfte.  Men  han  havde  været  saa  hel- 
dig at  blive  ledende  Aand  i  et  meget  stort  Jærnbane- 
anlæg  mellem  Bengal  og  Calcutta  og  »sad  nu  i  en  god 
Stilling.  Derfor  skrev  han  for  at  hore,  om  jeg  endnu 
var  fri,  og  om  jeg  vilde  egte  ham. 

Jeg  var  den  Gang  i  Paris,  og  min  ældste  Bror 
besogte  os  netop.  Jeg  skrev  strax  til  Hr.  Falbe  og 
svarte  ja.  Dette  Brev  gav  jeg  til  min  Bror,  som 
skulde  paa  Postkontoret  med  nogle  andre  Sager.  Han 
havde  altid  været  meget  uordentlig  og  gjort  Far  megen 
Sorg;  men  det  faldt  mig  alligevel  ikke  ind,  at  han 
skulde  kunne  glemme  mit  Brev.  Imidlertid  ventede 
jeg  forgjæves  paa  videre  Underretning  fra  Falbe.  Han 
havde  skrevet,  at  hvis  han  fik  mit  Ja,  vilde  han  øje- 
blikkelig rejse  til  Europa  for  at  hente  mig;  men 
Maaneder  og  Aar  svandt  hen,  uden  at  han  kom  per- 
sonlig eller  lod  høre  fra  sig.  Jeg  begyndte  derfor  at 
tænke,  at  det  Hele  maatte  have  været  en  Spøg,  hvor- 
over jeg  endte  med  at  blive  yderst  fornærmet.  Men 
senere  har  jeg  aldrig  kunnet  forstaa,  hvordan  jeg  kunde 
slaa  mig  til  Ro  med  dette  istedetfor  at  skrive  paany. 
Imidlertid  faldt  nu  den  Tanke  mig  ikke  ind,  at  han 
muligvis  aldrig  havde  faaet  mit  Svar. 

Min  Bror  var  for  længst  rejst  tilbage  til  Danmark, 
hvor  han  døde  under  Koleraepidemien.  Han  havde 
efterladt  en  Del  brugte  Klæder  i  et  Skab  i  det  Værelse, 
som    han    plejede   at  Hgge   i,    naar  han   besogte   os  i 

Paris.  Disse  Klæder  forærte  Far  til  en  af  vore  Tjenere. 
Men  nogen  Tid  senere  kom  denne  ind  med  et  Brev, 
som  han  fortalte,  at  Skrædderen  havde  fundet  i  en  af 
Frakkerne,  hvori  der  skulde  sættes  nyt  For.  Far,  som 
strax  kjendte  min  Skrift,  bragte  mig  det  samme  Svar, 
som  jeg  for  fire  Aar  siden  havde  skrevet  til  Hr.  Falbe, 
og  jeg   kan  ikke  beskrive  den  Hjærnerystelse,  jeg  fik. 

Hvor  forfærdeligt!  —  udbrod  Eleonora. 

Ja,  det  maa  du  nok  sige!  Det  var  vel  en  Forud- 
bestemmelse,  at  vi  ikke  skulde  faa  hinanden.  ]\Iin  Bror 
havde  altsaa  puttet  Brevet  i  en  Lomme,  hvori  der 
var  Hul,  saaledes  at  det  var  gledet  ned  i  Foret,  og 
senere  havde  han  glemt  det. 

Men  saa  skrev  du  vel  strax  og  forklarte  det 
Hele? 

Ja,  naturligvis!  Men  da  Falbe  fik  denne  Oplys- 
ning, havde  han  netop  holdt  Bryllup  med  en  engelsk 
Dame. 

Hvor  besynderligt! 

Ja,  som  du  ser,  blev  min  første  Ungdom  for- 
mørket paa  Grund  af  Skjodesløshed  med  et  Brev,  og 
derfor  besørger  jeg  altid  senere  med  egen  Haand  den 
vigtige  Del  af  min  Korrespondance. 

Det  finder  jeg  rimeligt  efter  en  saadan  Erfaring! 
—  udbrød  Eleonora. 

Baronessen  vedblev: 

Først  mange  Aar  senere,  da  jeg  allerede  var 
bleven  en  ældre  Pige,  samtykkede  jeg  i  at  egte  Baron 
Rosenkrantz,  som  jeg  havde  kjendt  fra  Barndommen 
af.  Og  jeg  tør  paastaa,  at  vi  var  saa  lykkelige,  som 
det  i  det  Hele  taget  er  muligt  at  være. 

Naar  man  først  har  følt  sig  stærkt  bunden  til  En,. 

kan  man  da  virkelig  blive  lykkelig  med  en  Anden? 
—  spurgte  Eleonora. 

Ja,  det  sker  meget  ofte  —  mente  hendes 
Tante.  —  Det  er  jo  de  Færreste,  der  opnaar  at 
blive  gifte  med  den,  som  forst  vækker  deres  Følelser. 
Heller  ikke  er  det  sikkert,  at  denne  netop  passer 
En  bedst.  \'ilkaarene  for  et  lykkeligt  Samliv  er 
jo  forst  og  fremst  en  ærekjær  Karakter  og  Pligt- 
respekt, saa  man  foler  Agtelse  for  hinanden.  Desuden 
havde  jeg  tilbragt  min  Ungdom  i  Paris,  og  der  er  vel 
intet  Sted  i  Verden,  hvor  Talent  og  Aand  tilbedes  i 
højere  Grad  end  her.  Jeg  havde  tidlig  lært  at  se  op 
med  Beundring  til  [Mennesker,  som  forer  et  stærkt 
Aandsliv  og  gjor  sig  nyttige  for  sit  Samfund,  og  der- 
for fulgte  jeg  ogsaa  altid  min  Mands  offentlige  Virk- 
somhed med  den  mest  levende  Interesse.  Og  jeg  kan 
forsikre  dig,  at  dette  er  et  meget  stærkt  Baand  mel- 
lem to  Mennesker. 

Det  kan  jeg  nok  forstaal  —  svarte  Eleonora,  som 
nu  ved  Tantens  sidste  Ytring  var  begyndt  at  tænke 
paa  Bjørn. 

Baronessen  vedblev: 

Falbe  kj endte  jeg  jo  igrunden  slet  ikke.  Min 
Følelse  for  ham  var  mer  en  Fantasi  end  Følgen  af 
Beundring  for  hans  Karakter.  Hvorvidt  vi  i  Virkelig- 
heden vilde  have  passet  sammen,  ved  jeg  ikke.  Saa 
det  var  sandsynligvis  det  heldigste  for  begge  Parter, 
at  det  endte,  som  det  gjorde. 

De  sad  en  Stund  tause  og  saa  udover  Søen,  Begge 
hensunkne  i  deres  egne  Betragtninger. 

Men  derefter  udbrod  Baronessen: 

Jeg  havde  aldrig-  troet,  at  to  Mennesker  kunde 
ligne  hinanden  saa  meget  som  min  Mand  og  min  Søn. 
Aage  har  arvet  sin  Fars  alvorlige  Interesser  og  fine 
Natur,  saa  den,  der  bliver  gift  med  ham,  vil  aldrig 
blive  skufifet. 

Hun  tænkte  paa  Eleonora  som  Svigerdatter;  thi 
hun  havde  endnu  ingen  Anelse  om,  at  denne  Sag 
allerede  var  afsluttet  mellem  Fætter  og  Kusine. 

Men  Eleonora  tænkte  kun  paa  Bjorn. 

XXIV. 

Kjøbenhavns  Borgermester  meldte  sig  i  Hospitalet 
og  krævede  i  Embeds  Anliggende  at  faa  tale  med 
Grev  Brahe.  Denne  \-ar  nu  bleven  flyttet  fra  Tvangs- 
cellen  over  i  et  af  de  almindelige  Sygeværelser. 

Jeg  kommer  i  Anledning  af  Grev  Svend  Brahes 
Ansøgning  om  at  faa  udnævnt  en  Værge  for  sin  Far 
—  begyndte  Borgermesteren,  idet  han  stirrede  paa  den 
saakaldte  Syge  med  et  spejdende  Blik 

Greven  mødte  hans  Øjne  med  klar  Ro  og  svarte: 

De  vil  vise  mig  en  Tjeneste  ved  at  oplyse  mig 
om  de  Grunde,  paa  hvilke  min  Søn  støtter  sin  An- 
søgning. 

Han  paastaar,  at  Greven  ikke  er  i  Stand  til  at 
bestyre  sin  Formue,  og  at  De  har  truet  med  at  ville 
ruinere  Deres  Datter. 

Vil  De  behage  at  tage  Plads!  —  sagde  Greven. — 
Saa  skal  jeg  forklare  Dem  den  hele  Sag. 

De  to  r^Iænd  satte  sig  ligeoverfor  hinanden  paa 
hver  sin  Side  af  et   lidet  Bord,    og  Greven   begyndte: 

Naar  jeg  ønskede  at  sætte  min  Datters  Arv  fast 
i  Overformynderiet,  var  det  for  derved  at  sikre  hende 

Renterne  for  Livstid.  Der  er  nok  af  Testamentjægere, 
som  gaar  paa  Jagt  efter  unge  Pigers  Arv,  og  hvor 
forstandige  disse  ellers  kan  være,  horer  man  dog 
alligex'el  daglig,  at  de  bliver  Bytte  for  rovbegj ærlige 
Spekulanter. 

Ja,  ganske  vist  I  —  maatte  Borgermesteren  ind- 
rømme. 

Min  Datter  har  nu  sat  sig  i  Hovedet  at  ville  egte 
en  Mand,  som  efter  mine  Begreber  i  ingen  Henseende 
er  et  passende  Parti  for  hende.  Og  for  at  værge 
hende  imod,  at  denne  Person,  hvis  Fortid  jeg  ikke 
kjender,  skal  faa  Tag  i  hendes  Formue,  agter  jeg  at 
baandlægge  den. 

Det  finder  jeg  meget  forstandigt  —  sagde  Bor- 
germesteren. 

Med  Hensyn  til  min  Søn  —  forklarte  Greven 
videre  —  saa  har  han  desværre  været  ubesindig  nok 
til  at  eifte  sig-,  mens  han  endnu  var  Kadet.  Han  har 
levet  i  hemmeligt  Egteskab  og  har  et  Barn,  som  nu 
er  otte  eller  ni  Aar  gammelt.  Men  saa  bliver  han 
pludselig  forelsket  i  en  Anden,  og  nu  vil  han,  at  jeg 
skal  udbetale  Halvparten  af  hans  Arv,  for  at  han  kan 
løskjøbe  sig  fra  den  første  Kone.  Men  da  han  efter 
eget  Sigende  ikke  har  nogensomhelst  Grund  til  Klage 
imod  hende,  finder  jeg  det  ikke  overensstemm.ende 
med  mine  Begreber  om  Ære  saadan  uden  videre  at 
skifte  Hustru.  Jeg  har  derfor  svaret  ham,  at  han  skal 
faa  et  betydeligt  Forskud  paa  sin  Arv,  men  kun  paa 
det  Vilkaar,  at  han  tager  sin  Familje  til  sig  og  op- 
fører sig  som  en  hæderlig  Mand. 

Udmærket!    —    udbrod    Borgermesteren.    —    Jeg 

kan  kun  bøje  mig  i  dybeste  Højagtelse  for  Grevens 
Tankegang  og  Handle maade. 

Se,  det  er  formodentlig  Grunden,  hvorfor  min  Søn 
vil  gjøre  mig  umyndig,  ligesom  det  er  dette,  som  jeg 
skylder  min   uventede   Indespærring  her.     Ikke   sandt? 

Grev  Brahe  fortalte  derefter  ganske  nøjagtig,  hvor- 
ledes han  var  bleven  overfaldt  og  bragt  til  Hospitalet, 
samt  Alt,  hvad  han  havde  oplevet  siden  sin  An- 
komst hid. 

Borgermesteren  syntes  ligesaa  overrasket  som  for- 
bitret over,  hvad  han  hørte. 

Grevens  Indlæggelse  har  vakt  en  ganske  ualmin- 
delig Opsigt  —  forsikrede  han.  —  Dagen  efter,  det 
var  skeet,  havde  jeg  Besøg  af  en  Nordmand,  Forfat- 
teren Bjørn,  som  vilde  tvinge  Øvrigheden  til  at  gribe 
ind,  fordi  han  paastod,  at  Greven  aldeles  ikke  fejlede 
Noget. 

Herr  Bjørn?  —  sagde  Greven  forbauset.  —  Har 
han  søgt  at  virke  for  min  Befrielse? 

Ja,  og  han  talte  Deres  Sag  med  Varme  og  Be- 
gejstring. 

Besynderligt!  I  Sandhed  højst  besynderligt!  — 
gjentog  den  gamle  Mand. 

Men  jeg  fandt  ingen  Grund  til  at  blande  mig  i 
Sagen;  thi  den  Slags  Fantasimennesker  kan  man  jo 
ikke  tage  altfor  alvorlig.  Han  skal  have  været  hos 
Politidirektøren  og  hos  Justitsministeren  ogsaa ;  men  de 
havde  heller  ikke  lagt  synderlig  Vægt  paa  hans  Tale. 
Men  imidlertid  var  da  det  Rygte  bleven  udspredt  i 
hele  Kjøbenhavn,  at  Greven  slet  ikke  var  syg,  og 
derfor  vovede  jeg  ikke  at  tage  nogen  Bestemmelse 
angaaende  Deres  Umyndiggjørelse,  inden  jeg  personlig 

havde  været  heroppe  og  undersøgt  det  Hele.  Men 
efter  hvad  jeg  nu  hører,  skal  jeg  naturligvis  paa  det 
Bestemteste  erklære,  at  Deres  Søns  Ansøgning  bør 
blive  afslaaet. 

Tør  jeg  stole  paa,  at  De  vil  virke  for  mig?  — 
spurgte  Greven. 

Ja,  paa  Æresord! 

De  trykkede  hinandens  Haand  og  skiltes. 


Morgenen  efter  denne  Samtale  modtog  Grev  Brahe 
Besøg  af  en  yngre  Hospitalslæge. 

Der  er  netop  kommen  Bud  fra  Magistraten  —  for- 
talte han  —  at  Deres  Søns  Ansøgning  om  at  faa  Gre- 
ven umyndiggjort  er  afslaaet. 

Det  finder  jeg  ganske  naturligt?  —  svarte  Greven, 
mens  der  blinkede  et  Triumfens  Lyn  i  hans  Øjne. 

Og  Doktor  Smith  har  sendt  mig  herop  for  at 
melde,  at  Greven  Idag  har  Frihed  til  at  rejse. 

Ah  virkelig?  — udbrød  den  Gamle  med  spottende 
Mine.  —  Efterat  have  holdt  mig  indespærret  i  otte  og 
tyve  Dage  under  Paaskud  af,  at  jeg  led  af  kronisk 
Sindssygdom,  og  at  jeg  var  farlig  for  mine  Omgivel- 
ser, erklæres  jeg  nu  pludselig  uskadelig,  blot  fordi 
Magistraten  ikke  vil  umyndiggjøre  mig?  —  Han  lo 
højt,  en  kold,  haanlig  Latter.  —  Jeg  synes,  det  var 
Overlægens  Pligt  at  sende  mig  til  Bidstrup,  hvis  han 
virkelig  troede,  jeg  var  farlig  for  mine  Medmennesker. 
Men  naar  jeg  er  myndig,  er  man  kanske  ræd  for,  at 
Ingen  skulde  ville  betale  for  mit  Ophold  der,  og  man 
kunde  vel  ikke  vente,  at  jeg  selv  skulde  gjøre  det. 


230 

Den  unge  Læge,  som  ikke  havde  havt  Noget  med 
Sagen  at  gjøre,  skyndte  sig  at  spørge: 

Ønsker  Grev^en  en  Vogn,  eller  skal  der  først  sen- 
des Bud  til  Deres  Familje? 

Nej,  hent  en  Droske!  —  svarte  han  utaalmodig. 
—  Jeg  vil  vist  ikke  opholde  mig  her  et  eneste  Øje- 
blik længere  end  nødvendigt! 

XXV. 

Det  var  endnu  tidlig  paa  Morgenen,  da  Grev  Brahe 
ringte  paa  sin  egen  Dør,  og  strax  efter  laa  hans  Dat- 
ter i  hans  Arme. 

Eleonora  var  kommen  tilbage  til  Kjobenhavn  Af- 
tenen iforvejen  og  stod  netop  ifærd  med  at  kjore  ud 
til  Hospitalet. 

Har  du  vidst  Noget  om  dette?  Og  har  du  givet 
dit  Samtykke  til  det?  —  spurgte  han,  idet  han  holdt 
hendes  Hoved  mellem  begge  sine  Hænder  og  saa 
hende  prøvende  ind  i  Øjet. 

Nej,  Far,  jeg  vidste  hitet!  —  svarte  hun  paa  en 
Maade,  som  ikke  lod  nogen  Tvil  tilbage  om  Sand- 
heden af  hendes  Ord. 

Eleonora  Brahe  løj  desuden  aldrig,  det  vidste  han. 

Hvor  er  Svend?  —  spurgte  han. 

Han  har  været  i  Kiel  en  kort  Tid  —  svarte  hun. 
—  Senere  har  han  boet  i  Hotel  Kongen  af  Dan- 
mark« ;  for  han  fandt  det  saa  tomt  og  uhyggeligt  at 
være  her  i  Huset  ganske  alene.  Men  nu,  naar  vi  er 
hjemme,  kommer  han  vel  ogsaa. 

Greven  gik  ind  i  sit  Røgeværelse  og  skrev: 


Min  kjære  Son! 
Jeg  er  netop  kommen  tilbage  fra  Hospitalet,  og 
haaber,  du  vil  blive  glad  ved  at  erfare,  at  din  gamle 
Far  dog  ikke  fejlede  Noget,  men  endnu  er  fuldkom- 
men vel  baade  paa  Legeme  og  Sjæl.  Jeg  ønsker  at 
se  dig  snarest  og  vil  helst,  at  du  strax  flytter  tilbage 
til  mit  Hus. 

Eleonora  er  kommen  hjem  Igaar  Aften. 

Din  Far.« 


Tjeneren,  som  sendtes  afsted  med  Brevet,  vendte 
tilbage  med  det  Svar,  at  den  unge  Greve  vilde  komme 
hjem  til  Middag  samme  Dag. 

Men  ved  Middagstid  var  han  endnu  ikke  kommen. 

Saa  gaar  vi  til  Bords  uden  ham!  —  sagde  den 
Gamle  med  mørk  Mine.  —  Svend  ved,  at  vi  altid 
spiser  Klokken  fem. 

Ved  Slutningen  af  Maaltidet  hørtes  der  pludselig 
et  stærkt  Knald  og  en  Støj  som  af  et  tungt  Legeme, 
der  faldt  ned. 

Far  og  Datter  rejste  sig  uvilkaarlig. 

Hvad  i  al  Verden  kan  det  være?  —  udbrød  han. 

Det  kom  vist  ovenfra  I  —  mente  hun. 

Nej,  det  var  her  ved  Siden  af  —  sagde  Greven 
bestemt,  idet  han  lagde  Servietten  fra  sig  paa  Bordet. 

Han  gik  ind  i  Dagligstuen,  gjennem  de  to  mindre 
Værelser  og  ud  i  Entréen. 

Eleonora  fulgte  efter.  Tjeneren  ogsaa. 

I  Svends  Værelse  fandt  de  Gaadens  Løsning. 
Her  laa  han  selv  i  Officers  Uniform  med  en  Revol- 
ver i  Haanden,  mens  Blodet  strømmede  ud  af  den 
højre  Tinding. 

Den  gamle  ]\Iand  sank  ned  paa  Knæ  og  loftede 
det  blodige  Hoved. 

O,  min  Son,  mit  Barn,  hvordan  kunde  du  gjøre 
dette?  —  jamrede  han  knækket  og  fortvilet. 

XXVI. 

Da  Sagfører  Garbens  yngre  Søskende  var  blevne 
voxne  og  spredte  udover  Landet  i  forskellige  prak- 
tiske Stillinger,  havde  han  som  ældste  Son  og  ugift 
opfordret  Moderen  til  at  komme  til  Kjobenhavn  for  at 
bosætte  sig  sammen  med  ham.  De  havde  lejet  tre 
mindre  Værelser  i  Nygade  v^ed  Siden  af  hans  Kontor. 
.  Idag  vandrede  Fru  Garben  rastløst  ud  og  ind  og 
blev  aldrig  færdig  med  at  tørre  Støvlet  af  de  tarvelige 
Møbler  i  den  lidt  mørke  Dagligstue.  Hun  var  liden 
af  Væxt  med  rundt  Hoved  og  et  Ansigt,  hv^is  Træk 
mindede  stærkt  om  en  russisk  Moppe.  Hun  brugte 
altid  Hornbriller  og  sort  Blondekappe. 

Hvor  bliver  han  dog  afr  —  tænkte  hun.  —  Han 
burde  dog  skynde  sig  hjem  for  at  fortælle  mig  Udfal- 
det af  denne  Historie.  Han  ved  jo,  i  hvilken  Spæn- 
ding jeg  gaar. 

Hendes  Søn  havde  nemlig  om  Formiddagen  sagt, 
at  han  agtede  sig  op  paa  Hospitalet  for  at  høre,  om 
Grev  Brahe  var  kommen  ud,  eller  om  han  skulde 
oversendes  til  en  Sindssygeanstalt.  Nu  havde  hun 
ventet  i  mange  Timer;  men  Niels  udeblev. 

Endelig  hørte  hun  ham  i  Kontoret.  Strax 
efter  aabnede  han  Doren  og  gik  hen  til  Bordet,  hvor 
han  sank  træt  ned  paa  en  Stol  uden  at  tage  Hatten 
af  Hovedet. 

Hvad  fejler  dig?  —  spurgte  Moderen.  —  Har  du 
seet  Grev  Brahe?  Var  du  paa  Hospitalet? 

Han  svarte: 

Ja,  jeg  var  der  Iformiddag!  Greven  var  netop 
bleven  losladt,  og  Magistraten  havde  ikke  fundet,  at 
der  var  nogen  Grund  til  at  gjøre  ham  umyndig. 

Gud,  hvilken  Lykke!  —  udbrod  hun,  idet  hun 
foldene  sine  brune,  rynkede  Hænder. 

Og  hun  spurgte  videre: 

Saa  var  han  altsaa  ikke  gal? 

Garben  svarte : 

Gal?  Ja,  derom  er  vist  Meningerne  delte! 

Jeg  har  nu  aldrig  troet  det  —  sagde  hun.  —  Man 
gaar  ikke  pludselig  fra  Forstanden  uden  legemlig  Syg- 
dom eller  anden  Aarsag.  Børnene  er  vel  meget  lykke- 
lige over  at  faa  ham  hjem  igjen? 

Jeg  ved  ikke  —  svarte  hendes  Son.  —  Jeg  har 
ikke  seet  nogen  af  dem.  Jeg  gik  ned  til  Hotel  >^ Kon- 
gen af  Danmark«  for  at  tale  med  Svend.  For  jeg 
vilde  gjærne  have  truffet  ham,  inden  jeg  mødte  Gre- 
ven. Men  jeg  fik  den  Besked,  at  hans  Tøj  allerede 
var  sendt  hjem  til  St.  Annæ  Plads.  Da  jeg  senere 
kom  ned  der,  modte  jeg  i  Porten  en  af  Pigerne,  som 
fortalte  —  han  standsede  og  sukkede,  som  om  han 
tabte  Pusten. 

Hvad  fejler  dig,  Niels?  —  udbrod  Moderen.  — 
Der  er  vel  ikke  hændt  nogen  Ulykke? 

Svend  Brahe  har  skudt  sig  —  svarte  Garben  med 
synlig  Anstrængelse  for  at  faa  Ordene  frem. 

Hvad  siger  dur  Hvad  er  da  Grunden  til  det: 

Jeg  ved  ikke  .  .  .  Skjondt  jeg  kan  vel  muligvis 
gjætte,  hvad  det  er. 

Hvad  skulde  det  da  være?  Hvad  tror  dur 

Gjæld  antager  jeg.     Fortvilede  Pengeafifærer. 

Dette  er  mig  en  Gaade  —  sagde  Fruen.  —  Fa- 
deren er  jo  meget  rig. 

Det  hjalp  ikke  Sønnen,  naar  han  ikke  kunde  faa 
bruge  noget  af  Formuen.  Den  Gamle  kan  jo  endnu 
leve  i  laange  Aar. 

Saa  er  det  kanske  Grev  Svend,  som  har  villet 
gjøre  ham  sindssyg  for  at  faa  fat  i  hans  Penge.' 

Niels  sad  taus  og  hensunken  i  flere  Minutter,  mens 
hans  tykke  Pegefinger  trak  Linjer  op  og  ned  paa 
Bordtæppet.     Derefter  sagde  han  tungt   og   langsomt: 

Nej,  det  var  mig,  som  undfangede  Idéen  og  ud- 
førte den! 

Dur  —  skreg  Moderen,  som  begyndte  at  tro,  at 
Sønnen  talte  over  sig. 

Ja,  jeg!  —  han  trommede  paa  Bordet  og  kunde 
ikke  se  sin  Mor  i  Øjnene. 

Han  vedblev: 

Svend  har  i  Aarenes  Lob  brugt  mange  Penge, 
som  jeg  har  maattet  skaffe  ham  af  Umyndiges  Mid- 
ler. Jeg  troede  jo  fuldt  og  fast,  at  han  skulde  kunne 
afbetale  dem  med  sin  Arv.  Men  nu  saa  det  ud  til, 
at  hans  P'ar  vilde  berøve  ham  denne. 

Hun  blev  kridhvid. 

Nej,  dette  kan  jeg  ikke  tro!  —  sagde  hun  i 
samme  forfærdede  Tone.  —  Glemte  du   da,   at   denne 

gamle  Mand  har  været  din  Fars  Princii)al,  hvem  han 
agtede  og  beundrede?  Glemte  du,  at  han  var  din  e^en 
Mors,  den  fattige  Enkes  Hjælp  og  Stotte,  at  han  har 
bekostet  hele  din  Opdragelse  og  ved  sine  Anbefalin- 
ger skaffet  dig  en  fremskudt  Plads  indenfor  din  egen 
Stand?  Har  du  virkelig  villet  begaa  en  slig  Forbr)'- 
delse  imod  dine  Forældres  og  din  egen  Velgjører?  O, 
du  min  Gud,  dette  kan  jeg  ikke  tro! 

Jo,  jeg  har  gjort  det,  Mor!  —  kom  det  frem  med 
et  sønderknust  Udtryk. 

Hjærtelose  Uhyre!  —  udbrod  hun  med  Afsky, 
idet  hun  stod  op.  —  Nu  gjor  jeg  mig  færdig  og  for- 
lader dit  Hus! 

Nej,  lad  heller  mig  gaa!  —  sagde  han.  —  Jeg  er 
et  elendigt  Udskud.  Jeg  fortjener  at  trampes  paa  og 
sparkes  til  af  alle  hæderlige  Mennesker. 

Det  er  dit  Hus  —  svarte  hun.  —  Altsaa  er  det 
rimeligt,  at  jeg  forsvinder.  Jeg  pakker  mine  Sager  og 
rejser  tilbage  til  mit  forrige  Hjem. 

Nej,  vent  lidt  Mor!  —  bad  han.  —  Da  jeg  kom 
fra  Grev  Brahes,  var  jeg  saa  rystet,  at  jeg  vandrede 
lige  frem  uden  at  lægge  Mærke  til  Vejen.  Pludselig 
stod  jeg  paa  Bryggen,  hvor  der  laa  et  stort  Skib, 
som  sejler  Idag  til  Amerika.  Jeg  fik  saadan  Lyst  til 
at  gaa  ombord  med  det  Samme;  men  jeg  syntes,  jeg 
maatte  fortælle  dig  Sandheden,  inden  jeg  drog  afsted. 
Nu  vil  naturligvis  Greven  lade  undersøge,  hvordan 
det  Hele  er  gaaet  til  fra  Begyndelsen  af,  og  da  vil  mit 
Navn  snart  komme  frem. 

Men  hvordan  kan  da  en  Sagfører  beordre  en 
Mand  indlagt  paa  Hospitalet?  —  spurgte  hun.  —  Blev 
han  ikke  først  undersøgt  af  en  Læge? 

Nej,  jeg-  talte  med  Doktor  Wedel;  men  saa  over- 
drev jeg  kanske  lidt  .  .  .  Han  troede  paa  det;  .  .  . 
og  nu  falder  Ansvaret  tilbage  paa  mig  .  .  .  Dernæst 
kommer  alle  disse  Penge,  som  jeg  indestaar  for  .  .  . 
Jeg  maa  ud  af  Landet,  inden  det  er  for  sent.  Jeg  er 
en  mærket  Mand. 

Ja,  rejs!  Rejs!  —  sagde  hun  haardt  — . 

Jeg  skammer  mig  over  dig! 

Han  gik  ind  i  sit  Sovekammer  for  at  pakke  sam- 
men de  nødvendigste  Klæder,  og  derefter  ordnede  han 
nogle  Papirer  inde  paa  Kontoret. 

Imidlertid  blev  Fru  Garben  siddende  i  Daglig- 
stuen med  .  foldede  Hænder,  lammet  af  Rædsel  over 
Sønnens  uværdige  Opførsel. 

Da  han  var  færdig  med  sin  Indpakning,  kom  han 
tilbage  for  at  sige  Farvel. 

Han  blev  staaende  ved  Bordet  ligeoverfor  hende 
og  sagde: 

Der  er  endnu  noget  Andet,  som  jeg  vil  betro 
dig.  Du  kan  sikkert  ikke  forstaa  det;  men  jeg  vil  nu 
alligevel  fortælle  den  hele  Sandhed.  Jeg  gik  i  den 
Tro,  at  jeg  var  gift  rned  Komtesse  Brahe,  og  at  det 
derfor  var  min  Pligt  at  værge  hendes  Formue,  som 
Greven  vilde  sætte  fast  i  Overformyndeiriet. 

Var  du  gift  med  Komtesse  Brahe?  —  spurgte 
Moderen.     Nej,  det  forstod  hun  ganske  vist  ikke. 

Ja,  det  vil  sige,  bare  saadan  herinde  i  Fantasien 
—  han  pegte  paa  sin  store,  runde  Pande.  —  Jeg  for- 
gudede min  Kone,  denne  fine  og  skjønne  Eleonora, 
og  saa  syntes  jeg,  at  det  var  min  Pligt  at  forsvare 
hende  imod  hendes  I"ar  .  .  . 

Fru  Garben  stirrede  bare  paa  ham,  og  han  sluttede: 

Farvel  Mor!  .  .  .  Du  skal  hore  fra  mig,  hvis  du 
ønsker  det. 

Den  gamle  Kone  blev  siddende  med  gabende 
Mund  uden  at  svare  et  Ord.  Hun  hørte  Sønnen  slaa 
Entrédøren  i;  men  hun  kunde  ikke  røre  sig. 

Er  Niels  bleven  sindssyg:  —  spurgte  hun  ganske 
højt.  —  Er  min  Søn  gaaet  fra  Forstanden?  Er  han 
sindssyg?  —  gjentog  hun  endnu  en  Gang. 

Overraskelsen  og  Forfærdelsen  lammede  baade 
Sjæl  og  Legeme. 

Men  pludselig  steg  hendes  afdøde  Mands  Skik- 
kelse lyslevende  frem  for  hende.  Under  deres  ellers 
saa  lykkelige  Egteskab  havde  hun  ofte  været  hjem- 
søgt af  den  uhyggelige  Mistanke,  at  Garben  led  af  en 
fix  Idé,  at  der  var  noget  Sygt  i  hans  Hjærne.  Han 
havde  altid  været  samvittighedsfuld  i  sit  Arbejde,  juri- 
disk Kandidat  med  god  Karakter  og  Fuldmægtig  hos 
Byens  første  Embedsmand^  men  han  kom  aldrig  videre 
end  til  dette,  hvad  der  vakte  Alles  Forbauselse.  Kun 
hans  Hustru  kjendte  Grunden  til  denne  hans  Stille- 
staaen  og  den  deraf  følgende  Fattigdom.  Garben 
havde  nemlig  tilbragt  alle  sine  Aftener  og  ofte  den 
halve  Nat  med  at  skrive  store  Sørgespil,  hvilke  havde 
været  hans  Livs  Hovedtanke,  mens  al  praktisk  Virk- 
somhed kun  var  bleven  betragtet  som  en  Bisag.  Men 
hans  store  Værker  var  aldrig  bleven  opførte  eller 
trykte,  og  selv  havde  han  ikke  havt  Raad  til  at  udgive 
dem.  Han  forbandede  alle  Teaterdirektører,  Forlæg- 
gere og  Kritikere  —  og  skrev  videre,  men  altid  med 
samme  trøstesløse  Udfald. 

Som  en  praktisk  og  nøgtern  Natur  havde  Konen 
ofte  nok  søgt  at  gjøre  ham  indlysende,  at  han  maatce 

kunne  anvende  Tiden  til  at  fortjene  noget  Mer  til 
sin  Familjes  Underhold.  Men  herover  blev  han  rasende, 
og  bebrejdede  hende,  at  hun  tog  Parti  med  hans 
Fiender  og  ikke  forstod  ham. 

Paa  sit  Dodsleje  havde  han  sagt: 

Jeg  efterlader  dig  mit  Livs  store  Værk,  en  hellig 
Skat,  som  du  skal  holde  i  Agt  og  Ære.  Engang 
kommer  der  nok  en  Aand,  som  forstaar  mig  I  —  og 
med  disse  Ord  pegte  han  paa  sit  Bogskab,  der  var 
f}-ldt  med  Manuskripter. 

Lang  Tid  efter  hans  Dod  havde  hun  anbetroet 
denne  Hemmelighed  til  Grev  Brahe,  som  blot  havde 
svaret : 

Deres  Mand  maa  have  lidt  af  Genivanvid,  afStor- 
mandsgalskab.  Det  hænder  nemlig  ofte,  at  man  kan 
have  en  eneste  syg  Idé,  mens  man  er  klar  i  alle  andre 
Retninger. 

Paa  Grund  af  denne  Garbens  ulykkelige  Kjærlig- 
hed til  Digtekunsten,  havde  hun  altid  været  bange  for 
at  opmuntre  sine  Born  til  at  læse  Poesi,  og  Niels  havde 
heller  ikke  folt  nogen  Lyst  til  den  Slags  Adspredelse. 
Men  han  havde  arvet  Faderens  frodige  Fantasi,  og  af 
Mangel  paa  andet  Aflob  havde  den  arbejdet,  saa 
han  tilsidst  ikke  vidste  Forskjel  paa  Drøm  og  Virke- 
lighed. 

Pludselig  slog  Forstaaeisen  ned  i  hende. 

Hun  saa  hele  hans  Tankerække  og  udbrod : 

Han  er  ikke  forbryderisk;  han  er  syg!  —  Og  hun 
folte  en  grænselos  Medynk  med  dette  ulykkelige 
Menneske  —  han  var  jo  dog  hendes  Barn! 

Hun  tog  paa   sig  Hat    og  Kaabe,    gik   hurtig   ud, 

standsede  en  Vogn  og  befalte  Kusken  at  kjore  ned 
til  det  store  Skib,  som  skulde  til  Amerika. 

Men  da  hun  kom  til  Bryggen,  hørte  hun,  at  Ski- 
bet allerede  var  langt  ude  i  Sundet. 

Hjælpeløs  i  sin  Sorg  vandrede  den  gamle  Kone 
hjemover. 

Det  var  nok  alligevel  bedst,  at  han  nu  kom  bort ! 
—  tænkte  hun.  —  Thi  denne  Slags  Galskab  forstaar 
vel  de  Færreste.  Greven  maa  have  det  Hele  at  vide. 
Han,  som  har  kjendt  Faderen,  vil  kanske  kunne  for- 
klare sig  Sønnens  Tilstand  og  finde  en  Grund  til  Und- 
skyldning. 

Men  jeg  bor  vente,  til  Grev  Svend  er  begravet, 
og  saa  skrive  det.     Ja,  jeg  vil  skrive   det! 

Hun  sukkede  tungt  og  gik  tilbage  til  det  ode  Hjem. 

II. 

Grev  Brahe  og  hans  Datter  sad  paa  Sofaen  i 
Dagligstuen  tause  og  hensunkne  hver  i  sine  Betragt- 
ninger. 

Pludsehg  sagde  han: 

Jeg  fandt  et  Brev  i  Svends  Lomme.  Har  jeg  for- 
talt dig  det? 

Hun: 

Xej  1  Var  det  til  dig  r 

Ja,  til  mig  I 

Hvad  skriver  han? 

Han  fortæller,  at  han  i  hele  den  sidste  Maaned 
har  lidt  saa  forfærdelig.  At  han  har  havt  de  frygte- 
ligste Sjælekampe  og  Samvittighedsnag ;  men  at  den 
onde  Lidenskab  rev  ham  med  sig.  Han  beder  mig 
om  Tilgivelse  og  siger,  at  Planen  om  min  Indespær- 
ring aldrig  vilde  være  opstaaet  i  hans  Hjærne.  Idéen 
kom  fra  Sagfører  Garben. 

Sagfører  Garben?   —    udbrød   Eleonora   forbauset. 

Ja  I    Han   skal   have   talt   med   Lægerne   og    have 

sat  det  Hele  i  Værk.    Og  Svend  var  svag  nok  til  at  følge 
hans  Raad. 

Jeg  kan  næsten  ikke  tro  eller  fatte  dette  —  sagde 
Eleonora.  —  Han  har  altsaa  lønnet  dine  Velgjærninger 
med  den  mest  hjærteløse  Egoisme! 

Ja,  der  ser  du  de  Farer,  for  hvilke  man  er  udsat, 
naar  man  har  den  misundte  Lykke  at  eje  en  Formue!  — 
sagde  Faderen.  —  Og  det  bør  ikke  forbause  dig,  at 
jeg  søger  at  sikre  din,  inden  jeg  dør  —  skjøndt  Læ- 
gerne fandt,  jeg  maatte  være  sindssvag,  naar  jeg 
gjorde  det. 

Du  har  Ret  Far,  du  har  helt  Ret,  og  jeg  helt 
Uret!   —  sagde  hun  i  en  blød  Tone. 

Derefter  henfaldt  de  paany  i  deres  egne  Betragt- 
ninger. 

Efter  en  lang  Pause  spurgte  hun: 

Hvorfor  har  Svend  skudt  sigr  Ved  du  det.' 

Ja,  jeg  tror  nok,  jeg  ved  det!  —  svarte  han  uden 
at  løfte  Blikket.  Han  stirrede  uafladelig  paa  en  rød 
Buket  i  Gulvtæppet. 

Hvad  er  det  dar 

Gammel  Synd,  som  straffer  sig. 

Hun  spurgte  paany: 

'Sien  hvad  var  det? 

Din  Bror  var  gift. 

Gift?  Var  Svend  gift?  —  Hun  vendte  sig  til  Fa- 
deren som  for  at  overbevise  sig  om,  at  han  virkelig 
var  vaagen. 

Ja,  han  var  bare  tyve  Aar  gammel,  da  han  gif- 
tede sig  paa  en  Rejse  til  England. 

Den  Gamle  talte  langsomt  og  stødvis: 

Han  fristede  hende  ...  til  at  flygte  fra  Foræl- 
drene ...  og  følge  med  ham  til  Danmark  .  .  .  Her 
har  hun  levet  siden. 

Er  hun  her  endnu  ? 

Ja! 

Hvor  ? 

I  Kjøbenhavn.  Hun  skal  i  længere  Tid  have 
været  Lærerinde   hos  Hofjægermester  Sten   Ebbesens. 

Det  er  da  ikke  Frøken  Hassel?  —  spurgte  Eleo- 
nora mer  og  mer  forbauset.  ' 

Jo,  netop! 

Det  var  besynderligt!  Jeg  har  flere  Gange  lagt 
Mærke  til,  at  hun  har  siddet  og  stirret  paa  mig  med 
et  saa  ejendommeligt  Udtryk  .  .  .  Den  Ulykkelige! 

Ja,  det  maa  du  nok  sige!  Og  nu  vilde  Svend  for- 
nægte hende  og  gifte  sig  med  en  Anden.  Men  saa- 
danne  Forvildelser  straffer  sig  tidlig  eller  sent. 

Faderen  taug. 

Hun  spurgte  ikke  mer;  men  denne  Fortælling 
gjennemrystede  hendes  Sjæl.  I'roken  Hassel  havde 
altsaa  for  mange  Aar  siden  udført  noget  Lignende  som 
det,  hun  selv  nylig  havde  tænkt  paa  at  gjøre:  For- 
lade sit  Fædreland,  Slægt  og  Venner,  bryde  med  Alt, 
trampe  paa  Alt,  og  følge  Gjenstanden  for  sin  Kjær- 
lighed langt  bort  i  det  Fjærne  og  Ubestemte  i  en 
Storm  af  opkogende  Lidenskab! 

Hun  rejste  sig  hurtig  og  gik  ind  i  sit  Sovekam- 
mer rystende  over  hele  Legemet. 

Broderens  blodige  Ansigt  stod  som  et  afskræk- 
kende Spøgelse  mellem  hende  og  Bjørn,  stængte  for 
Vejen  lig  et  flammende  Sværd  med  Trudselen:  Gaar 
du,  saa  strafler  jeg  tidlig  eller  sent! 

Hun  kastede  sig  paa  Sofaen,  vred  sine  Hænder 
og  græd  krampagtig. 

Til  oget  Kvide  saa  hun  ogsaa  i  Tankerne  Bjorns 
Sjælenod,  hvis  deres  Forhold  brast. 

Men  nej  —  alligevel  —  hun  maatte  trampe  paa 
sin  frydefulde  Drom . 

Jeg  kan  ikke !  — 

XXVIII. 

Fire  Dage  efter  Svend  Brahes  Død  blev  hans  Lig 
ført  til  Kapellet,  og  den  følgende  Morgen  skulde  Be- 
cfravelsen  finde  Sted. 

Hofjægermester  Sten  Ebbesen  med  Hustru,  Ba- 
ronesse Rosenkrantz  og  Son  samt  en  Del  yngre  Sø- 
officerer, der  havde  kjendt  den  Afdøde  fra  Kadettiden, 
var  mødte  frem  for  at  følge  ham. 

Hvad  i  al  Verden  skal  hun  her?  —  spurgte  Fru 
Sten  Ebbesen  sin  Mand  med  et  Blik  hen  paa  en  yngre, 
sortklædt  Kvinde,  der  stod  øverst  ved  Kisten  og  holdt 
en  liden  Gut  ved  Haanden.  Det  var  deres  Lærerinde, 
som  havde  forladt  dem  for  nogle  Uger  siden,  da  hun 
foregav  at  være  overanstrængt  og  derfor  trængte  til 
Hvile. 

Det  aner  jeg  ikke  —  svarte  Hofjægermesteren.  — 
Det  er  dog  højst  besynderligt,  at  hun  møder  frem  her! 

Grev  Brahe  og  Datter  ankom  sidst.  De  hilste 
paa  hver  især  af  de  Tilstedeværende.  Derefter  stand- 
sede han  forbauset  foran  den  unge,  sørgeklædte  Dame 
ogf  -sapfde: 

Tør  jeg  spørge,  hvem  jeg  har  den  Ære  at  tale 
medr 

Jeg  er  den  Afdødes  Hustru  —  svarte  hun  højt  og 
rolig.   —   Og  dette  er  hans  Søn. 

Der  gik  en  Hvdsken  af  Forbauselse  gjennem 
Rummet : 

Hans  Hustru ! 

Hans  Barn ! 

Man  ventede  i  stærk  Spænding  paa,  hvad  den 
gamle  Greve  vilde  svare.  Men  denne  lod  sig  ikke  for- 
virre.    Han  rakte  hende  Haanden  og  sagde: 

Jeg  ventede  at  se  Dem  her! 

Nu  traadte  Præsten  ind  og  holdt  en  kort  Tale, 
hvorefter  Kisten  blev  baaret  ud  og  sænkedes  i  Jorden. 

Efterat  Ceremonien  var  færdig,  trykkede  de  Til- 
stedeværende hinandens  Haand  og  opsøgte  i  Stilhed 
hver  sin  Vogn. 

Ved  Porten  sagde  Grev  Brahe  til  sin  Sviger- 
datter : 

Jeg  skal  gjøre  Alt  for  at  sone,  hvad  min  Son  har 
forbrudt  imod  Dem.  Her  har  De  Adressen  til  min 
Sagfører,  gjennem  hvem  vi  kan  forhandle  det  For- 
nødne. 

Tak!  —  svarte  hun.  —  Men  jeg  rejser  snarest 
muligt  tilbage  til  England. 

Det  finder  jeg  ogsaa  bedst  for  alle  Parter!  — 
svarte  Greven.  —  Eleonora  og  hendes  Far  hilste,  og  de 
.steg  Begge  ind  i  Vognen. 

Det  var  da  en  højst  mærkværdig  Historie!  — 
sagde  Baronesse  Rosenkrantz  til  sin  Søn,  da  de  kjørte 
hjemover.  —  Svend  har  altsaa  været  gift? 

Ja,  det  lader  til  det!  Og  Onkel  syntes  at  vide 
det  uden  at  kjende  hende.     Det  er  jo  en  hel  Roman. 

Sønnen  maa  mindst  være  ni  eller  ti  Aar  gammel 
—  sagde  Baronessen.  —  Svend  har  sandelig  været 
tidligt  ude.     Han  har  skyndet   sig    mer,    end   du   gjør. 

Nu;  er  vi  saa  ved  det  Kapitel  igjenr  —  sagde 
Sønnen.  —  Jeg  vil  da  fortælle  dig  ligefrem,  at  det 
bliver  aldrig  til  Noget  mellem  Eleonora  og  mig. 

Paa  Grund  af  Bjornr  —  spurgte  Moderen.  —  Har 
du  virkelig  ladet  dig  fortrænge  af  ham? 

Rosenkrantz  svarte: 

Jeg  har  Intet  at  bebrejde  Bjorn,  for  han  vidste 
ikke  Noget  om  mine  Hensigter  ligeoverfor  Eleonora. 
Og  hun  selv  har  aldrig  i  sit  Liv  tænkt  sig  Muligheden 
af  at  kunne  gifte  sig  med  mig. 

Aa,  snik,  snak!  —  svarte  Moderen  ganske  ærger- 
lig. —  Jovist  har  hun  det  I  Har  du  da  nogensinde 
spurgt  hende? 

Ja,  jeg  har  spurgt  hende  og  faaet  en  Kurv! 

Baronessen  sprat  i  af  Overraskelse.  Hendes  Søn 
faaet  en  Kurv !  Det  var  da  utænkeligt ! 

Ja,  det  kommer  af  at  være  Fætter  og  Kusine! 
Men  da  bor  du  virkelig  henvende  dig  til  Frøken  Sten 
Ebbesen.  Forældrene  siges  at  være  komne  til  Kjø- 
benhavn  i  Vinter  bare  af  den  Grund. 

For  at  forlove  hende  med  mig?  —  spurgte  Ro- 
senkrantz forbauset. 

Ja,  du  ved.  Hofjægermesteren  er  aabenmundet, 
og  han  har  fortalt,  at  hans  Kone  har  lovet,  det  skulde 
ske,  og  hvad  hun  har  sat  sig  i  Hovedet,  opgiver  hun 
aldrig. 

Ja,  jeg  maa  nu  betænke  mig  lidt  .  .  . 

Betænk  dig  endnu  ti  Aar,  som  du  har  gjort  med 
Eleonora,  saa  kan  du  være  sikker  paa,  at  en  Anden 
snapper  hende  bort,  og  at  du  tilsidst  bHver  gaaende 
der  som  Pebersvend. 

Foretrækker  du  da,  at  jeg  svarer  dig  Hgeud,  at 
dette  aldrig  kan  ske?  —  sagde  han.  —  Hofjæger- 
mesterinden maa  virkelig  undskylde,  om  jeg  ikke  strax 
lystrer  Kommando. 

Grev  Brahe  giver  nu  aldrig  i  Verden  sit  Samtykke 
til  et  Giftermaal  mellem  Eleonora  og  Herr  Bjørn  — 
mente  Baronessen. 

Hendes  Søn  svarte  Intet.  Han  sukkede  i  lønlig 
Sorg  og  tænkte  paa  et  Digt,  som  i  de  senere  Dage 
saa  ofte  dukkede  op  i  hans  Erindring: 

Anfangs  woUt'   ich  fast  verzagen 
Und  ich  glaubt',  ich  trtig'  es  nie; 
Und  ich  hab'  es  doch  getragen,   — 
Aber  fra^t  mich  nur  nicht:  wie? 

XXIX. 

Den  engelske  Minister  vandrede  rastløst  ud  og 
ind  i  sin  store  Lejlighed.  Beatrice  havde  været  syg 
i  flere  Dage,  og  Lægen  havde  erklæret,  at  hun  havde 
Feber,  givet  hende  Medicin  og  befalet  hende  at  ligge 
til  Sengs. 

Men  Moderen  forstod  det  bedre. 

Vi  maa  rejse  til  Syden  —  sagde  hun  til  sin  Mand. 

Nu?  —  udbrød  Lorden.    —  Naar  hun  er  saa  svag? 

Ja,  netop  nu !  —  svarte  Lady  Wellington.  —  I 
disse  kolde  Lande  forstaar  man  ikke  Sjælens  Syg- 
domme, denne  tærende  Sot,  som  undergraver  de  fine, 
følsomme  Naturer. 

Tror  du  da  virkelig,  at  det  er  den  unge  Grev 
Brahes  Død,  som  er  Grunden  til  hendes  Sygdom? 

Ganske  vist!  —  svarte  hans  Hustru.  —  Der  er 
ingen  Tvil  om  det.  Da  hun  læste  det  i  Avisen,  ud- 
stødte hun  et  Skrig  og  faldt  besvimet  om  paa  Gul- 
vet. Og  senere  græder  hun  ustandselig.  Hun  maa 
snarest  muligt  rives  ud  af  di^se  Omgivelser,  og  saa 
faar  Tiden  virke. 

Moderen  gik  ind  i  Sovekammeret,  hvor  Beatrice 
laa  i  sin  hvide  Seng,  klædt  i  Hvidt  og  hvid  i  Ansig- 
tet, saa  de  sorte  Øjne  syntes  unaturlig  store. 

Skal  vi  rejse  til  Syden,  mit  Barn? 

Ja,  hvis  du  har  Lyst  til  det!  —  svarte  den  Syge 
i  en  ligegyldig  Tone. 

Til  Florentzr 

Det  er  mig  det  samme. 

Eller  kanske  heller  til  Nizza? 

Som  du  vil.  Mama? 

Hun  lod  dem  gjore,  hvad  de  \ilde,  og  mens 
Faderen  paa  Grund  af  Embedspligter  endnu  maatte 
opholde  sig  en  Tid  i  Kjobenhavn,  gjorde  Moderen  sig 
rejsefærdig  og  bragte  snarest  muligt  sin  Datter,  som 
en  viljelos  Dukke,  afsted  til  Jernbanestationen. 

Da  Beatrice  sad  i  Kupéen  ved  Siden  af  sin  Mor,  blev 
hun  pludselig  stærkt  bevæget,  idet  hun  fik  Øje  paa 
en  sortklædt  Dame  og  en  liden  Gut.  Denne  lignede 
i  paafaldende  Grad  den  Afdode.  Rygtet  om  dette 
hemmelige  Giftermaal  var  naturligvis  nu  spredt  ud 
over  hele  Byen  og  havde  ogsaa  naaet  Lord  Wel- 
lingtons Øren;  men  afSkaansel  imod  sin  Datter  havde 
han  ikke  villet  gjentage  det.  Hun  indbildte  sig,  at 
Svend  pludselig  var  dod  af  Hjærteslag,  og  i  hendes  Sorg 
var  der  ingen  Bitterhed. 

Men  i  Kupéen  ved  Siden  af  sad  Enken  og  hen- 
des Søn.  Hun  forlod  Danmark  med  et  dodt  Hjærte 
og  et  iskoldt  Sind.  Skuffelsen,  Bedrageriet  og  For- 
agten havde  dræbt  alle  mildere  Følelser  i  hendes  Sjæl. 
Hun  hadede  ham,  der  han  laa  i  Graven,  og  selve 
Døden  sonte  i  hendes  Øjne  Intet  af,  hvad  han  havde 
forbrudt  imod  hende  os:  hendes  Barn. 

Vel  havde  den  gamle  Greve  nu  skrevet  i  sit  Te- 
stamente, at  hans  Barnebarn  skulde  erholde  sin  afdøde 
Fars  hele  Arv,  og  saaledes  anerkjendt  deres  Egteskab 
—  men  der  findes  Krænkelser,  som  aldrig  kan  sones 
med  Penge,  og  den,  som  var  tilføjet  Emmy,  var  af 
den  Slags. 

Livets  Drom  var  veget  fra  hende;  hun  rejste  til- 
bade som  Lisr. 

XXX. 

Endelig"  var  Dagen  oprunden,  den  store,  den 
længe  ventede  og  skjæbnesvangre,  da  Bjørns  første 
dramatiske  Arbejde  skulde  opføres.  Han  havde  været 
til  Prøve  hver  eneste  Dag,  gjennem levet  sit  Stykke 
Gang  efter  Gang,  og  nu  var  hans  aandelige  Barn  fær- 
digt til  at  bæres  frem  for  Verden  og  faa  sin  Dom. 

Han  sad  hjemme  samme  Formiddag. 

Eleonora  kommer  ikke  —  tænkte  han  bedrøvet. 
—  Hendes  Nærværelse  vilde  have  gjort  Aftenen  dob- 
belt festlig;  hvis  det  da  i  det  Hele  taget  bliver  en 
Fest  og  ikke  en  Skuffelse. 

Han  skrev  til  hende: 


Min  dejlige  Eleonora! 
Her  har  du  mig  atter!  Ak,  hvor  fortvilet  jeg  er, 
fordi  du  ikke  kan  komme  laften!  Maatte  det  bare  ikke 
være  et  ondt  Varsel!  Men  jeg  forstaar  jo  naturligvis 
godt,  at  du  ikke  kan  gaa  i  Teatret  Dagen  efter  din 
Brors  Besfravelse. 

Jeg  vilde  ønske,  jeg  kunde  lofte  dig  højt  over 
alle  Livets  Sorger,  op  til  en  Verden,  hvor  der  kun 
var  Lys,  Musik  og  Kjærlighed;  men  desværre.  Evnen 
staar  ikke  i  Forhold  til  Ønsket,  og  vi  faar  Alle  tage 
vor  Del  af  Byrden,    mens   vi   vandrer  her  paa  Jorden. 

At  jeg  ikke  kan  faa  se  dig,  og  at  vide,  at  du 
sørger,  er  for  Øjeblikket  min  store  Fortvilelse.  Og 
jeg  trængte  saa  hojligen  til  Sindsro  og  Stilhed  i  mit 
private  Liv  netop  nu  i  disse  Dage,  da  jeg  staar  ved 
et  saa  alvorligt  Vendepunkt  i  min  kunstneriske  Løbe- 
bane. Jeg  foler  mig  nemlig  mer  og  mer  overbevist 
om,  at  den  dramatiske  Kunst  er  mit  rette  Kald. 
Den  knappe  Stil,  den  hurtige,  kraftige  Handling,  som 
kræves  i  Skuespillet,  interesserer  mig  langt  mer  end 
Novellens  brede  Form  og  den  omhyggelige  Udpens- 
ling af  alle  det  daglige  Livs  smaa  Begivenheder. 

Hvad  tror  du  nu  egentlig,  din  Far  tænker  paa 
med  Hensyn  til  os  Tor  Du  maa  gjore  Alt,  hvad 
der  staar  i  din  Magt,  for  at  stemme  ham  ven- 
ligere imod  mig.  Jeg  synes,  dine  sidste  Breve  har 
været  saa  taagede  og  vaklende  med  Hensyn  til  dine 
Planer  for  Fremtiden.  Lad  mig  derfor  spørge  dig  i 
hgefremme  Ord: 

Hvis  Greven  nægter  bestemt  at  give  sit 
Samtykke  til  vort  Giftermaal,  er  du  da 
endnu  rede  til  at  egte  mig  imod  hans  Vilje, 
saaledes  som  du  sel\'  engang  \'ar  den  Første 
til  at  foreslaar 

At  opgive  dig  vilde  for  mig  være  det  Samme 
som  aandelig  og  moralsk  Død,  det  ved  du,  og  der- 
med lægger  jeg  den  store,  tunge  Afgjørelse  i  dine 
fine,  smaa  Hænder. 

Send  mig  et  Svar,  inden  jeg  gaar  i  Teatret;  thi 
jeg  kan  ikke  sidde  der  med  denne  fortærende  Uro. 
Den  vilde  ødelægge  hele  min  Aften,  hvis  mit  Stykke 
skulde  gjøre  Lykke.  Og  gjør  det  Fiasko,  vilde  Skuf- 
felsen føles  endnu  tungere,  naar  jeg  ikke  som  Styrke- 
belte  havde  med  mig  nogle  venlige  Ord  fra  dig,  min 
Kjærlighed,  mit  Paradis! 

Din 

Bjørn.« 

Budet,  som  gik  afsted  med  Bjørns  Brev,  kom 
snart  tilbage  med  den  Besked,  at  Komtesse  Brahe  var 
kjørt  ud  med  Greven,  og  at  de  ikke  ventedes  hjem 
før  henved  Aften.  Altsaa  maatte  Bjørn  alligevel  gaa 
i  Teatret  uden  at  have  faaet  hendes  Svar. 

Huset  var  overfyldt.  Alle  Literaturens  Spidser, 
alle  de  toneangivende  Smagsdommere  sad  paa  deres 
vanlige  Plads  i  første  Parket,  i  Hoflogen  saaes  Kon- 
gen og  Dronningen,  og  til  alle  Sider  en  Mængde  lys- 
klædte,  elegante  Damer. 

Bjørn  kunde  ikke  bekvemme  sig  til  at  tage  Plads 
mellem  denne  kritiklystne  Mængde,  som  med  graadige 
Kløer  og  spottende  Smil  vilde  rive  hans  Hjærte  istyk- 
ker,  saafremt  hans  aandelige  Værk  tilfældigvis  skulde 
mishage  den.  Han  krøb  i  Skjul  bag  Gitteret  i  Skue- 
spillerlogen, og  Tæppet  rullede  op. 

Hvad  der  sagdes  paa  Scenen,  hørte  han  neppe 
nu,  skjondt  han  paa  Prøverne  havde  fulgt  hver 
en  Sætning,  hvert  et  Blik  og  hver  en  Haandbe- 
vægelse  med  spændt  Opmærksomhed. 

Efter  fonste  Akt  hørtes  ingen  Klappen.  Publikum 
samtalte  ganske  ligegyldig,  som  om  Intet  var  foregaaet. 

Men  i  anden  Akt  begyndte  Stemningen  at  hæve 
sig.  Replikkerne  slog  Ild  i  Sindene  og  rørte  ved 
Sjælens  dybeste  Strenge.  Tæppet  faldt,  og  der  lød 
en  tordnende  Bifaldsstorm. 

Stemningen  steg  til  det  højeste  i  sidste  Akt.  Til- 
hørerne sad  dybt  rystede,  man  græd,  og  Aftenens 
Triumf  var  sikker. 

Nogle  havde  faaet  Øje  paa  Forfatterens  Hoved  bag 
Sprinklerne  i  Logen;  man  raabte  hans  Navn,  og  da 
Skuespillerne  viste  sig,  blev  der  skreget : 

Digteren  frem! 

Bjørn  maatte  tilsidst  efterkomme  Publikums  Ønske, 
og  han  traadte  frem  foran  Lamperækken  med  Sejrens 
stolte  Lysning  om  sin  Pande. 

Udenfor  Teatret  mødte  han  Baron  Rosenkrantz, 
som  indbød  ham  til  et  Festmaaltid  i  Hotel  d'Angle- 
terre  sammen  med  en  Del  Kritikere  samt  de  Skue- 
spillere, der  havde  udført  Hovedrollerne  i  hans  Stykke. 

Bjørn  var  ganske  fortumlet  af  Glæde.  Han  slog 
Armene  om  Rosenkrantz  midt  paa  Kongens  Nytorv 
og  raabte  højt: 

Jeg  omfavner  dig,  Danmark!  Jeg  takker  dig,  du 
Nordens  Athen,  vort  aandelige  Skjønhedslivs  Vugge, 
du  gjæstfrie  Arne  for  Norges  Skjalde  —  jeg  takker 
dig!  Og  jeg  elsker  dig!  — 

Det  Favntag  var  fast  som  at  trykkes  mellem 
Norges  Fjelde  —  lo  Rosenkrantz.  —  Men  kom  nu, 
kjære  Ven,  og  lad  os  fortsætte  ovre  i  Hotellet,  ellers 
faar  vi  jo  et  helt  Opløb  omkring  os!  — 

Den  natlige  Fest  varede  i  flere  Timer,  hvorefter 
de  glade  Venner  brød  op  og  fulgte  Æresgjæsten  over 
til  hans  Port.     Idet  han  lukkede  den  efter   sig,   hørtes 

et  trefoldigt,  kraftigt  Hurra  lyde  hojt  i  Nattens  kolde 
Stilhed. 

Han  smilte  tilfreds,  mens  han  tændte  en  Fyr- 
stikke og-  gik  varsomt  op  ad  den  morke  Trappe.  Men 
nu  mindedes  han  paany  Eleonora,  hvem  han  ganske 
havde  glemt  i  Selskabets  Tummel  med  alle  de  lange 
Skaaltaler  og  de  skarpe,  støjende  Ordskifter  om  Kunst 
og  Literatur. 

Han  aabnede  Døren  til  sit  Værelse,  tændte  Lam- 
pen, slængte  Hat  og  Overfrakke  paa  en  Stol  og  saa 
sig  forskende  omkring.  Mon  hendes  Svar  skulde  være 
kommen,  mens  han  var  ude? 

Paa  Væggen  over  Sofaen  hang  en  Laurbærkrans 
med  Baand  i  danske  Farver,  og  paa  det  lave  Bord 
ved  Siden  af  Sofaen  laa  et  Brev  med  Sørgerand.  Han 
kjendte  denne  høje,  elegante  Skrift  og  aabnede  hurtig: 


Kjære  Bjørn! 
Nej ,  der  kan  aldrig  være  Tale  om,  at  vi  kan 
gifte  os  uden  Fars  Samtykke  I  Jeg  maa  svare  dig  dette 
klart  og  bestemt.  Jeg  ved  ikke,  hvad  mine  Følelser 
for  dig  kunde  have  forledet  mig  til  for  kort  Tid  siden ; 
thi  du  som  er  Menneskekjender,  har  sandsynligvis  op- 
daget, at  jeg  er  en  trodsig  Natur,  som  har  vanskeligt 
ved  at  bøje  mig  under  Magtbud,  men  at  jeg  paa 
samme  Tid  er  meget  svag  overfor  dem,  jeg  holder  af 
Hvis  der  altsaa  siden  den  Dag,  Far  bortviste  dig  og 
nu,  ikke  var  skeet  noget  Ualmindeligt,  saa  vilde  jeg 
kanske  nu  have  gjort  Forsøg  paa  at  sætte  min  Vilje 
igjennem.  Men  efter  det  frygtelige  Slag,  som  netop 
har  rammet  os  ved   Svends  ulykkelige  Skjæbne,  vilde 

det  være  mig  umuligt  at  foraarsage  Far  endnu  flere 
Sorger  og  end  mer  forbitre  hans  Alderdom.  Hvis  jeg 
forlod  ham,  kunde  det  gjælde  hans  Liv,  og  hvordan 
skulde  jeg  kunne  bære  dette  over  mit  Hjærte?  Jeg  er 
sikker  paa,  at  ved  nøjere  Eftertanke  vilde  heller  ikke 
du  gjøre  dig  skyldig  i  noget  saa  Urigtigt,  og  hvis  du 
kjendte  Fars  Karakter,  da  vilde  ogsaa  du  komme  til 
at  højagte  og  elske  ham,  skjøndt  hans  Idéer  baade 
paa  Grund  af  hans  høje  Alder  og  hans  særegne  Op- 
dragelse i  flere  Retninger  afviger  fra  dine.  Jeg  har 
tænkt  længe  og  dybt  paa,  hvad  vi  helst  bor  gjøre, 
og  jeg  indser,  at  Fars  Samtykke  kun  kan  vindes  ved 
Godhed  og  gradvis,  og  at  vi  maa  sætte  vort  Haab  til 
Fremtiden.  Lad  vort  Forhold  derfor  vedblive  at  staa, 
som  det  nu  staar!  Du  siger,  at  du  maa  rejse  for  at 
faa  dit  Skuespil  opført  paa  andre  Teatre,  og  jeg  vil 
ikke  holde  dig  tilbage.  Ak,  hvor  gjærne  vilde  jeg 
ikke  have  fulgt  med;  men  efter  hvad  jeg  ovenfor  har 
forklaret,  forstaar  du  vist,  at  det  er  min  Pligt  og  til- 
lige det  klogeste,    at  jeg  indtil  videre  bliver  hjemme. 

Det  gjør  mig  ondt  at  maatte  skrive  dette  og 
bringe  dig  Sorg  netop  laften,  naar  du  bad  mig 
om  Trøst  og  Opmuntring;  men  som  du  ser,  har  jeg 
intet  Valg  og  er  bestemt  paa  at  adlyde  min  Samvit- 
tighed. 

Skriv  til  mig  ofte  og  skriv  om  Alt  I  Dine  Breve 
er  fra  nu  af  min  eneste  Glæde. 

Din 

Eleonora.« 

Bjørn  krammede  Brevet  mellem  sine  Fingre  med 
en    krampagtig    Rystelse.      Efter    Aftenens    Jubel    og 

stormende  Glæde  var  denne  Udsigt  til  muligvis  at 
miste  hende  for  bestandig  et  saa  pludseligt  Nedfald 
til  haabløs  Fortvilelse,  at  hans  Sjæl  tabte  sin  Lige- 
vægt ,  og  han  brast  ud  i  Graad ,  voldsomt  og 
kvalfuldt. 

Han  kastede  sig  paa  Sofaen,  skjulte  sit  Ansigt  i 
Hænderne  og  hulkede  som  et  Barn. 

Han  vidste,  hun  var  ikke  gaaet  til  dette  uden 
efter  stærke  Kampe,  hvad  der  tifold  øgede  hans  Sorg. 

Altid  denne  gaadefulde  Giftdraabe,  som  gjorde 
hans  største  Triumfdage  til  hans  bitreste  Lidelsesstun- 
der!  Da  han  for  mange  Aar  siden  havde  udgivet  sin 
første  Bog,  og  hele  Skandinavien  havde  tiljublet 
den  unge  Sanger,  netop  da  var  hans  Forlovede 
død  af  Brystsyge  i  et  fremmed  Land.  Og  nu,  naar 
han  hav^de  fejret  sit  Livs  største  Kunstnertriumf  og 
vundet  en  langt  mer  betydningsfuld  Sejr  end  den  i 
hans  første  Ungdom,  nu  skulde  han  samme  Dag  tabe 
sin  modne  Alders  stærke,  ideale  Kjærlighed! 

Ja,  for  jeg  mister  hende!  Jeg  føler,  at  jeg  mister 
hende!  Hverken  hun  eller  jeg  kan  omforme  en  sytti- 
aarig  Mands  Livsanskuelser! 

Og  naar  jeg  er  borte,  hvem  ved,  om  hun  da 
ikke  glemmer  mig?  Jeg  har  jo  saa  faa  af  denne  Ver- 
dens Goder  at  byde  hende! 

Han  løftede  Haanden  op  over  Hjærnen,  der 
brændte  som  i  stærk  Feber;  men  idet  han  gjorde 
denne  Bevægelse,  stødte  han  til  Laurbærkransen,  saa 
den  faldt  ned  fra  Væggen  og  lagde  sig  trøstende  blødt 
omkrinsf  hans  Hoved. 

XXXI. 

Bjørn  aabnede  en  tyk  Bog,  paa  hvis  Pærm  der  stod 
skrevet:  Motiver.  Heri  plejede  han  at  samle  mer  og 
mindre  mærkværdige  Historier,  dem  han  hørte  fortælle, 
og  som  han  senere  kunde  benytte  i  en  forandret  Form 
til  sine  Bøger.  Han  bladede  og  standsede  ved  sidste 
Side:  > Overfaldet  paa  Grev  Brahe'.  Ja,  det  er  sandt, 
dette  vilde  være  et  glimrende  Motiv  for  et  Skuespil!  — 
Og  nye  Syner  begyndte  at  dæmre  i  hans  Fantasi.  —  Jeg 
kunde  lade  den  gamle  Mand  gribe  af  pengegriske  Ar- 
vinger og  indespærre,  og  saa  kommer  der  et  hæderligt 
Menneske,  der  for  Exempel  elsker  hans  Datter,  og 
som  sprænger  Fængslets  Porte  og  befrier  Faderen. 
Og  som  Belønning?  Ja,  han  maa  da  naturligvis  faa 
Datteren  som  Belønning! 

Digteren  smilte  vemodig: 

Saadan  gaar  det  nu  ikke  altid  i  Virkeligheden; 
men  skal  den  moralske  Retfærdighed  ske  Fyldest,  maa 
det  helst  ende  paa  den  Maade. 

Men  hvordan  skal  nu  Helten  gaa  frem  for  at  ud- 
virke dette? 

Han  grublede  videre: 

Jo,  der  har  jeg  detl 

Men  igrunden  burde  jeg  jo  ogsaa  selv  gjore  det 
Samme,  inden  jeg  begyndte  paa  mit  Værk.  Det  kunde 
være  en  passende  Indledning,  og  det  er  ogsaa  interes- 
santere at  leve  en  Begivenhed  end  at  skrive  den.  Det 
er  heller  ikke  nok  at  have  faaet  ham  ud  af  Hospitalet, 
sidste  Akt  mangler,  nemlig  de  Skyldiges  Straf  Naar 
en  Mand  i  Grev  Brahes  Stilling  og  med  hans  Navn 
kan  være  udsat  for  en  saadan  Behandling,  hvor  mange 
ulykkelige  Ofre  maa  der  da  ikke  vansmægte  i  disse 
Anstalter,  forsvarsløse  Væsner,  som  aldrig  faar  Anled- 
ning til  at  klage,  og  som  holdes  indespærrede, 
for  at  forbryderiske  Slægtninge  kan  opspise  deres 
Ejendomme! 

For  alle  disse  vil  jeg  ogsaa  slaa  et  Slag,  der  aldrig 
skal  blive  glemt.  Og  selv  om  Grev  Brahe  ikke  havde 
været  denne  fornemme  Mand,  som  endog  har  vist  mig 
Døren,  men  bare  en  simpel  Haandværkssvend,  saa 
vilde  jeg  alligevel  gjore,  hvad  jeg  nu  tænker  paa.  Jeg 
vilde  alligevel  raabe  i  Basun,  saa  det  tordner  over 
hele  Landet,  over  hele  Skandinavien,  langt  ud  i  det 
Fremmede. 

Han  lukkede  Bogen,  greb  et  stort  Ark  Papir 
og  begyndte  at  skrive,  saa  Pennen  dansede  henover 
Papiret. 

Nogle  Dage  senere  var  Bjørns  Opsæt  staaende 
Samtaleemne  over  hele  Landet. 

Han  havde  skrevet  med  ædel  Harme  om  den 
uhørte  Forbrydelse,  hvorfor  Grev  Brahe  var  bleven 
udsat.  Og  han  sluttede  med  en  indtrængende  Opfor- 
dring til  Sundhedspolitiet  om  at  paabyde  et  strengere 
Tilsyn  med  alle  de  private  og  offentlige  Sindssyge- 
anstalter. Han  gjorde  samme  Sag  til  Gjenstand  for 
lange  Breve  til  norske  og  svenske  Blade,  og  de  tæn- 
dende Ord,  som  fik  forhøjet  Vægt  ved  hans  berømte 
Navn,  gav  Anledning  til  en  lang  Række  Afhandlinger 
i  den  danske  saavelsom  i  den  udenlandske  Presse. 

Og  dermed  havde  Digteren  paany  kastet  sig  ind 
i  den  Kampens  Brand,  som  passede  saa  vel  for  hans 
stærke  Natur. 

Den  bedste  Løn  for  alt  dette  hans  uegennyttige 
Arbejde  var  Erfaringen  om  den  praktiske  Virkning  af 
den  Anklage,  han  havde  udslynget  med  Retfærdig- 
hedsfølelsens Frimodighed.  Han  begyndte  at  faa  Be- 
søg af  Mennesker,  der  betroede  ham  deres  Oplevel- 
ser, som  forekom  ham  helt  eventyrlige. 

En  Formiddag  modtog  han  en  sortklædt  Kvinde 
i  Alder  mellem  gammel  og  ung.  Det  graa,  afpillede 
Ansigt  vidnede  om  Næringssorger  og  opslidende  Ar- 
bejde. 

Mit  Navn  er  Olava  Hansen  —  sagde  hun  med  en 
forknyt,  næsten  sky  Mine,  —  Jeg  kommer  for  at  takke 
Dem;  thi  De  har  frelst  mig  fra  at  blive  indestængt 
paa  et  Sindssygeasyl. 

Vær  saa  god,  sæt  Dem  ned!  Og  fortæl  mig, 
hvordan  det  er  gaaet  til!  —  sagde  Bjørn.  —  Dette 
Spørgsmaal   optager   for  Øjeblikket   alle   mine  Tanker. 

Hun  satte  sig  varsomt,  foldede  Hænderne  og  for- 
talte med  en  tynd,  lidt  klynkende  Rost: 

Jeg  syr  Skræddersøm  og  har  været  saa  heldig 
at  faa  Kunder  blandt  Byens  fineste  Familjeri  Men  da 
jeg  maa  forsørge  mine  gamle  Forældre,  har  jeg  aldrig 
havt  Tid  til  at  tage  saa  megen  Hjælp,  som  jeg  be- 
høvede, og  derfor  har  jeg  stadig  maattet  sidde  oppe 
til  langt  ud  paa  Natten.  Og  dette  Liv  slider  jo  til- 
sidst  paa  Nerverne.  Jeg  har  ogsaa  sparet  sammen  for 
at  kjøbe  to  Symaskiner,  hvad  der  ikke  har  slugt  saa 
faa  Penge.  Og  derfor  har  Føden  ikke  altid  været  saa 
kraftig,  som  en  Arbejderske  trænger  til  den.  Som 
Følge  af  denne  stadige  Nattevaagen  og  den  daarlige 
Kost  har  jeg  i  de  senere  Aar  begyndt  at  lide  meget 
af  Hovedpine.  Og  da  jeg  en  Aften  var  paa  Tivoli 
med  en  af  mine  Veninder,  en  Froken  Svendsen,  som 
ogsaa  syr  Skræddersom,  sagde  hun,  at  hun  syntes,  jeg 
burde  søge  Raad  hos  en  Læge.  Hun  anbefalte  mig 
En,  som  skulde  være  Specialist  for  Nervesygdomme. 
Han  skulde  være  Overlæge  paa  et  Hospital.  Jeg  gik 
da  derop  en  Dag  for  at  tale  med  ham.  Han  modtog 
mig  meget  venlig  og  gav  mig  Recept  paa  nogle 
Pulvere.  Men  ellers  tilraadede  han  mig  at  være  meget 
i  frisk  Luft  og  spise  kraftig  Mad.  Det  er  let  for  fine 
Damer  og  for  Rige  —  svarte  jeg.  —  Men  den,  der 
er  henvist  til  at  leve  af  sine  Hænders  Arbejde,  og 
som  endog  skal  underholde  sin  Familje,  maa  nok  hænge 
i  fra  Morgen  til  Aften. 

Det  forstaar  sig  —  svarte  Bjørn  med  et  Nik. 

Da  jeg  skulde  gaa  —  fortalte  hun  videre  —  gav 
han  mig  en  Seddel  og  sagde,  at  hvis  jeg  havde  Lyst 
til  at  ligge  en  Tid  paa  Hospitalet,  skulde  jeg  fremvise 

dette  Adgangstegn  i  Kontoret.  Jeg  stak  Sedde- 
len i  Lommen  uden  at  se  paa  den  og  gik.  Men  da 
jeg  kom  ned  paa  Gaden,  tænkte  jeg,  at  jeg  dog  vilde 
hore  efter,  hvor  meget  det  kostede  at  være  der  en 
INIaaned,  og  om  jeg  muligvis  kunde  faa  Forplejningen 
frit.  Thi  hvis  jeg  skulde  føle  mig  altfor  nedbrudt, 
kunde  det  jo  være  en  gavnlig  Hvile  at  ligge  i  Ro  en 
kort  Tid. 

Jeg  vendte  altsaa  tilbage  og  gik  ind  i  Inspek- 
tørens Kontor.  Her  viste  jeg  Seddelen  og  spurgte  i 
en  rolig  og  hoflig  Tone,  hvor  meget  det  vilde  koste 
at  ligge  en  Maaned  paa  Hospitalet,  og  om  der  fandtes 
Fripladse  for  Fattige.  ]\Ien  istedetfor  at  give  mig  de 
Oplysninger,  jeg  bad  om,  ringte  man  paa  en  Klokke 
og  strax  efter  kom  to  V^ogtere  ned  og  greb  fat  i  mig. 
Jeg  kunde  ikke  forstaa,  hvad  de  mente;  men  de 
umagede  sig  ikke  med  at  give  nogen  Forklaring.  Jeg 
blev  med  Vold  og  ^lagt  ført  afsted  til  Sindssygeaf- 
delingen. Her  rev  de  Klæderne  af  mig  og  iførte  mig 
den  sædvanlige  Hospitalsdragt.  Jeg  baade  græd  og 
bad;  men  det  nyttede  ikke  det  Mindste.  Den  Seddel, 
jeg  havde  afgivet  uden  engang  at  læse  den,  havde 
nemlig  været  en  Ordre  til  hidlæggelse  paa  Sind.ssyge- 
afdelingen.  Men  herom  havde  Lægen  ikke  sagt  et 
Ord  til  mig.  Og  jeg  havde  aldrig  et  eneste  Øjeblik 
været  sindsforvirret. 

Utroligt!   —  udbrod  Bjørn. 

Ja,  det  lyder  virkelig  utroligt  I  — ■  svarte  hun.  — 
Men  jeg  kan  aflægge  Ed  paa  Sandheden  af,  hvad 
jeg  her  fortæller.  Jeg  vilde  skrive  til  mine  gamle 
Forældre;   men   det   blev   forbudt,    og  jeg  blev   i  det 

Hele  taget   behandlet   som    en  Sindssvag,  skjøndt  min 
Sygdom  aldrig  har  været  andet  end  Hovedpine. 

Bad  De  da  ikke  om  at  faa  Tale  med  Overlægen? 

—  spurgte  Bjorn. 

Jo,  naturligvis!  Alen  han  var  netop  gaaet,  og 
Dagen  efter  fortalte  de  mig,  at  han  var  bortrejst.  En 
Uge  senere  kom  han  endelig  ind  til  mig.  Han  holdt 
nogle  Aviser  i  Haanden  og  saa  meget  ophidset  ud. 
Jeg  fortalte  ham  da,  hvad  der  var  hændt,  og  han  gav 
strax  Ordre  til  at  løslade  mig.  Men  da  han  var  gaaet, 
begyndte  to  af  Sygeplejerskerne  at  tale  om  Noget, 
som  netop  i  disse  Dage  skulde  have  staaet  i  Aviserne, 
og  hvorover  Overlægen  skulde  være  meget  ærgerlig. 
Da  jeg  kom  ud,  fik  jeg  at  høre,  hvad  det  var,  og  at 
Hr.  Bjørns  Artikler  havde  vakt  Samvittighederne  og 
skræmt  Lægerne.  Jeg  indsaa  da  klart,  at  hvis  De 
ikke  var  begyndt  at  rode  op  i  disse  ulovlige  Fore- 
tagender, havde  jeg  ganske  vist  siddet  der  endnu. 

Den  Historie  interesserer  mig  —  svarte  Bjorn,  idet 
han   tog    sin    Noticebog   og  nedskrev  Hovedindholdet. 

—  Jeg  skal  ved  Lejlighed  bruge  den.    Jo  flere  Exemp- 
ler  des  bedre. 

De  maa  for  Guds  Skyld  aldrig  skrive  om  mig!  — 
bad  hun  ræd  og  nervøs. 

Hvorfor  ikke?  —  spurgte  han.  —  Er  det  da  ikke 
derfor,  De  er  kommen  hid? 

Nej,  langtfra!  —  svarte  hun  hurtig.  ■ —  Jeg  kom- 
mer blot  for  at  takke  Dem  af  hele  mit  Hjærte.  Ikke 
for  noget  Andet.  Det  er  kun  de  Fornemme,  som  tør 
ofifentliggjøre,  at  de  har  lidt  Uret.  Smaafolk  knuses, 
naar  de  vover  at  beklage  sig. 

Men  det  er  netop  disse,  som  føler  Knækket  mest 

—  svarte  han.  —  Derfor  skal  man  først  og  fremst 
kjæmpe  for  dem,  som  ikke  har  Mod  eller  Evne  til  selv 
at  forsvare  sig. 

Ja,  dette  lyder  skjønt  —  sagde  hun  —  men  det 
passer  alligevel  ikke  for  mig  I  Thi  hvis  min  Historie 
kom  i  Aviserne,  vilde  alle  de  fornemme  Damer  natur- 
ligvis tro  paa  Lægen  og  ikke  paa  mig.  De  vilde 
tænke,  jeg  var  gal,  og  jeg  vilde  tabe  alle  mine  Kun- 
der. Konkurrencen  er  saa  stor  i  vor  Tid,  at  man 
aldrig  kan  være  forsigtig  nok.  Og  det  er  jo  det 
slemme  ved  denne  Sygdom,  at  den  sætter  ligesom  en 
Skamplet  paa  et  Menneske,  selv  om  man  bare  har 
været  mistænkt  for  at  lide  af  den. 

Jeg  maa  indrømme  det  Sande  i,  hvad  De  der 
siger  —  svarte  Bjørn.  —  Men  des  mer  oprørende  er 
det  altsaa ,  naar  et  Menneske  uden  nogensomhelst 
Grund  bliver  mærket  paa  denne  Maade. 

Skriv  endelig  ikke  om  mig  I  —  bad  hun  paany, 
næsten  klynkende,  —  Havde  jeg  tænkt  mig  Mulig- 
heden af,  at  De  vilde  gjøre  det,  var  jeg  aldrig  kom- 
men herop.     Jeg  vilde  jo  blot  takke  Dem. 

Nej,  uden  Deres  Samtykke    gjør   jeg   det   aldrig! 

—  svarte  han  beroligende.  —  Sig  mig  —  tilføjede 
han  —  hvor  meget  tabte  De  ved  at  være  i  Hospita- 
let uden  Arbejder 

Hun  nævnte  en  Sum,  og  han  aabnede  sin  Tegne- 
bog for  at  give  hende  nogle  Penge. 

Men  da  blev  hun  rød,  rejste  sig  hurtig  og  sagde: 

Nej,  det  var  ikke  Meningen! 

Jeg  kan  altsaa  ikke  gjore  Noget  for  Dem  ?  — 
spurgte  han. 

De   har   allerede    gjort   meget   —   svarte   hun.    — 

Og  jeg  vil  kun  bede  Dem  om  at  fortsætte  Deres 
ædle  Kamp  for  at  lindre  de  Undertryktes  Nød. 

Det  skal  jeg  —  svarte  han  smilende  og  stærkt. 
—  Det  har  bestandig  været  Maalet  for  min  Digtning 
som  for  al  min  øvrige  Virksomhed. 

Han  fulgte  hende  til  Døren  og  trykkede  hendes 
Haand. 

Og  dermed  gik  hun. 

Kort  Tid  senere  fik  han  Besog  af  en  ældre  Mand 
med  langt,  graat  Haar  og  et  Ansigt,  gjennemplojet  af 
svære  Storme.     Udtrykket  haardt  og  truende. 

Tør  jeg  spørge,  hvem  jeg  har  den  Fornøjelse  at 
tale  med  ?  —  spurgte  Bjørn. 

Mit  Navn  er  Axel  Nielsen  —  svarte  den  Frem- 
mede. —  Jeg  ejede  engang  en  Gaard  paa  Langeland. 
Den  var  temmelig  stor  og  bragte  mig  gode  Indtægter. 
Men  nu  er  den  solgt  uden  mit  Vidende  og  imod  min 
Vilje.  Og  jeg  selv  kommer  fra  en  Sindssygeanstalt, 
hvor  jeg  paa  ulovlig  Maade  har  siddet  indestængt  i 
tretten  Aar.' 

Det  var  forfærdeligt!  —  udbrod  Bjørn.  —  Det  er 
i  det  Hele  taget  en  uhyggelig  Samling  Historier,  som 
dukker  op ,  efterat  jeg  har  begyndt  at  røre  ved 
denne  Sag. 

Ja,  naar  man  begynder  at  rense  Ageren  for  Ugræs, 
ser  man  først,   hvor  meget  der  er    —    sagde  Nielsen. 

Bjørn  spurgte: 

Vil  De  fortælle  mig  Deres  Oplevelser?  Jeg  samler 
nemlig  paa  disse  Sygehistorier 

Med  Fornøjelse  —  svarte  Manden.  —  Det  er 
netop  derfor,  jeg  kommer.     Deres  Fortjeneste  er  stor; 

thi  De  har  aabnet  Fængslets  Porte  for  mig,  og  jeg  var 
sikker  paa,  det  vilde  glæde  Dem  at  høre  det. 

Ja,  ganske  vist!  —  svarte  Bjørn. 

Axel  Nielsen  fortalte: 

Efterat  jeg  havde  havt  den  Sorg  at  miste  mine 
fem  Børn  i  Skarlagensfeber,  blev  jeg  ogsaa  rammet  af 
den  største  Ulykke,  som  kan  hjemsøge  en  Mand,  nem- 
lig min  Hustrus  Død.  Hun  var  et  pligtopfyldende, 
elskeligt  Væsen,  som  i  enhver  Henseende  havde  været 
min  egen  og  Børnenes  gode  Aand.  Som  De  kan  for- 
staa,  var  det  umuligt  at  sidde  alene  med  min  store 
Landhusholdning  uden  et  kvindeligt  Væsen  til  at  føre 
Opsyn  med  alt  det  indvendige  Arbejde,  og  jeg  maatte 
derfor  beslutte  mig  til  at  søge  en  Husbestyrerinde. 
Paa  mit  Avertissement  i  Aviserne  kom  der  en  hel 
Bunke  Ansøgninger,  og  blandt  disse  var  der  ogsaa 
En  fra  en  Enke  efter  en  Officer.  Hendes  nylig  af- 
døde Mand  havde  været  Kaptejn  i  Arméen,  og  hun 
medsendte  flere  udmærkede  Anbefalinger  fra  forskjel- 
lige  højtstaaende  Personer,  ja  endog  fra  en  General. 
Jeg  satte  mig  altsaa  i  Forbindelse  med  denne  Dame, 
som  hed  Fru  Wandel.  Hun  sendte  mig  et  meget 
elskværdigt  Brev,  hvori  hun  forsikrede  mig,  at  hun 
vilde  anstrænge  sig  til  det  Yderste  for  at  gjøre  mig 
Hjemmet  hyggeligt  og  opfylde  de  Krav,  jeg  stillede 
til  hende  med  Hensyn  til  Husets  Bestyrelse  og  saa 
videre.  Hun  fordrede  ikke  stor  Løn,  men  bad  om 
Tilladelse  til  at  medtage  sit  yngste  Barn,  en  tre  Aar 
gammel  Pige.  Nu,  det  havde  jeg  Intet  imod,  og  vi 
blev  snart  enige.  Da  hun  kom,  maa  jeg  tilstaa,  jeg 
blev  lidt  forfærdet;  thi  hendes  Ydre  var  saa  fint  og 
elegant,  at  hun  næsten  forekom  mig  altfor  god  til  det 

Brug,  jeg  havde  for  hende  Hun  var  sorthaaret  med 
nogle  farlige  Øjne.  Naar  de  saa  paa  En,  blev  man 
ganske  fortumlet  i  Hovedet.  Og  naar  det  var  i 
hendes  Interesse  at  vinde  Nogen,  kunde  hun  være  i  høj 
Grad  bedaarende.  Dygtig  var  hun  ogsaa,  det  er  vist. 
I  den  Tid,  jeg  havde  været  Enkemand,  var  ikke  Alt 
gaaet  saa  let,  som  da  min  Hustru  levede;  men  nu 
kom  der  Orden  og  Tugt.  Rigtignok  begyndte  jeg  at 
mærke,  at  Tjenestefolkene  hadede  hende,  og  vi  maatte 
af  den  Grund  skifte  meget  oftere  end  for.  Men  jeg 
troede,  det  bare  var  et  tilfældigt  Uheld,  at  vi  netop 
nu  begyndte  at  faa  daarlige  Folk. 

Han  standsede  et  Øjeblik,  holdt  sig  for  Øjnene, 
som  om  han  anstrængte  sig  for  at  gjenopvække  sine 
Erindringer,  og  fortsatte  derefter: 

Som  De  ved,  er  der  Noget,  man  kalder  Hus- 
varme,  og  som  er  vanskeligt  at  modstaa  selv  for  den 
stærkeste  Karakter.  Saadan  gik  det  da  ogsaa  her. 
En  Søndag,  da  vi  kjørte  hjem  fra  Kirken,  og  jeg  for- 
talte hende  om  flere  af  de  Forbedringer,  som  jeg 
agtede  at  gjøre  paa  min  Ejendom,  udbrod  hun  med 
sit  yndigste  Smil : 

Hvor  dejligt  det  maatte  være  at  eje  en  saa  stor 
Gaard!    Man  er  jo  uafhængig  som  en  Konge. 

Hvis  De  vilde  være  Dronning,  saa  vilde  De 
gjøre  Kongen  meget  lykkelig  —  svarte  jeg  strax. 

Ja,  det  vil  jeg  saamænd  gjerne!  —  svarte  hun. 

Og  dermed  var  Sagen  afgjort. 

Nogle  Uger  efter  var  vi  gifte,  og  i  den  forste  Tid 
var  jeg  en  meget  lykkelig  Mand. 

Men  en  Dag  fik  jeg  et  temmelig  ubehageligt 
Brev  fra  en  fjærn  Slægtning,  der  nok  havde  haabet  at 

arve  mig,  og  som  derfor  var  ærgerlig  over  mit  Gif- 
termaal.  Han  skrev,  at  jeg  burde  have  undersøgt 
denne  Dames  Fortid,  inden  jeg  tog  et  saa  afgjørende 
Skridt.  Det  var  nemlig  almindelig  bekjendt,  at  hun  havde 
fort  et  lystigt  Liv  med  de  unge  Officerer  i  den  lille 
Garnisonsby,  hvor  hun  havde  boet  med  sin  første 
Mand.  Denne  var  bleven  mer  og  mer  melankolsk  og 
menneskefiendsk.  Men  naar  han  beklagede  sig,  svarte 
hun  ham  blot  med  Haan  og  Latter.  En  Nat  stod  han  op 
og  listede  sig  ud  af  Værelset,  uden  at  hun  hørte  det. 
Da  hun  vaagnede  den  næste  Morgen  og  saa  hans 
Seng  staa  tom,  blev  hun  ængstelig  og  skyndte  sig  op. 
Hans  Officerskappe  hang  paa  den  sædvanlige  Plads, 
hvilket  tydede  paa,  at  han  ikke  var  ude.  Efterat  have 
gjennemsøgt  hele  Huset  gik  hun  op  paa  Loftet  for  at 
se  i  Gjæstekammeret.  Men  her  fandt  hun  Døren 
stængt.  Der  blev  hentet  en  Smed,  som  dirkede  op 
Laasen,  og  da  de  traadte  ind  i  Værelset,  fandt  de 
Kaptejnen  hængende  i  et  Reb.  Der  var  kun  en  Me- 
ning om,  at  han  havde  gjo'rt  det  i  Fortvilelse  over 
hende.  Hun  blev  fra  den  Dag  af  skyet  af  alle  hæder- 
lige Mennesker,  og  derfor  havde  hun  søgt  sig  bort 
fra  Byen. 

Denne  ^leddelelse  var  jo  ikke  synderlig  hyggelig. 
Men  jeg  talte  ikke  om  det  strax;  for  jeg  tænkte,  at 
min  Slægtning  muligvis  bedrog  mig  og  bare  vilde  saa 
Ufred  mellem  mig  og  min  Kone.  En  Ting  var  mig 
imidlertid  mistænkelig,  nemlig  at  hun  aldrig  havde 
fortalt  mig,  at  hendes  Mand  havde  begaaet  Selvmord. 
Jeg  havde  hele  Tiden  staaet  i  den  Formening,  at  han 
var  død  paa  naturlig  Maade.  Og  denne  Taushed  var 
kanske  et  Bevis  paa,  at  hendes  Samvittighed  ikke  var 

flere  Uger;  men  tilsidst  maatte  det  dog  frem.  En 
Aften,  da  vi  sad  ved  Bordet,  førte  jeg  Samtalen  hen 
paa  Sygdomme  og  spurgte  saa  pludselig: 

Hvad  døde  Kaptejnen  af? 

Hun  blev  synlig  forvirret  og  svarte  hurtig: 

Desværre,  han  tog  sig  selv  af  Dage.  Han  led  af 
Næringssorger  og  var  fuldstændig  Melankoliker  i  det 
sidste  Aar.  Jeg  burde  jo  itide  have  forstaaet  det  og 
sendt  ham  paa  et  Sindssygeasyl.  Men  det  skete  nu 
ikke.  Og  saa  udviklede  Sygdommen  sig,  og  det 
endte  med,  at  han  gjorde  Ende  paa  sig  selv.  Men 
tjen  mig  i  aldrig  at  tale  om  det!  —  bad  hun.  — 
Det  er  altfor  pinligt. 

Nu  ja,  jeg  maatte  altsaa  tie,  og  Sagen  kom  aldrig 
mer  paa  Bane. 

Da  vi  havde  været  gifte  nogle  Maaneder,  tilstod 
min  Kone,  at  hun  kjedede  sig  ved  Landlivets  Ensfor- 
mighed. Hun  rejste  ofte  til  Kjøbenhavn,  førte  Gjæ- 
ster  med  sig  tilbage,  og  alle  Omegnens  unge  Mænd 
var  velkomne  i  vort  Hus.  Men  Fortællingen  om  hen- 
des første  Mands  Ulykke  havde  hugget  sig  saa  fast  i 
min  Hjærne,  at  det  var  mig  umuligt  at  komme  bort 
fra  den.  Det  endte  med,  at  jeg  saa  med  mistænk- 
somme Øjne  paa  Alt,  hvad  hun  foretog  sig.  Dette 
var  jo  forresten  et  Held,  for  saa  vidt  som  det  hjalp 
mig  til  hurtigere  at  opdage  Sandheden.  En  Aften  i 
Julen  havde  vi  stort  Bal.  Og  min  Kone  var  ualmin- 
delig pyntet  og  oprømt.  Jeg  udspejdede  hende  den 
hele  Tid,  uden  at  hun  mærkede  det,  og  da  jeg  •  saa 
hende  forsvinde  sammen  med  vor  Huslæge,  gik  jeg 
strax  efter  dem.     Jeg  aabnede  ganske   lydløst   en  Dør 

Og  kigede  ind  i  et  Værelse,  og  dermed  vidste  jeg 
ogsaa,  hvad  jeg  vilde  vide.  Den  Aften  drak  jeg  mig 
fuld  for  første  Gang  i  mit  Liv.  Senere  fortsatte  jeg 
med  at  drikke  bare  for  at  glemme,  hvad  jeg  havde 
seet.  Fra  nu  af  begyndte  jeg  at  føre  et  vildt  Liv  og 
at  bruge  mange  Penge.  Men  da  jeg  selv  havde  er- 
hvervet hele  min  Formue  ved  Kjøb  og  Salg  af  Ejen- 
domme, havde  jeg  jo  ogsaa  Ret  til  at  bruge  den. 
Om  min  Kone  havde  bragt  mig  nogen  Medgift,  vilde 
jeg  vist  aldrig  have  forødet  den,  heller  ikke  mine 
Søskendes  Penge  eller  andre  Slægtninges;  men  min 
egen,  selverhvervede  Formue  fandt  jeg,  som  sagt,  at 
jeg  havde  Ret  til  at  raade  over.  ]\len  dette  var  nu  ikke 
min  Kones  Mening.  Hun  havde  nemlig  i  et  svagt 
Øjeblik  faaet  mig  overtalt  til  at  adoptere  hendes  Barn 
og  indsætte  dette  til  Hovedarving  i  Tilfælde  af,  at  vi 
ikke  selv  fik  Børn.  Det  udartede  til  heftige  Sammen- 
stød, hvori  jeg  fik  Anledning  til  at  se,  at  hendes 
Dannelse  ikke  stak  synderlig  dybt;  for  i  Heftighed  kunde 
hun  bruge  de  simpleste  Udtryk. 

En  Morgen  fortalte  hun,  at  hun  nødvendigvis 
maatte  besøge  en  dødssyg  Veninde,  som  boede  i  den 
nærmeste  By,  og  at  hun  vilde  være  borte  i  de  først- 
kommende Dage.  Hun  tog  Barnet  med  sig,  og  jeg 
blev  saaledes  alene  hjemme.  Men  samme  Aften  blev 
jeg  overfalden  i  mit  eget  Hus  af  to  Sygevogtere  og 
med  Magt  fort  afsted  til  et  Hospital.  Da  jeg  ankom 
did,  var  jeg  ganske  blodig  og  forslaaet  efter  den  Kamp, 
som  havde  fundet  Sted,  inden  jeg  blev  overmandet. 
Og  da  jeg  truede  med,  at  jeg  strax  efter  min  Løs- 
ladelse vilde  offentliggjore  det  Hele,  oversendte  man 
mig    uden    Øvrighedens    Tilladelse    til    den    nærmeste 

ulovlig  Fremfærd  falder  jo  af  sig  selv,  og  jeg  søgte 
med  Magt  at  trænge  ud  af  mit  Fængsel.  Men  dette 
lykkedes  naturligvis  ikke.  Imidlertid  har  jeg  aldrig  et 
eneste  Øjeblik  tabt  Brugen  af  min  fulde  Forstand. 
Mine  Klager  hørte  man  ikke  paa,  og  mine  Breve 
blev  holdte  tilbage.  Kun  en  eneste  Gang  fik  jeg  An- 
ledning til  at  skrive  til  min  Søster,  der  var  Enke  og 
boede  i  Kjobenhavn.  Jeg  fortalte  hende  om  mit  ulyk- 
kelige Egteskab,  og  at  min  Kone  havde  faaet  sin  Ven 
Doktoren  til  at  udstede  en  Sindssygeattest  for  at  blive 
fri  for  mig  paa  en  bek\'em  Maade,  mens  hun  selv 
vedblev  at  nyde  godt  af  min  Formue.  Min  Søster 
talte  om  Sagen  til  nogle  af  sine  Bekjendte;  men  Ingen 
troede  paa  min  Fremstilling,  og  man  svarte  hende  bare, 
at  Lægerne  i  Hospitalet  maatte  forstaa  den  Sag 
bedre.  Hun  skrev  ogsaa  til  sin  Søn,  der  var  bosat  i 
Vestindien,  og  spurgte  om  hans  Raad;  men  han  vilde 
heller  ikke  tro,  at  slige  Forbrydelser  kunde  foregaa  i 
vort  Aarhundrede  her  i  Danmark.  Og  paa  den  Maade 
blev  jeg  siddende  indespærret  i  over  tretten  Aar. 

Dette  er  dog  det  mest  Oprørende,  som  jeg  endnu 
har  hørt!   —  udbrod  Bjørn. 

Ja,  det  maa  De  nok  sige!  —  istemte  Nielsen  og 
knyttede  uvilkaarlig  Hænderne.  —  Men  nu  skal  De 
til  Slutning  faa  hore,  hvad  De  selv  har  udvirket  for 
mig.  For  nogen  Tid  siden  rejste  min  Søstersøn  fra 
Vestindien  for  at  bosætte  sig  i  Danmark.  Da  han 
kom  til  Hamburg,  fik  han  fat  i  nogle  danske  Blade, 
hvori  han  læste  Hr.  Bjørns  Artikel  og  al  den  Strid, 
som  var  opstaaet  deraf.  Da  huskede  han,  hvad  hans 
Mor  havde  skrevet  til  ham  om  mig,  og  han  begyndte 

at  gruble  over,  om  der  muligvis  alligevel  kunde  være 
nogen  Sandhed  i  mine  Udtalelser.  Han  tog  derfor 
den  Beslutning,  at  han  som  min  nærmeste  mandlige 
Slægtning  vilde  forsøge  at  komme  til  Bunds  i  denne 
Sag.  Efter  sin  Hjemkomst  rejste  han  altsaa  ud  til 
Sindssygeasylet.  Her  talte  vi  sammen  i  lang  Tid,  og 
han  hørte  snart,  at  jeg  var  fuldstændig  normal.  Han 
gjorde  da  Alt,  hvad  der  .stod  i  hans  Magt  for  at  faa 
Overlægen  til  at  løslade  mig;  men  da  dette  var  for- 
gjæves,  henvendte  han  sig  til  en  Sagfører.  Ved  dennes 
Hjælp  slap  jeg  endelig  ud  efter  tretten  Aars  Fængsel. 
Men  havde  ikke  De  gjort  al  denne  Spektakel  i  Aviserne, 
vilde  jeg  ganske  vist  have  siddet  der  endnu. 

Er  dette  mit  Værk,  da  maa  jeg  tilstaa,  at  jeg 
føler  mig  stolt  som  en  Feltherre,  der  har  stormet  en 
Fæstning  —  svarte  Bjørn  smilende. 

Det  har  De  al  Grund  til!  —  forsikrede  Nielsen 
med  uryggeligt  Alvor. 

Og  hvor  er  Deres  Koner  —  spurgte  Bjørn. 

Hun  forsvandt,  strax  jeg  kom  ud.  Hvor  hun  er 
rejst  hen,  ved  jeg  ikke;  men  det  er  mig  ogsaa  temme- 
lig ligegyldigt.  Hun  har  de  vægtigste  Grunde  til  ikke 
oftere  at  ulejlige  mig.  Og  nu  kommer  jeg  til  Dem 
for  at  bede  Dem  om  ved  Lejlighed  at  nedskrive  og 
offentliggjore  den  hele  Historie.  Thi  saadanne  For- 
brydelser bør  ikke  kunne  begraves  ustraffede. 

Nej,  det  er  ogsaa  min  Mening!  —  svarte  Bjørn. 
—  Og  De  kan  stole  paa,  at  jeg  nok  skal  faa  det 
paatalt. 

Axel  Nielsen  vedblev: 

Jeg  har  endnu  Noget  at  tilføje:  De  er  min  For- 
løser,  og  jeg  skylder  Dem,   at  jeg  kan  leve  i  Frihed 

og  Fred  Resten  af  mit  Liv.  Derfor  er  det  ikke  mer 
•end  min  Pligt  at  lønne  Dem  saa  godt,  som  det  staar 
i  min  Magt.  Den,  som  bruger  sin  Pen  i  det  Godes 
Tjeneste,  kan  aldrig  paaskjonnes  nok.  Jeg  gaar 
nu  til  min  Sagfører  og  lader  ham  skrive  mit  Testa- 
mente, hvori  De  og  min  Søstersøn  indsættes  til  mine 
Arvinger. 

Men  det  er  dog  altfor  storartet!  —  udbrød  Bjørn, 
som  blev  meget  behagelig  overrasket  ved  Udsigten  til 
en  saa  stor  Gave.  —  Jeg  har  saamænd  aldrig  tænkt 
paa  at  faa  noget  personligt  Udbytte  af,  hvad  jeg  her 
har  skrevet.  Man  voxer  i  moralsk  Kraft,  naar  man 
kjæmper  for  en  uegennyttig  Sag,  og  for  saa  x'idt  har 
jeg  allerede  faaet  min  Løn. 

Nu  ja,  slige  Synsmaader  er  jo  meget  poetiske  — 
sagde  Nielsen.  —  Men  man  lever  ikke  af  Æren  alene, 
og  som  Digter  har  De  vel  ingen  Overflod  af  Penge, 
kan  jeg  tænke.  Derfor  staar  jeg  fast  ved,  hvad  jeg 
engang  har  sagt.  —  Og  i  hans  Stemme  og  Udtryk 
var  der  et  Alvor,  som  bortjagede  enhver  Skygge  af 
Tvil  om,  at  han  virkelig  agtede  at  udfore,  hvad  han 
havde  lovet. 

Jeg  bor  foreløbig  i  Hotel  »Kjøbenhavn'  —  slut- 
tede han.  —  Hvis  De  vil  komme  derop  og  spise  til 
Middag  med  mig  Imorgen,  saa  kan  vi  tale  videre 
om  Sagen. 

Han  trykkede  Bjørns  Haand  med  Fasthed,  men 
uden  et  Smil,  og  gik. 

Det  maa  jeg  sige  var  uventet  —  udbrod  Bjørn 
ganske  højt,  da  han  stod  alene  —  at  faa  en  Formue 
paa  engang  1 

Og  han  folte  en  overraskende  Glæde  ved  denne 
pludselige  Udsigt  til  at  kunne  virke  i  sit  Kald  uden 
Hensyn  til  den  pekuniære  Fortjeneste. 

Men  om  jeg  faar  Millioner,  hvad  hjælper  det  allige- 
vel, naar  jeg  mister  Eleonora!  —  endte  han,  idet  hans 
Tanker  paany  begyndte  at  surre  omkring  den  samme 
saare  Gjenstand. 

XXXI. 

Nogle  Dage  senere  pakkede  Bjorn  sine  Kufferter 
og  bad  Tjeneren  bringe  sig  Hotelregningen,  da  han 
agtede  at  rejse  til  Tyskland  med  Aftentoget. 

Han  var  tung  i  Sindet,  havde  liden  Lyst  til  at 
drage  afsted,  men  følte  dog,  at  han  umulig  kunde  faa 
Ligevægt  til  at  begynde  paa  noget  nyt  Værk,  hvis 
han  blev  i  Kjobenhavn.  Han  kunde  ikke  gaa  rolig  og 
vide,  at  hun  boede  nogle  Minutters  Vej  fra  ham,  mens 
han  dog  maatte  holde  sig  paa  Afstand. 

Denne  Frygt  og  Uro  havde  altfor  længe  lagt 
hans  Skabertrang  ode.  Men  med  Geniets  faste  Blik 
paa  sit  Maal  vilde  han  tilbage  fra  disse  Følelsens  og 
Tankernes  Afveje,  tilbage  paa  den  lige  Linje  til  Stor- 
hed og  Rerommelse      Intet  fik  hæfte  ham  mer. 

Tjeneren  bragte  Regningen,  og  Bjørn  tog  Penge 
frem  for  at  betale. 

Men  de  afbrødes  af  en  Banken  paa  Døren. 

Bjorn  befalte: 

Se,  hvem  det  er! 

Tjeneren    gik    hen    og    aabnede,    vexlede     nogle 

Ord  med  en  Udenforstaaende  og  kom  derefter  tilbage 
for  at  melde: 

Grev  Brahe. 

Bjørn  vilde  neppe  tro  sine  Øren  og  gik  selv  hen 
til  Døren.     Jo,  virkelig,  der  stod  han  lyslevende! 

Herr  Greve,  vær  saa  god,  træd  indenfor! 

Tjeneren  forsvandt,  og  Bjørn  blev  alene  med 
sin  Gjæst. 

Denne  satte  Hatten  fra  sig  paa  Bordet,  idet  han 
sagde : 

Det  glæder  mig  at  træffe  Dem  hjemme. 

Bjørn  bod  ham   en  Stol,    og   de   satte   sig  Begge. 

Jeg  har  i  længere  Tid  tænkt  paa  at  skrive  til 
Dem  eller  at  gaa  herop  —  begyndte  Eleonoras  Far. 
—  Og  j^g  ^^^  bede  Dem  undskylde,  at  det  ikke  er 
skeet  for.  Men  jeg  har  været  saa  nedstemt  efter  min 
Søns  Død,  at  det,  oprigtig  talt,  er  mig  en  Overvin- 
delse at  se  Mennesker. 

Det  kan  jeg  nok  begribe  —  svarte  Bjørn.  —  Men 
forresten  ved  jeg  jo  heller  ikke,  at  Greven  skylder 
mig  noget  Besøg. 

Jo,  jeg  føler  Trang  til  at  takke  Dem  for  al  den 
Ulejlighed,  De  har  gjort  Dem  for  min  Skyld  —  svarte 
Greven.  —  Jeg  hørte  til  min  Overraskelse,  at  De 
havde  været  baade  hos  Politidirektøren  og  hos  Bor- 
germesteren for  at  udvirke  min  Løsladelse.  Og  senere 
har  jeg  med  stor  Fornøjelse  læst  alle  Deres  modige 
Artikler  i  Aviserne.  Og  naar  jeg  saa  tænkte  paa,  at 
alt  dette  blev  gjort  af  den  samme  Mand,  som  jeg 
engang  havde  vist  Døren,  da  maa  jeg  tilstaa,  at  det 
rørte  mig.  Og  jeg  vil  ikke,  De  skal  tro,  at  jeg  er 
blottet  for  Erkjendtlighedsfolelse. 

Herr  Gie\e,  jeg  beder  Dem,  tal  ikke  videre  om 
den  Side  af  Sagen !  —  bad  Bjørn.  —  Enhver  hæderlig 
Mand  har  Lov  til  at  værge  sin  Datter  paa  den  Maade, 
som  han  selv  finder  rigtigst. 

Grev  Brahe  undlod  at  svare  paa  denne  sidste 
Bemærkning,  men  sagde: 

Jeg  kommer  for  at  bringe  Dem  en  Nyhed,  som 
jeg  antager,  vil  glæde  Dem. 

Hvad  er  da  det,  om  jeg  tør  spørge? 

Jo,  nu  skal  De  høre!  Jeg  har  været  i  Rigsdagen. 
Og  her  er  der  Idag  fremsat  et  nyt  Lovforslag,  som 
jeg  anser  for  den  ligefremme  Følge  af  Deres  varm- 
hjærtede  Indlæg  i  denne  Sag.  Det  gaar  nemlig  ud 
paa  at  hindre  en  Gjentagelse  af  den  Voldshandling, 
som  jeg  har  været  udsat  for. 

Det  var  udmærket!  —  udbrød  Bjørn. — Jeg  havde 
dog  ikke  troet,  det  skulde  gaa  saa  fort. 

Jo,  saamændl  Der  foreslaaes  en  Lov,  hvorefter 
Indlæggelse  af  formentlige  Sindssyge  blot  skal  kunne 
ske  under  Ø\'righedens  Tilsyn  og  under  betryggende 
Former. 

Bjørn : 

Naturligvis!  Saadan  burde  det  være. 

Og  naar  der  indsendes  Klage  fra  Nogen,  som 
tror  at  have  været  behandlet  paa  en  ulovlig  Maade, 
skal  Justitsministeriet  være  forpligtet  til  at  foretage 
kriminel  Undersøgelse. 

Se,  dette  er  netop,  hv^ad  jeg  har  kjæmpet  for! 
—  sagde  Bjørn.  —  Slige  Overfald  bor  straffes  som 
de  groveste  Forbrydelser.  Man  sætter  den  Mand  i 
Tugthuset,  som  stjæler  en  Andens  Formue,  mens  den, 
som  uden  bevislig  Grund  berøver  sin  Medborger  Livets 

højeste  Gode,  Friheden,  faar  Lov  til  at  gaa  ustraffet! 
Kan  man  tænke  sig  en  grovere  Krænkelse  af  den 
menneskehge  Retsbevidsthed? 

Nej,  visselig,  visselig!  —  udbrod  Greven.  —  Og 
det  er  Deres  stærke  Opraab,  som  har  aabnet  Publi- 
kums Øjne  og  pustet  Sindene  i  Glød.  Folgen  heraf 
har  igjen  været,  at  vore  Myndigheder  har  følt  sig 
tvungne  til  at  tage  Sagen  under  Behandling.  De  er 
den  første  Kraft  i  hele  denne  Bevægelse,  og  derfor  skyl- 
der jeg  Dem  Tak,  jeg  og  mange  Andre. 

Jeg  har  kun  fulgt  mit  Hjærtes  Indskydelse  og 
gjort,  hvad  jeg  ansaa  for  at  være   min   bydende  Pligt 

—  s  varte  Bjørn. 

Andre  kunde  været  ligesaa  nær  til  at  gjore  det, 
og  har  dog   ikke    villet    umage    sig  —  sagde  Greven. 

—  Det  er  i  det  Hele  taget  en  hyppig  Fejl  i  vort 
Samfund,  at  man  saa  ofte  søger  at  neddysse  Forbry- 
delser af  Frygt  for  offentlig  Skandale.  Og  paa  den 
Maade  opmuntrer  man  til  det  Onde  istedetfor  at  ud- 
rydde det.  Men  for  at  De  skal  forstaa,  at  det  ikke 
blot  er  en  tom  Hoflighed,  naar  jeg  forsikrer  Dem  om 
min  Taknemhghed,  saa  vil  jeg  spørge  Dem,  om  De 
har  et  eller  andet  Ønske,  som  det  staar  i  min  Magt 
at  opfylder  Thi  det  vilde  i  Sandhed  være  mig  en  stor 
Glæde,  om  jeg  kunde  vise  Dem  en  Tjeneste. 

Bjørn  saa  forbauset  paa  ham. 
Et  Ønske? 
Ja,  tal  kun! 

Jeg  ønsker  bare  Et.      Men   for   mig   er   dette   en 
større  Skat  end  al  Verdens  Hæder  og  Guld. 
II vad  er  det? 

Grev  Brahe,  vil  De  give  mig  Deres  Datter?  — 
spurgte  han  med  sænket  Rost,  skjælvende  af  angstfuld 
Spænding. 

Ja,  jeg  vil !  —  svarte  Greven  uden  et  Øjebliks 
Vaklen. 

De  siger  ja?    — 

Bjørn  for  op  og  greb  hans  Haand: 

Aa,  hav  Tak!  Tak!  — 

Glæden  var  nærved  at  sprænge  hans  Hjæ^rte  og 
lyste  som  Solen  i  hele  hans  Væsen. 

Er  da  dette  sandt?  —  spurgte  han. 

Den  gamle  Mand  fik  Taarer  i  Øjnene,  idet  han 
sagde : 

Deres  Opførsel  overfor  mig  har  i  alle  Henseender 
været  fin  og  ædel,  og  jeg  antager,  at  Enhver  vilde 
være  lykkelig  og  stolt  over  at  faa  en  Svigersøn  som 
Dem.  — 

Strax  efter  sagde  han: 

Kom,  lad  os  gaa!  Eleonora  venter  os. 

Nogle  'Minutter  senere  vandrede  de  to  Mænd 
Side  om  Side  ned  over  Kongens  Nytorv  til  St.  Annæ 
Plads  og  traadte  ind  i  Grev  Brahes  Hus. 

Da  de  kom  op,  sagde  Greven: 

Vær  saa  god,  tag  Plads  et  Øjeblik,  saa  skal  jeg 
gaa  ind  og  hente  min  Datter! 

Men  Bjørn  havde  ikke  Ro  til  at  sætte  sig.  Han 
blev  staaende  oprejst  midt  paa  Gulvet  i  Dagligstuen 
og  ventede.  Han  var  opfyldt  af  den  samme  glade 
Forventning,  den  samme  hellige  Andagt,  som  Nord- 
lændingen  føler,  naar  han  efter  sex  Maaneders  Mørke 
staar  og  venter  paa  det  vidunderlige  Øjeblik,  da  Solen 

atter  skal  stige  over  Havet.  Hans  Sjæl  hungrer  og 
tørster  efter  Dagens  Lys. 

Og  se,  der  gik  Døren  op  i  Sideværelset,  og  Solen 
kom  I  —  Med  Haarets  Guld  skinnende  over  den  sorte 
Sorgedragt,  bleg,  men  med  lysende  Øjne  og  Smil  om 
Munden  nærmede  hun  sig. 

Han  gik  hurtig  imod  hende,  slog  sine  Arme  om- 
kring hendes  Liv  og  hviskede  i  hed  Henrykkelse: 

Min  Elskede!  Min  Brudl  — 

en  høj  Grad  af  harmonisk  Velklang,  anskuelig  Klarhed  og  farve- 
mættet Glød.  I  Skildringer  af  Naturen  hæver  Fremstillingen  sig 
til   fuldendt  Mesterskab. 

„Neue  freie  Presse":  Forfatterinden  af  denne  Bog  er  en 
fuldt  udviklet  Kunstnerinde,  Kompositionen  er  klar  og  bestemt. 
Karaktertegningen  røber  en  dyb  Forstaaelse  af  den  menneskelige 
Sjæls  Stemninger  og  Lidenskaber.  Stilen  er  følt  og  sand.  Rolig 
og  kold,  hvor  Situationen  byder  det.  Let,  feberagtig,  lidenskabelig, 
hvor  dette  kræves. 

„La  Perseverenza" :  Denne  Bog  er  en  moderne  Tragedie. 
Her  er  mægtig  l'alhos  forenet  med  fin  lyrisk  Skønhed.  Forf.  har 
Geniets  Mod  til  at  tage  fat  paa  de  delikateste  Emner ,  men  be- 
handler dem  med  poetisk  Alvor  og  kunstnerisk  Overlegenhed,  som 
gjør,  at  man  følger  hende  med  en  stigende  Beundring  og  Interesse. 
Hendes  Hoved  fortjener  at  krones  med  Laubær  ved  Siden  af  Sam- 
tidens  Storste. 

„Saturday  Review":  Sjelden  har  jeg  mødt  en  kvindelig 
Skribent,  hvis  Arbejde  er  saa  formfuldendt  som  dette.  De  fleste  af 
vore  egne  Forfatterinder  have  ethisk  Alvor  i  sine  Værker;  men  den 
kunstneriske  Støbning,  som  skal  bære  Ideerne,  savnes  altfor  ofte. 
Elisabeth  Schøyen  griber  med  genial  Sikkerhed  de  rette  Midler  — 
som  oftest  de  ganske  enkle  — ,  men  Virkningen  forfejles  aldrig. 
Her  findes  næsten  ingen  Intrige,  det  er  det  indre  Liv,  som  tegnes; 
men  Karaktererne  ere  saa  naturlige  og  interessante,  at  man  læser 
med  den  største  Spænding.  Elisabeth  Schøyen  er  ingen  sædvanlig 
Romankomponist,  det  er  en  Digterinde  i  dette  Ords  ædleste  Be- 
tydning. 

„Chicagos  illustr.  Ugeblad":  —  —  —  „Den  kraftigste  og 
mest  originale  Frembringelse  paa  Literaturens  Omraade  siden  Nytaar 
er  ubetinget  ,, Kvindeskæbner"  af  Elisabeth  Schøyen. 

—  Det  er  et  Arbejde,  som  man  ikke  kan  overse  eller  tie  ihjel, 
som  man  ofte  gjør  med  andre.  Det  vil  skabe  sig  en  varig  Plads 
blandt  vore  første  Værker  og  skjænke  Forf.  et  endnu  større  Ry, 
end  hun  allerede  har." 


„MENNESKEHJERTER", 

FORTÆLLINGER 

AI'- 

ELISABETH  SCHØYEN. 


„Avisen",  Kjohenhavn:  Frk.  Schyyen  liar  tre  Egensko.ber,  der 
kun  meget  sjelden  lindes  forenede.  Hun  har  en  øvet  Skribentindes 
HerredMinme  over  Formen  og  Sproget;  derfor  ere  hendes  Fortællinger 
letlæselige.  Hun  kjender  sin  Samtids  Mennesker,  og  hun  forstaaer 
at  anveiide  dem  i  en  velbygget  og  virkningsfuld  „Handling";  der- 
for ere  hendes  Fortællinger  underholdende.  Og  endelig  er  hun 
i  Besiddelse  af  en  fint  udviklet  Dannelse,  derfor  læser  man  hendes 
Fortællinger  med  Udbytte  og  lægger  Bogen  fra  sig  med  det  Indtryk, 
at  man  har  været  i  godt  Selskab.  Frk.  Schøyen  er  en  saa  dygtig 
Fortællerske,  at  hendes  Novellesamling  maa  regnes  blandt  Aarets 
læseværdigste  Nyheder. 

„Lolland-Falsters  Stiftst.":  Hun  forstaaer  paa  fuldendt 
kunstnerisk  Maade  at  fremstille  sine  Figurer,  saa  de  aftvinge  os 
Interesse.  Hun  er  en  betydelig  Kunstnerinde,  som  rager  hojt  op 
over  de  fleste  kvindelige  Forfattere. 

„Berlingske  Tidende",  Kjobenhavn:  Frk.  Elisabeth  Schoyen 
er  en  god  Iagttager  med  aabent  Blik  for  Natur  og  Menneskeliv; 
hun  skriver  en  let,  kortfattet  og  malende  Stil,  forstaaer  at  vælge  et 
Emne  og  besidder  tilstrækkelig  Verdenserfaring  til  at  vedligeholde 
Interessen  gjennem  en  Detail-Opfindsomhed,  der  henter  Stoffet  fra 
det  virkelige  Liv  —  -^  —  ..Axra"  er  en  nydelig  orientalsk  Idyl  i 
Pierre  Lolfs  Maner.  Handlingen  foregaaer  i  Stambul,  og  Heltinden 
er  ypperlig  characteriseret;  her  er  ikke  blot  Costumet  tyrkisk,  men 
Tankegang  og  Udtryksmaade  hører  Orienten  til. ,, Menneske- 
hjerter" frembyder  kortsagt  megen  Afve.xling  baade  i  Indhold  og 
Form  ;  der  er  ingen  Mangel  paa  interessante,  vel  opfundne  Episoder, 
og  man  lægger  ikke  Bogen  fra  sig  uden  en  Følelse  af,  at  man  har 
en  talentfuld  Forfatterinde   for  sig. 

„Dagbladet",  Christiania:  Forfatterinden  behandler  nemlig 
her  et  Udslag  af  det  moderne  Cultur-  og  Kunstliv,  som  vi  nok 
drager  Kjendsel  paa,  og  denne  Skildring  er  i  det  hele  given  baade 
med  Forstaaelse  og  kunstnerisk  Moderation. 


„Dagbladet",  Kjobenhavn:  Hendes  Sands  for  stærke  Effecter 
kan  stundom  føre  hende  for  vidt ;  men  det  er  ganske  velgjørende 
at  træffe  en  Forfatterinde,  som  har  Lyst  og  Mod  til  at  give  sig  i 
Kast  med  det  Usædvanlige,  med  Livets  romantiske  Begivenheder,  i 
en  Tid,  hvor  ellers  det  Dagligdags,  det  Trivielle  har  saa  overvættes 
mange  kvindelige  Dyrkere  i  Literaturen. 

„Verdens  Gang",  Christiania:  Disse  Fortællingers  letflydende 
Sprog,  ikke  sjelden  lidt  romantiske  Emner  med  et  svagt  Stænk  af 
Sentimentalitet  og  en  dæmpet  Trang  til  pittoreske  Pikanterier  med 
en  for  det  store  Publicum  ikke  trættende  minutiøs  psykologisk  Be- 
handling af  de  fremstillede  Personer,  gjør  ogsaa  Elisabeth  Schøyens 
Fortællinger  i  særlig  Grad  skikkede  til  Betegnelsen:  underholdende 
Læsning. 

„Ørebladet",  Christiania:  Vi  har  et  bestemt  Indtryk  af,  at 
hun  i  flere  af  Fortællingerne  har  givet  noget  ganske  Betydeligt  i 
Retning  af  psykologisk  Skildring. 

